Legal Document

Category: 1562

Text:
3. ΒΑΣΙΛΙΚΟΝ ΔΙΑΤΑΓΜΑ υπ’ αριθ.22  της 9/31 Ιαν.1964 (ΦΕΚ Α΄ 15)   (Διόρθ. Ημαρτ. ΦΕΚ Α΄ 50 21 Μαρτ.1964).  Περί Κανονισμού τεχνικής εκμεταλλεύσεως  μεταφορικών αεροπλάνων δημοσίας χρήσεως.  ΄Εχοντες υπ’ όψιν:  1.Τας διατάξεις του άρθρ.9 του Νόμ.5017/31  «περί Πολιτικής Αεροπορίας».  2.Τας διατάξεις της κυρωθείσης δια του Νόμ.  211/47 Συμβάσεως «περί Διεθνούς Πολιτικής  Αεροπορίας».  3.Την υπ’ αριθ.821/1963 γνωμοδότησιν του  Συμβουλίου της Επικρατείας, προτάσει του  Ημετέρου επί των Συγκοινωνιών Υπουργού,  απεφασίσαμεν και διατάσσομεν:  Ορισμοί  Άρθρ.1.-Κατά την έννοιαν του παρόντος.  1.1.Αεροδρόμιον: Αεροδρόμιον καλείται πάσα  χερσαία ή υδατίνη περιοχή καθορισθείσα δι’  αποφάσεως του αρμοδίου Υπουργού, ίνα χρησιμεύη  εν όλω ή εν μέρει δια την προσγείωσιν, απογείωσιν,  κίνησιν και εξυπηρέτησιν αεροσκαφών, επιβατών  και φορτίου. Εις το αεροδρόμιον περιλαμβάνονται  αι οικοδομαί, αι εγκαταστάσεις και ο εν γένει  εξοπλισμός αυτού.  1.2.Αεροδρόμιον Εναλλαγής: Αεροδρόμιον  εναλλαγής καλείται το αεροδρόμιον προς το οποίον  δύναται να κατευθυνθή και προσγειωθή το  αεροπλάνον όταν δεν ενδείκνυται η προσγείωσις εις  το αεροδρόμιον προορισμού.  1.3.Αεροδρόμιον Εφοδιασμού: Αεροδρόμιον  εφοδιασμού καλείται εγκεκριμένον αεροδρόμιον,  εις το οποίον δύναται κατόπιν ειδικής αδείας να  προσγειωθή αεροπλάνον μόνον δι’ ανεφοδιασμόν  εις καύσιμα.  1.4.Αερολιμήν:Αερολιμήν καλείται παν  αεροδρόμιον εφωδιασμένον δι’ εγκαταστάσεων και  υπηρεσιών, προοριζομένων δια την εξυπηρέτησιν  αεροσκαφών και τη επιβίβασιν και αποβίβασιν  επιβατών και φορτίου.  1.5.Αεροπλάνον:Αεροπλάνον καλείται  αεροσκάφος βαρύτερον του αέρος, κινούμενον δια  κινητήρος και κτώμενον την άντωσίν του κατά την  πτήσιν κυρίως εξ αεροδυναμικών αντιδράσεων επί  επιφανειών, αίτινες παραμένουν σταθεραί υπό  δεδομένας συνθήκας πτήσεως.  Δια την εφαρμογήν του παρόντος, εις τον όρον  «Αεροπλάνον» περιλαμβάνονται οι κινητήρες, αι  έλικες, εφ’ όσον φέρει τοιαύτας, τα τμήματα, τα  εξαρτήματα, τα όργανα, ο εξοπλισμός και αι  συσκευαί αυτού, ως και ο εξοπλισμός επειγούσης  ανάγκης.  1.6.Αεροπορική Οδός: Αεροπορική οδός καλείται  αεροπορικός χώρος προσδιορισμένος δια σαφών  αντιστοίχων σημείων επί της γηϊνης ή θαλασσίας  επιφανείας και προορισμένος δια την εν αυτώ  πτήσιν των αεροσκαφών.  1.7.Αεροπορικός Μεταφορεύς: Αεροπορικός  μεταφορεύς καλείται εκείνος εις ον έχουσι  παραχωρηθή, προς εξυπηρέτησιν του κοινού,  δικαιώματα εκτελέσεως επ’ αμοιβή αεροπορικών  μεταφορών επιβατών, εμπορευμάτων, αποσκευών  και ταχυδρομείου.  1.8.Απόδειξις:Απόδειξις σημαίνει να επιδειχθή ή  να αποδειχθή τι εις την Υπηρεσίαν Πολιτικής  Αεροπορίας (Υ.Π.Α.) του Υπουργείου  Συγκοινωνιών κατά τρόπον ικανοποιούντα ταύτην,  προ της εκδόσεως εις αεροπορικόν μεταφορέα  αδείας τεχνικής εκμεταλλεύσεως και οποτεδήποτε  μετέπειτα ήθελε τούτο απαιτηθή υπό της Υ.Π.Α.  1.9.Απόστασις Επιταχύνσεως-Ακινητοποιήσεως:  Απόστασις επιταχύνσεως-ακινητοποιήσεως  καλείται η απόστασις ήτις απαιτείται, ίνα  αεροπλάνον επιταχυνόμενον επί του εδάφους  αποκτήση καθωρισμένην ταχύτητα, υποθέτοντες δε  ότι κατά την στιγμήν αποκτήσεως της ταχύτητος  ταύτης επισυμβαίνει κράτησις του κρισίμου  κινητήρος, να περιέλθη τούτο εν συνεχεία εις πλήρη  ακινητοποίησιν.  1.10.Ανώτατον Εγκεκριμένον Βάρος  Απογειώσεως: Ανώτατον εγκεκριμένον βάρος  απογειώσεως καλείται το μέγιστον βάρος  απογειώσεως όπερ έχει εγκριθή κατά τους όρους  του πιστοποιητικού πτητικής ικανότητος.  1.11.Ασφαλής Ταχύτης Απογειώσεως (V2):  Ασφαλής ταχύτης απογειώσεως καλείται η ταχύτης  του αεροπλάνου, ήτις χρησιμοποιείται δια τον  προσδιορισμόν του ίχνους απογειώσεως και με την  οποίαν η εν συνεχεία της απογειώσεως άνοδος  δύναται να πραγματοποιηθή ασφαλώς με ένα  κινητήρα εκτός ενεργείας και διαμόρφωσιν  απογειώσεως.  1.12.Διάδρομος: Διάδρομος είναι σαφώς  προκαθωρισμένη περιοχή αεροδρομίου,  κατάλληλος  δι’ ασφαλείς προσγειώσεις και  απογειώσεις αεροπλάνων. 1.13.Εγκεκριμένον: Ο όρος «Εγκεκριμένον» δηλοί παν ό,τι έτυχε της εγκρίσεως της Υ.Π.Α. 1.14.Ειδικοί ΄Οροι Τεχνικής Εκμεταλεύσεως: Ειδικοί όροι τεχνικής εκμεταλλεύσεως είναι διατάξεις εκδιδόμεναι υπό της Υ.Π.Α. δι’ ειδικήν εκάστοτε εφαρμογήν και αίτινες δεν αποτελούν μέρος της αδείας τεχνικής εκμεταλλευσεως. 1.15.΄Εκτακτοι Πτήσεις:΄Εκτακτοι πτήσεις καλούνται πτήσεις δημοσίας χρήσεως, εκτελούμεναι εκτάκτως και ουχί κατά προκαθωρισμένην συχνότητα, μεταξύ σημείων εξυπηρετουμένων υπό τακτικών πτήσεων ή και ετέρων εγκεκριμένων υπό της Υ.Π.Α. περιοχών. 1.16.Ελαχίστη Ταχύτης Χειρισμού: Ελαχίστη ταχύτης χειρισμού καλείται η ελαχίστη ταχύτης με την οποίαν το αεροπλάνον δύναται ασφαλώς να διακυβερνηθή εν πτήσει κατόπιν αιφνιδίας κρατήσεως ενός κινητήρος.  Σελ.681  Τεχνική εκμετάλλευση αεροσκαφών 38.Ξ.α.3   10  1.17.Ελεγκταί Ιπταμένων: Ελεγκταί ιπταμένων καλούνται οι υπό αεροπορικού μεταφορέως, εγκρίσει της Υ.Π.Α. οριζόμενοι πτυχιούχοι ιπτάμενοι δια την εξέτασιν άλλων ιπταμένων, προς εξακρίβωσιν της ικανότητος αυτών όσον αφορά τας διαδικασίας και την τεχνικήν πτήσεως, ως και την καταλληλότητά των να συνεχίσουν την άσκησιν των εκ των πτυχίων των απορρεόντων καθηκόντων. 1.18.΄Ελεγχος Πτήσεως: ΄Ελεγχος πτήσεως καλείται η άσκησις ελέγχου επί των ενεργειών και των μέσων προπαρασκευής, ενάρξεως, συνεχίσεως, παρεκκλίσεως, και περατώσεως πτήσεώς τινος. 1.19.Ελευθέρα Εμποδίων Περιοχή Προσγειώσεως: Ελευθέρα εμποδίων περιοχή προσγειώσεως, ως αύτη χρησιμοποιείται εις τους περιορισμούς προσγειώσεως δια κατηγορίαν μεταφορικών και των ως τοιούτων χρησιμοποιουμένων αεροπλάνων, καλείται περιοχή επί της επιφανείας της γης ήτις καθορίζεται ως ακολούθως: Η κεντρική γραμμή της ελευθέρας εμποδίων περιοχής, εν οριζοντίω επιπέδω, δέον όπως συμπίπτη με την κεντρικήν γραμμήν του διαδρόμου επεκτεινομένην. Η περιοχή αύτη αρχίζει εκ σημείου ένθα το επίπεδον ελευθερώσεως εμποδίων τέμνει την κεντρικήν γραμμήν του διαδρόμου και εκτείνεται μέχρι σημείου απέχοντος ουχί ολιγώτερον των 1.500 π. (458 μ.) εκ του σημείου τούτου. Εν συνεχεία η κεντρική γραμμή εκτείνεται επί ίχνους όπερ ταυτίζεται με το τελικόν ίχνος της διαδικασίας προσεγγίσεως δι’ οργάνων του κατά περίπτωσιν διαδρόμου ή όπου τοιαύτη διαδικασία δεν έχει καθιερωθή, με στροφάς ακτίνος τουλάχιστον 4.000 π. (1.120 μ.) μέχρι σημείου πέραν του οποίου το επίπεδον ελευθερώσεως εμποδίων ελευθερώνει όλα τα εμπόδια. Η ελευθέρα εμποδίων περιοχή προσγειώσεως δέον όπως εκτείνεται οριζοντίως κατά 200 π. (61 μ.), εκατέρωθεν της κεντρικής γραμμής, εις το σημείον ένθα το επίπεδον ελευθερώσεως εμποδίων τέμνει τον διάδρομον, διατηρεί δε το αυτό εύρος μέχρι του άκρου του διαδρόμου, εκείθεν δε τούτων αυξάνει, εκατέρωθεν της κεντρικής γραμμής, ομοιομόρφως εις 500 π. (153 μ.) εις το σημείον όπερ απέχει 1.500 π. (458 μ.) από την τομήν του επιπέδου ελευθερώσεως εμποδίων και του διαδρόμου. Περαιτέρω εκτείνεται οριζοντίως κατά 500 π. (153 μ.) εκατέρωθεν της κεντρικής γραμμής του διαδρόμου.      Σελ.682  1.20.΄Ελιξ: ΄Ελιξ καλείται συσκευή χρησιμοποιουμένη δια την προώθησιν αεροπλάνου εντός του ατμοσφαιρικού αέρος, φέρουσα πτερύγια συνηρμολογημένα επί ατράκτου περιστρεφομένης υπό κινητήρος και παράγουσα, δια της περιστροφής της και της ως εκ ταύτης επενεργείας της επί του αέρος, ώθησιν περίπου παράλληλον προς τον διαμήκη άξονα του αεροπλάνου. 1.21.Εξουσιοδοτημένος Εκπρόσωπος Υ.Π.Α.: Εξουσιοδοτημένος εκπρόσωπος Υ.Π.Α. καλείται υπάλληλος της Υ.Π.Α. ή οιοσδήποτε ιδιώτης, εξουσιοδοτημένος υπό του Αρχηγού Πολιτικής Αεροπορίας όπως ασκή ειδικάς αρμοδιότητας ταύτης κατά τας διατάξεις του παρόντος. 1.22.Επιμελητής Πτήσεων: Επιμελητής πτήσεων καλείται ο κάτοχος εν ισχύϊ πτυχίου επιμελητού πτήσεων, εκδοθέντος ή αναγνωρισθέντος υπό της Υ.Π.Α., όστις ασκεί μετά του κυβερνήτου έλεγχον πτήσεώς τινος. 1.23.Επίπεδον Ελευθερώσεως Εμποδίων: Επίπεδον ελευθερώσεως εμποδίων καλείται κεκλιμένον επίπεδον όπερ εφάπτεται του   υψηλοτέρου εμποδίου ή κείται υπεράνω όλων των εμποδίων των εντός της ελευθέρας εμποδίων περιοχής και όπερ έχει κλίσιν 1 : 20 ως προς το οριζόντιον επίπεδον. 1.24.Κρίσιμος κινητήρ: Κρίσιμος κινητήρ είναι ο κινητήρ εκείνος η κράτησις του οποίου δίδει τα πλέον δυσμενή αποτελέσματα εις τα χαρακτηριστικά πτήσεως εν σχέσει προς την υπό εξέτασιν περίπτωσιν. 1.25.Κυβερνήτης: Κυβερνήτης καλείται ο υπό του αεροπορικού μεταφορέως οριζόμενος χειριστής, ο υπεύθυνος δια την πτήσιν και την ασφάλειαν του αεροπλάνου κατά την διάρκειαν του χρόνου πτήσεως. 1.26.Μέλος Πληρώματος: Μέλος πληρώματος καλείται πρόσωπον εις ο έχει ανατεθή υπό του αεροπορικού μεταφορέως η εκτέλεσις καθηκόντων επί αεροπλάνου κατά την διάρκειαν του χρόνου πτήσεως.              38.Ξ.α.3 Τεχνική εκμετάλλευση αεροσκαφών    11  1.27.Μέλος Πληρώματος Πτήσεως: Μέλος πληρώματος πτήσεως καλείται ο κάτοχος αεροπορικού πτυχίου ιπταμένου, ο επιφορτισμένος με την εκτέλεσιν ουσιωδών δια την πτήσιν του αεροπλάνου καθηκόντων κατά την διάρκειαν του χρόνου πτήσεως. 1.28.Μεταφορικόν Αεροπλάνον: Μεταφορικόν αεροπλάνον καλείται το αεροπλάνο εκείνο, όπερ κέκτηται πιστοποιητικού τύπου κατά τας εχούσας εφαρμογήν σχετικάς περί πτητικής ικανότητος αεροπλάνων διατάξεις, αίτινες διέπουν την κατηγορίαν των μεταφορικών αεροπλάνων. 1.29.Αεροναυτιλιακόν Σχέδιον Πτήσεως: Αεροναυτιλιακόν σχέδιον πτήσεως καλείται έντυπον εις ο αναγράφονται αναγκαία δια την πτήσιν στοιχεία, ως και πιστοποίησις ότι η σχεδιασθείσα πτήσις δύναται να εκτελεσθή εν ασφαλεία. 1.30.Νυξ: Νυξ καλείται το χρονικόν διάστημα το περιλαμβανόμενον μεταξύ του τέλους του πολιτικού λυκόφωτος και της αρχής του πολιτικού λυκαυγούς, ως τούτο καθορίζεται εις τας αστρονομικάς εφημερίδας ή κατά προσέγγισιν οριζόμενον, το διάστημα το αρχόμενον 30 πρώτα λεπτά μετά την δύσιν του ηλίου και λήγον 30 πρώτα λεπτά προ της ανατολής του ηλίου. 1.31.Παρελκόμενα:Παρελκόμενα καλούνται όργανα, εξοπλισμός, συσκευαί, μέρη, εξαρτήματα ή βοηθητικά στοιχεία οιασδήποτε περιγραφής, άτινα χρησιμοποιούνται ή δύνανται να χρησιμοποιηθούν δια την πτήσιν, την λειτουργίαν ή την διακυβέρνησιν του αεροπλάνου εν πτήσει, περιλαβανομένου του εξοπλισμού τηλεπικοινωνιών, ηλεκτρονικών οργάνων και οιουδήποτε ετέρου μηχανισμού ή μηχανισμών εγκατεστημένων ή προσηρτημένων εις το αεροπλάνον και τα οποία δεν αποτελούν τμήμα ή τμήματα του σκάφους, των κινητήρων ή των ελίκων. 1.32.Προστασία του Κοινού: Προστασία του κοινού καλούνται τα υπό του αεροπορικού μεταφορέως λαμβανόμενα μέτρα δια την προστασίαν των επιβατών ή ετέρων προσώπων κατά την διάρκειαν της φορτώσεως, εκφορτώσεως και του ανεφοδιασμού των αεροπλάνων του εις έκαστον χρησιμοποιούμενον αερολιμένα. Εις ταύτα περιλαμβάνονται και τα υπό της διοικήσεως του αερολιμένος λαμβανόμενα παντοία μέτρα προστασίας του κοινού και ιδία του περιορισμού των κινήσεων άνευ αδείας προσώπων και οχημάτων εις τους χώρους σταθμεύσεως, τους τροχοδρόμους και διαδρόμους, κατά την διάρκειαν της φορτώσεως, εκφορτώσεως, του ανεφοδιασμού και της εν γένει κινήσεως των αεροπλάνων. 1.33.Προσωρινός Αερολιμήν: Προσωρινός αερολιμήν καλείται αερολιμήν εγκεκριμένος όπως χρησιμοποιηθή προς εξυπηρέτησιν περιοχής τινός, οσάκις ο τακτικός αερολιμήν όστις εξυπηρετεί την περιοχήν, δεν είναι διαθέσιμος.     1.34.Πτήσις Αεροπλάνου: Πτήσις αεροπλάνου θεωρείται η κατάστασις εις ην τούτο ευρίσκεται, αφ’ ης τίθενται εν λειτουργία οι κινητήρες του, προς τον σκοπόν απογειώσεως και μέχρι πέρατος της κινήσεως μετά την προσγείωσιν. 1.35.Πτήσις εις Ανώτερα Ύψη: Πτήσις εις Ανώτερα Ύψη καλείται εκείνη ήτις εκτελείται εις αληθές ύψος (άνωθεν Μέσης Στάθμης Θαλάσσης) 20.000 ποδών ή ανώτερον. 1.36.Πτήσις εξ ΄Οψεως Εδάφους: Πτήσις εξ όψεως εδάφους καλείται η πτήσις καθ’ ην η αεροναυτιλία εκτελείται τη βοηθεία παρατηρήσεως χαρακτηριστικών σημείων επί του εδάφους. 1.37.Πτήσις Μεγάλων Αποστάσεων: Πτήσις μεγάλων αποστάσεων καλείται εκείνη καθ’ ην τα διατιθέμενα ραδιοναυτιλιακά βοηθήματα είναι ούτω εγκατεστημένα, ώστε επί πλέον των βοηθημάτων τούτων να απαιτούνται ειδικαί μέθοδοι και τεχνική δια την εκτέλεσιν κανονικής αεροναυτιλίας ή εκείνη ης η διάρκεια της πτήσεως είναι τοσαύτη ώστε η σχεδίασις και η εξουσιοδότησις προς εκτέλεσιν της πτήσεως, δέον όπως γίνεται επί τη βάσει μετεωρολογικών προγνωστικών ή, τέλος, εκείνη ήτις περιλαμβάνει αμφοτέρας τας ως άνω προϋποθέσεις. 1.38.Πτήσις Μικρών Αποστάσεων: Πτήσις μικρών αποστάσεων καλείται εκείνη καθ’ ην τα διατιθέμενα ραδιοναυτιλιακά βοηθήματα είναι ούτω εγκατεστημένα, ώστε η αεροναυτιλία εφ’ ολοκλήρου της διαδρομής να δύναται να εκτελεσθή δι’ αναφοράς προς εν ή περισσότερα των εν λόγω ραδιοβοηθημάτων, πλην των εκτελουμένων πτήσεων εξ όψεως υπό συνθήκας VWC κατά την διάρκειαν της ημέρας, ως και εκείνων ων η διάρκεια πτήσεως είναι τοσαύτη ώστε να είναι δυνατόν να σχεδιασθώσι και να εκτελεσθώσιν ασφαλώς βάσει αναφερθεισών μετεωρολογικών παρατηρήσεων ή συνδυασμού αναφερθεισών παρατηρήσεων και προγνωστικών. 1.39.Σημείον μη Δυνατής Επιστροφής: Σημείον μη δυνατής επιστροφής καλείται το σημείον εκείνον πέραν του οποίου το αεροπλάνον δεν έχει επαρκή καύσιμα ίνα επιστρέψη εις τον αερολιμένα αναχωρήσεως ή οιονδήποτε αεροδρόμιον εναλλαγής του αερολιμένος τούτου. 1.40.Σκάφος: Σκάφος καλείται το σύνολον ατράκτων, ατρακτιδίων, αεροδυναμικών καλυμμάτων, αεροδυναμικών επιφανειών, συστημάτων προσγειώσεως ως και άπαντα τα μέρη εξοπλισμού ή χειριστηρίων, οιασδήποτε τεχνικής περιγραφής, τα ανήκοντα εις ταύτα, εξαιρουμένων του συστήματος ισχύος και των ελίκων.       (Αντί για τη σελ.683) Σελ.683(α) Τεύχος 716-Σελ.89  Τεχνική εκμετάλλευση αεροσκαφών 38.Ξ.α.3    12  1.41.Συγκυβερνήτης: Συγκυβερνήτης καλείται χειριστής, έτερος του κυβερνήτου, όστις έχει ορισθή υπό του αεροπορικού μεταφορέως ίνα ενεργή ως βοηθός κυβερνήτου επί αεροπλάνου εκτελούντος συγκεκριμένην πτήσιν. 1.42.«Συνθετικά Εκπαιδευτικά Μέσα (SYNTHETIC FLIGHT TRAINERS): Συνθετικά εκπαιδευτικά μέσα είναι συσκευές που η χρησιμοποίησίς τους έχει εγκριθεί για την απομίμηση συνθηκών πτήσεως επί του εδάφους. Τέτοια συνθετικά εκπαιδευτικά μέσα είναι: α)Ο Απομιμητή Πτήσεως (FLIGHT SIMULATOR), ο οποίος παρέχει ακριβές ομοίωμα του θαλάμου διακυβερνήσεως ενός συγκεκριμένου τύπου αεροπλάνου σε τέτοια έκταση ώστε ο έλεγχος λειτουργίας των μηχανικών, ηλεκτρικών, ηλεκτρονικών και λοιπών συστημάτων του αεροπλάνου, το κανονικό περιβάλλον των μελών του πληρώματος πτήσεως και οι επιδόσεις και τα χαρακτηριστικά πτήσεως αυτού του τύπου αεροπλάνου, να εξομοιούνται επακριβώς. β)Ο Απομιμητής Διαδικασιών πτήσεως (FLIGHT PROCEDURES TRAINER), ο οποίος παρέχει ακριβές ομοίωμα του θαλάμου διακυβερνήσεως και εξομοιώνει επακριβώς τόσο τις αντιδράσεις των οργάνων και των απλών χειρισμών λειτουργίας των μηχανικών, ηλεκτρικών, ηλεκτρονικών και λοιπών συστημάτων, όσο και τις επιδόσεις και τα χαρακτηριστικά πτήσεως αεροπλάνου συγκεκριμένης τάξεως. γ)Ο Απομιμητής Πτήσεως δι’ Οργάνων (BASIC INSTRUMENT FLIGHT TRAINER), ο οποίος, εξοπλισμένος με κατάλληλα όργανα, εξομοιώνει το περιβάλλον του θαλάμου διακυβερνήσεως ενός σε πτήση αεροπλάνου υπό συνθήκας πτήσεως δι’ οργάνων». Η παρ.1.42 αντικαταστάθηκε ως άνω από την παρ.1 άρθρ.1 Π.Δ.485/1 Ιουν.-4 Ιουλ.1979 (ΦΕΚ Α΄ 147). 1.43.Τακτικός Αερολιμήν: Τακτικός αερολιμήν καλείται αερολιμήν εγκεκριμένος ως τακτικός, τερματικός ή ενδιάμεσος σταθμός επί εγκεκριμένης αεροπορικής οδού. 1.44.Τακτικαί Πτήσεις: Τακτικαί πτήσεις καλούνται επ’ αμοιβή πτήσεις εκτελούμεναι βάσει ανακοινωθέντος εκ των προτέρων προγράμματος, αφορώντος την συχνότητα επί τω σκοπώ της παροχής τακτικής αεροσυγκοινωνίας και εξυπηρετήσεως εγκεκριμένων υπό της Υ.Π.Α. σημείων.     Σελ.684(α) Τεύχος 716-Σελ.90  1.45.Ταχύτης Κρατήσεως Κρισίμου Κινητήρος-V1 (Μεταφορικά Αεροπλάνα): Ταχύτης κρατήσεως κρισίμου κινητήρος καλείται η ταχύτης του αεροπλάνου, η χρησιμοποιουμένη δια τον προσδιορισμόν της απαιτουμένης αποστάσεως απογειώσεως, καθ’ ην υποτίθεται ότι κρατεί ο κρίσιμος κινητήρ. 1.46.Τεχνική Εκμετάλλευσις Αεροπλάνου:  Ο όρος «Τεχνική Εκμετάλλευσις Αεροπλάνου» περιλαμβάνει πάσαν εργασίαν συντηρήσεως και επιθεωρήσεως του αεροπλάνου, την υπό τούτου εκτελουμένην πτήσιν ως και το σύνολον των εργασιών και κινήσεων των εκτελουμένων επί ή υπό του αεροπλάνου και αίτινες έχουν άμεσον σχέσιν προς την εκτέλεσιν της πτήσεως. 1.47.Τμήμα Αεροπορικής Οδού: Τμήμα αεροπορικής οδού είναι μέρος αεροπορικής οδού, ούτινος έκαστον άκρον προσδιορίζεται υπό: α)Ηπειρωτικής ή νησιωτικής θέσεως, ή β)Σημείου εις το οποίον δύναται να επιτευχθή συγκεκριμένον ραδιοναυτιλιακόν στίγμα. 1.48.Τύπος αεροπλάνου: Τύπος αεροπλάνου (ως προς την αξιοποίησιν των ιπταμένων) καλείται το σύνολον των αεροπλάνων της αυτής βασικής κατασκευής, συμπεριλαμβανομένων και εκείνων εις α επηνέχθησαν τροποποιήσεις, αίτινες δεν επέφερον πάντως ουσιώδη μεταβολήν εις τον τρόπον χειρισμού ή εις τα κύρια χαρακτηριστικά πτήσεως. 1.49.Υπηρεσία εν Πτήσει: Υπηρεσία εν πτήσει καλείται η περίοδος κατά την οποίαν πρόσωπόν τι έχει ορισθή, κατά την διάρκειαν του χρόνου πτήσεως, μέλος πληρώματος αεροπλάνου. 1.50.Χρησιμοποιήσιμον Μήκος Διαδρόμου: Χρη-σιμοποιήσιμον μήκος διαδρόμου δια προσγείωσιν, ως τούτο χρησιμοποιείται προς ικανοποίησιν των εις την προσγείωσιν αναφερομένων περιορισμών πτητικής λειτουργίας αεροπλάνων, καλείται η απόστασις από του σημείου, ένθα το σχετικόν με το άκρον προσεγγίσεως του διαδρόμου επίπεδον ελευθερώσεως εμποδίων τέμνει την κεντρικήν γραμμήν του διαδρόμου, μέχρι του τέρματος του διαδρόμου τούτου.           38.Ξ.α.3 Τεχνική εκμετάλλευση αεροσκαφών    13  1.51.Χρόνος Λειτουργίας: Χρόνος λειτουργίας, ως ούτος χρησιμοποιείται δια την συμπλήρωσιν των μητρώων συντηρήσεως, καλείται ή ο χρόνος αφ’ ης στιγμής το αεροπλάνον απογειούται μέχρι της στιγμής καθ’ ην τούτο προσγειούται μετά το πέρας πτήσεώς τινος, ή ο χρόνος από της ενάρξεως της δια των ιδίων αυτού μέσων κινήσεως προς απογείωσιν μέχρι της μετά το πέρας της πτήσεως ακινητοποιήσεως τούτου και θα ορίζηται δι’ έκαστον τύπον αεροπλάνου εις το σχετικόν εγκεκριμένον Εγχειρίδιον κύκλου συντηρήσεως. 1.52.Χρόνος Πτήσεως: Χρόνος πτήσεως καλείται το συνολικόν χρονικόν διάστημα, από της ενάρξεως της, δια των ιδίων αυτού  μέσων, κινήσεως προς απογείωσιν αεροπλάνου τινός μέχρι της, μετά το πέρας της πτήσεως ακινητοποιήσεως τούτου. Ο χρόνος πτήσεως, κατά την έννοιαν του παρόντος, τυγχάνει ταυτόσημος προς τους γενικώς χρησιμοποιουμένους όρους «από καταφυγίου εις καταφύγιον» ή «από εμποδιστήρος τροχών εις εμποδιστήρα τροχών», ήτοι, χρονικόν διάστημα μετρούμενον αφ’ ης στιγμής το αεροπλάνον εγκαταλείπει το σημείον επιβιβάσεως μέχρι της στιγμής, καθ’ ην τούτο αδρανεί εις το σημείον αποβιβάσεως. Δια τον υπολογισμόν του χρόνου πτήσεως των ιπταμένων θα λαμβάνωνται υπ’ όψιν αι ώραι, καθ’ άς ούτοι εξετέλεσαν υπηρεσίαν εν πτήσει. 1.53.V.S.O.: Είναι το σύμβολον όπερ χρησιμοποιείται ίνα χαρακτηρισθή η διορθωμένη ταχύτης απωλείας στηρίξεως ή η ελαχίστη σταθερά ταχύτης πτήσεως του αεροπλάνου με διαμόρφωσιν προσγειώσεως. 1.54.«Ελάχιστα χρησιμοποιήσεως Αεροδρομίου (AERODROME OPERATING MINIMA): Είναι τα όρια χρησιμοποιήσεως Αεροδρομίου για απογείωση ή για προσγείωση, τα οποία εκφράζονται σε τιμές ορατότητος (VISIBILITY) ή ορατής αποστάσεως διαδρόμου (RUNWAY VISUAL RANGE), αποφασιστικού ύψους (DECISION HEIGHT) ή ελαχίστου ύψους καθόδου (MINIMUM DESCENT ALTITUDE) και συνθηκών των νεφών (CLOUD CONDITIONS)». Η παρ.1.54 προστέθηκε ως άνω από την παρ.2 άρθρ.1 Π.Δ.485/1 Ιουν.-4 Ιουλ.1979 (ΦΕΚ Α΄ 147). Εφαρμογή-Γενικαί Διατάξεις ΄Αρθρ.2.-«2.1.Εφαρμογή. Οι διατάξεις του παρόντος έχουν εφαρμογή αποκλειστικά σε έλληνες αεροπορικούς μεταφορείς που εκτελούν τακτικές ή έκτακτες πτήσεις εσωτερικού ή εξωτερικού με αεροπλάνα ελληνικού νηολογίου, των οποίων το μέγιστο επιτρεπόμενο βάρος απογειώσεως είναι μεγαλύτερο των 5.700 κιλών (12.500 LBS). Οι διατάξεις του παρόντος δεν έχουν εφαρμογή  σε  αεροπλάνα  μεγίστου επιτρεπομένου         βάρους απογειώσεως μεγαλυτέρου των 5.700 κιλών και αριθμού θέσεων επιβατών μέχρι 40, τα οποία εκτελούν τακτικές και έκτακτες ή έκτακτες επί ναυλώσει πτήσεις, για τη μεταφορά επιβατών, φορτίου και ταχυδρομείου, κατά τας απαιτήσεις των διατάξεων του Β.Δ. υπ’ αριθ.201/1972 «περί Κανονισμού τεχνικής εκμεταλλεύσεως ελαφρών αεροπλάνων δημοσίας χρήσεως» όπως ετροποποιήθη και συνεπληρώθη μεταγενεστέρως».  Η παρ. 2.1., που είχε αντικατασταθεί από το Β.Δ.282/1970 (ΦΕΚ Α΄ 85) και στη συνέχεια από το Π.Δ.27/1980 (ΦΕΚ Α΄ 9) αντικαταστάθηκε και πάλι ως άνω από το Π.Δ.809/31 Ιουλ.-11 Αυγ.1981 (ΦΕΚ Α΄ 210). 2.2.΄Αδεια Τεχνικής Εκμεταλλεύσεως. Απαγορεύεται η υπό αεροπορικού μεταφορέως τεχνική εκμετάλλευσις αεροπλάνου, εκτελούντος τακτικάς ή εκτάκτους πτήσεις εσωτερικού ή εξωτερικού, άνευ ή κατά παράβασιν των όρων αδείας τεχνικής εκμεταλλεύσεως εκδιδομένης υπό της Υπηρεσίας Πολιτικής Αεροπορίας (Υ.Π.Α.). 2.2.1.Αίτησις εκδόσεως Αδείας Τεχνικής Εκμεταλλεύσεως. Ο τύπος της αιτήσεως προς έκδοσιν αδείας τεχνικής εκμεταλλεύσεως, αι εν αυτή περιληφθησόμεναι πληροφορίαι και έτερα συνυποβαλλόμενα τυχόν στοιχεία, καθορίζονται υπό της Υ.Π.Α. 2.2.2.΄Εκδοσις Αδείας Τεχνικής Εκμεταλλεύσεως. Η άδεια τεχνικής εκμεταλλεύσεως χορηγείται μετά την παραχώρησιν εις τον αιτούντα δικαιωμάτων εκτελέσεως αεροπορικών μεταφορών προς εξυπηρέτησιν του κοινού και εφ’ όσον αποδείξη εις την Υ.Π.Α. ότι πληροί τας αναγκαίας προϋποθέσεις και απαιτήσεις και ότι δύναται να ασκήση εκμετάλλευσιν μεταφορικών αεροπλάνων κατά τα δια του παρόντος και των ειδικών όρων τεχνικής εκμεταλλεύσεως, οριζόμενα. 2.2.3.Ανταλλαγή Εξοπλισμού-Αίτησις και Απαιτήσεις. 2.2.3.1.Γενικά. Πας αεροπορικός μεταφορεύς δύναται να αιτήται έγκρισιν της Υ.Π.Α προς εκτέλεσιν αερομεταφορών δια μεταφορικών αεροπλάνων Δημοσίας Χρήσεως ετέρου αεροπορικού μεταφορέως. Τα χρησιμοποιηθησόμενα αεροπλάνα δέον όπως είναι του αυτού βασικού τύπου με τα υπό του αιτούντος αεροπορικού μεταφορέως χρησιμοποιούμενα δι’ αερομεταφοράς εγκεκριμένα τοιαύτα. Η τεχνική εκμετάλλευσις των επ’ ανταλλαγή αεροπλάνων και του εξοπλισμού αυτών ενεργείται βάσει των εν τω παρόντι καθοριζομένων εν συνδυασμώ προς τα, υπό των Διεθνών Συμφωνιών επί του θέματος τούτου, οριζόμενα. 2.2.4.Τροποποίησις Αδείας Τεχνικής Εκμεταλλεύσεως. Η Υ.Π.Α. δύναται, κατόπιν εγγράφου ειδοποιήσεως γενομένης προ τριάκοντα ημερών εις την έδραν του αεροπορικού μεταφορέως, να τροποποιήση ητιολογημένως την άδειαν τεχνικής εκμεταλλεύσεως, εφ’ όσον διαπιστωθή ότι τοιαύτη τροποποίησις καθί-σταται αναγκαία δια την ασφάλειαν των πτήσεων. Η  ως   άνω  προθεσμία  δεν  απαιτείται  οσάκις  επεί-     (Αντί για τη σελ.685(β) Σελ.685(γ) Τεύχος Ε32-Σελ.127  Τεχνική εκμετάλλευση αεροσκαφών 38.Ξ.α.3    14  γοντες λόγοι ασφαλείας των πτήσεων επιβάλωσιν άμεσον σχετικήν ενέργειαν της Υ.Π.Α. Η τοιαύτη άδεια δύναται, ωσαύτως, να τροποποιήται αιτήσει του αεροπορικού μεταφορέως μετά διαπίστωσιν της Υ.Π.Α. ότι το εν γένει επίπεδον και αι ειδικώτεραι συνθήκαι ασφαλείας των πτήσεων επιτρέπουν τούτο. 2.2.5.Διάρκεια Ισχύος Αδείας Τεχνικής Εκμεταλλεύσεως. Η άδεια τεχνικής εκμεταλλεύσεως ισχύει εφ’ όσον υφίστανται δικαιώματα εκτελέσεως αεροπορικών μεταφορών, ή εφ’ όσον αύτη δεν ανασταλή ή κατ’ άλλον τρόπον παύση ισχύουσα δια διαταγής της Υ.Π.Α. εις ην και επιστρέφεται. 2.2.6.«Η άδεια τεχνικής εκμεταλλεύσεως πρέπει να βρίσκεται στην κυρία βάση του αεροπορικού μεταφορέως και να επιδεικνύεται αρμοδίως στους εξουσιοδοτουμένους εκπροσώπους της ΥΠΑ, κάθε φορά που θα ζητείται». Η υποπαρ. 2.2.6. προστέθηκε από την παρ.1 άρθρ.2 Π.Δ.485/1 Ιουν.-4 Ιουλ.1979 (ΦΕΚ Α΄ 147). 2.3.Ειδικοί Όροι Τεχνικής Εκμεταλλεύσεως. Απαγορεύεται η άσκησις τεχνικής εκμεταλλεύσεως αεροπλάνου υπό αεροπορικού μεταφορέως άνευ ή κατά παράβασιν ειδικών όρων τεχνικής εκμεταλλεύσεως, εκδιδομένων υπό της Υ.Π.Α.  Νέοι ή τροποποιημένοι όροι, αναφερόμενοι εις την άσκησιν τεχνικής εκμεταλλεύσεως αεροπλάνου, εκδίδονται υπό της Υ.Π.Α. κατά τα υπό του παρόντος προβλεπόμενα. 2.3.1.Περιεχόμενον Ειδικών ΄Ορων Τεχνικής Εκμεταλλεύσεως. Οι ειδικοί όροι τεχνικής εκμεταλλεύσεως περιλαμβάνουν: α)Εγκριθέντα είδη τεχνικής εκμεταλλεύσεως. β)Τύπους αεροπλάνων δι’ ους παρεσχέθη έγκρισις χρησιμοποιήσεως. γ)Εγκρίσεις και περιορισμούς επί αεροπορικών οδών. δ)Εγκρίσεις και περιορισμούς αερολιμένων. ε)Χρονικούς περιορισμούς γενικών επισκευών, επιθεωρήσεων και ελέγχων σκαφών, κινητήρων, ελίκων και παρελκομένων ή δεδομένα επί τη βάσει των οποίων θα καθορίζωνται οι εν λόγω περιορισμοί.        Σελ.686(γ) Τεύχος Ε32-Σελ.128  ς)Εν χρήσει διαδικασίας προς έλεγχον του βάρους και της ζυγοσταθμίσεως των αεροπλάνων. ζ)Απαιτήσεις εξοπλισμού αεροπορικών μεταφορέων προκειμένου περί ανταλλαγής αεροπλάνων. η)΄Ετερα στοιχεία άτινα ήθελον καθορισθή υπό της Υ.Π.Α. κατά τας σχετικάς διατάξεις του παρόντος, προκειμένου να καλυφθώσιν ειδικαί ανάγκαι ή καταστάσεις. 2.3.2.Χρήσις των Ειδικών Όρων Τεχνικής Εκμεταλεύσεως. ΄Εκαστος αεροπορικός μεταφορεύς δέον όπως ενημερώνη το προσωπικόν αυτού όσον αφορά το περιεχόμενον των ειδικών όρων τεχνικής εκμεταλλεύσεως και των σχετικών τροποποιήσεων αυτών εις ό,τι αφορά τας ευθύνας και τα καθήκοντα τούτου. Πλήρης σειρά των ειδικών όρων τεχνικής εκμεταλλεύσεως θα τηρήται, υφ’ εκάστου αεροπορικού μεταφορέως εντός ειδικού ανεξαρτήτου φακέλλου. Απόσπασμα των ειδικών όρων τεχνικής εκμεταλλεύσεως ή παραπομπαί εις τούτους, ως τούτο ενδείκνυται, θα περιλαμβάνωνται εις το εγχειρίδιον τεχνικής εκμεταλλεύσεως του αεροπορικού μεταφορέως. 2.3.3.Τροποποίησις Ειδικών ΄Ορων Τεχνικής Εκμεταλλεύσεως. Οιοσδήποτε ειδικός όρος τεχνικής εκμεταλλεύσεως δύναται να τροποποιηθή υπό της Υ.Π.Α. εφ’ όσον διαπιστωθή υπό ταύτης ότι η ασφάλεια των πτήσεων και το συμφέρον του κοινού απαιτεί ή επιτρέπει τούτο. Τοιαύται τροποποιήσεις, εκτός της περιπτώσεως επειγούσης ανάγκης, υπαγορευομένης εκ λόγων ασφαλείας των πτήσεων ή της περιπτώσεως συγκαταθέσεως του αεροπορικού μεταφορέως, θα τίθενται εν ισχύϊ τριάκοντα ημέρας από της ημερομηνίας γνωστοποιήσεως εις τον αεροπορικόν μεταφορέα της τοιαύτης τροποποιήσεως. 2.4.Βάσις Τεχνικής Εκμεταλλεύσεως-Βάσις Συντηρήσεως και Κεντρικά Γραφεία Διοικήσεως. ΄Εκαστος αεροπορικός μεταφορεύς δέον όπως γνωστοποιήση εγγράφως τη Υ.Π.Α. τον τόπον και την ακριβή διεύθυνσιν της βάσεως τεχνικής εκμεταλλεύσεως, της βάσεως συντηρήσεως και των Κεντρικών Γραφείων της Διοικήσεως. Δια την εν συνεχεία αλλαγήν του τόπου και της ακριβούς διευθύνσεως της βάσεως τεχνικής εκμεταλλεύσεως και της βάσεως συντηρήσεως απαιτείται έγκρισις της Υ.Π.Α. Ωσαύτως, δεν θα πραγματοποιήται αλλαγή διευθύνσεως των Κεντρικών Γραφείων Διοικήσεως άνευ προειδοποιήσεως της Υ.Π.Α.        38.Ξ.α.3 Τεχνική εκμετάλλευση αεροσκαφών    15  2.5.Ευθύνη Αεροπορικού Μεταφορέως. Ο αεροπορικός μεταφορεύς ή ο εξουσιοδοτημένος αντιπρόσωπός του ευθύνεται δια την άσκησιν της τεχνικής εκμεταλλεύσεως των αεροπλάνων του και δέον όπως λαμβάνη τα κατά την κρίσιν του μέτρα, ασκή τον προσήκοντα έλεγχον και βεβαιούται ότι αύτη γίνεται συμφώνως προς την άδειαν και τους ειδικούς όρους τεχνικής εκμεταλλεύσεως και ότι πληρούνται αι εκάστοτε απαιτήσεις δια την ασφαλή ενάσκησιν ταύτης. 2.6.΄Ελεγχος επί της εφαρμογής του παρόντος. 2.6.1.«Γενικά. Ο έλεγχος για την εφαρμογή των διατάξεων του παρόντος ασκείται από την ΥΠΑ. Προς το σκοπό αυτό ο αεροπορικός μεταφορεύς υποχρεούται, σε οποιοδήποτε τόπο και χρόνο να επιτρέπει στους Εξουσιοδοτουμένους Εκπροσώπους της ΥΠΑ την άσκηση ελέγχου, ο οποίος εκτείνεται σε όλες τις φάσεις και τα στάδια της τεχνικής εκμεταλλεύσεως αεροπλάνων». Η υποπαρ. 2.6.1. αντικαταστάθηκε ως άνω από την παρ.2 άρθρ.2 Π.Δ.485/1 Ιουν.-4 Ιουλ. 1979 (ΦΕΚ Α΄ 147). 2.6.2.Υπάλληλοι διενεργούντες εν πτήσει ελέγχους. Προς διαπίστωσιν της εφαρμογής των υπό του παρόντος οριζομένων κατά την διάρκειαν του χρόνου πτήσεως, οι Εξουσιοδοτημένοι Εκπρόσωποι της Υ.Π.Α. επιβαίνουσι των αεροπλάνων του αεροπορικού μεταφορέως και εισέρχονται και παραμένουσιν εις τον θάλαμον διακυβερνήσεως αυτών. 2.7.Γνώσις και συμμόρφωσις προς τους Νόμους, κανονισμούς και διαδικασίας. 2.7.1.Γνώσις και συμμόρφωσις προς τους Νόμους, κανονισμούς και διαδικασίας ξένων Κρατών. Πας αεροπορικός μεταφορεύς υποχρεούται όπως βεβαιούται ότι οι υπάλληλοί του, ευρισκόμενοι εν τη αλλοδαπή, γνωρίζουν ότι οφείλουν να συμμορφώνται προς τους Νόμους, τους κανονισμούς και τας διαδικασίας των Κρατών εντός της Επικρατείας των οποίων διενεργείται τεχνική εκμετάλλευσις των αεροπλάνων του. 2.7.2.Γνώσις και εξοικείωσις χειριστών με τους κανονισμούς και διαδικασίας. Ο αεροπορικός μεταφορεύς δέον όπως βεβαιούται ότι οι χειρισταί του έχουν εξοικειωθή προς τας εν χρήσει διαδικασίας και γνωρίζουν τους εν ισχύϊ κανονισμούς, οίτινες έχουν σχέσιν με την εκτέλεσιν των καθηκόντων των εις: α)Τας περιοχάς άνωθεν των οποίων πρόκειται να διέλθουν. β)Τα αεροδρόμια και τα αεροναυτιλιακά βοηθήματα άτινα θα χρησιμοποιήσουν κατά την εκτέλεσιν της πτήσεως. 2.7.3.Γνώσις κανονισμών και διαδικασιών υφ’ ετέρων μελών του πληρώματος. Ο αεροπορικός μεταφορεύς δέον όπως βεβαιούται ότι και τα λοιπά μέλη του πληρώματος γνωρίζουν τας διαδικασίας και τους κανονισμούς, οίτινες έχουν σχέσιν με την εκτέλεσιν των αντιστοίχων καθηκόντων των κατά την τεχνικήν εκμετάλλευσιν των αεροπλάνων του.    2.8.Πληροφορίαι επί των Υπηρεσιων Ερεύνης και Διασώσεως. Ο αεροπορικός μεταφορεύς υποχρεούται όπως βεβαιούται ότι εις τα αεροπλάνα του υπάρχουσι προς χρήσιν των κυβερνητών άπασαι αι ουσιώδεις πληροφορίαι, αι αφορώσαι τας υπηρεσίας ερεύνης και διασώσεως εις την περιοχήν υπεράνω της οποίας θα εκτελεσθή η πτήσις. Αι εν λόγω πληροφορίαι παρέχονται εις τους χειριστάς δια του εγχειριδίου τεχνικής εκμεταλλεύσεως. Ικανότης Αεροπορικού Μεταφορέως Απαιτήσεις δι’ Υπηρεσίας και  Αεροναυτιλιακάς Ευκολίας ΄Αρθρ.3. 3.1.1.«Γενικά. Ο αεροπορικός μεταφορεύς πρέπει να αποδείξει ότι είναι ικανός για την εκτέλεση τακτικών πτήσεως σε κάθε αεροπορική οδό ή τμήμα αυτής μεταξύ των τακτικών ή προσωρινών αερολιμένων και των αεροδρομίων εφοδιασμού και ότι οι διατιθέμενες υπηρεσίες και αεροναυτικές ευκολίες είναι επαρκείς και κατάλληλοι για το είδος των πτήσεων που θα εκτελεσθούν». Η υποπαρ. 3.1.1.αντικαταστάθηκε ως άνω από την παρ.1 άρθρ.3 Π.Δ.485/1 Ιουν.-4 Ιουλ. 1979 (ΦΕΚ Α΄ 147). 3.1.2.Αποδεικτικαί Πτήσεις επί Αεροπορικών Οδών προς εκτέλεσιν Τακτικών Πτήσεων. ΄Εκαστος αεροπορικός μεταφορεύς δέον όπως, δια της εκτελέσεως αποδεικτικών πτήσεων εφ’ εκάστης αεροπορικής οδού εφ’ ης αιτείται την εκτέλεσιν τακτικών πτήσεων ή επέκτασιν τούτων πέραν των 100 ναυτικών μιλίων εγκριθείσης τοιαύτης, επιδείξη ή αποδείξη εις εξουσιοδοτημένον εκπρόσωπον της Υ.Π.Α. ότι τυγχάνει ικανός όπως εκτελέση το είδος των αιτουμένων πτήσεων κατά τρόπον ασφαλή, ικανοποιητικόν και σύμφωνον προς τους έχοντας, εν προκειμένω, εφαρμογήν κανονισμούς. 3.1.3.Επάρκεια Υπηρεσιών και Αεροναυτιλιακών Ευκολιών. Ο καθορισμός της επαρκείας των υπηρεσιών, των αεροναυτιλιακών ευκολιών και της ικανότητος του αεροπορικού μεταφορέως δέον όπως βασίζηται επί των διατιθεμένων ευκολιών και υπηρεσιών, αίτινες παρέχονται ή δύνανται να χρησιμοποιηθώσιν υπό του αεροπορικού μεταφορέως, επί της επιδειχθείσης ικανότητος των μελών των πληρωμάτων πτήσεως και προσωπικού εδάφους, ως και επί της αποτελεσματικότητος του ελέγχου πτήσεων. 3.1.4.Ευκολίαι και Υπηρεσίαι ων απαιτείται ό- πως αποδειχθή η επάρκεια. Αι ευκολίαι και αι υπηρεσίαι, ων την επάρκειαν δέον όπως αποδείξη      ο     αεροπορικός     μεταφορεύς,     πε-      (Αντί για τη σελ.687) Σελ.687(α) Τεύχος 716-Σελ.93  Τεχνική εκμετάλλευση αεροσκαφών 38.Ξ.α.3   16  ριλαμβάνουν ευκολίας συντηρήσεως, ευκολίας ανεφοδιασμού δια καυσίμων, τηλεπικοινωνιακάς και αεροναυτιλιακάς ευκολίας εις ας περιλαμβάνονται οι τοιαύται επί των αεροπορικών οδών, βοηθήματα προσεγγίσεως δι’ οργάνων και προσγειώσεως, μετεωρολογικάς υπηρεσίας και ευκολίας, υπηρεσίας ελέγχου εναερίου κυκλοφορίας, αερολιμένας και οιασδήποτε ετέρας απαιτήσεις, ας η Υ.Π.Α. ήθελε διαπιστώσει ότι θα είναι επ’ ωφελεία της ασφαλείας των πτήσεων. 3.1.5.Περιπτώσεις καθ’ ας δεν απαιτούνται Αποδεικτικαί Πτήσεις. Η Υ.Π.Α. δύναται κατά την κρίσιν της να μη απαιτήση την εκτέλεσιν αποδεικτικών πτήσεων επί αεροπορικής οδού ή τμήματος ταύτης, εφ’ όσον ο αεροπορικός μεταφορεύς αποδείξη ότι τοιαύτη αποδεικτική πτήσις δεν είναι αναγκαία δια την ασφάλειαν των πτήσεων. 3.1.6.Απαιτήσεις δι’ Εκτάκτους Πτήσεις. Ο αεροπορικός μεταφορεύς δύναται να εκτελέση εκτάκτους πτήσεις επί αεροπορικών οδών, κειμένων εντός περιοχών αναγραφομένων εις τους ειδικούς όρους τεχνικής εκμεταλλεύσεως και πέραν εκείνων (των αεροπορικών οδών) αίτινες έχουν εγκριθή δια την εκτέλεσιν τακτικών πτήσεων, εφ’ όσον αποδείξη ότι αι ευκολίαι τεχνικής εκμεταλλεύσεως και αι χρησιμοποιούμεναι διαδικασίαι, κατά την τεχνικήν εκμετάλλευσιν κατά μήκος των τοιούτων αεροπορικών οδών, είναι ουσιαστικώς όμοιαι προς τας εγκριθείσας δια τας τακτικάς του πτήσεις. 3.2.Επάρκεια και Καταλληλότης Αερολιμένων. Προ της εκτελέσεως τακτικών πτήσεων, ο αεροπορικός μεταφορεύς δέον όπως αποδείξη, προ δε των εκτάκτων όπως καθορίση, ότι κατά μήκος εκάστης αεροπορικής οδού υφίστανται επαρκείς αερολιμένες καταλλήλως εξωπλισμένοι και κατάλληλοι δια το είδος των εκτελεσθησομένων πτήσεων. ΄Εκαστος αερολιμήν δέον όπως είναι κατάλληλος δια τον τύπον των χρησιμοποιηθησομένων αεροπλάνων, ως προς το πραγματικώς χρησιμοποιήσιμον μήκος διαδρόμου, το είδος της επιφανείας και της αντοχής του διαδρόμου, τον φωτισμόν των εμποδίων και του διαδρόμου, την προστασίαν του κοινού και τας ευκολίας από πλευράς ελέγχου εναερίου κυκλοφορίας, μετεωρολογικών υπηρεσιών, τηλεπικοινωνιακών και αεροναυτιλιακών ευκολιών, καταλλήλων δια προσέγγισιν δι’ οργάνων και προσγείωσιν, I.F.R. πτήσεων και πτήσεων εν καιρώ νυκτός. Ωσαύτως δέον όπως υφίσταται εγκεκριμένη διαδικασία προσεγγίσεως δι’ οργάνων, κατάλληλος δια τας ραδιοσυσκευάς λήψεως του αεροπλάνου και την εν προκειμένω ικανότητα των χειριστών.     Σελ.688(α) Τεύχος 716-Σελ.94  3.3.«Τηλεπικοινωνιακές Ευκολίες. Τηλεπικοινωνιακοί σταθμοί για αμφίφορο επικοινωνία αέρος-εδάφους πρέπει να διατίθενται σε τέτοια σημεία κατά μήκος κάθε αεροπορικής οδού ώστε, υπό κανονικάς συνθήκας πτήσεως, να εξασφαλίζεται απ’ ευθείας ή μέσω εγκεκριμένων σταθμών σταθεράς αεροναυτικής υπηρεσίας, αξιόπιστη και ταχεία επικοινωνία μεταξύ των αεροπλάνων και των ενδεδειγμένων σταθμών εδάφους σε οποιοδήποτε σημείο κατά μήκος της αεροπορικής οδού, επί της οποίας εκτελούνται πτήσεις, περιλαμβανομένων και των πτήσεων υπό κανόνας πτήσεως εξ όψεως (VFR)». Η παρ.3.3.αντικαταστάθηκε ως άνω από την παρ.2 άρθρ.3 Π.Δ.485/1 Ιουν.-4 Ιουλ.1979 (ΦΕΚ Α΄ 147). 3.4.Μετεωρολογικαί Υπηρεσίαι και Ευκολίαι. 3.4.1.Γενικά. Μετεωρολογικαί υπηρεσίαι και ευκολίαι, προς έκδοσιν μετεωρολογικών δελτίων παραδεκτών εις την Υ.Π.Α., δέον όπως διατίθενται εις τοιαύτα σημεία, ίνα εξασφαλίζηται ότι επαρκή και πρόσφατα μετεωρολογικά δελτία και προγνωστικά θα είναι διαθέσιμα εις τον κυβερνήτην και το κέντρον ελέγχου πτήσεων, οσάκις χρησιμοποιείται υπό του αεροπορικού μεταφορέως τοιούτον κέντρον, ώστε να επιτρέπουν κατάλληλον σχεδίασιν και ασφαλή εκτέλεσιν της πτήσεως από της απογειώσεως μέχρι και της προσγειώσεως του αεροπλάνου. 3.4.2.Μετεωρολογικαί Υπηρεσίαι παραδεκταί υπό της Υ.Π.Α. Δια τας εκτελουμένας εντός της Ελληνικής Επικρατείας πτήσεις, αι υπηρεσίαι και αι ευκολίαι της Ε.Μ.Υ. είναι παραδεκταί υπό της Υ.Π.Α. Δια τας εκτελουμένας πέραν της Ελληνικής Επικρατείας πτήσεις, αι εθνικαί μετεωρολογικαί υπηρεσίαι της Χώρας εντός της οποίας εκτελούνται αι πτήσεις είναι ωσαύτως παραδεκταί υπό της Υ.Π.Α. ΄Ετεραι μετεωρολογικαί υπηρεσίαι και ευκολίαι εφ’ όσον ο αεροπορικός μεταφορεύς αποδείξη ότι είναι επαρκείς δια το είδος των εκτελουμένων πτήσεων, δύναται να εγκριθούν υπό της Υ.Π.Α.         38.Ξ.α.3 Τεχνική εκμετάλλευση αεροσκαφών   17  3.5.Αεροναυτιλιακά Βοηθήματα. 3.5.1.«Νυκτερινές και IFR πτήσεις. Προ της εκτελέσεως τακτικών νυκτερινών και IFR πτήσεων ο αεροπορικός μεταφορεύς πρέπει να αποδείξει και προ των εκτάκτων να καθορίσει ότι κατά μηκος κάθε αεροπορικής οδού διατίθενται επαρκή και εγκεκριμένου τύπου για τον αεροπορικό μεταφορέα ραδιοναυτιλιακά βοηθήματα, εγκατεστημένα σε τέτοια σημεία ώστε να είναι δυνατή η εκτέλεση αεροναυτιλίας προς οποιοδήποτε αερολιμένα τακτικό, προσωρινό, ανεφοδιασμού ή εναλλαγής, σε εκείνο το βαθμό ακριβείας, ο οποίος απαιτείται τόσο για την εξυπηρέτηση της πτήσεως όσο και για τους σκοπούς της εναερίου κυκλοφορίας. Η ανωτέρω υποχρέωση δεν υφίσταται για τον αεροπορικό μεταφορέα εφ’ όσον οι εν λόγω πτήσεις εκτελούνται με τη βοήθεια παραδεκτών και εγκεκριμένων συστημάτων αυτοδυνάμων συσκευών ναυτιλίας του αεροπλάνου ή με τη βοήθεια αστροναυτιλίας». Η υποπαρ.3.5.1. αντικαταστάθηκε ως άνω από την παρ.3 άρθρ.3 Π.Δ.485/1 Ιουν.-4 Ιουλ.1979 (ΦΕΚ Α΄ 147). 3.5.2.Πτήσεις V.F.R. εν καιρώ ημέρας. Πτήσεις V.F.R. εν καιρώ ημέρας, δύνανται να εκτελώνται επί αεροπορικών οδών εφ’ ων δεν υφίστανται επαρκή ραδιοναυτιλιακά βοηθήματα, υπό την προϋπόθεσιν ότι η πτήσις θα εκτελήται εις τοσαύτην απόστασιν εκ χαρακτηριστικών σημείων του εδάφους, ώστε να είναι ταύτα συνεχώς ορατά, και ότι η μορφολογία του εδάφους είναι τοιαύτη ώστε να είναι δυνατή η εκτέλεσις πτήσεως εξ όψεως. 3.6.Ευκολίαι Εξυπηρετήσεως και Συντηρήσεως.         3.6.1.Τακτικαί Πτήσεις. Ο αεροπορικός μεταφορεύς δέον όπως αποδείξη ότι διαθέτει κατάλληλον και επαρκές προσωπικόν, επαρκείς ευκολίας και εξοπλισμόν, περιλαμβανομένων ανταλλακτικών, εφοδίων και υλικών εις την κυρίαν βάσιν συντηρήσεως αυτού και εις τοιαύτα σημεία κατά μήκος των αεροπορικών οδών, εφ’ ων εκτελεί τακτικάς πτήσεις, ίνα παρέχηται η ενδεδειγμένη εξυπηρέτησις, επιθεώρησις συντήρησις, επισκευή και γενική επισκευή των αεροπλάνων του και του βοηθητικού εξοπλισμού. 3.6.1.1.Χρήσις Ευκολιών ετέρου Αεροπορικού Οργανισμού. Οσάκις ο αεροπορικός μεταφορεύς, δεν διαθέτει άπαντα ή μέρος των ανωτέρω εις την κυρίαν βάσιν συντηρήσεως ή εις σημεία κατά μήκος των αεροπορικών οδών εφ’ ων εκτελεί τακτικάς πτήσεις, δύναται να τα εξασφαλίζη δια συμβάσεως μεθ’ ετέρου αεροπορικού οργανισμού, υπό τον όρον ότι αύτη θα γίνεται αποδεκτή υπό της Υ.Π.Α. 3.6.2.Ευκολίαι Εξυπηρετήσεως και Συντηρήσεως-΄Εκτακτοι Πτήσεις. Η εξυπηρέτησις, επιθεώρησις, συντήρησις και επισκευή των αεροπλάνων και του βοηθητικού εξοπλισμού, άτινα χρησιμοποιούνται δια την εκτέλεσιν εκτάκτων πτήσεων επί αεροπορικών οδών ετέρων εκείνων, εφ’ ων εκτελούνται τακτικαί πτήσεις, θα γίνεται είτε υπό του αεροπορικού μεταφορέως ή ετέρων αεροπορικών οργανισμών εφ’ όσον βεβαιωθή ο αεροπορικός μεταφορεύς και δύναται, εάν απαιτηθή, να αποδείξη ότι διατίθεται κατάλληλον και επαρκές προσωπικόν και επαρκείς ευκολίαι προς παροχήν της ενδεδειγμένης και απαιτουμένης εξυπηρετήσεως, συντηρήσεως και επισκευής των αεροπλάνων και του βοηθητικού αυτών εξοπλισμού.     (Μετά τη σελ.688(α) Σελ.688,01 Τεύχος 716-Σελ.95  Τεχνική εκμετάλλευση αεροσκαφών 38.Ξ.α.3   18  38.Ξ.α.3 Τεχνική εκμετάλλευση αεροσκαφών   19  Εγχειρίδιον Τεχνικής Εκμεταλλεύσεως και Εγχειρίδιον Πτήσεως Αεροπλάνων ΄Αρθρ.4.4.1.Γενικά. 4.1.1.Εκπόνησις εγχειριδίου. Προς χρήσιν και καθοδήγησιν του απασχολουμένου εις τον τομέα της τεχνικής εκμεταλλεύσεως αεροπλάνων προσωπικού, έκαστος αεροπορικός μεταφορεύς δέον όπως εκπονή και εκδίδη εγχειρίδιον τεχνικής εκμεταλλεύσεως αεροπλάνων, όπερ, αναλόγως των εκάστοτε παρουσιαζομένων αναγκών, θα αναθεωρήται και θα ενημερούται. 4.1.2.Συγκρότησις και διάταξις του Εγχειριδίου. Η συγκρότησις και διάταξις του εν λόγω εγχειριδίου δέον όπως είναι τοιαύτη, ώστε να παρέχη την δυνατότητα ευκόλου αναθεωρήσεως και συμπληρώσεως. Εκάστη σελίς τούτου δέον όπως φέρη την ημερομηνίαν της εκδόσεώς της ή της τελευταίας τροποποιήσεως. ΄Ινα καθίσταται εύκολος η χρήσις του εγχειριδίου τεχνικής εκμεταλλεύσεως αεροπλάνων υπό του ενδιαφερομένου προσωπικού, τούτο δύναται να διαιρήται εις δύο ή και περισσότερα διακεκριμένα μέρη (π.χ. εγχειρίδιον πτητικής λειτουργίας, εγχειρίδιον συντηρήσεως, εγχειρίδιον τηλεπικοινωνιών κλπ.), υπό την προϋπόθεσιν ότι έκαστον τούτον θα περιέχη τουλάχιστον εκείνας εκ των κατωτέρω πληροφοριών, αίτινες κρίνονται απαραίτητοι δι’ εκάστην, κατά περίπτωσιν ομάδα προσωπικού. 4.2.Περιεχόμενα, Αλλαγαί και Συμπληρώσεις του Εγχειριδίου. 4.2.1.Γενικά. Το εγχειρίδιον τεχνικής εκμεταλλεύσεως αεροπλάνων περιέχει τας απαραιτήτους πληροφορίας, οδηγίας και δεδομένα, άτινα θέλουσι βοηθήσει το εν τη υποπαρ.4.1.1. του παρόντος αναγραφόμενον προσωπικόν εις την ασφαλή εκτέλεσιν των ανατιθεμένων αυτώ καθηκόντων και εκπλήρωσιν των υπ’ αυτού αναλαμβανομένων υποχρεώσεων. Το περιεχόμενον του εγχειριδίου δέον όπως είναι σύμφωνον προς τους εν ισχύϊ Νόμους, κανονισμούς και ειδικούς όρους τεχνικής εκμεταλλεύσεως του αεροπορικού μεταφορέως, λαμβανομένων, ωσαύτως υπ’ όψιν των κανόνων και συστάσεων των εχόντων εν προκειμένω εφαρμογήν παραρτημάτων της Συμβάσεως «περί Διεθνούς Πολιτικής Αεροπορίας». 4.2.2.Αλλαγαί ή Συμπληρώσεις Εγχειριδίου. Οσάκις η Υ.Π.Α. διαπιστώσει ότι προς το συμφέρον της ασφαλείας των πτήσεων, απαιτούνται αλλαγαί ή συμπληρώσεις του εγχειριδίου, ο αεροπορικός μεταφορεύς υποχρεούται όπως, εντός 30 ημερών από λήψεως της εγγράφου σχεδικής ειδοποιήσεως της Υ.Π.Α., πραγματοποιήση τας εν λόγω αλλαγάς. 4.2.3.Περιεχόμενον Εγχειριδίου. Το εγχειρίδιον τεχνικής εκμεταλλεύσεως αεροπλάνων δέον όπως περιέχη: α)Γενικάς αρχάς περί της τεχνικής εκμεταλλεύσεως αεροπλάνων.    β)Καθήκοντα και υποχρεώσεις: (1)δι’ έκαστον μέλος του πληρώματος, (2)δι’ έκαστον αρμόδιον πρόσωπον των υπηρεσιών τεχνικής εκμεταλλεύσεως αεροπλάνου, γ)Παραπομπάς εις τας διατάξεις των κατά περίπτωσιν ισχυόντων Νόμων, κανονισμών και διαδικασιών Πολιτικής Αεροπορίας. δ)Σύστημα και διαδικασίας ελέγχου πτήσεων. ε)Πληροφορίας, περιεχομένας εις τους εν ισχύϊ ειδικούς όρους τεχνικής εκμεταλλεύσεως και ενδεδειγμένας δι’ έκαστον τμήμα του εγχειριδίου. ς)Διαδικασίας δια την συνέχισιν της πτήσεως, οσάκις, ο,τιδήποτε εκ του απαιτουμένου δι’ ιδιαιτέραν τινα πτήσιν εξοπλισμού, παύσει, λειτουργούν ή καταστή αχρησιμοποίητον κατά την πτήσιν. ζ)Οδηγόν (εγχειρίδιον) δι’ απάσας τας αεροπορικάς οδούς εφ’ ών εκτελούνται τακτικαί πτήσεις, περιέχοντα εν πτήσει διαδικασίας, περιλαμβανομένων των περιπτώσεων καθ’ ας απαιτείται όπως λαμβάνη χώραν ακρόασις ασυρμάτου, τηλεπικοινωνιακάς ευκολίας και διαδικασίας, αεροναυτιλιακάς ευκολίας και διαδικασίας περιλαμβανομένων των ελαχίστων υψών ασφαλείας, διαδικασίας προσεγγίσεως δι’ οργάνων και ελάχιστα αερολιμένων δι’ όλους τους εγκεκριμένους δια τακτικάς πτήσεις αερολιμένας, περιλαμβανομένων τόσων επιπροσθέτων αερολιμένων ως ενδείκνυται προς χρήσιν εις περιπτώσεις επειγούσης ανάγκης κατά την εκτέλεσιν τακτικών πτήσεων και οιασδήποτε, τέλος, ετέρας πληροφορίας αίτινες θεωρούνται ενδεδειγμέναι υπό του αεροπορικού μεταφορέως δια την κανονικήν εκτέλεσιν των πτήσεων. Οι περιορισμοί βάρους όσον αφορά την απογείωσιν, την επί αεροπορικής οδού πτήσιν και την προσγείωσιν δέον όπως περιλαμβάνωνται εις τον οδηγόν (εγχειρίδιον δι’ έκαστον τύπον χρησιμοποιουμένου αεροπλάνου υπό τους, δι’ εκάστην χρησιμοποιηθησομένην εις τακτικάς πτήσεις αεροπορικήν οδόν και έκαστον αερολιμένα, εγκεκριμένους περιορισμούς εις τας επιδόσεις εκμεταλλεύσεως του αεροπλάνου. Οδηγός δρομολογίου, περιλαμβάνων τας αυτάς πληροφορίας ως καθωρίσθησαν δια τακτικάς πτήσεις, δέον όπως διατίθεται δι’ απάσας τας εκτάκτους πτήσεις, αίτινες εκτελούνται επί αεροπορικών οδών ετέρων εκείνων εφ’ ών εκτελούνται τακτικαί πτήσεις. η)Διαδικασίας αεροναυτιλιακού σχεδίου πτήσεως δια την εκτέλεσιν εκτάκτων πτήσεων, περιλαμβανομένων οδηγιών δια την εξυπηρέτησιν, επιθεώρησιν και συντήρησιν του αεροπλάνου οσάκις δεν διατίθενται υπό του αεροπορικού μεταφορέως εγκεκριμέναι ευκολίαι και υπηρεσίαι. Ο αεροπορικός μεταφορεύς δέον όπως περιλάβη εις το εγχειρί-διον οδηγίας και διαδικασίας προς καθοδήγησιν του   κυβερνήτου  δια  την   εκτέλεσιν   των,    κατά      Σελ.689  Τεχνική εκμετάλλευση αεροσκαφών 38.Ξ.α.3   20  την σχεδίασιν εκτάκτου πτήσεως καθηκόντων του, οσάκις ούτος δεν έχει εκτελέσει εντός των προηγουμένων 60 ημερών πτήσιν επί της αεροπορικής οδού και του αερολιμένος προορισμού. Δέον ωσαύτως όπως περιλαμβάνωνται λεπτομερείς οδηγίαι και διαδικασίαι, δι’ ων θα καθορίζωνται τα προ πτήσεως ληφθησόμενα μέτρα υπό του κυβερνήτου ίνα εξασφαλίζηται ότι ούτος θα εξοικειωθή με απάσας τας διαθεσίμους πληροφορίας, τας σχετικάς με την προτιθεμένην να εκτελεσθή πτήσιν, ούτως ώστε ο αεροπορικός μεταφορεύς να δύναται να είναι ητιολογημένως βέβαιος ότι η πτήσις επί της αεροπορικής οδού και εις τους χρησιμοποιηθησομένους αερολιμένας θα εκτελεσθή ασφαλώς. Αι εν λόγω οδηγίαι και διαδικασίαι δέον όπως είναι τοιαύται ώστε να δύναται ο κυβερνήτης να αποφανθή ότι η πτήσις δύναται να εκτελεσθή εν ασφαλεία και κατ’ εφαρμογήν των σχετικών κανονισμών Πολιτικής Αεροπορίας. Εν τω εγχειριδίω δέον όπως καθορίζηται ότι ο κυβερνήτης υποχρεούται όπως βεβαιώνη επί εντύπου παρεχομένου υπό του αεροπορικού μεταφορέως, ότι ούτος εξετέλεσεν πλήρως τας εν τω εγχειριδίω του αεροπορικού μεταφορέως περιγραφομένας προ πτήσεως εργασίας. Ωσαύτως δέον να καθορίζηται εν τω εγχειριδίω ο χρόνος και ο τρόπος καθ’ ον θα φυλάσσηται το εν λόγω έντυπον εις τα αρχεία της εταιρείας, του χρόνου διαφυλάξεως μη δυναμένου, εν πάση περιπτώσει, να είναι μικροτέρου των 3 μηνών. θ)Κατάλογον του αεροναυτιλιακού εξοπλισμού όστις δέον όπως φέρηται επί των αεροπλάνων. ι)Διαδικασίας εξοικειώσεως των επιβατών με τον τρόπον χρησιμοποιήσεως των εφοδίων επειγούσης ανάγκης εν πτήσει. ια)Διαδικασίας και εφόδια επειγούσης ανάγκης, εις α δέον όπως περιληφθώσι: (1)Πρόσφατοι εν ισχύϊ πληροφορίαι δι’ αεροπλάνα ευρισκόμενα εν κινδύνω, αφορώσαι τας διατιθεμένας υπηρεσίας ερεύνης και διασώσεως δι’ εκάστην περιοχήν άνωθεν της οποίας θα ίπτανται τα αεροπλάνα. (2)Ενημερωμένος κατάλογος του εξοπλισμού επειγούσης ανάγκης και επιβιώσεως και των, εφ’ εκάστου υπό του αεροπορικού μεταφορέως χρησιμοποιουμένου αεροπλάνου, φερομένων δι’ επειγούσας ανάγκας εφοδίων εις τρόφιμα, δι’ εκάστην αεροπορικήν οδόν, ως και οδηγίαι χρήσεως τούτων. Αι αφορώσαι τον εξοπλισμόν επειγούσης ανάγκης και επιβιώσεως πληροφορίαι δέον όπως περιέχουν ενδείξεις ως προς τον αριθμόν, το χρώμα και τον τύπον των σωσιβίων λέμβων και πυροτεχνημάτων, λεπτομερείας ως προς τα φαρμακευτικά εφόδια, το ύδωρ και τα τρόφιμα ως και τον τύπον και τας συχνότητας της φορητής ραδιοσυσκευής επειγούσης ανάγκης.  Σελ.690  (3)Χρησιμοποιούμεναι υπό του αεροπορικού μεταφορέως διαδικασίαι ίνα εξασφαλίζηται ότι άπασαι αι πληροφορίαι, αίτινες θα διευκολύνουν τας εργασίας ερεύνης και διασώσεως δια τα αεροπλάνα του, είναι ενημερωμέναι και διαθέσιμοι προς άμεσον μεταβίβασιν εις το αρμόδιον κέντρον ερεύνης και διασώσεως οποτεδήποτε αεροπλάνον αυτού ευρίσκεται ή θεωρείται ευρισκόμενον εν κινδύνω ή αγνοείται. ιβ)Μέθοδον καθορισμού της διαδοχής εις την διακυβέρνησιν του αεροπλάνου των, εις τα μέλη του πληρώματος πτήσεως περιλαμβανομένων χειριστών. ιγ)Μέθοδον βάσει της οποίας θα καθορίζηται, κατά πόσον περιοχή τις απογειώσεως ή προσγειώσεως, είναι χρησιμοποιήσιμος, ή μη, ως και τον τρόπον δια του οποίου θα γνωστοποιείται τούτο, εις τα επί της τεχνικής εκμεταλλεύσεως αεροπλάνων αρμόδια πρόσωπα. ιδ)Ειδικάς οδηγίας δια τον υπολογισμόν των απαιτουμένων όπως φέρωνται επί των αεροπλάνων ποσοτήτων καυσίμων και ελαίου δι’ εκάστην αεροπορικήν οδόν κατ’ είδος εκτελουμένης πτήσεως, λαμβανομένων υπ’ όψιν όλων των περιπτώσεων της πτητικής λειτουργίας, περιλαμβανομένης και της πιθανότητος βλάβης ενός ή περισσοτέρων κινητήρων επί αεροπορικής οδού. ιε)Διαδικασίας σχετικάς με την εκτέλεσιν πτήσεων εντός περιοχής παγοποιήσεως, χαλάζης, καταιγίδων, αναταράξεων ή υφ’ οιανδήποτε ετέραν καιρικήν κατάστασιν ήτις δυνατόν να εξελιχθή εις επικίνδυνον. ις)Απαιτούμενα προγράμματα εκπαιδεύσεως δια τα μέλη πληρώματος, τους επιμελητάς πτήσεων και το προσωπικόν συντηρήσεως και επιθεωρήσεως. ιζ)Διαδικασίας και οδηγίας συντηρήσεως, επισκευής, επιθεωρήσεως και εξυπηρετήσεως αεροπλάνων. ιη)Χρονικά όρια πτήσεως μεταξύ των οποίων θα ενεργώνται αι γενικαί επισκευταί και αι επιθεωρήσεις αεροπλάνων και οι επί του σκάφους, των κινητήρων, των ελίκων και των παρελκομένων έλεγχοι, ή καθορισμόν τυποποιημένης διαδικασίας, βάσει της οποίας θα καθορίζωνται τα εν προκειμένω χρονικά όρια.              38.Ξ.α.3 Τεχνική εκμετάλλευση αεροσκαφών   21  ιθ)Τας περιπτώσεις κατά τας σχετικάς διαδικασίας καθ’ ας θα απαιτήται δοκιμή πτήσεως, μετά από επισκευάς ή τροποποιήσεις του αεροπλάνου αίτινες δυνατόν να επιφέρουν ουσιώδεις αλλαγάς εις τα χαρακτηριστικά πτήσεως ή ουσιώδη επίδρασιν εις την πτητικήν λειτουργίαν αυτού. κ)Διαδικασίας ανεφοδιασμού αεροπλάνων δια καυσίμων, περιλαμβανομένων των προληπτικών μέτρων έναντι πυρκαϊάς και αλλοιώσεως των καυσίμων, ως και μέτρα εποπτείας και προφυλάξεως των επιβατών κατά τον χρόνον του ανεφοδιασμού. κα)Τας επί της πτητικής ικανότητος των αεροπλάνων εκτελουμένας επιθεωρήσεις και τας σχετικάς προς ταύτας τυποποιημένας διαδικασίας, μετά οδηγιών περί των ευθυνών και αρμοδιοτήτων του προσωπικού επιθεωρήσεως, ως και διαδικασίαν δια την προπαρασκευήν και έκδοσιν του πιστοποιητικού συντηρήσεως, τας περιπτώσεις κατά τας οποίας το εν λόγω πιστοποιητικόν εκδίδεται και το αρμόδιον όπως υπογράφη τούτο προσωπικόν. κβ)Μέθοδον και διαδικασίας βάσει των οποίων θα επιτυγχάνεται η εντός των εγκεκριμένων ορίων διατήρησις του κέντρου βάρους του αεροπλάνου. κγ)Διαδικασίας διαθέσεως επί αεροπορικών οδών και αερολιμένων χειριστών και επιμελητών πτήσεως. κδ)Διαδικασίας γνωστοποιήσεως ατυχημάτων. κε)΄Ετερα στοιχεία και οδηγίας σχετικά με την ασφάλειαν των πτήσεων. 4.3.Διανομή και Ενημέρωσις του Εγχειριδίου. 4.3.1.Γενικά. α)Αντίτυπα του εγχειριδίου τεχνικής εκμεταλλεύσεως αεροπλάνων ή τμήματα τούτου, άτινα λόγω του περιεχομένου των εμπίπτουν εις την αρμοδιότητα ωρισμένων υπηρεσιών, ως και αι επ’ αυτών κατά καιρούς επιφερόμεναι τροποποιήσεις και προσθήκαι δέον όπως διανέμωνται: (1)Εις την Υπηρεσίαν Πολιτικής Αεροπορίας. (2)Εις τα μέλη πληρώματος των αεροπλάνων του αεροπορικού μεταφορέως και (3)Εις τα αρμόδια πρόσωπα των υπηρεσιών εδάφους. β)΄Απαντα τα αντίτυπα του εγχειριδίου τεχνικής εκμεταλλεύσεως αεροπλάνων δέον όπως ώσιν ενημερωμένα. Ο αεροπορικός μεταφορεύς δέον όπως καθιερώση σύστημα δι’ ου θα βεβαιούται ότι αι εκάστοτε τροποποιήσεις ελήφθησαν υπό των κατόχων του εγχειριδίου. 4.3.2.Κύριον αντίτυπον του εγχειριδίου. Εν τουλάχιστον πλήρες κύριον αντίτυπον του εγχειριδίου τεχνικής εκμεταλλεύσεως αεροπλάνου, περιλαμβάνον άπαντα τα σχετικά τμήματα και μέρη αυτού, δέον όπως τηρήται εις την βάσιν τεχνικής εκμεταλλεύσεως του αεροπορικού μεταφορέως.       4.3.3.Εγχειρίδιον Τεχνικής Εκμεταλλεύσεως εφ’ εκάστου Αεροπλάνου. Αντίτυπον του εγχειριδίου τεχνικής εκμεταλλεύσεως αεροπλάνου, περιέχον τουλάχιστον τα εις τα υπ’ αριθ.(α) έως και (ιε) και υπ’ αριθ.(κ) (κβ) και (κδ) στοιχεία της παρ.4.2.3. του παρόντος αναφερόμενα, φέρεται υποχρεωτικώς επί παντός αεροπλάνου εις οιανδήποτε πτήσιν. Το εν λόγω εγχειρίδιον δέον όπως τοποθετήται εις θέσιν ευκόλως προσιτήν εις τα μέλη του πληρώματος πτήσεως. Επιπροσθέτως, επί των εκτελούντων εκτάκτους πτήσεις αεροπλάνων δέον όπως φέρηται το τμήμα εκείνο του εγχειριδίου τεχνικής εκμεταλλεύσεως αεροπλάνου, όπερ περιγράφει τας διαδικασίας και οδηγίας δια την εξυπηρέτησιν, επιθεώρησιν και συντήρησιν των αεροπλάνων οσάκις ταύτα εκτελούν πτήσεις επί αεροπορικών οδών ετέρων εκείνων εφ’ ων εκτελούνται τακτικαί πτήσεις. 4.4.Εγχειρίδιον Πτήσεως Αεροπλάνου(AFM). Ο αεροπορικός μεταφορεύς δι’ έκαστον τύπον αεροπλάνου, χρησιμοποιουμένου δι’ αερομεταφοράς, δέον όπως τηρή ενημερωμένον εγχειρίδιον πτήσεως αεροπλάνου (AFM), εγκεκριμένον υπό της Υ.Π.Α. Το εγχειρίδιον τούτο δέον όπως φέρηται εντός του αεροπλάνου εις απάσας τας πτήσεις. Απαιτήσεις και Περιορισμοί Πτητικής Λειτουργίας και Επιδόσεων Αεροπλάνων ΄Αρθρ.5.-5.1.Γενικά. 5.1.1.Πιστοποιητικόν τύπου – Εξοπλισμός - Σήματα Εθνικότητος - Νηολογήσεως. Τα δι’ αερομεταφοράς χρησιμοποιούμενα αεροπλάνα δέον όπως φέρωσιν αναγεγραμμένα επ’ αυτών τα σήματα εθνικότητος και νηολογήσεως, κέκτηνται πιστοποιητικού τύπου μεταφορικού αεροπλάνου ή χρησιμοποιώνται ως τοιαύτα και ώσιν εξωπλισμένα κατά τας απαιτήσεις του παρόντος Δ/τος, του έχοντος εφαρμογήν κανονισμού «περί πτητικής ικανότητος αεροπλάνων (AIR-WORTHINESS CODE) του Κράτους Κατασκευής και των εκάστοτε ειδικών απαιτήσεων της Υ.Π.Α. 5.1.2.Προϋποθέσεις χρησιμοποιήσεως Αεροπλάνων. Απαγορεύεται η χρησιμοποίησις αεροπλάνων δι’ αερομεταφοράς εάν δεν είναι ικανά προς πτήσιν και δεν συντηρώνται συμφώνως προς εγκεκριμένον πρόγραμμα συνεχούς συντηρήσεως και επιθεωρήσεως ή δεν περιλαμβάνωνται εις τους υπό της Υ.Π.Α. εκδιδομένους ειδικούς όρους τεχνικής εκμεταλλεύσεως και δεν πληρώνται άπασαι αι λοιπαί απαιτήσεις του παρόντος. 5.1.3.Σύστημα Ζυγοσταθμίσεως Αεροπλάνων. Πας αεροπορικός μεταφορεύς υποχρεούται όπως καθιερώση      σύστημα     ελέγχου      της       ζυγο-   Σελ.691  Τεχνική εκμετάλλευση αεροσκαφών 38.Ξ.α.3   22  σταθμίσεως των αεροπλάνων του. Το σύστημα τούτο υπόκειται εις την έγκρισιν της Υ.Π.Α. 5.2.Περιορισμοί Αεροπλάνων ως προς τον Τύπον επί Αεροπορικής Οδού. 5.2.1.Γενικά. ΄Απαντα τα αεροπλάνα άτινα χρησιμοποιούνται δια την επ’ αμοιβή μεταφοράν επιβατών δέον όπως φέρωσι δύο τουλάχιστον κινητήρας, πληρώνται δε αι κατά περίπτωσιν κατωτέρω προϋποθέσεις: 5.2.2.Δικινητήρια ή Τρικινητήρια Αεροπλάνα. Απαγορεύεται η χρησιμοποίησις δικινητηρίων ή τρικινητηρίων αεροπλάνων προς μεταφοράν επιβατών, εκτός εάν, κατά μήκος της αεροπορικής οδού υπάρχωσι κατάλληλοι αερολιμένες, ευρισκόμενοι εις τοιαύτα σημεία ώστε τα περί ων πρόκειται αεροπλάνα, ιπτάμενα εντός ηρέμου ατμόσφαιρας με τον ένα κινητήρα εκτός λειτουργίας και υπό κανονικήν ταχύτητα, ταξειδίου να δύνανται εξ οιουδήποτε σημείου της αεροπορικής οδού να αφιχθώσιν εις ένα εκ των εν λόγω αερολιμένων, εις χρόνον ουχί μεγαλύτερον της μιας ώρας. Η Υ.Π.Α. λαμβάνουσα υπ’ όψιν το είδος της εκτελουμένης πτήσεως, την κατά μήκος της αεροπορικής οδού μορφολογίαν του εδάφους, ως και τας επιδόσεις του αεροπλάνου, δύναται τον ως ανωτέρω καθοριζόμενον χρόνον της μιας ώρας να αυξήση ή ελαττώση αναλόγως. 5.2.3.Αεροπλάνα εις πτήσεις άνωθεν θαλάσσης. ΄Απαντα τα αεροπλάνα άτινα χρησιμοποιούνται δια την μεταφοράν επιβατών επί αεροπορικών οδών διερχομένων άνωθεν θαλάσσης και εις απόστασιν από της πλησιεστέρας ακτής μεγαλυτέραν των 30΄ λεπτών πτήσεως υπό άπνοιαν και κανονικήν ταχύτητα ταξειδίου με ένα κινητήρα εκτός λειτουργίας, δέον όπως πληρούν τα υπό του έχοντος εφαρμογήν κανονισμού «περί πτητικής ικανότητος αεροπλάνων» προβλεπόμενα περί προσθαλασσώσεως αεροπλάνων. Δια την μεταφοράν επιβατών επί αεροπορικών οδών διερχομένων άνωθεν θαλάσσης και εις απόστασιν από της πλησιεστέρας καταλλήλου δι’ αναγκαστικήν προσγείωσιν ακτής μεγαλυτέραν  της μιας ώρας πτήσεως, υπό άπνοιαν και κανονικήν ταχύτητα ταξειδίου με ένα κινητήρα εκτός λειτουργίας, απαιτούνται αεροπλάνα με τέσσαρες ή περισσότερους κινητήρας. 5.3.Αποδεικτικαί Πτήσεις.     Σελ.692  5.3.1.Γενικά. Ωσάκις πρόκειται να χρησιμοποιηθώσιν εις τακτικάς πτήσεις, μη εγκεκριμένοι δια τοιαύτας πτήσεις τύποι αεροπλάνων ή τροποποιηθέντες τύποι αεροπλάνων, μη χρησιμοποιηθέντες πρότερον υπό του αεροπορικού μεταφορέως δέον όπως εκτελώνται αι εν υποπαρ.5.3.2. και 5.3.3. αποδεικτικαί πτήσεις. 5.3.2.Μη Εγκεκριμένοι δια Τακτικάς Πτήσεις Τύποι Αεροπλάνων. Τύποι αεροπλάνου, όστις δεν έχει προηγουμένως εγκριθή υπό της Υ.Π.Α ή της αρμοδίας υπηρεσίας του Κράτους κατασκευής προς χρήσιν εις τακτικάς πτήσεις, δέον όπως, προ της χρησιμοποιήσεώς του εις τοιαύτας πτήσεις, εκτελέση, πέραν των δια την απόκτησιν του πιστοποιητικού τύπου και πτητικής ικανότητος εκτελεσθεισών ωρών πτήσεως, αποδεικτικάς πτήσεις υπό την επίβλεψιν εκπροσώπων της Υ.Π.Α, διαρκείας 100 τουλάχιστον ωρών, εξ ων 50 τουλάχιστον ώρας επί εγκεκριμένων αεροπορικών οδών και 10 τουλάχιστον ώρας κατά την διάρκειαν νυκτός. 5.3.3.Τροποποιηθέντες ή μη χρησιμοποιηθέντες υπό του αεροπορικού μεταφορέως Εγκεκριμένοι δια Τακτικάς Πτήσεις Τύποι Αεροπλάνων. Τύπος αεροπλάνου όστις έχει προηγουμένως εγκριθή υπό της Υ.Π.Α. ή της αρμοδίας υπηρεσίας του Κράτους κατασκευής, υπέστη όμως τροποποίησιν ως προς την αρχικήν σχεδίασιν τούτου ή πρόκειται να χρησιμοποιηθή υπό αεροπορικού μεταφορέως όστις δεν έχει προηγουμένως χρησιμοποιήσει εις τακτικάς πτήσεις τοιούτον τύπον αεροπλάνου, δέον όπως εκτελέση αποδεικτικάς πτήσεις διαρκείας 50 τουλάχιστον ωρών, εξ ων 25 τουλάχιστον ώρας επί εγκεκριμένων αεροπορικών οδών. Η Υ.Π.Α δύναται να εγκρίνη παρέκκλισιν εκ των ανωτέρω εφ’ όσον εκ της τοιαύτης παρεκκλίσεως δεν θίγεται το επίπεδον ασφαλείας των πτήσεων. 5.3.4.Επιβίβασις Προσώπων και Μεταφορά Ταχυδρομείου και Φορτίου. Κατά την διάρκειαν των εν ταις υποπαρ.5.3.2. και 5.3.3. της παρούσης παραγράφου αναφερομένων αποδεικτικών πτήσεων, επιβαίνουν του αεροπλάνου μόνον τα πρόσωπα, άτινα τυγχάνουν απαραίτητα δια την εκτέλεσιν της αποδεικτικής πτήσεως ως και εκείνα, άτινα έχουν ορισθή υπό της Υ.Π.Α. δια την παρακολούθησιν ταύτης. Κατά την διάρκειαν των εν λόγω αποδεικτικών πτήσεων επιτρέπεται, κατόπιν σχετικής εγκρίσεως της Υ.Π.Α., η μεταφορά ταχυδρομείου ή ετέρου φορτίου.    38.Ξ.α.3 Τεχνική εκμετάλλευση αεροσκαφών   23  5.4.Περιορισμοί επί της Πτητικής Λειτουργίας Εμβολοφόρων Αεροπλάνων. 5.4.1.Γενικά. Προκειμένου να επιτραπή η χρησιμοποίησις αεροπλάνου τινός δι’ αερομεταφοράς, δέον όπως πληρώνται αι εν ταις υποπαρ.5.4.3. μέχρι 5.4.6. καθοριζόμεναι προϋποθέσεις. Κατ’ εξαίρεσιν, η Υ.Π.Α. δύναται, εις ωρισμένας περιπτώσεις, να εγκρίνη παρέκκλισιν εκ των εις τας εν λόγω υποπαραγράφους καθοριζομένων περιορισμών, υπό την προϋπόθεσιν ότι εκ της τοιαύτης παρεκκλίσεως δεν θίγεται το επίπεδον ασφαλείας των πτήσεων. 5.4.2.Τρόπος Ελέγχου Επιδόσεων.Η διαπίστωσις της εκπληρώσεως των εν τη παρούση παρ.5.4. οριζομένων, ενεργείται βάσει των εν τω εγχειριδίω πτήσεως του αεροπλάνου αναγραφομένων δεδομένων επιδόσεως. Οσάκις αι υφιστάμεναι συνθήκαι διαφέρουν εκείνων δι’ ας ειδικαί δοκιμαί έχουσιν εκτελεσθή, η περί ης πρόκειται διαπίστωσις θα ενεργήται δι’ υπολογισμού των επιδράσεων, ως εκ της μεταβολής των ειδικών μεταβλητών, εφ’ όσον ο εν λόγω υπολογισμός θα δώση αποτελέσματα ουσιαστικώς όσης ακριβείας με τα τοιαύτα μιας απ’ ευθείας δοκιμής. 5.4.3.Περιορισμοί Βάρους.  5.4.3.1.Βάρος εν σχέσει προς το μήκος του Διαδρόμου Απογειώσεως. Απαγορεύεται η απογείωσις αεροπλάνου με βάρος μεγαλύτερον του επιτρεπομένου τοιούτου δια το μήκος του χρησιμοποιουμένου διαδρόμου απογειώσεως. Ο καθορισμός του βάρους δέον όπως γίνεται συμφώνως προς τους περιορισμούς του διαδρόμου απογειώσεως και των δια του παρόντος Δ/τος καθοριζομένων επιδόσεων, λαμβανομένων υπ’ όψιν των συντελεστών διορθώσεως λόγω θερμοκρασίας, ως ούτοι καθορίζονται εν τω εγχειριδίω πτήσεως του αεροπλάνου. 5.4.3.2.Βάρη απογειώσεως εν σχέσει προς τα Υψόμετρα Αερολιμένων Απογειώσεως, Προορισμού και Εναλλαγής. Απαγορεύεται η απογείωσις αεροπλάνου εξ αερολιμένος, το υψόμετρον του οποίου κείται  εκτός των ορίων των υψών δια τα οποία μέγιστα βάρη απογειώσεως έχουσι καθορισθή εις το εγχειρίδιον πτήσεως του αεροπλάνου. Ωσαύτως, εις ουδέν αεροπλάνον θα επιτρέπεται η απογείωσις , εφ’ όσον το υψόμετρον του αερολιμένος προορισμού και του αεροδρομίου εναλλαγής δεν κείται μεταξύ των ορίων δια τα οποία έχουσι καθορισθή μέγιστα βάρη απογειώσεως. 5.4.3.3.Μέγιστον βάρος κατά την απογείωσιν. Το βάρος του αεροπλάνου κατά την απογείωσιν δέον όπως μη υπερβαίνη το μέγιστον εγκεκριμένον βάρος απογειώσεως δια το υψόμετρον του αερολιμένος εξ ου πρόκειται να γίνη η απογείωσις.      5.4.3.4.Βάρος απογειώσεως εν σχέσει προς το βάρος προσγειώσεως. Το βάρος του αεροπλάνου κατά την απογείωσιν δέον όπως είναι τοιούτον, ώστε το εναπόμενον, μετά την αφαίρεσιν του βάρους των κανονικώς καταναλισκομένων κατά την πτήσιν μέχρι του αερολιμένος προορισμού καυσίμων και λιπαντικών, να μη υπερβαίνη το μέγιστον εγκεκριμένον βάρος προσγειώσεως δια το υψόμετρον του αερολιμένος προορισμού. 5.4.4.Περιορισμοί απογειώσεως προς αντιμετώπισιν Κρατήσεως Κινητήρος. Απογείωσις αεροπλάνου θα εκτελήται μόνον υπό συνθήκας επιτρεπούσας την εκπλήρωσιν των κατωτέρω απαιτήσεων: α)Εκ των στοιχείων προσδιορισμού της αποστάσεως επιταχύνσεως- ακινητοποιήσεως, δέον όπως αποδεικνύηται ότι, εις περίπτωσιν κρατήσεως του κρισίμου κινητήρος εφ’ οιουδήποτε σημείου της απογειώσεως μέχρι της στιγμής καθ’ ήν τούτο αποκτά την ταχύτητα V1, το αεροπλάνον δύναται να περιέλθη εις πλήρη ακινητοποίησιν επί του διαδρόμου απογειώσεως. β)Θα είναι δυνατόν, εάν ο κρίσιμος κινητήρ κρατήση καθ’ οιανδήποτε στιγμήν μετά την απόκτησιν υπό του αεροπλάνου της ταχύτητος V1, να συνεχίση τούτο την απογείωσιν και να αποκτήση συμφώνως προς τα στοιχεία του ίχνους απογειώσεως ύψος 50 ποδών προ της διελεύσεως άνωθεν του τέρματος του διαδρόμου. Εν συνεχεία θα είναι δυνατόν να ελευθερώση άπαντα τα εμπόδια είτε κατά 50 πόδας τουλάχιστον κατακορύφως, ως εμφαίνηται εκ των στοιχείων του ίχνους απογειώσεως ή κατά 200 πόδας (61 μ.) τουλάχιστον οριζοντίως, εντός των ορίων του αερολιμένος, κατά 300 πόδας (91,5 μ.) δε τουλάχιστον οριζοντίως, αφού διέλθη τα όρια του αερολιμένος. Προς καθορισμόν της επιτρεπομένης παρεκκλίσεως εκ του ίχνους πτήσεως προς τον σκοπόν αποφυγής των εμποδίων, τουλάχιστον κατά τας ως ανωτέρω ορισθείσας αποστάσεις, υποτίθεται ότι το αεροπλάνον δεν κλίνει προ της αποκτήσεως 50 ποδών ύψους, ως εμφαίνηται εκ των στοιχείων του ίχνους απογειώσεως, εν συνεχεία δε η μεγίστη κλίσις δέον όπως μη υπερβαίνη τας 15 ο . γ)Κατά την εφαρμογήν των απαιτήσεων των ανωτέρω (α) και (β) εδαφίων δέον όπως γίνωνται διορθώσεις δια τον οιονδήποτε βαθμόν κλίσεως της επιφανείας απογειώσεως. Προς αντιμετώπισιν της επιδράσεως του ανέμου, δύνανται τα υπό άπνοιαν υπολογισθέντα στοιχεία απογειώσεως να διορθωθούν, κατ’ ανώτατον όριον κατά 50% της κατά μήκος του ίχνους απογειώσεως  αναφερθείσης αντιθέτου προς την διεύθυνσιν απογειώσεως συνιστώσης του ανέμου, κατ’ ελάχιστον δε όριον κατά 150% της αναφερθείσης συνιστώσης του ανέμου κατά την διεύθυνσιν απογειώσεως. 5.4.5.Περιορισμοί επί Αεροπορικής Οδού. 5.4.5.1.΄Απαντες οι Κινητήρες εν Λειτουρ-γία. Απαγορεύεται η απογείωσις αεροπλάνου με       βάρος        μεγαλύτερον       εκείνου,      όπερ    (Αντί της σελ.693) Σελ.693(α) 290-095  Τεχνική εκμετάλλευση αεροσκαφών 38.Ξ.α.3   24 θα επέτρεπεν εις τούτο, με άπαντας τους κινητήρας εν λειτουργία, να ανέρχεται με βαθμόν ανόδου τουλάχιστον ίσον με 6VSO (εκπεφρασμένου του μεν βαθμού εις πόδας ανά λεπτόν της δε VSO εις μίλια ανά ώραν) εις ύψος 1000 ποδών τουλάχιστον, άνωθεν όλων των εμποδίων άτινα ευρίσκονται εις απόστασιν 10 μιλίων εκατέρωθεν του ίχνους της προτιθεμένης πτήσεως. Δια την εφαρμογήν του παρόντος εδαφίου υποτίθεται ότι το βάρος του αεροπλάνου, συν τη προόδω της πτήσεως κατά μήκος του προτιθεμένου ίχνους, ελαττούται βαθμιαίως, κατά το βάρος των κανονικώς καταναλισκομένων καυσίμων και λιπαντικών. 5.4.5.2.Εις Κινητήρ εκτός Λειτουργίας. Απαγορεύεται η απογείωσις αεροπλάνου με βάρος μεγαλύτερον εκείνου όπερ θα επέτρεπεν εις τούτο, εις ύψος 1000 ποδών τουλάχιστον άνωθεν όλων των εμποδίων άτινα ευρίσκονται εις απόστασιν 8.7 ν.μιλίων εκατέρωθεν του ίχνους της προτιθεμένης πτήσεως και με τον ένα κινητήρα εκτός λειτουργίας, να ανέρχεται με βαθμόν ανόδου (εκπεφρασμένον εις πόδας ανά λεπτόν) τουλάχιστον ίσον με         0,08      (0,06 -            ) VSO 2 (όπου Ν ο αριθμός κινη-           N τήρων του αεροπλάνου και VSO στ.μίλια ανά ώραν) ή ίσον με 0,02 VSO 2 , αναλόγως του έχοντος εφαρμογήν, εις τον περί ου πρόκειται τύπον αεροπλάνου, Κανονισμού Πτητικής Ικανότητος του Κράτους κατασκευής τούτου. Δια την εφαρμογήν του παρόντος εδαφίου υποτίθεται ότι το βάρος του αεροπλάνου, συν τη προόδω της πτήσεως κατά μήκος του προτιθεμένου ίχνους, ελαττούται προοδευτικώς κατά το βάρος των κανονικώς καταναλισκομένων καυσίμων και λιπαντικών. 5.4.5.3.Δύο Κινητήρες εκτός Λειτουργίας. Ουδέν τετρακινητήριον ή με περισσοτέρους κινητήρας αεροπλάνον θα ίπταται επί προσχεδιασμένου ίχνους με δύο κινητήρας εκτός λειτουργίας, εφ’ όσον δεν πληρούνται αι απαιτήσεις ενός εκ τω κατωτέρω (α) ή (β) εδαφίων: α)Ουδέν σημείον του ίχνους πτήσεως θα απέχη περισσότερον των 90 λεπτών εκ τινος αεροδρομίου, επί του οποίου δύναται να εκτελεσθή προσγείωσις, κατά τας απαιτήσεις του εδαφ.5.4.6.2. του χρόνου υπολογιζομένου επί τη βάσει ότι άπαντες οι κινητήρες θα λειτουργούν με ιπποδύναμιν ταξειδίου.    Σελ.694(α) 290-096 β)Το βάρος απογειώσεως δέον όπως μη είναι μεγαλύτερον εκείνου όπερ θα επέτρεπεν εις αεροπλάνον, με τους δύο κρισίμους κινητήρας εκτός λειτουργίας, να ανέρχεται, με βαθμόν ανόδου εις πόδας ανά λεπτόν ίσον με 0,01 «VSO 2 » (VSO εκπεφρασμένην εις στ. μίλια  ανά ώρα) εφ’ όλων των σημείων κατά μήκος της αεροπορικής οδού πέραν του σημείου ένθα υποτίθεται ότι κρατούν ταυτοχρόνως οι δύο κινητήρες μέχρις αεροδρομίου τινός, είτε εις ύψος 1000 ποδών άνωθεν όλων των εμποδίων άτινα ευρίσκονται εις απόστασιν 8,7 ν.μιλίων εκατέρωθεν του προσχεδιασμένου ίχνους πτήσεως, είτε να ανέρχεται εις ύψος 5000 ποδών αναλόγως του ποίον ύψος είναι μεγαλύτερον. Ως πιθανόν σημείον κρατήσεως αμφοτέρων των κινητήρων δέον όπως εκλαμβάνηται το σημείον εκείνον, κατά μήκος της αεροπορικής οδού, όπερ είναι το πλέον κρίσιμον από απόψεως βάρους απογειώσεως. Ο τύπος VSO 2 διωρθώθη ως άνω δια του άρθρ.1 Β.Δ.373 της 21 Απρ./6 Μαΐου1966 (ΦΕΚ Α΄ 98). Προς εκπλήρωσιν των εν τω παρόντι εδαφ.(β) αναφερομένων περί βαθμού ανόδου αεροπλάνου, δέον όπως εφαρμόζωνται τα κατωτέρω: 1.Επιτρέπεται όπως υπολογίζηται, συν τη προόδω της πτήσεως κατά μήκος του προσχεδιασμένου ίχνους, βαθμιαία ελάττωσις του βάρους του αεροπλάνου, συνεπεία των κανονικώς καταναλισκομένων καυσίμων και λιπαντικών υφ’ απάντων των λειτουργούντων κινητήρων μέχρι του σημείου ένθα υποτίθεται ότι θα έχη συμβή κράτησις εις τους δύο κρισίμους κινητήρας και των πέραν του σημείου τούτου ετέρων δύο εν λειτουργία κινητήρων. 2.Εάν λαμβάνηται υπ’ όψιν η δυνατότης απορρίψεως καυσίμων, ο υπολογισμός του βάρους όπερ θα έχη το αεροπλάνον εις το σημείον ένθα θα συμβή κράτησις των δύο κινητήρων, θα ενεργήται επί τη προϋποθέσει ότι τα εναπομένοντα καύσιμα θα είναι αρκετά ίνα το αεροπλάνον συνεχίση την πτήσιν του προς αεροδρόμιον ένθα θα είναι δυνατή αφ’ ενός μεν η εκτέλεσις προσγειώσεως, κατά τας απαιτήσεις του εδαφ.5.4.6.2., αφ’ ετέρου δε η άφιξις άνωθεν τούτου εις ύψος 1000 ποδών τουλάχιστον.         38.Ξ.α.3 Τεχνική εκμετάλλευση αεροσκαφών   25 5.4.6.Περιορισμοί Αποστάσεως Προσγειώσεως. 5.4.6.1.Αερολιμήν Προορισμού. Απαγορεύεται η απογείωσις αεροπλάνου με βάρος μεγαλύτερον εκείνου, όπερ υπό τας προϋποθέσεις του παρόντος Δ/τος, θα επέτρεπεν εις τούτο να περιέλθη εις πλήρη στάσιν εις τον αερολιμένα προορισμού εντός των 60% του χρησιμοποιησίμου μήκους του διαδρόμου εκ σημείου κειμένου εις ύψος 50 ποδών άνωθεν της τομής του επιπέδου ελευθερώσεως εμποδίων και του διαδρόμου. Δια την εφαρμογήν της παρούσης υποπαρ.5.4.6., υποτίθεται ότι: α)Το βάρος του αεροπλάνου ελαττούται ως προς το βάρος των κανονικώς καταναλισκομένων καυσίμων και λιπαντικών μέχρι του αερολιμένος προορισμού. β)Το αεροπλάνον προσγειούται υπό άπνοιαν και επί του πλέον ευνοϊκού διαδρόμου. γ)Το αεροπλάνον προσγειούται εις τον πλέον κατάλληλον διάδρομον, υπολογιζομένης της πιθανής διευθύνσεως και εντάσεως του ανέμου, λαμβανομένων δεόντως υπ’ όψιν των χαρακτηριστικών χειρισμού επί του εδάφους του περί ου πρόκειται τύπου αεροπλάνου και άλλων συνθηκών (π.χ. βοηθήματα προσγειώσεως, έδαφος κλπ.), ως προς δε την επίδρασιν του ανέμου επί του ίχνους καθόδου του αεροπλάνου και της τροχοδρομήσεως τούτου επί του διαδρόμου προσγειώσεως λαμβάνονται τα 50% , κατά μέγιστον όριον, της αντιθέτως προς διεύθυνσιν προσγειώσεως συνιστώσης του ανέμου, τα 150% δε κατ’ ελάχιστον όριον της κατά την διεύθυνσιν της προσγειώσεως συνιστώσης του ανέμου. Εν περιπτώσει, καθ’ ήν ο αερολιμήν προορισμού δεν επιτρέπει πλήρη συμμόρφωσιν προς τας ανωτέρω εν περιπτ.(γ) απαιτήσεις, επιτρέπεται η απογείωσις του αεροπλάνου εφ’ όσον εν τω σχεδίω πτήσεως έχει αναγραφή αεροδρόμιον εναλλαγής, όπερ θα πληροί τας απαιτήσεις της παρ.5.4.6.2. 5.4.6.2.Αεροδρόμιον Εναλλαγής. Ουδέν αεροδρόμιον θα καθορίζηται εν τω αεροναυτιλιακώ σχεδίω πτήσεως ως αεροδρόμιον εναλλαγής εκτός εάν το βάρος του αεροπλάνου, κατά τον υπολογιζόμενον χρόνον αφίξεως εις τούτο, θα επέτρεπεν συμμόρφωσιν προς τας απαιτήσεις του εδαφ.5.4.6.1., υπό την προϋπόθεσιν ότι το απαιτούμενον μήκος διαδρόμου προσγειώσεως, ίνα το αεροπλάνον περιέλθη εις πλήρη στάσιν, δέον όπως μη υπερβαίνη τα 70% του χρησιμοποιησίμου μήκους του υπό χρήσιν διαδρόμου. 5.5.Όργανα και Εξοπλισμός. 5.5.1.Βασικά ΄Οργανα και Εξοπλισμός Αεροπλάνων. 5.5.1.1.Γενικά. ΄Απαντα τα εν ταις παρ.5.5.1.2. έως και 5.5.4.3. του παρόντος καθοριζόμενα όργανα και εξοπλισμός, δέον όπως ώσιν εγκεκριμένου τύπου και εγκατεστημένα επί των αεροπλάνων συμφώνως προς τας απαιτήσεις πτητικής ικανότητος, αίτινες έχουσιν εφαρμογήν επί των εν λόγω οργάνων και του εξοπλισμού.    5.5.1.1.1.Μονάδες αριθμήσεως Ταχυμέτρων. Αι υπό των ταχυμέτρων των αεροπλάνων παρεχόμεναι ενδείξεις, τα σχετικά προς την ταχύτητα πτήσεως δεδομένα του εγχειριδίου πτήσεως εκάστου αεροπλάνου ως και πάσα εντός των αεροπλάνων υπάρχουσα σχετική πληροφορία, δέον όπως είναι εκπεφρασμένα εις ναυτικά μίλια. 5.5.1.1.2.Όργανα και Συσκευαί εν ενεργεία προ πάσης Απογειώσεως. Αι εν τοις επομένοις εδαφ. (α) και (β) αναφερόμεναι συσκευαί και όργανα αεροπλάνων δέον όπως ώσιν εν ενεργεία προ πάσης απογειώσεως, εξαιρέσεως υφισταμένης δια τας εν 7.4.6.1. αναφερομένας περιπτώσεις συνεχίσεως της πτήσεως με όργανα τινα εκτός ενεργείας: α)Όργανα και συσκευαί, άτινα απαιτούνται δια την απόκτησιν πιστοποιητικού τύπου κατά τας διατάξεις του έχοντος εφαρμογήν κανονισμού περί πτητικής ικανότητος αεροπλάνων. β)Όργανα, συσκευαί και εξοπλισμός άτινα καθορίζονται εν τοις εδαφ. 5.5.1.2. έως και 5.5.1.6.8. ως και όργανα και εξοπλισμός άτινα καθορίζονται εν 5.5.2. έως και 5.5.4. ως απαραίτητα δια την εκτέλεσιν ειδικών πτήσεων, εφ’ όσον ταύτα δεν φέρωνται ήδη επί του αεροπλάνου συμφώνως προς τας εν (α) ανωτέρω απαιτήσεις. 5.5.1.2.΄Οργανα Πτήσεως και Ναυτιλίας. Άπαντα τα αεροπλάνα δέον όπως ώσιν εξωπλισμένα δια των κατωτέρω τουλάχιστον οργάνων κτήσεως και ναυτιλίας: α)Δι’ ενός συστήματος ενδείξεως ταχύτητος αέρος, μετά θερμαινομένης κεφαλής σωλήνος ΡΙΤΟΤ, προς πρόληψιν κακής λειτουργίας οφειλομένης εις παγοποίησιν. β)Δι’ ενός ευπαθούς υψομέτρου. γ)Δι’ ενός ωρολογίου φέροντος ενδείκτην δευτερολέπτων. δ)Δι’ ενός οργάνου ενδείξεως θερμοκρασίας εξωτερικού ατμοσφαιρικού αέρος. ε)Δι’ ενός γυροσκοπικού ορίζοντος. ς)Δι’ ενός γυροσκοπικού ενδείκτου στροφής και κλίσεως. ζ)Δι’ ενός γυροσκοπικού ενδείκτου πορείας. η)Δια μιας μαγνητικής πυξίδος. θ)Δι’ ενός ενδείκτου ανόδου-καθόδου. 5.5.1.3.΄Οργανα Κινητήρος. Εξαιρέσει της περιπτώσεως των αεριωθουμένων αεροπλάνων, δια τα οποία η Υ.Π.Α. δύναται να εγκρίνη ή να απαιτήση την εγκατάστασιν οργάνων κινητήρος διαφορετικών των εν τω παρόντι εδαφίω οριζομένων, πλην παρεχόντων την αυτήν ασφάλειαν, άπαντα τα λοιπά αεροπλάνα δέον όπως είναι εξωπλισμένα δια των κατωτέρω οργάνων: α)Οργάνου ενδείξεως θερμοκρασίας του εις τον αναμικτήρα εκάστου κινητήρος εισερχομένου αέρος.     (Αντί για τη σελ.695) Σελ.695(α) Τεύχος 716-Σελ.97 Τεχνική εκμετάλλευση αεροσκαφών 38.Ξ.α.3   26 β)Οργάνου ενδείξεως θερμοκρασίας κεφαλών κιλίνδρων εκάστου αεροψύκτου κινητήρος. γ)Οργάνου ενδείξεως πιέσεως βενζίνης εκάστου κινητήρος. δ)Οργάνου ενδείξεως ροής βενζίνης ή ενδείκτου αναλογίας μίγματος δι’ έκαστον κινητήρα μη εξωπλισμένον δι’ αυτομάτου ρυθμιστού μίγματος. ε)Οργάνου ενδείξεως της εις εκάστην δεξαμενήν υπαρχούσης ποσότητος καυσίμων. ς)Οργάνου ενδείξεως πιέσεως εισαγωγής του εις έκαστον κινητήρα εισερχομένου μίγματος καυσίμου. ζ)Οργάνου ενδείξεως πιέσεως ελαίου εκάστου κινητήρος. η)Οργάνου μετρήσεως της εις εκάστην δεξαμενήν ελαίου υπαρχούσης ποσότητος ελαίου, οσάκις το αεροπλάνον διαθέτει σύστημα μεταγγίσεως ελαίου από μιας εις ετέραν δεξαμενήν ή διαθέτει εφεδρικήν δεξαμενήν ελαίου. θ)Οργάνου ενδείξεως της θερμοκρασίας ελαίου εισαγωγής δι’ έκαστον κινητήρα. ι)Ανεξαρτήτου προειδοποιητικού οργάνου ή συστήματος πιέσεως βενζίνης δι’ έκαστον κινητήρα ή ενός ετέρου συστήματος δι’ όλους τους κινητήρας, υπό την προϋπόθεσιν ότι θα υφίσταται κατάλληλος διάταξις εντοπισμού του κινητήρος εις ον ήθελεν επισυμβή πτώσις πιέσεως βενζίνης. ια)Οργάνου ενδείξεως της ταχύτητος περιστροφής εκάστου κινητήρος (στροφομέτρου). ιβ)Μέσων ικανών όπως δεικνύωσιν εις τους χειριστάς πότε η έλιξ κινητήρος τινος ευρίσκεται εις θέσιν αναστρεφομένου βήματος δι’ έκαστον κινητήρα των αεροπλάνων και εφ’ όσον ούτοι διαθέτουν έλικας αναστρεφομένου βήματος. Η παροχή ενδείξεως δύναται να άρχηται εξ οιουδήποτε σημείου του κύκλου αναστροφής του βήματος, κειμένου μεταξύ της θέσεως του κανονικού λεπτού βήματος και της θέσεως της πλήρους αναστροφής. Δεν απαιτούνται ενδείξεις δια κανονικήν ή πέραν της κανονικής θέσεως λεπτού βήματος. Επί της πηγής ενδείξεως δέον όπως επενεργή η γωνία των πτερυγίων της έλικος ή αι ενδείξεις δέον όπως ανταποκρίνωνται απ’ ευθείας προς την γωνίαν των πτερυγίων.    Σελ.696(α) Τεύχος 716-Σελ.98 5.5.1.4.Εξοπλισμός επειγούσης ανάγκης. Γενικά. ΄Ολα τα μέσα επειγούσης ανάγκης, τα οποία αναφέρονται στα κατωτέρω εδάφ.5.5.1.4.1. μέχρι του 5.5.1.4.4., πρέπει να τοποθετούνται σε θέσεις ευκόλως προσιτές στα μέλη του πληρώματος και να φαίνεται με τρόπο απλό και σαφή ο τρόπος της λειτουργίας των. ΄Οταν τα μέσα αυτά φέρονται σε κιβώτια ή σε διαμερίσματα του αεροπλάνου, πρέπει να επισημαίνονται κατά τρόπο ώστε να είναι εύκολος ο εντοπισμός των. Τα εν λόγω μέσα επειγούσης ανάγκης πρέπει να καλύπτουν πλήρως το σκοπό για τον οποίο προορίζονται, να είναι εν ενεργεία πριν από κάθε πτήση και έτοιμα για άμεση χρησιμοποίηση. Προς το σκοπό αυτό όλα τα μέσα επειγούσης ανάγκης πρέπει να ελέγχονται και να επιθεωρούνται περιοδικώς κατά χρονικά διαστήματα, τα οποία καθορίζονται στους ειδικούς όρους τεχνικής εκμεταλλεύσεως του αεροπορικού μεταφορέως 5.5.1.4.1. Πυροσβεστήρες χειρός για τα διαμερίσματα πληρώματος, επιβατών και εμπορευμάτων. Πυροσβεστήρες χειρός εγκεκριμένου τύπου πρέπει να διατίθενται προς χρήση στα διαμερίσματα των μελών του πληρώματος, των επιβατών και των εμπορευμάτων, σύμφωνα με τις κατωτέρω απαιτήσεις: α)Το είδος και η ποσότητα της γομώσεως των πυροσβεστήρων πρέπει να είναι τα ενδεδειγμένα για το είδος της πυρκαϊάς που πιθανόν να επισυμβεί στο διαμέρισμα, στο οποίο πρόκειται να τοποθετηθούν. β)΄Ενας πυροσβεστήρας τουλάχιστον πρέπει να τοποθετείται στο θάλαμο διακυβερνήσεως του αεροπλάνου σε θέση ευκόλως προσιτή για άμεση χρησιμοποίηση από τα μέλη του πληρώματος πτήσεως.        38.Ξ.α.3 Τεχνική εκμετάλλευση αεροσκαφών   27 γ)Στο θάλαμο επιβατών των αεροπλάνων, τα οποία διαθέτουν από 7 μέχρι 30 θέσεις, πρέπει να τοποθετείται σε κατάλληλη θέση ένας τουλάχιστον φορητός πυροσβεστήρας. Στο θάλαμο επιβατών των αεροπλάνων, τα οποία διαθέτουν περισσότερες από 30 θέσεις, πρέπει να τοποθετούνται δύο τουλάχιστον φορητοί πυροσβεστήρες, 5.5.1.4.2. Εξοπλισμός και Είδη Πρώτων Βοηθειών. Είδη πρώτων βοηθειών κατάλληλα για την περίθαλψη της μορφής της σωματικής βλάβης, που πιθανόν θα επισυμβεί κατά την πτήση ή ελαφρών ατυχημάτων, πρέπει να τοποθετούνται εντός του αεροπλάνου σε ποσότητα επαρκή για τον αριθμό των επιβατών και των μελών του πληρώματος. Ο αριθμός των κιβωτίων πρώτων βοηθειών για κάθε τύπο αεροπλάνου, το περιεχόμενο αυτών και η ποσότητα των ειδών πρώτων βοηθειών, καθορίζονται από την ΥΠΑ.5.5.1.4.3. Πέλεκυς καταστροφής. ΄Ολα τα αεροπλάνα πρέπει να είναι εφοδιασμένα με ένα τουλάχιστον πέλεκυ καταστροφής. 5.5.1.4.4. Φορητά μεγάφωνα. ΄Ολα τα αεροπλάνα πρέπει να διαθέτουν φορητά μεγάφωνα, τα οποία θα λειτουργούν με ηλεκτρικό ρεύμα συσσωρευτού και θα είναι τοποθετημένα σε θέσεις ευκόλως προσιτές στα μέλη του πληρώματος, στα οποία έχει ανατεθεί η εκτέλεση ορισμένων καθηκόντων κατά την εγκατάλειψη του αεροπλάνου σε περιπτώσει επειγούσης ανάγκης, σύμφωνα με τις κατωτέρω απαιτήσεις: α)Αεροπλάνα, τα οποία έχουν περισσότερες από 60 και λιγώτερες από 100 θέσεις επιβατών, πρέπει να διαθέτουν ένα φορητά μεγάφωνο, τοποθετημένο στο πίσω μέρος του θαλάμου επιβατών. β)Αεροπλάνα, τα οποία έχουν περισσότερες από 100 θέσεις επιβατών, πρέπει να διαθέτουν 2 φορητά μεγάφωνα, τοποθετημένα το ένα στο εμπρός και το άλλο στο πίσω μέρος του θαλάμου επιβατών. 5.5.1.4.5.Μέσα διευκολύνοντα την ταχεία εγκατάλειψη του αεροπλάνου. ΄Ολα τα αεροπλάνα, τα οποία έχουν εξόδους κινδύνου το κατώφλιο των οποίων βρίσκεται περισσότερο από 2 μέτρα πάνω από το έδαφος όταν το αεροπλάνο βρίσκεται στο έδαφος με το σύστημα προσγειώσεως στη θέση «ΚΑΤΩ», πρέπει να είναι εφοδιασμένα με μέσα, τα οποία θα παρέχουν στους επιβάτες τη δυνατότητα ταχείας καθόδου από το αεροπλάνο σε περίπτωση επειγούσης ανάγκης. Οι έξοδοι, το κατώφλιο των οποίων βρίσκεται στο ύψος του δαπέδου του θαλάμου επιβατών και έχουν εγκριθεί ως έξοδοι κινδύνου, πρέπει να εφοδιασθούν με κλίμακα τύπου ολισθητήρος ή με άλλα παρεμφερή μέσα ταχείας εγκαταλείψεως του αεροπλάνου υπό των επιβατών. Κατά τη διάρκεια της πτήσεως τα ανωτέρω μέσα πρέπει να είναι σε θέση να χρησιμοποιηθούν αμέσως. Οι ανωτέρω απαιτήσεις δεν έχουν εφαρμογή για τις εξόδους κινδύνου, οι οποίες βρίσκονται πάνω από τις πτέρυγες του αεροπλάνου, εφ’ όσον το ύψος του κατωφλίου των από τις πτέρυγες είναι μικρότερο         του ενός μέτρου. 5.5.1.4.6.΄Εξοδοι κινδύνου. Θέση. Αριθμός. Στην περίπτωση που η θέση, ο αριθμός και το μέγεθος των εξόδων κινδύνου των μεταφορικών αεροπλάνων, δεν καθορίζονται στον έχοντα εφαρμογή Κανονισμό Πτητικής Ικανότητος Αεροπλάνων, η ΥΠΑ καθορίζει τις εξόδους κινδύνου βάσει του αριθμού των επιβατών, των μελών του πληρώματος κάθε τύπου αεροπλάνου και του είδους των πτήσεων που εκτελούνται πάνω από ξηρά ή θάλασσα. 5.5.1.4.7.Σήμανση Εξόδων Κινδύνου: α)Εσωτερικά. ΄Ολες οι έξοδοι κινδύνου επιβατών, ο τρόπος προσπελάσεως και ανοίγματος αυτών πρέπει να επισημαίνονται ευδιάκριτα, ώστε να είναι δυνατή η αναγνώρισή των από απόσταση ίση τουλάχιστον με το πλάτος του θαλάμου επιβατών. Οι θέσεις των χειρολαβών με τις οποίες επιτυγχάνεται το άνοιγμα των εξόδων κινδύνου και οι οδηγίες για τον τρόπο λειτουργίας των, πρέπει να επισημαίνονται πάνω ή παραπλεύρως των εξόδων κινδύνου κατά τρόπο που να επιτρέπει την αναγνώρισή των, από πρόσωπο που έχει κανονική όραση, από απόσταση ενός μέτρου. Σε όλα τα αεροπλάνα τα οποία χρησιμοποιούνται για μεταφορά επιβατών κατά τη νύκτα, πρέπει να εγκατασταθεί πηγή ή πηγές φωτισμού των εξόδων κινδύνου, οι οποίες θα παρέχουν ηλεκτρική ενέργεια ανεξάρτητη από εκείνη του κυρίου συστήματος φωτισμού του αεροπλάνου, ώστε να φωτίζονται όλα τα επισημασμένα σημεία των εξόδων κινδύνου επιβατών. Το ανεξάρτητο αυτό σύστημα πρέπει να έχει σχεδιασθεί κατά τρόπο ώστε να τίθεται αυτόματα σε λειτουργία σε περίπτωση ανωμάλου προσγειώσεως και να εξακολουθεί να λειτουργεί και μετά την ανώμαλο προσγείωση. Το σύστημα αυτό πρέπει επίσης να λειτουργεί με το χέρι ή να τίθεται σε λειτουργία μόνο με το χέρι. Στην περίπτωση λειτουργίας μόνο με το χέρι, απαιτείται όπως, πριν από κάθε απογείωση ή προσγείωση του αεροπλάνου κατά τη νύκτα, τίθεται το σύστημα αυτό σε λειτουργία. β)Εξωτερικά. Οι εξωτερικές επιφάνειες του αεροπλάνου πρέπει να επισημαίνονται κατά τρόπο ο οποίος θα επιτρέπει σαφή αναγνώριση των υφισταμένων εξόδων κινδύνου. ΄Οταν οι έξοδοι κινδύνου χειρίζονται απ’ έξω, στη σήμανση αυτή πρέπει να περιλαμβάνονται πληροφορίες για τον τρόπο με τον οποίο επιτυγχάνεται το άνοιγμά των. Το εδάφ.5.5.1.4. αντικαταστάθηκε ως άνω από την παρ.1 άρθρ.4 Π.Δ.485/1 Ιουν.-4 Ιουλ. 1979 (ΦΕΚ Α΄ 147). 5.5.1.5. «Θέσεις και Ζώνες  προσδέσεως για όλους τους επιβαίνοντες. Για κάθε μέλος του πληρώματος καθώς και για κάθε επιβάτη του αεροπλάνου ηλικίας μεγαλυτέρας των 2 ετών, πρέπει να διατίθεται εγκεκριμένο από το κράτος κατασκευής του αεροπλάνου κάθισμα ή κλίνη με εγκεκριμένη ζώνη προσδέσεως. Για κλίνες του ενός ή των δύο προσώπων, εφ’ όσον κατά τη διάρκεια της απογειώσεως ή προσγειώσεως βρίσκονται σ’ αυτές πρόσωπα εν κατακλίσει αρκεί μία ζώνη προσδέσεως. Κατά την διάρκεια της πτήσεως, εξαιρουμένων των φάσεως  απογειώσεως  και  προσγειώσεως,  αρκεί μία    (Αντί για τη σελ.697) Σελ.697(α) Τεύχος 716-Σελ.99 Τεχνική εκμετάλλευση αεροσκαφών 38.Ξ.α.3   28 ζώνη προσδέσεως για δύο πρόσωπα, εφ’ όσον κάθυνται σε ανάκλιντρο ή σε άλλο κάθισμα πολλών θέσεων. Τα μέλη πληρώματος και οι επιβάτες του αεροπλάνου υποχρεούνται να καταλαμβάνουν ορισμένο κάθισμα ή κλίνη και να έχουν προσδεδεμένη τη ζώνη προσδέσεως κατά την απογείωση και την προσγείωση καθώς και κατά την πτήση, εφ’ όσον αυτό κρίνεται απαραίτητο από τον κυβερνήτη. Από την υποχρέωση αυτή εξαιρούνται τα νήπια ηλικίας μέχρι 2 ετών τα οποία πρέπει να κρατούνται σταθερά στα χέρια των ενηλίκων προσώπων που τα συνοδεύουν. Η ζώνη προσδέσεως του κυβερνήτου, συγκυβερνήτου και ιπταμένου μηχανικού των αεροπλάνων, τα οποία έτυχαν πιστοποιητικού τύπου μετά την 1ην Ιουνίου 1958, πρέπει να περιλαμβάνει και εξάρτηση ώμου (ιμάντες ώμου)». Το εδάφ.5.5.1.5.αντικαταστάθηκε ως άνω από την παρ.2 άρθρ.4 Π.Δ.485/ 1 Ιουν.-4 Ιουλ.1979 (ΦΕΚ Α΄ 147). 5.5.1.6.Διάφορα Εφόδια-Γενικά. ΄Απαντα τα αεροπλάνα δέον όπως ώσιν εφωδιασμένα δια του εν τοις κατωτέρω εδαφίοις αναφερομένου εξοπλισμού. 5.5.1.6.1.Ηλεκτρικαί Ασφάλειαι. Εφ’ όσον χρησιμοποιούνται προστατευτικαί ηλεκτρικαί ασφάλειαι δέον όπως τοποθετούνται επί του αεροπλάνου ανταλλακτικά τούτων εις ποσότητα εγκεκριμένην δια τον τύπον του αεροπλάνου και καθοριζομένην εν τω εγχειριδίω τεχνικής εκμεταλλεύσεως του αεροπορικού μεταφορέως. 5.5.1.6.2.Υαλοκαθαριστήρες ή έτερον ισοδύναμον μέσον. Δι’ εκάστην θέσιν χειριστού δέον όπως υφίσταται υαλοκαθαριστήρ ή έτερον ισοδύναμον μέσον. 5.5.1.6.3.Ανεξάρτητος παροχή Ηλεκτρικής Ενέργειας. ΄Εκαστον αεροπλάνον δέον όπως είναι εξωπλισμένον, δι’ ανεξαρτήτου πηγής παροχής ηλεκτρικής ενεργείας και συστήματος διανομής, ικανών όπως παράγουν και διανέμουν εν περιπτώσει βλάβης οιασδήποτε πηγής ενεργείας ή εξαρτήματος του συστήματος διανομής, το αναγκαίον φορτίον δια την λειτουργίαν των απαραιτήτων οργάνων και εξοπλισμού. Η Υ.Π.Α. δύναται να εγκρίνη την χρήσιν κοινών στοιχείων (εξαρτημάτων) εις το σύστημα διανομής ηλεκτρικών φορτίων οσάκις διαπιστώση ότι τα τοιαύτα στοιχεία έχουσι κατασκευασθή κατά τοιούτον τρόπον ώστε να υφίσταται εύλογος προστασία τούτων έναντι κακής λειτουργίας. Οσάκις χρησιμοποιούνται περιστρεφόμεναι υπό του ινητήρος πηγαί ηλεκτρικής ενεργείας αύται δέον όπως μη ευρίσκωνται εις τον αυτόν κινητήρα. 5.5.1.6.4.Επάρκεια Ηλεκτρικής Ενεργείας. Έκαστον αεροπλάνον δέον όπως είναι εξωπλισμένον δι’ οργάνων, δεικνυόντων την επάρκειαν της παρεχομένης εις τα απαιτούμενα όργανα πτήσεως ηλεκτρικής ενεργείας.    Σελ.698(α) Τεύχος 716-Σελ.100 5.5.1.6.5.Συστήματα λήψεως Στατικής Πιέσεως. ΄Εκαστον αεροπλάνον δέον όπως φέρη δύο ανεξάρτητα συστήματα λήψεως στατικής πιέσεως, φέροντα κατά τοιούτον τρόπον ανοίγματα προς την εξωτερικήν ατμοσφαιρικήν πίεσιν, ώστε να επηρεάζωνται κατά το ελάχιστον δυνατόν υπό των μεταβολών της ροής του αέρος, της υγρασίας και ετέρων εξωτερικών υλών, να ώσι δε εγκατεστημένα, εξαιρουμένου του ανοίγματος, κατά τρόπον αεροστεγή. Οσάκις το αεροπλάνον διαθέτει σύστημα επιτρέπον διαλογήν ως προς την λήψιν ενεργείας δια την λειτουργίαν οργάνου τινός μεταξύ πρωτεύοντος συστήματος και ετέρου βοηθητικού τοιούτου δέον όπως υπάρχη θετικόν σύστημα ελέγχου της διαλογής, δεικνύον ευκρινώς την πηγήν ενεργείας ήτις θα είναι εν χρήσει. 5.5.1.6.6.Θύραι Θαλάμου Επιβατών και Πληρώματος. Μεταξύ του θαλάμου επιβατών και θαλάμου του πληρώματος δέον όπως υφίσταται θύρα εφωδιασμένη δια τινος συστήματος, όπερ θα παρέχη την δυνατότητα της εκ του θαλάμου πληρώματος ασφαλίσεως ταύτης. Αι κλείδες των θυρών αίτινες οδηγούν εκ του θαλάμου επιβατών προς διαμερίσματα, άτινα διαθέτουσιν εξόδους κινδύνου, δέον όπως τοποθετώνται εις θέσιν ήτις θα τυγχάνη γνωστή και ευκόλως προσιτή εις άπαντα τα μέλη του πληρώματος. Ωσαύτως εφ’ απάντων των θυρών τούτων δέον όπως αναγράφηται όται αύται απαιτείται όπως παραμένωσιν ανοικταί κατά την απογείωσιν και προσγείωσιν του αεροπλάνου. Επίσης, άπασαι αι θύραι αίτινες οδηγούν προς διαμερίσματα χρησιμοποιούμενα υπό των επιβατών, καθίσταται δε δυνατή η εκ των έσω ασφάλισις τούτων υπό των επιβατών, δέον όπως είναι εφωδιασμέναι δια τινος συστήματος επιτρέποντος την υπό των μελών του πληρώματος απασφάλισιν τούτων εν ώρα κινδύνου. 5.5.1.6.7.Μετάδοσις Πληροφοριών εις τους Επιβάτας. ΄Απαντα τα αεροπλάνα δέον όπως ώσιν εξωπλισμένα δια πλήρως ορατών, εις τους επιβάτας και τους συνοδούς επιβατών, σημάτων, ίνα πληροφορώνται τα εν λόγω πρόσωπα πότε απαγορεύεται το κάπνισμα και ποτέ δέον όπως προσδένωνται δια των ζωνών ασφαλείας. Τα σήματα ταύτα δέον όπως είναι δυνατόν να τίθηνται εν λειτουργία ή εκτός λειτουργίας υπό του πληρώματος.      38.Ξ.α.3 Τεχνική εκμετάλλευση αεροσκαφών   29 5.5.1.6.8.Πίναξ Ελέγχου Διαδικασιών Πτήσεως Αεροπλάνου (CHECK LIST). Πας αεροπορικός μεταφορεύς δέον όπως διαθέτη δι’ έκαστον τύπον χρησιμοποιουμένων αεροπλάνων δημοσίας χρήσεως εγκεκριμένον πίνακα ελέγχου διαδικασιών πτήσεων προσηρμοσμένον προς τον τύπον των πτήσεως δι’ ας θα χρησιμοποιηθή το αεροπλάνον. Ο εγκεκριμένος πίναξ ελέγχου δέον όπως φέρηται εντός του θαλάμου διακυβερνήσεως εις θέσιν ευκόλως προσιτήν εις το πλήρωμα πτήσεως. Ούτος δέον όπως περιέχη θέματα, κατά την αναγκαίαν έκτασιν και κατά την ενδεδειγμένην σειράν, ίνα εξασφαλίζηται ότι ακολουθούνται αι κατάλληλοι διαδικασίαι κατά την προετοιμασίαν και την εκτέλεσιν των κατωτέρω φάσεων ή συνθηκών πτήσεως. α)Προ πτήσεως και εκκίνησις κινητήρων. β)Απογείωσις. γ)Προσγείωσις. δ)Πέρας πτήσεως. ε)Εν πτήσει επείγουσα ανάγκη π.χ. κράτησις κινητήρος, πυρκαϊά, προληπτική, κράτησις κινητήρος, βλάβαι συστημάτων, προσθαλάσσωσις κλπ. Ο εν λόγω πίναξ δέον όπως είναι ευανάγνωστος κατά την διάρκειαν της ημέρας και της νυκτός υπό τας εις τας θέσεις των μελών του πληρώματος πτήσεως επικρατούσας συνθήκας φωτισμού, υφ’ άς ούτος κανονικώς θα χρησιμοποιήται. 5.5.1.6.9.« Σύστημα Ανακοινώσεων Επιβατών. ΄Ολα τα αεροπλάνα, τα οποία διαθέτουν θέσεις επιβατών περισσότερες των 19, πρέπει να είναι εξοπλισμένα με σύστημα ανακοινώσεων για την ακουστική ενημέρωση των επιβατών, ικανό να λειτουργεί ανεξάρτητα από το σύστημα ενδοσυνεννοήσεως που καθορίζεται στο επόμενο εδάφ.5.5.1.6.10, εξαιρέσει των ακουστικών, μικροφώνων, διακοπτών διαλογής και σημάτων διεγέρσεως. Το σύστημα αυτό πρέπει να είναι εγκεκριμένο σύμφωνα με τις απαιτήσεις του Κανονισμού Πτητικής Ικανότητος του κράτους κατασκευής του αεροπλάνου και να καλύπτει τις εξής προϋποθέσεις: α)Να είναι προσιτό για άμεσο χρησιμοποίηση από κάθε μία από τις δύο θέσεις των χειριστών του θαλάμου διακυβερνήσεως. β)Να είναι προσιτό για τη χρησιμοποίησή του από μία τουλάχιστον θέση αεροσυνοδού του θαλάμου επιβατών. γ)Να είναι ικανό να λειτουργεί μέσα σε 10 δευτερόλεπτα από αεροσυνοδό και από εκείνες τις θέσεις αεροσυνοδών του θαλάμου επιβατών από τις οποίες η χρησιμοποίησή του είναι προσιτή. δ)Οι ανακοινώσεις προς τους επιβάτες να ακούονται καθαρά σε οποιαδήποτε θέση επιβάτου ή αεροσυνοδού του θαλάμου επιβατών.        5.5.1.6.10.Σύστημα Ενδοσυνεννοήσεως. ΄Ολα τα αεροπλάνα, τα οποία διαθέτουν θέσεις επιβατών περισσότερες από 19, πρέπει να είναι εξοπλισμένα με σύστημα ενδοσυνεννοήσεως για την μεταξύ των μελών του πληρώματος επικοινωνία, ικανό να λειτουργεί ανεξάρτητα από το σύστημα ανακοινώσεων επιβατών που καθορίζεται στο προηγούμενο εδάφ.5.5.1.6.9., εξαιρέσει των ακουστικών, μικροφώνων, διακοπτών διαλογής και σημάτων διεγέρσεως. Το σύστημα αυτό πρέπει να είναι εγκεκριμένο σύμφωνα με τις απαιτήσεις του Κανονισμού Πτητικής Ικανότητος του κράτους κατασκευής του αεροπλάνου και να καλύπτει τις εξής προϋποθέσεις: α)Να παρέχει αμφίφορο επικοινωνία μεταξύ του θαλάμου διακυβερνήσεως και του θαλάμου επιβατών. β)Να είναι προσιτό για άμεσο χρησιμοποίηση από κάθε μία από τις δύο θέσεις χειριστών του θαλάμου διακυβερνήσεως. γ)Να είναι προσιτό για την χρησιμοποίησή του από περισσότερες της μιας θέσεις αεροσυνοδών και κατά τέτοιο τρόπο τοποθετημένα μέσα στο θάλαμο επιβατών ώστε, όλες οι έξοδοι κινδύνου να είναι ορατές από μία ή περισσότερες των θέσεων αυτών. δ)Να διαθέτει εγκατάσταση ετοιμότητος, ικανή να διεγείρει με ακουστικά ή ορατά σήματα τα μέλη πληρώματος του θαλάμου επιβατών στις κλήσεις των μελών πληρώματος, του θαλάμου διακυβερνήσεως και αντιστρόφως. Περαιτέρω η εγκατάσταση αυτή πρέπει να έχει δυνατότητα να διαχωρίζει μία κανονική κλήση από μία άλλη επειγούσης ανάγκης, και ε)Κατά την εξυπηρέτηση των αεροπλάνων στο έδαφος, να παρέχει αμφίφορο επικοινωνία μεταξύ του προσωπικού εδάφους και με κάθε ένα χωριστά από δύο τουλάχιστον μέλη πληρώματος πτήσεως του θαλάμου διακυβερνήσεως. ΄Οταν στο σύστημα είναι συνδεδεμένο το προσωπικό εδάφους, το σύστημα αυτό πρέπει να παρέχει κατάλληλη ένδειξη με την οποία να σημαίνεται με τρόπο απλό και σαφή στα μέλη πληρώματος η σύνδεση και κατά ταύτα η παρουσία πλησίον του αεροπλάνου, του προσωπικού εδάφους». Το εδάφ.5.5.1.6.9. και 5.5.1.6.10 προστέθηκαν από την παρ.3 άρθρ.4 Π.Δ.485/1 Ιουν.-4 Ιουλ.1979 (ΦΕΚ Α΄ 147). 5.5.2.΄Οργανα και Εξοπλισμός δι’ Ειδικάς Πτήσεις. 5.5.2.1.΄Οργανα και Εξοπλισμός δια Νυκτερινάς και I.F.R. πτήσεις. Δια την εκτέλεσιν νυκτερινών και I.F.R. πτήσεων, τα αεροπλάνα δέον όπως πλέον των εν τοις εδαφ.5.5.1.2. έως και 5.5.1.6.7. του παρόντος απαιτουμένων, φέρωσι τα κάτωθι όργανα και εξοπλισμόν: α)Φώτα θέσεως. β)Φώτα προς αποφυγήν συγκρούσεως (ROTATING BEACON). Τα εν εδαφ.(α) φώτα θέσεως δύνανται να είναι σταθερά ή αναλάμποντα. Εν τη δευτέρα περιπτώσει, η απαίτησις δια την εγκατάστασιν των εν εδαφ.(β)φώτων προς αποφυγήν συγκρούσεως δεν καθίσταται υποχρεωτική. γ)Δύο φώτα προσγειώσεως.      Αντί για τη σελ.699(α) Σελ.699(β) Τεύχος 716-Σελ.101 Τεχνική εκμετάλλευση αεροσκαφών 38.Ξ.α.3   30 δ)Φώτα οργάνων παρέχοντα επαρκή φωτισμόν, ούτως ώστε άπαντα τα όργανα, διακόπται κλπ. να είναι ευδιάκριτα. Τα εν λόγω φώτα δέον όπως είναι εγκατεστημένα κατά τρόπον ώστε αι απ’ ευθείας ακτίνες των να είναι κεκαλυμμέναι ως προς τους οφθαλμούς των μελών του πληρώματος πτήσεως, να μη είναι δε οραταί αντανακλάσεις τούτων εξ αντικειμένων. Δέον ωσαύτως όπως υφίσταται τρόπος ρυθμίσεως της εντάσεως των εν λόγω φώτων, εκτός εάν αποδειχθή ότι τα μη ρυθμιζομένης εντάσεως φώτα οργάνων είναι ικανοποιητικά. ε)Σύστημα ενδείξεως ταχύτητος αέρος μετά θερμαινομένης κεφαλής σωλήνος ΡΙΤΟΤ προς πρόληψιν κακής λειτουργίας οφειλομένης εις παγοποίησιν, και  ς)Ευπαθές υψόμετρον. 5.5.2.2.Εξοπλισμός Αεροπλάνων δια Πτήσεις άνωθεν θαλάσσης. 5.5.2.2.1.Πτήσεις από της Ακτής διαρκείας μεγαλυτέρας των 30΄λεπτών. Τα αεροπλάνα δέον όπως είναι εφωδιασμένα με τον εν τω παρόντι εδαφίω εξοπλισμόν, εφ’ όσον ταύτα εκτελούν πτήσεις επί αεροπορικών οδών διερχομένων υπεράνω θαλασσών και εις απόστασιν από της ακτής μεγαλυτέραν των 30΄ λεπτών πτήσεως υπό ταχύτητα ταξιδίου υπολογιζομένην με ένα κινητήρα εκτός λειτουργίας και υπό την προϋπόθεσιν ότι το βάρος του αεροπλάνου είναι τοιούτον ώστε, εν η περιπτώσει οιοσδήποτε κινητήρ παύση λειτουργών εφ’ οιουδήποτε σημείου κατά μήκος της αεροπορικής οδού ή των σχεδιασθεισών εκ ταύτης παρεκκλίσεων, το αεροπλάνον να δύναται: -υπό διαμόρφωσιν δια πτήσιν επί αεροπορικής οδού, και -τους εν λειτουργία παραμένοντας κινητήρας λειτουργούντας υπό τους περιορισμούς της μεγίστης συνεχούς ιπποδυνάμεως, να συνεχίση την πτήσιν μέχρι καταλλήλου τινός αεροδρομίου και εκτελέση ασφαλή προσγείωσιν εις το εν λόγω αεροδρόμιον. Ο κατά τα ανωτέρω απαιτούμενος εξοπλισμός δέον όπως περιλαμβάνη εν φορητόν σωσίβιον ή ισοδύναμον ατομικήν επιπλέουσαν συσκευήν δι’ έκαστον των επιβαινόντων του αεροπλάνου, τοποθετημένην εις θέσιν ευκόλως προσιτήν εκ του καθίσματος ή του ανακλίντρου του προσώπου δια το οποίον προορίζεται. Η σωσίβιος ζώνη δεν θεωρείται ως ισοδύναμος ατομική επιπλέουσα συσκευή. 5.5.2.2.2.«Πτήσεις μεγάλων αποστάσεων άνωθεν θαλάσσης.    Σελ.700(β) Τεύχος 716-Σελ.102 ΄Απαντα τα αεροπλάνα, ων η εκμετάλλευσις πραγματοποιείται κατά τα εν παρ.5.4.5.2. και 5.4.5.3. του παρόντος προβλεπόμενα, οσάκις χρησιμοποιούνται εις αεροπορικάς οδούς και είναι δυνατόν να ευρεθούν υπεράνω θαλασσών εις απόστασιν μεγαλυτέραν των 120΄ λεπτών της ώρας, υπό ταχύτητα ταξιδίου ή των 400 ν.μ. οία εκ των δύο είναι μικροτέρα, από ξηράς κατααλλήλου δι’ αναγκαστικήν προσγείωσιν, ως και άπαντα τα λοιπά αεροπλάνα, ων η εκμετάλλευσις δεν δύναται  να πραγματοποιηθή κατά τα ανωτέρω, οσάκις χρησιμοποιούνται εις αεροπορικάς οδούς και είναι δυνατόν να ευρεθούν υπεράνω θαλασσών εις απόστασιν μεγαλυτέραν των 30΄ λεπτών της ώρας υπό ταχύτητα ταξιδίου ή 100 ν.μ., οία εκ των δύο είναι μικροτέρα, από ξηράς καταλλήλου δι’ αναγκαστικήν προσγείωσιν, δέον όπως ώσιν εφωδιασμένα επί πλέον του εν εδαφ. 5.5.2.2.1. του παρόντος καθοριζομένου εξοπλισμού και δια των κατωτέρω: α)Δι’ επαρκούς αριθμού σωσιβίων λέμβων προς μεταφοράν απάντων των επί του αεροπλάνου προσώπων, τοποθετημένων κατά τρόπον ώστε να είναι δυνατή η άμεσος χρησιμοποίησις τούτων εν περιπτώσει ανάγκης. Αι λέμβοι δέον να ώσιν εφωδιασμέναι: (ι)Δια σωστικών εφοδίων και μέσων προς διατήρησιν εν ζωή των επιβαινόντων, ως ταύτα ενδείκνυνται δια την εκτελεσθησομένην πτήσιν. (ιι)Δια συσκευών προς πραγματοποίησιν των υπό του Παραρτήματος 2 της Διεθνούς Συμβάσεως οριζομένων σημάτων κινδύνου και ανάγκης. β)Δια δύο τουλάχιστον, συσκευών ασυρμάτου τοποθετημένων κατά τρόπον ώστε να καθίσταται δυνατή η άμεσος χρησιμοποίησίς των, εν περιπτώσει ανάγκης. Αι συσκευαί αύται δέον όπως: (ι)Λειτουργούν εις συχνότητα VHF, κατά τα εν Παραρτήματι 10 της Διεθνούς Συμβάσεως σχετικώς οριζόμενα, της λειτουργίας των εν πάση περιπτώσει μη εξαρτωμένης εκ της ηλεκτρικής ενεργείας του αεροπλάνου. (ιι)΄Ωσι φορηταί, αδιάβροχοι και αυτοεπιπλέουσαι. (ιιι)Είναι δυνατόν να χρησιμοποιηθούν μακράν του αεροπλάνου και μετά την προσθαλάσσωσιν τούτου, υπό ανειδικεύτου προσώπου». Η υποπαρ. 5.5.2.2.2. αντικατεστάθη ως άνω διά του άρθρ.1 Β.Δ.325 της 27 Απρ./11 Μαΐου 1968 (ΦΕΚ Α΄ 103). Δυνάμει της παρ.1 άρθρ.3 του αυτού Β.Δ. 325/1968 η συμμόρφωσις προς τας διατάξεις της ανωτέρω υποπαραγράφου γενήσεται εντός εξαμήνου από της ισχύος αυτού (11.5.68). (Διόρθ. Ημαρτ. ΦΕΚ Α΄ 136 της 20 Ιουν.1968).         38.Ξ.α.3 Τεχνική εκμετάλλευση αεροσκαφών   31 5.5.2.2.3.Ηλεκτροφωτισμός σωσιβίων. ΄Εκαστον φορητόν σωσίβιον ή ισοδύναμος προς τούτο ατομική επιπλέουσα συσκευή δέον όπως είναι εφωδιασμένα δια ηλεκτροφωτιστικής τινός λυχνίας προς τον σκοπόν ευκόλου εντοπισμού των προσώπων. 5.5.2.3.Εξοπλισμός δια Πτήσεις άνωθεν Αραιοκατωκημένων Περιοχών. Οσάκις τα αεροπλάνα εκτελούν πτήσεις άνωθεν περιοχών, εις ας η έρευνα και διάσωσις είναι δυνατόν να καταστή δύσκολος, δέον όπως ταύτα ώσιν εφωδιασμένα δια: -φορητής συσκευής πομπού ασυρμάτου λειτουργούσης εις MF/HF, δυναμένης να χρησιμοποιηθή υπό ανειδικεύτου προσωπικού, -φορητής συσκευής πομπού ασυρμάτου λειτουργούσης εις συχνότητα VHF, καταλλήλου ίνα χρησιμεύση ως ραδιοφάρος διασώσεως κατά τας εκάστοτε απαιτήσεις των περιοχικών συμφωνιών ICAO, -συσκευής σηματοδοτήσεως, και -σωστικών εφοδίων περιλαμβανομένων και των αναγκαίων μέσων προς διατήρησιν εν ζωή των επιβαινόντων, ως ταύτα ενδείκνυνται δια την περιοχήν υπεράνω της οποίας πρόκειται να πραγματοποιηθή η πτήσις. Ειδικαί εξαιρέσεις εκ των υπό του παρόντος εδαφίου οριζομένων επιτρέπονται, εγκρίσει της Υ.Π.Α., λαμβανομένων υπ’ όψιν των επιδόσεων των εις τας εν λόγω πτήσεις χρησιμοποιουμένων αεροπλάνων και της επί της αεροπορικής οδού πείρας του αεροπορικού μεταφορέως. 5.5.2.4.Πληροφορίαι περί του εξοπλισμού εν τω Εγχειριδίω Τεχνικής Εκμεταλλεύσεως. ΄Εκαστος αεροπορικός μεταφορεύς δέον όπως περιλάβη εις το εγχειρίδιον τεχνικής εκμεταλλεύσεως αυτού τας καθ’ έκαστα περιοχάς και τον ειδικόν εξοπλισμόν όστις απαιτείται όπως φέρηται επί των αεροπλάνων οσάκις εκτελείται πτήσις προς μεταφοράν επιβατών εις τας περιοχάς ταύτας. Εν τω εγχειριδίω δέον όπως καθορίζηται ο απαιτούμενος τύπος επιθεωρήσεως προς πιστοποίησιν της καταλληλότητος, ως και ο τρόπος βάσει του οποίου τα μέλη του πληρώματος πτήσεως θα δύνανται δι’ οπτικής επιθεωρήσεως να αναγνωρίσουν και να αποφανθούν  περί της καταλληλότητος προς χρήσιν του εξοπλισμού τούτου. 5.5.2.5.Συσκευαί Αποτυπώσεως Στοιχείων Πτήσεως. Εφ’ απάντων των αεριωθουμένων αεροπλάνων ως και εφ’ απάντων των λοιπών αεροπλάνων, άτινα είναι εγκεκριμένα όπως ίπτανται άνω των 25.000 ποδών, δέον όπως τοποθετηθώσιν εγκεκριμέναι αυτόματοι συσκευαί αποτυπώσεως, αίτινες θα λειτουργώσι συνεχώς καθ’ όλην την διάρκειαν της πτήσεως και θα αποτυπώνωσι τουλάχιστον: α)Τον χρόνον. β)Το ύψος. γ)Την ταχύτητα πτήσεως. δ)Τας κατακορύφους επιταχύνσεις, και  ε)Την πορείαν του αεροπλάνου.  Τα αποτυπούμενα ως ανωτέρω στοιχεία δέον όπως διαφυλάσσωνται υπό του αεροπορικού μεταφορέως δια χρονικόν διάστημα τουλάχιστον δύο μηνών, εκτός εάν η Υ.Π.Α. ορίση μεγαλύτερον χρονικόν διάστημα δια ωρισμένας πτήσεις ή σειράν πτήσεων.      Εν περιπτώσει βλάβης της συσκευής αποτυπώσεως, καθ’ ον χρόνον το αεροπλάνον ευρίσκεται μακράν της κυρίας βάσεως συντηρήσεως, δύναται να συνεχίση την εκτέλεσιν πτήσεων μέχρι της επανόδου του εις την βάσιν ταύτην. Εν πάση περιπτώσει δεν δύναται να εκτελέση πτήσεις προς μεταφοράν επιβατών πέραν των 24 ωρών από της εμφανίσεως της βλάβης. 5.5.2.6.«Αποτυπωταί Ομιλίας θαλάμου διακυβερνήσεως. Σε κάθε αεριωθούμενο (TURBOJET), στροβιλοελικοφόρο (TURBOPROP) ή τετρακινητήριο εμβολοφόρο ρυθμιζομένης πιέσεως αεροπλάνο, πρέπει να τοποθετείται αποτυπωτής ομιλίας θαλάμου διακυβερνήσεως εγκεκριμένου ή παραδεδεγμένου τύπου. Η εγκατάσταση του αποτυπωτού αυτού καθώς και οι περιπτώσεις που θα λειτουργεί για την εγγραφή της ομιλίας, θα γίνεται σύμφωνα με τις απαιτήσεις του Κανονισμού Πτητικής Ικανότητος (AIRWORTHINESS CODE) του κράτους κατασκευής του αεροπλάνου και τις εκάστοτε απαιτήσεις της ΥΠΑ. Οι αποτυπωταί ομιλίας πρέπει να τίθενται σε λειτουργία με την έναρξη αναγνώσεως του πίνακος ελέγχου διαδικασιών πτήσεως (CHEC-K LIST) του αεροπλάνου και να λειτουργούν συνεχώς μέχρι πέρατος αναγνώσεως του τελικού τμήματος του πίνακος αυτού (FINAL CHECK LIST) μετά το πέρας της πτήσεως. Σε περίπτωση ατυχήματος ή συμβάντος το οποίο απαιτεί διερεύνηση, οι αποτυπωθείσες ομιλίες τίθενται στην άμεσο διάθεση της ΥΠΑ και φυλάσσονται υπό του αεροπορικού μεταφορέως για χρονικό διάστημα 60 ημερών τουλάχιστον, εκτός εάν η ΥΠΑ ορίσει μεγαλύτερο. Πληροφορίες που λαμβάνονται με τους αποτυπωτές ομιλίας, χρησιμοποιούνται από την ΥΠΑ βασικά για την εξακρίβωση της αιτίας, η οποία προκάλεσε το ατύχημα ή το συμβάν». Το εδάφ.5.5.2.6. προστέθηκε ως άνω από την παρ.4 άρθρ.4 Π.Δ.485/1 Ιουν.-4 Ιουλ.1979 (ΦΕΚ Α΄ 147). 5.5.3.Εφοδιασμός δι’ Οξυγόνου. 5.5.3.1.Εμφολοφόρα Αεροπλάνα μη Ελεγχομένης Πιέσεως -Γενικά. Ο δι’ οξυγόνου εφοδιασμός των μη ελεγχομένης πιέσεως εμβολοφόρων αεροπλάνων ως και η χρήσις τούτου δέον όπως ενεργήται εις απάσας τας περιπτώσεις κατά τα εν τοις εδαφ.5.5.3.1.1. και 5.5.3.1.2. καθοριζόμενα. Η κατά περίπτωσιν απαιτουμένη όπως φέρηται επί των εν λόγω αεροπλάνων ποσότης οξυγόνου, ίνα πληρώνται αι απαιτήσεις του παρόντος Δ/τος, θα καθορίζηται επί τη βάσει του «Υψους» και της διαρκείας πτήσεως εν συσχετισμώ προς τας καθιερωθείσας διαδικασίας πτήσεως επί της αεροπορικής οδού, επί της οποίας πρόκειται να εκτελεσθή η πτήσις.         (Μετά τη σελ.700(β) Σελ.700,01 Τεύχος 716-Σελ.103 Τεχνική εκμετάλλευση αεροσκαφών 38.Ξ.α.3   32 Δια των εν τη παρούση υποπαρ.5.5.3. χρησιμοποιουμένων όρων «Ύψος» και «Ύψος Πιέσεως Θαλάμου» νοείται το ύψος πιέσεως της ατμόσφαιρας προς ο αντιστοιχεί η πίεσης του θαλάμου του αεροπλάνου. Ωσαύτως, δια του όρου «΄Υψος Πτήσεως» νοείται το ύψος άνωθεν της επιφανεάις μέσης στάθμης θαλάσσης εις το οποίον εκτελείται η πτήσις. 5.5.3.1.1.Μέλη Πληρώματος. α)Δια πτήσεις εις « Ύψη» ανώτερα των 10.000 έως και 12.000 ποδών δέον όπως φέρηται και χρησιμοποιήται οξυγόνον υπό των εν υπηρεσία μελών του πληρώματος πτήσεως εις τα «Ύψη» ταύτα. Ωσαύτως, δέον όπως διατίθεται ικανή ποσότης οξυγόνου και δια τα λοιπά μέλη του πληρώματος, ίνα επαρκέση δια το πέραν των 30΄ λεπτών χρόνον πτήσεως εις τα ως άνω « Ύψη». β)Δια πτήσεις εις «Ύψη» ανώτερα των 12.000 ποδών, δέον όπως φέρηται και χρησιμοποιήται οξυγόνον υφ’ απάντων των εν υπηρεσία μελών πληρώματος πτήσεως καθ’ όλην την διάρκειαν της πτήσεως εις τα «Ύψη» ταύτα. Ωσαύτως δέον όπως διατίθεται ικανή ποσότης οξυγόνου και δια τα λοιπά μέλη του πληρώματος, ίνα επαρκέση δι’ όλην την διάρκειαν της πτήσεως εις τα «΄Υψη» ταύτα.                  Σελ.700,02 Τεύχος 716-Σελ.104 38.Ξ.α.3 Τεχνική εκμετάλλευση αεροσκαφών   33 5.5.3.1.2.Επιβάται. α)Δια πτήσεις διαρκείας μεγαλυτέρας των 30΄ λεπτών εις «΄Υψη» ανώτερα των 8.000 έως και 14.000 ποδών, απαιτείται όπως φέρηται ποσότης οξυγόνου ικανή ίνα επαρκέση δια τας ανάγκας του 10% του αριθμού των επιβαινόντων δια χρόνον πτήσεως 30΄ λεπτών εις τα «΄Υψη» ταύτα. β)Δια πτήσεις εις «΄Υψη» ανώτερα των 14.000 ποδών, η ποσότης οξυγόνου δέον όπως είναι ικανή ίνα επαρκέση δι’ άπαντας τους επιβαίνοντας καθ’ όλην την διάρκειαν της πτήσεως εις τα «΄Υψη» ταύτα. 5.5.3.2.Εμβολοφόρα Αεροπλάνα Ελεγχομένης Πιέσεως-Γενικά. ΄Απαντα τα εμβολοφόρα αεροπλάνα ελεγχομένης πιέσεως, δέον όπως φέρωσι επαρκή ποσότητα οξυγόνου, ίνα πληρώνται αι εν τοις ανωτέρω εδαφ.5.5.3.2.1. και 5.5.3.2.2. απαιτήσεις εν περιπτώσει βλάβης του συστήματος πιέσεως. 5.5.3.2.1.Μέλη Πληρώματος. ΄Απαντα τα εμβολοφόρα αεροπλάνα ελεγχομένης πιέσεως οσάκις εκτελούν πτήσεις εις «΄Υψη Πτήσεως» ανώτερα των 10.000 ποδών, δέον όπως φέρωσι ποσότητα οξυγόνου ικανήν όπως επαρκέση δι’ άπαντα τα μέλη πληρώματος δια τον εις τα ως άνω «΄Υψη Πτήσεως» χρόνον πτήσεως. Εν πάση περιπτώσει η ποσότης οξυγόνου, ήτις απαιτείται δια τα εν υπηρεσία μέλη του πληρώματος πτήσεως, δέον όπως είναι ικανή ίνα επαρκέση δια πτήσιν 2 τουλάχιστον ωρών, συνυπολογιζομένης εν προκειμένω και της υπό του εδαφ.5.5.3.6. του παρόντος προβλεπομένης ποσότητος οξυγόνου. 5.5.3.2.2.Επιβάται.΄Απαντα τα εμφολοφόρα Αεροπλάνα ελεγχομένης πιέσεως, οσάκις πρόκειται να εκτελέσωσι πτήσιν εις «΄Υψη Πτήσεως» ανώτερα των 8.000 ποδών, δέον όπως φέρωσι τας κατωτέρω ποσότητας οξυγόνου: α)΄Οταν το αεροπλάνον δεν εκτελή πτήσεις εις «΄Υψη Πτήσεως» ανώτερα των 25.000 ποδών, δύναται δε τούτο εξ οιουδήποτε σημείου της αεροπορικής οδού να κατέλθη ασφαλώς, εις χρόνον ουχί μεγαλύτερον των 4΄ λεπτών, εις «΄Υψη Πτήσεως» 14.000 ποδών ή και χαμηλώτερον, θεωρείται, ως επαρκής, ποσότης οξυγόνου δια 30΄ λεπτά της ώρας δια τας ανάγκας του 10% του αριθμού των επιβατών. β)Εις περίπτωσιν καθ’ ην το αεροπλάνον δέν δύναται να κατέλθη εις «Ύψος Πτήσεως» 14.000 ποδών εις τον προμνησθέντα χρόνον των 4΄λεπτών, δέον όπως φέρηται ποσότης οξυγόνου: (1)Δια την πέραν των 4΄ λεπτών πτήσιν εις «Ύψη Πτήσεως» ανωτέρα των 14.000 ποδών, ικανήν δια την εκπλήρωσιν των εν τη παρ.5.5.3.1.2.(β) καθοριζομένων. (2)Δια πτήσεις εις «΄Υψη Πτήσεως» ανώτερα των 8.000 ποδών έως και 14.000 ποδών, επαρκής δια 30΄ λεπτά της ώρας δια τας ανάγκας του 10% του αριθμού των επιβατών. γ)Εφ’ όσον θα εκτελεσθή πτήσις εις «΄Υψη Πτήσεως» ανώτερα των 25.000 ποδών, τα αεροπλάνα δέον όπως φέρωσιν επαρκή ποσότητα οξυγόνου, ίνα υπό τας κατωτέρω απαιτήσεις, επιτρέπεται όπως το αεροπλάνον κατέλθη εις εν κατάλληλον «΄Υψος Πτήσεως» επί του οποίου η πτήσις θα δύναται να συνεχισθή εν ασφαλεία.       (1)Η επί του αεροπλάνου εναποθηκευμένη ποσότης οξυγόνου δέον όπως είναι επαρκής δια 30 λεπτά της ώρας, δια τας ανάγκας του 10% του αριθμού των επιβατών δια τον χρόνον πτήσεως εις «΄Υψη Πτήσεως» από 8.000 έως και 14.000 ποδών. (2)Δέον όπως πληρώνται αι απαιτήσεις του εδαφ. 5.5.3.1.2. (β) δια τον χρόνον πτήσεως εις «΄Υψη Πτήσεως» άνω των 14.000 ποδών. 5.5.3.2.3.Τρόπος υπολογισμού απαιτουμένης Ποσότητος Οξυγόνου. Δια την εφαρμογήν των απαιτήσεων του εδαφ.5.5.3.2. θα θεωρήται ότι η βλάβη του συστήματος πιέσεως θαλάμου λαμβανει χώραν, κατά την διάρκειαν της πτήσεως, εις τον πλέον κρίσιμον χρόνον από απόψεως ανάγκης οξυγόνου και ότι μετά  την εν λόγω βλάβην το αεροπλάνον θα κατέλθη, άνευ υπερβάσεως των κανονικών ορίων πτήσεως αυτού εις «΄Υψη Πτήσεως», άτινα από απόψεως εμποδίων επιτρέπουν την ασφαλή συνέχισιν της πτήσεως. 5.5.3.3.Αεριωθούμενα Αεροπλάνα-Γενικά. α)΄Απαντα τα δι’ αεροπορικάς μεταφοράς χρησιμοποιούμενα αεριωθούμενα αεροπλάνα δέον όπως διαθέτουν συσκευάς εναποθηκεύσεως και διανομής οξυγόνου, ικανάς όπως εναποθηκεύουν και διανέμουν τας υπό του παρόντος Δ/τος προβλεπομένας ποσότητας οξυγόνου. Η δι’ εκάστην πτήσιν φερομένη επί του αεροπλάνου ποσότης οξυγόνου δέον όπως είναι τοιαύτη ώστε να πληρώνται αι απαιτήσεις των εδαφ.5.5.3.3.1. και 5.5.3.3.2. του παρόντος. β)Η δι’ εκάστην πτήσιν απαιτουμένη όπως φέρηται επί του αεροπλάνου ποσότης οξυγόνου, ως και η τοιαύτη δια την παροχήν πρώτων βοηθειών, θα καθορίζωνται βάσει της διαρκείας της πτήσεως και του «΄Υψους Πιέσεως Θαλάμου» εν συσχετισμώ προς τας καθιερωθείσας διαδικασίας πτήσεως επί της αεροπορικής οδού, εφ’ ης πρόκειται να εκτελεσθή η πτήσις. Αι ως ανωτέρω εις οξυγόνον απαιτήσεις θα καθορίζωνται επί τη βάσει του  «΄Υψους Πιέσεως Θαλάμου», υπό την προϋπόθεσιν ότι τυχόν βλάβη του συστήματος πιέσεως θα θεωρήται ότι λαμβάνει χώραν, κατά την διάρκειαν της πτήσεως, εις τον πλέον κρίσιμον χρόνον από απόψεως ανάγκης οξυγόνου και ότι μετά την εν λόγω βλάβην το αεροπλάνον θα κατέλθη εις «΄Υψη Πτήσεως», επιτρέποντα την ασφαλή συνέχισιν της πτήσεως. Η εν προκειμένω κάθοδος εκτελείται συμφώνως προς τας εν τω εγχειριδίω πτήσεως του αεροπλάνου καθοριζομένας διαδικασίας ανάγκης και άνευ υπερβάσεως των επιτρεπομένων ορίων πτήσεως του αεροπλάνου.         (Αντί για τη σελ.701) Σελ.701(α) Τεύχος 716.Σελ.105 Τεχνική εκμετάλλευση αεροσκαφών 38.Ξ.α.3   34 5.5.3.3.1.Μέλη Πληρώματος. Αι σχετικαί απαιτήσεις είναι ως αι εν τω εδαφ. 5.5.3.1.1. (α) και (β) αναφερόμεναι δι’ αντίστοιχα εν προκειμένω «΄Υψη Πιέσεως Θαλάμου».  5.5.3.3.2.Επιβάται. Τα αεροπλάνα δέον όπως φέρωσιν ικανήν ποσότητα οξυγόνου ίνα επαρκέση δια τας ανάγκας των επιβατών ως ακολούθως: α)Δια πτήσεις εις «Ύψη Πιέσεως Θαλάμου» ανώτερα των 10.000 έως και 14.000 ποδών, η ποσότης οξυγόνου δέον όπως είναι ικανή ίνα επαρκέση δια τας ανάγκας του 10% του αριθμού των επιβαινόντων δια τον πέραν των 30΄ λεπτών χρόνον πτήσεως εις τα ύψη ταύτα. β)Δια πτήσεις εις «΄Υψη Πιέσεως Θαλάμου» ανώτερα των 14.000 ποδών, η ποσότης οξυγόνου δέον όπως είναι ικανή ίνα επαρκέση δι’ άπαντας τους επιβαίνοντας καθ’ όλην την διάρκειαν πτήσεως εις τα ύψη ταύτα. 5.5.3.3.3.Απαιτουμένη ποσότης Οξυγόνου προς αντιμετώπισιν περιπτώσεως καθόδου Αεριωθουμένων Αεροπλάνων λόγω Επειγούσης Ανάγκης και δια την παροχήν Πρώτων Βοηθειών- Γενικά. ΄Εκαστος αεροπορικός μεταφορεύς δέον όπως εφοδιάζη τα αεριωθούμενα αεροπλάνα του δι’ οξυγόνου και συστήματος εναποθηκεύσεως και διανομής τούτου κατά τρόπον ώστε εν περιπτώσει βλάβης του συστήματος πιέσεως θαλάμου, να καθίσταται εφικτή η εκπλήρωσις των εν εδαφ.5.5.3.3.1. μέχρι και 5.5.3.3.3.2. απαιτήσεων. «5.5.3.3.3.1.Μέλη πληρώματος. Για πτήσεις σε «΄Υψη Πτήσεως» ανώτερα των 10.000 ποδών, η ποσότης οξυγόνου πρέπει να είναι ικανή, ώστε να πληρούνται οι απαιτήσεις του εδαφ. 5.5.3.3.1., με την προϋπόθεση ότι η ποσότης αυτή δεν θα είναι μικρότερη από εκείνη η οποία απαιτείται για τις ανάγκες των εν υπηρεσία μελών του Πληρώματος πτήσεως για χρονικό διάστημα 2 ωρών, συνυπολογιζομένης στην προκειμένη περίπτωση και της ποσότητος οξυγόνου, η οποία προβλέπεται υπό του εδαφ.5.5.3.6      Σελ.702(α) Τεύχος 716-Σελ.106 Όταν η πτήση εκτελείται σε «΄Υψη πτήσεως» μεγαλυτέρα των 25.000 ποδών πρέπει να διατίθεται, για κάθε εν υπηρεσία στο θάλαμο διακυβερνήσεως του αεροπλάνου μέλος πληρώματος πτήσεως, προσωπίδα οξυγόνου σχεδιασμένη κατά τρόπο ώστε, να δύναται να τοποθετηθεί γρήγορα στο πρόσωπο, να είναι ασφαλώς και αεροστεγώς προσαρμοσμένη σε πηγή παροχής οξυγόνου και να παρέχει οξυγόνο σε κάθε ζήτηση (UPON DEMAND). Η προσωπίδα αυτή πρέπει επίσης να είναι σχεδιασμένη κατά τρόπο ώστε, μετά την τοποθέτησή της στο πρόσωπο, να μην εμποδίζει την άμεση επικοινωνία μεταξύ των μελών του πληρώματος πτήσεως και των λοιπών μελών του πληρώματος του αεροπλάνου, δια του συστήματος ενδοσυνεννοήσεως. Εφ’ όσον οι προσωπίδες αυτές δεν χρησιμοποιούνται, πρέπει να τοποθετούνται σε κατάλληλη θέση και να είναι σε τέτοια κατάσταση ώστε να μπορούν να χρησιμοποιηθούν αμέσως από τα εν υπηρεσία μέλη του πληρώματος πτήσεως, σε περιπτώσεις επειγούσης ανάγκης. ΄Οταν η πτήση εκτελείται σε «΄Υψη Πτήσεως» μεγαλύτερα των 25.000 ποδών ένας τουλάχιστον από τους χειριστές που βρίσκονται στα χειριστήρια του αεροπλάνου πρέπει να φέρει και να χρησιμοποιεί συνεχώς προσωπίδα οξυγόνου, η οποία θα είναι ασφαλώς και αεροστεγώς προσηρμοσμένη σε πηγή παροχής οξυγόνου. Εάν η πτήση εκτελείται σε ύψος κάτω των 41.000 ποδών και οι προσωπίδες οξυγόνου που διαθέτει το αεροπλάνο είναι τύπου ταχυτάτης ποθετήσεως, επιτρέπεται η μη συνεχής χρησιμοποίηση, εφ’ όσον ο αεροπορικός μεταφορεύς αποδείξει ότι οι προσωπίδες αυτές είναι δυνατόν να τοποθετηθούν στο πρόσωπο: α)Με το ένα χέρι και σε χρόνο όχι μεγαλύτερο των 5 δευτερολέπτων. β)Χωρίς δυσμενείς επιπτώσεις στην ταχεία εκτέλεση των καθηκόντων επειγούσης ανάγκης που ανατίθενται στα μέλη πληρώματος πτήσεως του αεροπλάνου.        38.Ξ.α.3 Τεχνική εκμετάλλευση αεροσκαφών   35 Όταν η πτήση εκτελείται σε «Ύψη Πτήσεως» μεγαλύτερα των 25.000 ποδών και ένας από τους χειριστές εγκαταλείψει για οποιαδήποτε λόγο τη θέση του, ο άλλος χειριστής πρέπει να χρησιμοποιήσει προσωπίδα οξυγόνου, εφαρμόζοντας αυτή στο πρόσωπό του, μέχρι να επιστρέψει ο πρώτος στη θέση του. Πριν από κάθε απογείωση τα μέλη πληρώματος πτήσεως του αεροπλάνου πρέπει να ελέγχουν αυτοπροσώπως τη συσκευή οξυγόνου και να βεβαιούνται ότι η διατιθεμένη προσωπίδα οξυγόνου είναι εν λειτουργία και κατάλληλη για το πρόσωπό του και ότι αυτή είναι συνδεδεμένη με την πηγή παροχής οξυγόνου στο ενδεδειγμένο σημείο. Επίσης πρέπει να βεβαιούνται ότι η πίεση οξυγόνου είναι κανονική και η ποσότης τούτου επαρκής προς χρήση. Κάθε μέλος πληρώματος του θαλάμου επιβατών κατά τη διάρκια της πτήσεως σε «Ύψη Πτήσεως» μεταλύτερα των 25.000 ποδών, πρέπει να φέρει φορητή συσκευή οξυγόνου η οποία να περιέχει ποσότητα οξυγόνου ικανή να επαρκέσει για 15 λεπτά τουλάχιστον, εκτός εάν ο αεροπορικός μεταφορεύς αποδείξει ότι επαρκής αριθμός φορητών συσκευών οξυγόνου με προσωπίδες ή πλεονάζοντα στόμια παροχής οξυγόνου και προσωπίδες, είναι κατά τέτοιο τρόπο κατανεμημένα μέσα στο θάλαμο επιβατών, ώστε να εξασφαλίζεται η άμεση χρησιμοποίηση αυτών από κάθε μέλος πλρώματος του θαλάμου επιβατών, από οποιοδήποτε σημείο στο οποίο θα βρισκόταν μέσα στο θάλαμο επιβατών, κατά τη στιγμή που τυχόν θα επισυμβεί βλάβη στο σύστημα ελεγχομένης πιέσεως του αεροπλάνου». Το εδάφ. 5.5.3.3.3.1. αντικαταστάθηκε ως άνω από την παρ. 5 άρθρ. 4 Π.Δ. 485/1 Ιουν. – 4 Ιουλ. 1979 (ΦΕΚ Α΄ 147). 5.5.3.3.3.2.Επιβαίνοντες. Οσάκις εκτελούνται πτήσεις εις «Ύψη Πτήσεως» ανώτερα των 10.000 ποδών, τα αεροπλάνα δέον όπως φέρωσι τας κατωτέρω ποσότητας οξυγόνου προς χρήσιν των επιβαινόντων: α)Όταν το αεροπλάνον κέκτηται πιστοποιητικού ίνα εκτελή πτήσεις εις «Ύψη Πτήσεως» μέχρι και 25.000 ποδών, έχει δε την ικανότητα να εκτελέση ασφαλώς κάθοδον εκ του ύψους τούτου και να ευρεθή εντός 4 λεπτών είς ύψος 14.000 ποδών ή χαμηλότερον, δέον όπως φέρη ποσότητα οξυγόνου δια χρονικόν διάστημα 30 λεπτών, υπό την καθοριζομένην, εις τον έχοντα εφαρμογήν κανονισμόν πτητικής ικανότητος αερπλάνων, ροήν δια τας ανάγκας του 10% τουλάχιστον του αριθμού των επιβαινόντων.           β)Όταν το αεροπλάνον ίπταται, εις «Ύψη Πτήσεως» μέχρι και 25.000 ποδών, δεν δύναται δε να κατέλθη ασφαλώς εις «Ύψος Πτήσεως» 14.000 ποδών εντός 4 λεπτών ή οσάκις το αεροπλάνον ίπταται εις «Ύψη Πτήσεως» ανώτερα των 25.000 ποδών, δέον όπως φέρη ποσότητα οξυγόνου ικανήν ίνα, υπό την καθοριζομένην εις τον έχοντα εφαρμογήν κανονισμόν πτητικής ικανότητος αεροπλάνων, ροήν, επαρκέση δια τας ανάγκας του 10% τουλάχιστον του αριθμού των επιβαινόντων, δια τον, μετά την βλάβην του συστήματος πιέσεως εις «Ύψη Πιέσεως θαλάμου» μεγαλύτερα των 10.000 ποδών μέχρι και 14.000 ποδών, χρόνον πτήσεως, αναλόγως δε της εχούσης εφαρμογήν περιπτώσεως, να συμμορφούται προς τα εν εδαφ. 5.5.3.3.3.2. (α) και (β) αναφερόμενα. Εν πάση περιπτώσει, η ποσότης αύτη δέον όπως μη είναι μικροτέρα εκείνης ήτις απαιτείται δια χρόνον 10 λεπτών δια τας ανάγκας απάντων των επιβεβαιόντων. γ)Προς τον σκοπόν παροχής πρώτων βοηθειών εις επιβαίνοντας, οίτινες πιθανόν φυσιολογικώς να έχωσιν ανάγκην αδιαλύτου οξυγόνου κατά την ακολοθούσαν κάθοδον εκ του «Ύψους Πιέσεως Θαλάμου» των 25.000 ποδών, δέον όπως φέρηται επί του αεροπλάνου ποσότης οξυγόνου, συμφώνως προς τας απαιτήσες του έχοντος εν προκειμένω εφαρμογήν κανονισμού πτητικής ικανότητος ικανή όπως επαρκέση δια τας ανάγκας του 2% του αριθμού των επιβαινόντων δια την διάρκειαν της πτήσεως μετά την βλάβην του συστήματος πιέσεως δι’ «Ύψη Πιέσεως θαλάμου» ανώτερα των 8.000 ποδών. Εν πάση περιπτώσει, η εν λόγω ποσότης εν ουδεμιά περιπτώσει δέον όπως είναι μικροτέρα εκείνης ήτις απαιτείται δι’ εν άτομον. Ωσαύτως, δέον όπως διατίθηται ικανός αριθμός παραδεκτών συσκευών διανομής, ουχί δε πάντως ολιγωτέρων των 2. 5.5.3.4.Ενημέρωσις Επιβατών. Προ πάσης πτήσεως, ήτις πρόκειται να εκτελεσθή εις «Ύψη Πτήσεως» ανώτερα των 25.000 ποδών, εν μέλος του πληρώματος δέον όπως δώση οδηγίας και επιδείξη εις τους επιβάτας του αεροπλάνου, κατά τρόπον εξασφαλίζοντα ότι παρεσχέθησαν προς άπαντας επαρκείς πληροφορίαι, την θέσιν και τον τρόπον της χρήσεως συστήματος διανομής οξυγόνου και τονίση την ανάγκην της χρησιμοποιήσεως του οξυγόνου εις περίπτωσιν βλάβης του συστήματος πιέσεως. 5.5.3.5.Τυποποιημένος Εξοπλισμός Αεροπλάνων. Αι συσκευαί οξυγόνου, ο ελάχιστος βαθμός ροής και η αναγκαία ποσότης οξυγόνου, ίνα εκπληρώνται αι απαιτήσεις των εδαφ. 5.5.3.1., 5.5.3.2. και 5.5.3.3., δέον όπως πληρώσι τας διατάξεις του έχοντος εν προκειμένω εφαρμογήν κανονισμού περί πτητικής ικανότητος αεροπλάνων. 5.5.3.6.Προστατευτικαί προσωπίδες δια τα Μέλη Πληρώματος Πτήσεως – Αεροπλάνα Ελεγχόμενης Πιέσεως. Δι’ έκαστον μέλος πληρώματος πτήσεως, ευρισκόμενον εν υπηρεσία εν των θαλάμω διακυβερνήσεως αεροπλάνου ελεγχομένης πιέσεως, δέον να διατίθηται ανά μία προστατευτική προσωπίς, τοποθετημένη εις θέσιν ευκόλως προσιτήν εις τούτο. Αύτη δέον όπως είναι ικανή ίνα προφυλάσση το στόμα, την ρίνα και τους οφθαλμούς τούτου ή μόνον το στόμα και την ρίνα, οσάκις οι οφθαλμοί  προστατεύονται  δι’  άλλου    μέσου,    εκ   (Αντί για τη σελ. 703(α) Σελ. 703(β) Τεύχος 716 - Σελ. 107 Τεχνική εκμετάλλευση αεροσκαφών 38.Ξ.α.3   36 της επιδράσεως καπνού, διοξειδίου του άνθρακος και εκ παντός ετέρου επιβλαβούς αερίου. Ωσαύτως προς τον αυτόν σκοπόν, δέον όπως διατίθηται δι’ έκαστον μέλος πληρώματος πτήσεως, ευρισκόμενον εκ υπηρεσία εν τω θαλάμω διακυβερνήσεως, ποσότης οξυγόνου ουχί μικροτέρα των 300 λιτρών κανονικής πιέσεως και πυνκόντητος (STPD). 5.5.3.7.Άπαντα τα αεροπλάνα ελεγχομένης πιέσεως, άτινα εκτελούν πτήσεις εις “Ύψη Πτήσεως” ανώτερα των 25.000 ποδών, δέον όπως είναι εξωπλισμένα δι’ ενός μέσου ειδοποιούντος περί επισυμβάσης επικινδύνου απωλείας της πιέσεως του θαλάμου. 5.5.4.Ραδιοσυσκευαί Αεροπλάνων. 5.5.4.1.Γενικά. Έκαστον αεροπλάνον, χρησιμοποιούμενον δι’ αερομεταφοράς, δέον όπως είναι εξωπλισμένον δια των, δι’ έκαστον είδος πτήσεως, απαιτουμένων ραδιοσυσκευών. Οσάκις απαιτείται όπως φέρωνται δύο ανεξάρτητα συστήματα ραδιοσυσκευών δέον όπως διατίθηται, δι’ έκαστον σύστημα, ανεξάρτητος εγκατάστασις κεραίας εκτός εάν χρησιμοποιείται κεραία σταθερώς προσηρμοσμένη (ουχί συρμάτινος) ή ετέρα εγκατάστασις κεραίας ισοδυνάμου αξιοπιστίας, οπότε μία κεραία είναι επαρκής. Δια την εκπλήρωσιν των εις ραδιοσυσκευάς απαιτήσεων, δι’ έκαστον είδος εκτελουμένης πτήσεως, οι πομποί και οι δέκται δύνανται να χρησιμοποιώνται προς εξυπηρέτησιν πολλών αναγκών. 5.5.4.2.Ραδιοσυσκευαί δια πτήσεις V.F.R. ημέρας επί Αεροπορικών Οδών εφ’ ων δύνανται να εκτελεσθώσι Πτήσεις εξ Όψεως. Δια πτήσεις V.F.R. ημέρας εκτελουμένας επί αεροπορικών οδών, εφ’ ων δύνανται να εκτελεσθώσι πτήσεις εξ όψεως, τα αεροπλάνα δέον όπως είναι εξωπλισμένα δια ραδιοσυσκευών ίνα, υπό ομαλάς συνθήκας πτητικής λειτουργίας, δύνανται: α)Να επιτυγχάνουν και να διατηρούν αμφίφορον επικοινωνίαν (αεροπλάνου-εδάφους) και επικοινωνίαν με τον ενδεδειγμένον τηλεπικονωνιακόν σταθμόν εδάφους, εξ οιουδήποτε σημείου κατά μήκος της αεροπορικής οδού επί τω σκοπώ της εκπομπής και λήψεως μετεωρολογικών και ετέρων πληροφοριών, αναγκαίων δια τον αποτελεσματικόν έλεγχον της πτητικής λειτουργίας και την ασφάλειαν της πτήσεως. β)Να επιτυγχάνουν και να διατηρούν αμφίφορον, (αεροπλάνου-εδάφους) επικοινωνίαν με τας υπηρεσίας Πύργου Ελέγχου Αεροδρομίου, εξ αποστάσεως ουχί μικροτέρας των 25 ν.μ. με τα, εντός της ζώνης ελέγχου προς ην προορίζεται η πτήσις, ευρισκόμενα αεροδρόμια. γ)Να λαμβάνουν μετεωρολογικάς πληροφορίας εξ οιουδήποτε σημείου  αεροπορικής οδού δια συστήματος ανεξαρτήτου του εν εδαφ. (α) απαιτουμένου.   Σελ. 704(β) Τεύχος 716 – Σελ. 108 5.5.4.3. Ραδιοσυσκευαί δια πτήσεις V.F.R. επί Αεροπορικών Οδών εφ’ ών δεν δύνανται να εκτελεσθώσι Πτήσεις εξ όψεως και δια νυκτερινάς και I.F.R. πτήσεις. Διά πτήσεις V.F.R. ημέρας εκτελουμένας επί αεροπορικών οδών, εφ’ ων δεν δύνανται να εκτελεσθώσι πτήσεις εξ όψεως και δια νυκτερινάς, I.F.R. και άνωθεν νεφών πτήσεις, τα αεροπλάνα δέον όπως είναι εξωπλισμένα δια των αναγκαίων ραδιοσυσκευών ίνα, υπό ομαλάς συνθήκας πτητικής λειτουργίας, δύνανται: α)Να επιτυγχάνουν και διατηρούν αμφίφορον (αεροπλάνου-εδάφους) επικοινωνίαν με τον ενδεδειγμένον τηλεπικοινωνιακόν σταθμόν εδάφους, δι’ εκατέρου δύο ανεξαρτήτων ραδιοσυστημάτων, εξ οιουδήποτε σημείου κατά μήκος της, εξ’ ης εκτελείται η πτήσις, αεροπορικής οδού. Σκοπός της επικοινωνίας ταύτης είναι η εκπομπή και λήψις μετεωρολογικών πληροφοριών, εξουσιοδοτήσεων (CLE- ARANCES) επί αεροπορικής οδού, παρεχομένων υπό των υπηρεσιών Ελέγχου Εναερίου Κυκλοφορίας και ετέρων πληροφοριών, αναγκαίων δια τον αποτελεσματικόν έλεγχον της πτητικής λειτουργίας και την ασφάλειαν της πτήσεως. Αι ραδιοσυσκευαί δέον όπως επιτυγχάνουν και διατηρούν αμφίφορον επικοινωνίαν, εξ αποστάσεως ουχί μικροτέρας των 25 ν.μ., με τας υπηρεσίας πύργων ελέγχου αεροδρομίου των, εντός της ζώνης ελέγχου προς ην προορίζεται η πτήσις, ευρισκομένων αεροδρομίων. β)Να λαμβάνουν ικανοποιητικά ραδιοναυτιλιακά σήματα, δι’ εκατέρου δύο ανεξαρτήτων ραδιοσυστημάτων, εξ οιουδήποτε ραδιοναυτιλιακού βοηθήματος απαιτουμένου δια την εκτέλεσιν ναυτιλίας επί της εφ’ ης εκτελείται η πτήσις αεροπορικής οδού και δια την δι’ οργάνων προσέγγισιν εις τον αερολιμένα προορισμού και εναλλαγής. Κατ’ εξαίρεσιν των ανωτέρω, μόνον εις δέκτης Ραδιοσημαντήρος όστις θα δύνανται να λαμβάνη ακουστικά και οπτικά σήματα, ως και εις δέκτης ILS, απαιτούνται.            38.Ξ.α.3 Τεχνική εκμετάλλευση αεροσκαφών   37 «5.5.4.4.RADAR Καιρού. Τα αεροπλάνα, άτινα κέκτηνται πιστοποιητικόν τύπου μεταφορικού αεροπλάνου κατά τον έχοντα εφαρμογήν Κανονισμόν» περί πτητικής ικανότητος αεροπλάνων» (AIRWORTRINESS CODE) του Κράτους κατασκευής, δέον όπως είναι εξωπλισμένα δια RADAR Καιρού εγκεκριμένου τύπου. Οσάκις πρόσφατα μετεωρολογικά δελτία δεικνύουν ότι, κατά μήκος της αεροπορικής οδού, υφίστανται καταιγίδες ή έτερα καιρικά φαινόμενα δυνάμενα να εντοπισθώσιν υπό RADAR Καιρού, δεν θα επιτρέπεται η εκτέλεσις νυκτερινών και IFR πτήσεων, εφ’ όσον τα εγκατεστημένα επί των αεροπλάνων RADAR Καιρού δεν λειτουργούν ικανοποιητικώς. Εν περιπτώσει βλάβης των RADAR Καιρού κατά την διάρκειαν πτήσεως επί αεροπορικής οδού, ο κυβερνήτης ενεργεί κατά τας εν τω Εγχειριδίω Τεχνικής Εκμεταλλεύσεως του μεταφορέως σχετικάς οδηγίας και διαδικασίας». Η υπό παρ. 5.5.4.4. προσετέθη δια του άρθρ. 1 Β.Δ. 373 της 21 Απρ./6 Μαΐου1966 (ΦΕΚ Α΄ 98). 5.6. Απαιτήσεις Συντηρήσεως και Επιθεωρήσεως-Σχετικά Αρχεία. «5.6.1.Γενικά. Όλες οι εργασίες εξυπηρετήσεως, επιθεωρήσεως, συντηρήσεως, επισκευής και γενικής επισκευής, πρέπει να εκτελούνται σύμφωνα με τους κανονισμούς της ΥΠΑ. Η επιθεώρηση και η συντήρηση των αεροπλάνων του αεροπορικού μεταφορέως και του βοηθητικού εξοπλισμού των, πρέπει να εκτελείται σύμφωνα με εγκεκριμένο από την ΥΠΑ σύστημα συνεχούς επιθεωρήσεως- συντηρήσεως. Λεπτομέρειες του εγκεκριμένου συστήματος επιθεωρήσεως-συντηρήσεως, στις οποίες περιλαμβάνονται και οι περιγραφόμενες από το σύστημα αυτό διαδικασίες και οδηγίες για την εκτέλεση της επιθεωρήσεως-συντηρήσεως, καθώς και τα καθήκοντα και οι ευθύνες των διαφόρων κατηγοριών του ειδικευμένου προσωπικού συντηρήσεως, πρέπει να περιέχονται στο Εγχειρίδιο Τεχνικής Εκμεταλλεύσεως του αεροπορικού μεταφορέως. Ο αεροπορικός μεταφορεύς πρέπει να εκπονεί, να διατηρεί εν ισχύϊ και να εφαρμόζει σύστημα συνεχούς παρακολουθήσεως και αναλύσεως της αποδόσεως και αποτελεσματικότητος των προγραμμάτων επιθεωρήσεως, προληπτικής συντηρήσεως, λοιπής συντηρήσεως, μετατροπών και γενικά της συμπεριφοράς του πτητικού υλικού καθώς και σύστημα για την αναθεώρηση και διόρθωση των ανωτέρω προγραμμάτων, ανεξάρτητα εάν αυτά εφαρμόζονται από τον ίδιο ή από άλλο φορέα». Η υπό παρ. 5.6.1. αντικαταστάθηκε ως άνω από την παρ. 6 άρθρ. 4 Π.Δ. 485/1 Ιουν. – 4 Ιουλ. 1979 (ΦΕΚ Α΄ 147).   5.6.2.Ευθύνη συντηρήσεως, επιθεωρήσεως και γενικής επισκευής. Πας αεροπορικός μεταφορεύς υποχρεούται εις την, κατά τα ειδικώτερον εν τη επομένη παραγράφω διαλαμβανόμενα, εκτέλεσιν πάσης εργασίας αναφερομένης εις την εξυπηρέτησιν, επιθεώρησιν, συντήρησιν, επισκευήν και γενικήν επισκευήν των αεροπλάνων του μέσω ιδίας υπηρεσίας συντηρήσεως και επιθεωρήσεως, φέρων εν πάση περιπτώσει την ευθύνην δια την συνεχή τήρησιν εις κατάστασιν ασφαλούς πτητικής λειτουργίας των αεροπλάνων του και του βοηθητικού αυτών εξοπλισμού έστω και εάν ούτος έχει προέλθη εις συμφωνίας μεθ’ ετέρων αεροπορικών μεταφορέων ή οργανισμών, ικανών κατά την κρίσιν της Υ.Π.Α. δια την εκτέλεσιν των εν προκειμένω απαιτουμένων εργασιών. 5.6.3.Υπηρεσία Συντηρήσεως και Επιθεωρήσεως. Έκαστος αεροπορικός μεταφορεύς υποχρεούται όπως εκτελή την απαιτουμένην εξυπηρέτησιν, επιθεώρησιν, συντήρησιν, επισκευήν και γενικήν επισκευήν των αεροπλάνων του και του βοηθητικού αυτών εξοπλισμώ μέσω ωργανωμένης Υπηρεσίας Συντηρήσεως, δια των καταλλήλων ευκολιών και εξοπλισμού. Κατά τας περιπτώσεις καθ’ άς ο αεροπορικός μεταφορεύς δεν κέκτηται επαρκών ευκολιών, εξοπλισμού ή ικανού προσωπικού, δύναται να προέλθη εις σύναψιν συμφωνιών προς εκτέλεσιν των εργασιών εξυπηρετήσεως, επιθεωρήσεως, συντηρήσεως, επισκευής και γενικής επισκευής υφ’ ετέρων αεροπορικών μεταφορέων ή οργανισμών οίτινες κέκτηνται επαρκών και καταλλήλων ευκολιών, εξοπλισμού και προσωπικού δι’ εκτέλεσιν των εν λόγω εργασιών. Αι τοιαύται συμφωνίαι δέον όπως τυγχάνωσι της προηγουμένης εγκρίσεως της ΥΠΑ,  παρεχομένης κατόπιν αιτήσεως του αεροπορικού μεταφορέως δεόντως υποστηριζομένης. Ο αεροπορικός μεταφορεύς ή ο οργανισμός μετά του οποίου έχουσι γίνει συμφωνίαι δια την εκτέλεσιν εργασιών επιθεωρήσεως, συντηρήσεως, επισκευής, και γενικής επισκευής, δέον όπως διατηρή, ωργανωμένην Υπηρεσίαν Επιθεωρήσεως ήτις θα έχη την δυνατότητα και θα φέρη την ευθύνην ότι η εκτελουμένη εργασία, αι εφαρμοζόμεναι μέθοδοι και τα χρησιμοποιούμενα υλικά είναι σύμφωνα προς τας απαιτήσεις του παρόντος και τους ετέρους εν ισχύϊ κανονισμούς, ως και προς τους παραδεκτούς κανόνας και την καλώς εννοουμένην πρακτικήν και ότι οιοδήποτε σκάφος, κινητήρ, έλιξ ή παρελκόμενον παραδιδόμενον προς χρήσιν είναι ικανόν προς πτήσιν. Ο αεροπορικός μεταφορεύς δέον όπως πλαισιώ- ση τας Υπηρεσίας Συντηρήσεως και Επιθεωρή- σεως αυτού δι’ επαρκούς αριθμού πτυχιούχου προσωπικού,   ούτως    ώστε      να    εξασφαλίζηται     (Αντί για τη σελ. 704,01) Σελ. 704,01(α) Τεύχος 716 – Σελ. 109 Τεχνική εκμετάλλευση αεροσκαφών 38.Ξ.α.3   38 ότι άπασαι αι υπ’ αυτού εκτελούμεναι επί των αεροπλάνων του και των παρελκομένων αυτών εργασίαι συντηρήσεως, επιθεωρήσεως, επισκευής και γενικής επισκευής, εκτελούνται υπό την άμεσον επίβλεψιν προσώπου όπερ κέκτηται εν ισχύϊ τεχνικού αεροπορικού πτυχίου αναλόγου κατηγορίας και ικανότητος προς τας εργασίας δι’ ας τούτο είναι υπεύθυνον. Μόνον πρόσωπα άτινα κέκτηνται τεχνικού αεροπορικού πτυχίου καθίστανται υπεύθυνα εργασιών συντηρήσεως, επιθεωρήσεως, επισκευής και γενικής επισκευής των αεροπλάνων του αεροπορικού μεταφορέως και των παρελκομένων αυτών. Ούτοι υπευθύνως θα αποφαίνωνται και θα καθορίζουν κατά πόσον αι υπ’ αυτών ή αι υπό την εποπτείαν των εκτελεσθείσαι εργασίαι ανταποκρίνονται πλήρως προς εγκεκριμένους ειδικούς όρους, μεθόδους και διαδικασίας. 5.6.4.Πρόγραμμα εκπαιδεύσεως δια το προσωπικόν συντηρήσεως και επιθεωρήσεως. Έκαστος αεροπορικός μεταφορεύς δεόν όπως εκπονή και θέτη εις εφαρμογήν πρόγραμμα εκπαιδεύσεως εξασφαλίζον ότι άπαν το προσωπικόν συντηρήσεως και επιθεωρήσεως, όπερ εκτελεί καθήκοντα σχετικά με την συντήρησιν, επισκευήν, γενικήν επισκευήν και επιθεώρησιν των αεροπλάνων του αεροπορικού μεταφορέως και του βοηθητικού αυτών εξοπλισμού, είναι πλήρως ενήμερον όσον αφορά τας μεθόδους, τας διαδικασίας και την τεχνικήν, τας σχετικάς προς τα ανατεθέντα εις αυτό καθήκοντα και ότι είναι ικανόν να εκτελέση ταύτα. Ο αεροπορικός μεταφορεύς δέον όπως δίδη ιδιαιτέραν σημασίαν εις το πρόγραμμα εκπαιδεύσεως οσάκις εισάγεται προς χρήσιν νέον υλικόν ή υλικόν με το οποίον δεν είναι εξοικειωμένον το προσωπικόν του. Το εις εφαρμογήν της παρούσης παραγράφου καταρτιζόμενον υπό του αεροπορικού μεταφορέως λεπτομερές πρόγραμμα εκπαιδεύσεως προσωπικού, εγκρίνεται υπό της Υ.Π.Α. Λεπτομέρειαι του απαιτουμένου προγράμματος εκπαιδεύσεως του αεροπορικού μεταφορέως δέον όπως περιλαμβάνωνται εις το Εγχειρίδιον Τεχνικής Εκμεταλλεύσεως. «5.6.5.Χρόνος απασχολήσεως προσωπικού συντηρήσεως και επιθεωρήσεως.    Σελ. 704,02(α) Τεύχος 716 –Σελ. 110 Πας κάτοχος αδείας τεχνικής εκμεταλλεύσεως ως και παν φυσικόν ή νομικόν πρόσωπον, το οποίον εκτελεί εργασίας ή ενασκεί καθήκοντα συντηρήσεως ή προληπτικής συντηρήσεως και επιθεωρήσεως δια λογαριασμόν του, υποχρεούται όπως απαλλάσση εκ παντός καθήκοντος άπαν το προσωπικόν του το εκτελούν εργασίας συντηρήσεως και επιθεωρήσεως εντός της Ελληνικής Επικρατείας δια χρονικόν διάστημα 24 τουλάχιστον συνεχών ωρών ανά 7 συνεχείς ημέρας εργασίας ή δι’ ίσον χρόνον καθ’ έκαστον ημερολογιακόν μήνα». Η παρ. 5.6.5. αντικατεστάθη ως άνω δια του Π.Δ. 419 της 19/23 Νοεμ. 1973 (ΦΕΚ Α΄ 309). 5.6.6.Πιστοποιητικόν Συντηρήσεως. Το πιστοποιητικόν συντηρήσεως πιστοποιεί ότι άπασαι αι επί του αεροπλάνου και του εξοπλισμού αυτού, συμπεριλαμβανομένου και του τοιούτου τηλεπικοινωνιών, εκτελεσθείσαι εργασίαι συντηρήσεως εγένοντο ικανοποιητικώς και συμφώνως προς το, υπό της Υ.Π.Α. εγκεκριμένον, σύστημα συντηρήσεως. 5.6.6.1.Έκδοσις Πιστοποιητικού Συντηρήσεως. Το πιστοποιητικόν συντηρήσεως εκδίδεται υπό της Υπηρεσίας Επιθεωρήσεως του αεροπορικού μεταφορέως δια τακτάς χρονικάς περιόδους ή κατόπιν ωρισμένον εργασιών συντηρήσεως. Αι χρονικαί περίοδοι και αι ωρισμέναι, ως άνω, εργασίαι συντηρήσεως καθορίζονται εις το υπό της Υ.Π.Α. εγκεκριμένον σύστημα συντηρήσεως του αεροπλάνου. 5.6.6.2.Ισχύς Πιστοποιητικού Συντηρήσεως. Επί του πιστοποιητικού συντηρήσεως δέον όπως αναγράφωνται αι εν τω σχετικώ εγκεκριμένω συστήματι συντηρήσεως αναφερόμεναι προϋποθέσεις, υφ’ ας τούτο ισχύει. Εν η περιπτώσει το αεροπλάνον η ο εξοπλισμός αυτού υποστώσι βλάβην, διαρκούσης της ισχύος του πιστοποιητικού συντηρήσεως, αύτη αναστέλλεται μέχρι της αποκαταστάσεως της βλάβης οπότε επανέρχεται αυτοδικαίως δια τον υπόλοιπον αυτής χρόνον υπό την προϋπόθεσιν ότι αι εργασίαι αποκαταστάσεως έχουσι πιστοποιηθή, εν τω τεχνικώ ημερολογίω του αεροπλάνου, υπό προσώπων άτινα κέκτηνται εν ισχύϊ τεχνικού αεροπορικού πτυχίου αναλόγου κατηγορίας και ικανότητος.      38.Ξ.α.3 Τεχνική εκμετάλλευση αεροσκαφών   39 5.6.6.3.Εκπόνησις έκδοσις και τήρησις του Πιστοποιητικού Συντηρήσεως. Ο αεροπορικός μεταφορεύς δέον όπως περιλάβη εις το εγχειρίδιον τεχνικής εκμεταλλεύσεως αυτού τας διαδικασίας δια την εκπόνησιν του πιστοποιητικού συντηρήσεως, τας περιπτώσεις και προϋποθέσεις υφ’ άς εκδίδεται τούτο, το εξουσιοδοτημένον όπως υπογράφη τούτο προσωπικόν και την διαδικασίαν κατά την οποίαν θα τηρείται αρχείον δι’ έκαστον εκδοθέν πιστοποιητικόν. 5.6.6.4.Υπογραφή Πιστοποιητικού Συντηρήσεως. Το πιστοποιητικόν συντηρήσεως υπογράφεται: α)Υπό τεχνικού επιθεωρητού του αεροπορικού μεταφορέως, κεκτημένου εν ισχύϊ τεχνικού αεροπορικού, πτυχίου, αναλόγου  κατηγορίας και ικανότητος. β)Υπό προσώπων εξουσιοδοτημένων υπό της Υπηρεσίας Επιθεωρήσεως του αεροπορικού μεταφορέως, κατόπιν διαπιστώσεως ότι κέκτηνται τα κανονικά εν προκειμένω προσόντα και την απαιτουμένην ικανότητα ως και εν ισχύϊ τεχνικού αεροπορικού πτυχίου αναλόγου κατηγορίας και ικανότητος. 5.6.6.5.Διάθεσις αεροπλάνου εις την Υπηρεσίαν Πτητικής Λειτουργίας. Οσάκις αεροπλάνον διατίθεται υπό της Υπηρεσίας Συντηρήσεως εις την Υπηρεσίαν Πτητικής Λειτουργίας του αεροπορικού μεταφορέως, τούτο δέον είναι εφωδιασμένον δι’ εν ισχύϊ πιστοποιητικού συντηρήσεως και με δεόντως συμπεπληρωμένον το οικείον Φύλλον του τεχνικού ημερολογίου. 5.6.7.Αρχεία Συντηρήσεως και Επιθεωρήσεως. Γενικά. Αρχεία συντηρήσεως και επιθεωρήσεως νοούνται τα μητρώα σκάφους, κινητήρων, ελίκων κ.λ.π., το τεχνικόν ημερολόγιον ως και έτερα έντυπα εκάστοτε χρησιμοποιούμενα δια την καταχώρησιν και τήρησιν των υπό της παρούσης υποπαραγράφου απαιτουμένων στοιχείων και άτινα εν πάση περιπτώσει δέον όπως τυγχάνωσι εγκρίσεως και θεωρήσεως της Υ.Π.Α. Υπό του αεροπορικού μεταφορέως δέον όπως τηρώνται εις την κυρίαν αυτού βάσιν συντηρήσεως, ενημερωμένα αρχεία δι’ άπαντα τα κύρια τμήματα του σκάφους, των κινητήρων, των ελίκων και των παρελκομένων αυτών, εκάστου χρησιμοποιουμένου επ’ αυτού αεροπλάνου. Εις τα αρχεία ταύτα δέον όπως καταχωρώνται: 1)Συνολικός χρόνος χρήσεως από κατασκευής. 2)Ημερομηνία και χρόνος από τελευταίας γενικής επισκευής ή του τελευταίου περιοδικού σταδίου αυτής. 3)Ημερομηνία και χρόνος από τελευταίας επιθεωρήσεως.          4)Περιγραφή μηχανικών βλαβών και αντικαταστάσεων. Παρελκόμενα δια τα οποία δεν υφίστανται μητρώα δύνανται να χρησιμοποιηθώσι, εφ’ όσον: ι)Χαρακτηρίζονται ως παρελκόμενα, δια τα οποία δεν απαιτείται τήρησις του συνολικού χρόνου χρήσεώς των κατά τα ειδικώτερον υπό της παρούσης υποπαραγράφου διαλαμβανόμενα, και ιι)Έχουσι υποστή γενικήν επισκευήν, τα σχετικά αποδεικτικά της οποίας κατεχωρήθησαν εις τα εταιρικά αρχεία συντηρήσεως και επιθεωρήσεως παρελκομένων. 5.6.7.1.Αρχεία Συντηρήσεως  και Επιθεωρήσεως.  α)Αρχεία συντηρήσεως και επιθεωρήσεως δέον όπως τηρώνται υπό του αεροπορικού μεταφορέως δι’ έκαστον χρησιμοποιούμενον υπ’ αυτού αεροπλάνον. Τα κατωτέρω στοιχεία δέον όπως καταχωρώνται ευαναγνώστως εις τα εν λόγω αρχεία: 1)Αι εν πτήσει λαμβάνουσαι χώραν μηχανικαί ανωμαλίαι. 2)Αι ενέργειαι αίτινες εγένοντο υπό του προσωπικού εδάφους δια την αποκατάστασιν των υπό των μελών του πληρώματος πτήσεως αναφερθεισών ανωμαλιών. 3)Η ημερομηνία και ο χρόνος λειτουργίας από της τελευταίας επιθεωρήσεως του σκάφους και των κινητήρων, ως ταύτα καθορίζωνται εν τω εγχειριδίω συντηρήσεως. β)Επί του αεροπλάνου και εις θέσιν ευκόλως προσιτήν εις τα μέλη του πληρώματος πτήσεως, δέον όπως φέρηται το τεχνικόν ημερολόγιον περιέχον τα εν τω ως ανωτέρω εδαφ. (α) στοιχεία, δι’ ένα επαρκή αριθμόν προηγηθεισών πτήσεων, ίνα βοηθηθή το πλήρωμα πτήσεως και καθορίση την κατάστασιν του αεροπλάνου δια το είδος της σχετικής πτήσεως. Εν πάση περιπτώσει το επί του αεροπλάνου φερόμενον τεχνικόν ημερολόγιον δέον όπως περιλαμβάνη τουλάχιστον την έκθεσιν του πληρώματος πτήσεως της αμέσως προηγουμένης πτήσεως ή φύλλον ενημερώσεως κυβερνήτου. γ)Έκαστος αεροπορικός μεταφορεύς δέον όπως περιλάβη εις το εγχειρίδιον τεχνικής εκμεταλλεύσεως αυτού τας διαδικασίας βάσει των οποίων θα πληρώνται αι ως ανωτέρω (α) και (β) απαιτήσεις. 5.6.7.2.Αρχεία Επισκευών και Μετατροπών ως και Μειζόνων τοιούτων. α)Ο αεροπορικός μεταφορεύς δέον όπως καθιερώση και περιλάβη εις το εγχειρίδιον τεχνικής εκμεταλλεύσεως αυτού, διαδικασίαν δια την ενδεδειγμένην εγγραφήν εις τα σχετικά μητρώα πασών των υπ’ αυτού, ή του εξουσιοδοτημένου υπ’ αυτού αεροπορικού οργανισμού, εκτελουμένων μετατροπών ή επισκευών ως και μειζόνων τοιούτων, επί σκαφών, κινητήρων, ελίκων και παρελκομένων, των υπ’ αυτού χρησιμοποιουμένων αεροπλάνων. β)Έντυπα των ως άνω μετατροπών και επισκευών δέον όπως υποβάλωνται τη ΥΠΑ άμα τω πέρατι των εργασιών τούτων. Ο τύπος και τα στοιχεία άτινα δεόν όπως περιέχωνται εις τα έντυπα ταύτα, καθορίζονται δια του κανονισμού συντηρήσεως αεροσκαφών.    (Αντί για τη σελ. 705(α) Σελ. 705(β) Τεύχος 716 – Σελ. 111 Τεχνική εκμετάλλευση αεροσκαφών 38.Ξ.α.3   40 «5.6.7.3. Τήρηση αρχείων. Τα καθοριζόμενα στην παρούσα υποπαράγραφο αρχεία φυλάσσονται, κατά περίπτωση, ως εξής:  α)Αεροσκαφών, σκαφών, κινητήρων και ελίκων: αα)Τα αρχεία που αναφέρονται στις επισκευές και τις υποχρεωτικές ή μη μείζονος μετατροπές φυλάσσονται μέχρις ότου το προϊόν, επί του οποίου εξετελέσθησαν, πωληθεί ή καταργηθεί. ββ)Τα αρχεία γενικής επισκευής φυλάσσονται μέχρι της επομένης πλήρους γενικής επισκευής του υλικού, επί του οποίου εξετελέσθη. γγ)Τα αρχεία συντηρήσεως και ελασσόνων μετατροπών, εξαιρουμένων των γενικών επισκευών, φυλάσσονται μέχρι της επαναλήψεως ή υπερκαλύψεως γενομένης συντηρήσεως ή ελάσσονος μετατροπής από άλλη συντήρηση ή μετατροπή ή μέχρι διενεργείας νεωτέρας γενικής επισκευής επί του υλικού, επί του οποίου εξετελέσθη συντήρηση ή μετατροπή ή, τέλος, για ένα τουλάχιστον έτος αφ’ ότου το υλικό ετέθη εν ενεργεία κατόπιν εκτελέσεως των εν λόγω εργασιών. β)Εξαρτημάτων και παρελκομένων: αα)Τα αρχεία γενικών επισκευών φυλάσσονται μέχρι της εκτελέσεως της επομένης γενικής επισκευής. ββ)Τα αρχεία συντηρήσεως ή μετατροπών φυλάσσονται επί δύο τουλάχιστον έτη μετά την εκτέλεση των εν λόγω εργασιών. γ)Τα αρχεία συντηρήσεως, επισκευών ή μετατροπών, των οποίων απαιτείται η τήρηση μέχρι του χρόνου πωλήσεως του αεροπορικού προϊόντος ή υλικού, παραδίδονται στο νέο ιδιοκτήτη ή εκμεταλλευόμενο το αεροσκάφος ή υλικό». Το εδαφ. 5.6.7.3. αντικαταστάθηκε ως άνω από την παρ. 7 άρθρ. 4 Π.Δ. 485/1 Ιουν. – 4 Ιουλ. 1979 (ΦΕΚ Α΄ 147). 5.6.8.Έκθεσις μηχανικών ανωμαλιών – Γενικά. Έκθεσις μηχανικών ανωμαλιών δέον όπως υποβάληται τη Υ.Π.Α. υπό του αεροπορικού μεταφορέως, οσάκις διαπιστούται ή λαμβάνει χώραν μηχανική ανωμαλία, ελαττωματική λειτουργία ή βλάβη αεροπλάνου ή τμήματος αεροπλάνου, αίτινες έθεσαν ή θα ηδύναντο να θέσουν εν κινδύνω οιοδήποτε αεροπλάνον χρησιμοποιούμενον δι’ αεροπορικάς μεταφοράς. Η εν λόγω έκθεσις υποβάλλεται εντός 48 ωρών από της διαπιστώσεως της ανωμαλίας ή ενωρίτερον.       Σελ. 706(β) Τεύχος 716 – Σελ. 112 38.Ξ.α.3 Τεχνική εκμετάλλευση αεροσκαφών   41 5.6.8.1.Μηχανικαί ανωμαλίαι δι’ ας απαιτείται η υποβολή εκθέσεως. Έκθεσις επί μηχανικών ανωμαλιών, ελαττωματικής λειτουργίας ή βλάβης, δέον όπως υποβάληται οπωσδήποτε επί των κατωτέρω περιπτώσεων, της υποχρεώσεως μη περιοριζομένης μόνον είς ταύτας: α)Ανωμαλιών επί τμημάτων αεροπλάνων, ελαττωματικής λειτουργίας ή βλάβης εχούσης ως αποτέλεσμα την δημιουργίαν ή κυκλοφορίαν καπνού, αναθυμιάσεων ελαίου, τοξικών ή δηλητηριωδών αερίων εις τον θάλαμον διακυβερνήσεως ή τον θάλαμον επιβατών κατά την διάρκειαν της πτήσεως. β)Πυρκαϊάς, περιλαμβανομένης της αποτελεσματικής αποδόσεως των σχετικών προειδοποιητικών συστημάτων πυρκαϊάς εν πτήσει. γ)Προειδοποιήσεων περί πυρκαϊάς εν πτήσει. δ)Βλαβών συστήματος εξαγωγών ή ελαττωμάτων, εχόντων ως αποτέλεσμα την εν πτήσει πρόκλησιν ζημιών επί συνεχομένης δομής, εξοπλισμού ή τμημάτων του αεροπλάνου. ε)Κρατήσεων (αναγκαστικού κλεισίματος) κινητήρων λόγω κακής λειτουργίας του αεροπλάνου ή τμήματος αυτού, ελαττώματος ή βλάβης κατά την διάρκειαν της πτήσεως. ς)Κακής λειτουργίας του συστήματος βενζίνης ή του συστήματος αφέσεως βενζίνης κατά την διάρκειαν της πτήσεως.  ζ)Βλαβών σχετικών με την καταβίβασιν ή την ανάσυρσιν του συστήματος προσγειώσεως κατά την διάρκειαν της πτήσεως. η)Βλαβών τμημάτων του συστήματος πεδήσεως ή απωλείας της επενεργούσης δια την πέδησιν δυνάμεως κατά την επί του εδάφους κίνησιν των αεροπλάνων. θ)Ρωγμών, μονίμων παραμορφώσεων ή διαβρώσεων της κυρίας δομής των αεροπλάνων, αίτινες υπερβαίνουν τα υπό του κατασκευαστού και της Υ.Π.Α. καθορισθέντα μέγιστα επιτρεπόμενα όρια. ι)Εν πτήσει σβέσεων των στροβιλοφόρων κινητήρων. ια)Βλαβών κυρίας δομής ή τμημάτων της κυρίας δομής του αεροπλάνου. ιβ)Βλαβών ή κακών λειτουργιών, αίτινες έχουν ως αποτέλεσμα αδυναμίαν πτερώσεως και ελέγχου υπερταχύνσεως των ελίκων κατά την διάρκειαν της πτήσεως. ιγ)Οιασδήποτε κακής λειτουργίας, ελαττώματος ή βλάβης αεροπλάνου, τμήματος αεροπλάνου ή παρελκομένου, ήτις έχει ως αποτέλεσμα επικίνδυνον λειτουργίαν του αεροπλάνου ή απαιτεί εφαρμογήν διαδικασιών επειγούσης ανάγκης, περιλαμβανομένων των πολλαπλών βλαβών κινητήρος. ιδ)Ελαττωμάτων εις την σχεδίασιν ή την ποιότητα τμημάτων και υλικού εγκατεστημένων επί του αεροπλάνου ή μελλόντων να εγκατασταθώσιν. 5.6.8.2.Διαδικασίαι εκπονήσεως της εκθέσεως. Ο αεροπορικός μεταφορεύς δέον όπως καθιερώση και περιλάβη εις το εγχειρίδιον τεχνικής εκμεταλλεύσεως αυτού, διαδικασίας δια την συγκέντρωσιν εις την κυρίαν βάσιν συντηρήσεως αυτού πληροφοριών σχετικών με τας μηχανικάς ανωμαλίας, οπουδήποτε επισυμβαίνουν ή διαπιστούνται, ως επίσης και τας διαδικασίας και ευθύνας δια την εκπόνησιν της απαιτουμένης εκθέσεως.   Τεχνική εκμετάλλευση αεροσκαφών 38.Ξ.α.3   42 Εις το εγχειρίδιον δέον όπως περιλαμβάνωνται, ωσαύτως, οδηγίαι δια την έγκαιρον και, κατ’ ενδεδειγμένην διαδικασίαν, μεταβίβασιν των σχετικών με την μηχανικήν ανωμαλίαν πληροφοριών εκ του αερολιμένος, εις ον η ανωμαλία διεπιστώθη το πρώτον, προς την κυρίαν βάσιν συντηρήσεως του αερομεταφορέως. Εις περίπτωσιν καθ’ ην διεπιστώθη ανωμαλία κατά την διάρκειαν της πτήσεως, αι σχετικαί προς ταύτην πληροφορίαι δέον όπως μεταβιβάζωνται υπό του αερολιμένος εις  ον το πρώτο εγένετο προσγείωσις μετά την εν πτήσει ανωμαλίαν. 5.6.8.3.Περιεχόμενον και στοιχεία εκθέσεως. Η έκθεσις μηχανικών ανωμαλιών δέον όπως φέρη αύξοντα αριθμόν και ημερομηνίαν, περιέχη δε τόσας εκ των κατωτέρω πληροφοριών, όσαι είναι διαθέσιμοι κατά τας αμέσως μετά την ανωμαλίαν 48 ώρας εντός των οποίων πρέπει να αναφερθή αύτη: α)Τύπον και στοιχεία νηολογήσεως του αεροπλάνου, όνομα αεροπορικού μεταφορέως, φύσιν της πτήσεως ή εργασίαν επί του εδάφους, τόπον και ημερομηνίαν. β)Φύσιν της ανωμαλίας, ως βλάβη χρησιμοποιουμένων συστημάτων τμημάτων ή παρελκομένων, βλάβη δομής, πυρκαϊά κλπ. γ)Λαβούσας χώραν ενεργείας επειγούσης ανάγκης, ως εφαρμογή των σχετικών με το σύστημα ενεργειών επειγούσης ανάγκης, κράτησις κινητήρος, πτέρωσις έλικος, χρήσις του συστήματος εκτοξεύσεως πυροσβεστικού υλικού, κάθοδος επειγούσης ανάγκης, άφεσις καυσίμων, έκτακτοι προσγειώσεις κλπ. δ)Πλήρη στοιχεία αναγνωρίσεως του συστήματος, τμήματος και των σχετικών μερών. ε)Προφανή αιτίαν της ανωμαλίας, ως ελαττώματα εις την ποιότητα των τμημάτων ή των εγκατασταθέντων υλικών, υπέρ το δέον φθορά, δομικαί ρωγμαί ή ρωγμαί κοπώσεως, σχεδιαστική ανεπάρκεια, σφάλμα προσωπικού, επισφαλής διαδικασία ή συνθήκη κλπ. ς)Διορθωτικά προτεινόμενα μέτρα,  ως επισκευή ή αντικατάστασις βλαβέντος συστήματος, τμήματος παρελκομένων ή μέρους, διακοπή πτήσεως αεροπλάνου κλπ. ζ)Συστάσεις ή ληφθέντα διορθωτικά μέτρα δια την μη επανάληψιν της ανωμαλίας ως αναθεώρησις των διαδικασιών συντηρήσεως και επιθεωρήσεως, αναθεώρησις του προγράμματος αχρηστεύσεως μερών, αναθεώρησις των προδιαγραφών υλικού, αναθεώρησις των διαδικασιών ποιοτικού ελέγχου, αλλαγαί εις την σχεδίασιν κλπ. η)Σύντομον περιληπτικήν περιγραφήν της ανωμαλίας, περιλαμβανομένων συμπληρωματικών στοιχείων περί των ελαττωματικών ή βλαβέντων τμημάτων ως και ετέρων πληροφοριών, αίτινες ευλόγως αναμένεται ότι θα υποβοηθήσουν εις την ανάλυσιν προς εκτίμησιν της   αναφερθείσης  ανωμαλίας  και   την   διατύπωσιν          (Αντί για τη σελ. 707(β) Σελ. 707(γ)  Τεύχος 1146 - Σελ. 31  43 συστάσεων δια την μη επανάληψιν. Εφ’ όσον δεν πρόκειται να αποσταλούν συμπληρωματικαί πληροφορίαι δέον όπως γίνεται σχετική μνεία εις την έκθεσιν ή να διευκρινίζηται ότι η περίπτωσις θεωρείται περατωθείσα. 5.6.8.4.Συμπληρωματικαί εκθέσεις. Οσάκις οιαδήποτε εκ των υπό του προηγουμένου εδαφ. 5.6.8.3. απαιτουμένων πληροφοριών δεν είναι πρόσφορος ίνα περιληφθή εις την αρχικήν έκθεσιν, αύτη θα διαβιβάζηται τη Υ.Π.Α. ως συμπληρωματική έκθεσις, ευθύς ως καταστή διαθέσιμος. Αι συμπληρωματικαί αύται εκθέσεις φέρουν τον αυτόν αύξοντα αριθμόν με την αρχικήν τοιαύτην, διαχωριζομένου τούτου δια καθέτου γραμμής και ακολουθούντος αύξοντος αριθμού των συμπληρωματικών ταύτης εκθέσεων. Εφ’ όσον δεν αναμένονται έτεραι συμπληρωματικαί πληροφορίαι, δέον όπως διευκρινίζηται, εν τη τελευταία εκθέσει, ότι η περίπτωσις θεωρείται περατωθείσα. 5.6.8.5.Υποβολή εκθέσεων επί επικινδύνων μηχανικών ή ετέρων ανωμαλιών υπό κατόχων αεροπορικού πτυχίου. Οι υπηρετούντες εις αεροπορικόν μεταφορέα, κάτοχοι αεροπορικού πτυχίου, οίτινες αντιλαμβάνονται ή διαπιστώνουν μηχανικάς συνθήκας ή συμβάντα άτινα κατά την γνώμην των δύνανται να αποτελέσουν κίνδυνον εις την τεχνικήν εκμετάλλευσιν του αεροπορικού μεταφορέως, δέον όπως αναφέρωσι ταύτα, συμφώνως προς καθιερωθείσαν και περιλαμβανομένην εις το εγχειρίδιον τεχνικής εκμεταλλεύσεως διαδικασίαν. Το εν λόγω εγχειρίδιον δέον όπως διαλαμβάνη, ωσαύτως, ενδεδειγμένην ανάλυσιν των εκθέσεων τούτων υπό της υπηρεσίας επιθεωρήσεως. Οσάκις κατόπιν ερεύνης και αναλύσεως των εν λόγω εκθέσεων κριθή υπό του αεροπορικού μεταφορέως ότι ενδείκνυται η υποβολή εκθέσεως ανωμαλιών δέον όπως καταρτίζηται αύτη συμφώνως προς το εδαφ. 5.6.8.3. και υποβάληται τη Υ.Π.Α. Μέλη Πληρώματος Πτήσεως και Επιμεληταί Πτήσεων Άρθρ.6.-6.1.Προσόντα - Πρόσφατος πείρα - Αξιοποίησις και Έλεγχος Μελών Πληρώματος Πτήσως και Επιμελητών Πτήσεων. 6.1.1.Απαιτήσεις δι’ ανάληψιν καθηκόντων . - Γενικά. Μέλη πληρώματος πτήσεως και οι επιμεληταί πτήσεων, δέον όπως κέκτηνται εν ισχύϊ αεροπορικών πτυχίων αναλόγων προς τα υπ’ αυτών εκτελεσθησόμενα καθήκοντα. Απαγορεύρται η ανάληψις καθηκόντων μέλους πληρώματος πτήσεως ή επιμελητού πτήσεων παρά αεροπορικώ μεταφορεί υπό προσώπων άτινα δεν έχουσι αποπερατώσει ικανοποιητικώς την απαιτουμένην εκπαίδευσιν και τους ελέγχους ικανότητος και δεν κέκτηνται προσφάτου πείρας και αναλόγου προς τας υπ’ αυτών εκτελεθησομένας εργασίας, αξιοποιήσεως επί αεροπορικής οδού και αερολιμένων, κατά τα εν τω παρόντι καθοριζόμενα.   Σελ. 708(γ)  Τεύχος 1146 - Σελ. 32 6.1.2.Ηλικία και προσόντα χειριστών. "6.1.2.1.Ηλικία χειριστών. Απαγορεύεται η χρησιμοποίηση χειριστών επί αεριωθουμένων και ελικοφόρων μεταφορικών αεροπλάνων δημοσίας χρήσεως, εφ’ όσον έχουν συμπληρώσει το 65ο έτος της ηλικίας των. Ωσαύτως απαγορεύεται η το πρώτον διάθεση χειριστών ως Κυβερνητών ή Συγκυβερνητών επί αεριωθουμένων μεταφορικών αεροπλάνων δημοσίας χρήσεως εφ’ όσον έχουν συμπληρώσει το 55ο έτος της ηλικίας των". Το εδαφ. 6.1.2.1., αντικαταστάθηκε ως άνω από την παρ. 2 άρθρ. 10 του Π.Δ. 67/28-29 Φεβρ. 1992 (ΦΕΚ Α΄ 34).  Σύμφωνα δε με την παρ. 3 του αυτού άρθρου του ίδιου Π.Δ. 67/92, για την εφαρμογή των οριζομένων στο παρόν άρθρο ορίων ηλικίας των χειριστών μεταφορικών αεροσκαφών δημοσίας χρήσεως, θα τηρούνται οι διατυπώσεις που περιγράφονται στο άρθρ. 38 της Σύμβασης του Σικάγου έτους 1944 "Περί Διεθνούς Πολιτικής Αεροπορίας" που κυρώθηκε με το Νόμ. 211/ 1947 (Α35). "6.1.2.2.Προσόντα χειριστών: 6.1.2.2.1.Κυβερνήται: Άπαντες οι χειρισταί οι χρησιμοποιούμενοι ως Κυβερνήται, δεόν όπως κέκτηνται εν ισχύϊ πτυχίον χειριστού εναερίων γραμμών και ικανότητα κυβερνήτου  επί του τύπου των αεροπλάνων, εφ’ ων θα χρησιμοποιηθώσιν  ως κυβερνήται. 6.1.2.2.2.Συγκυβερνήται: α)Άπαντες οι χειρισταί οι χρησιμοποιούμενοι ως συγκυβερνήται αεροπλάνων των οποίων το πλήρωμα πτήσεως αποτελείται εκ δύο χειριστών, δέον όπως κέκτηνται τουλάχιστον εν ισχύϊ πτυχίον επαγγελματίου χειριστού Β΄ Τάξεως, ικανότητα συγκυβερνήτου επί του τύπου του αεροπλάνου και ειδικότητα πτήσεως δι’ οργάνων. β)Επί πτήσεων δια τας οποίας απαιτείται όπως το πλήρωμα πτήσεως του αεροπλάνου αποτελήται εκ τριών ή περισσοτέρων χειριστών: Ο εις τουλάχιστον εκ των συγκυβερνητών του αεροπλάνου δέον όπως κέκτηται εν ισχύϊ πτυχίον εναερίων γραμμών, ικανότητα κυβερνήτου επί του τύπου του αεροπλάνου και να είναι αξιοποιημένος επί της αεροπορικής οδού και των αερολιμένων, εφ’ ων θα χρησιμοποιηθεί, κατά τα εν υποπαρ. 6.1.3. του παρόντος καθοριζόμενα, να υπόκειται δε εις αρχικόν και περιοδικόν έλεγχον ικανότητος, κατά τα εν υποπαρ. 6.1.4.1.3. του παρόντος καθοριζόμενα.      38.Ξ.α.3 Τεχνική εκμετάλλευση αεροσκαφών   44 6.1.2.2.3.Λοιπαί Χειρισταί: Επί πτήσεων δια τας οποίας απαιτείται όπως το πλήρωμα πτήσεως του αεροπλάνου αποτελήται εκ τριών ή περισσοτέρων χειριστών, οι λοιποί, εκτός του κυβερνήτου και του εν εδαφ. 6.1.2.2.2. (β) του παρόντος αναφερομένου συγκυβερνήτου, χειρισταί δέον όπως κέκτηνται τουλάχιστον εν ισχύϊ πτυχίον επαγγελματίου χειριστού Β΄ Τάξεως, ικανότητα συγκυβερνήτου επί του τύπου του αεροπλάνου και ειδικότητα πτήσεως δι’ οργάνων". Η υποπαρ. 6.1.2.2. αντικατεστάθη ως άνω δια του άρθρ. 2 Β.Δ. 282 της 6/14 Απρ. 1970 (ΦΕΚ Α΄ 85), Διόρθ. Ημαρτ. ΦΕΚ Α΄ 102 της 5 Μαΐου 1970. 6.1.3.Αξιοποίησηις Χειριστών επί Αεροπορικών Οδών και Αερολιμένων - Τακτικαί Επιβατικαί Πτήσεις - Γενικά. Προκειμένου χειριστής να χρησιμοποιηθή υπό αεροπορικού μεταφορέως ως κυβερνήτης επί τακτικών πτήσεων προς μεταφοράν επιβατών, απαιτείται όπως έχη αξιοποιηθή, κατά τας διατάξεις των επομένων εδαφ. 6.1.3.1. και 6.1.3.2., επί της αεροπορικής οδού επί της οποίας θα χρησιμοποιηθή, έχη δε πιστοποιήσει τούτο αρμόδιος ελεγκτής ιπταμένων, εκτός εάν η αξιοποίησις εγένετο συμφώνως προς το εδαφ. 6.1.3.2.1. 6.1.3.1.Αξιοποίησις επί Αεροπορικών Οδών. Έκαστος κυβερνήτης, δέον να επιδείξη επαρκή γνώσιν των κατωτέρω όσον αφορά τας Αεροπορικάς οδούς, εφ’ ών θα εκτελέση πτήσεις: α)Χαρακτηριστικών καιρού. β)Αεροναυτιλιακών βοηθημάτων. γ)Διαδικασιών επικοινωνίας.   δ)Μορφολογίας εδάφους και επικινδύνων εμποδίων κατά μήκος της αεροπορικής οδού. ε)Ελαχίστων επιπέδων ασφαλείας πτήσεων. ς)Σημείων αναφοράς θέσεως. ζ)Διαδικασιών κρατήσεως δυναμένων να επιδειχθώσιν είτε εν πτήσει είτε δια συνθετικών εκπαιδευτικών μέσων, υπό την προϋπόθεσιν ότι τα τελευταία περιλαμβάνουν όργανα και ραδιοεξοπλισμόν, επιτρέποντα την αναπαράστασιν των αεροναυτιλιακών και δι’ οργάνων διαδικασιών προσεγγίσεως, αίτινες έχουσι εγκριθή ίνα χρησιμοποιηθώσιν υπό του αεροπορικού μεταφορέως. η)Σχετικών διαδικασιών ελέγχου εναερίου κυκλοφορίας και           θ)Περιοχών μεγάλης κινήσεως, εμποδίων, φυσικής μορφολογίας και απασών των δι’ οργάνων διαδικασιών προσεγγίσεως δι’ έκαστον εγκεκριμένον  δια την αεροπορικήν οδόν τακτικόν ή προσωρινόν αερολιμένα και αεροδρόμιον ανεφοδιασμού. 6.1.3.2.Αξιοποίησις επί Αερολιμένων. Έκαστος χειριστής πριν η χρησιμοποιηθή ως κυβερνήτης δέον όπως έχη εκτελέσει προσέγγισιν και προσγείωσιν ως μέλος πληρώματος πτήσεως του αεροπορικού μεταφορέως εις έκαστον τακτικόν ή προσωρινόν αερολιμένα και αεροδρόμιον ανεφοδιασμού προς τον οποίον θα προγραμματισθή όπως εκτελέση πτήσιν. Ο αξιοποιούμενος χειριστής δέον όπως κατέχη θέσιν εις τον θάλαμον διακυβερνήσεως και συνοδεύηται υπό χειριστού του αεροπορικού μεταφορέως όστις έχει αξιοποιηθή δια τον εν λόγω αερολιμένα. "6.1.3.2.1.Χειριστές που δεν έχουν αξιοποιηθεί σε αερολιμένες. Χειριστής μπορεί να χρησιμοποιηθεί με την ιδιότητα του Κυβερνήτη σε τακτικές πτήσεις για τη μεταφορά επιβατών, καίτοι δεν πληροί τις απαιτήσεις του παραπάνω εδαφίου, εφόσον:  α)Η αρχική προσέγγιση πραγματοποιηθεί στον αερολιμένα που πρόκειται να προσγειωθεί με μετεωρολογικές συνθήκες που επιτρέπουν την προσέγγιση με κανόνες πτήσεως εξ όψεως (VER) ή β)Ο αεροπορικός μεταφορέας αποδείξει ότι η αξιοποίηση του χειριστή μπορεί να γίνει με τη χρήση εγκεκριμένων από την ΥΠ.Α., απεικονιστικών εποπτικών μέσων εκπαίδευσης ή  γ)Ο αεροπορικός μεταφορέας προτίθεται να χρησιμοποιήσει αερολιμένα που βρίσκεται κοντά σε άλλο αερολιμένα για τον οποίο ο χειριστής αυτός έχει πρόσφατα αξιοποιηθεί, σύμφωνα με όσα καθορίζονται στο εδαφ. 6.1.3.2. του παρόντος. Η παρούσα περίπτωση εφαρμόζεται αφού προηγούμενα γνωστοποιηθεί στην Υ.Π.Α. και με τον όρο ότι ικανοποιούνται οι απαιτήσεις της ως προς το ότι ο χειριστής είναι σε επαρκή βαθμό αξιοποιημένος για το νέο αερολιμένα, με την έννοια της εξοικείωσής του, με τη μορφολογία του εδάφους της γύρω περιοχής του Αερολιμένα, τη θέση των εμποδίων, τις διαδικασίες προσέγγισης και ελέγχου εναέριας κυκλοφορίας κλπ.". Το υπεδαφ. 6.1.3.2.1., που είχε αντικατασταθεί από το Β.Δ. 486/1966 (ΦΕΚ Α΄ 120), αντικαταστάθηκε και πάλι ως άνω από το άρθρ. 2 Π.Δ. 15/11-22 Ιαν. 1985 (ΦΕΚ Α΄ 7). 6.1.3.3.Διατήρησις και ανάκτησις αξιοποιήσεως χειριστού επί Αεροπορικών Οδών και Αερολιμένων- Τακτικαί Επιβατικαί Πτήσεις. Απαγορεύεται η υπό χειριστού ανάληψις καθηκόντων κυβερνήτου εις τακτικάς πτήσεις προς μεταφοράν επιβατών εφ’ όσον ούτος κατά τους παροηγηθέντας 12 μήνας δεν εξετέλεσε μίαν τουλάχιστον πτήσιν, ως χειριστής-μέλος πληρώματος πτήσεως μεταφορικού αεροπλάνου, μεταξύ των αερολιμένων δι’ ους ούτος έχει προγραμματισθή ίνα εκτελέση πτήσιν. Επαναξιοποίησις χειριστών, οίτινες δεν πληρούν τα ανωτέρω, γίνεται συμφώνως προς τα εν τη υποπαρ. 6.1.3. οριζόμενα.     (Αντί για τη σελ. 709(β) Σελ. 709(γ)  Τεύχος Η11 - Σελ. 129 Τεχνική εκμετάλλευση αεροσκαφών 38.Ξ.α.3   45 6.1.4.Έλεγχοι και πρόσφατος πείρα χειριστών. "6.1.4.1.Κυβερνήται. Προ της αναλήψεως καθηκόντων κυβερνήτου επί συγκεκριμένου τύπου αεροπλάνου, δέον όπως ο χειριστής υποστή έλεγχον επί αεροπορικής οδού ή έλεγχον ικανότητος  επί του εν λόγω τύπου αεροπλάνου εντός των 12 προηγουμένων μηνών και έλεγχον ικανότητος επί οιουδήποτε τύπου αεροπλάνου, επί του οποίου έχει αξιοποιηθή υπό του αεροπορικού μεταφορέως ίνα χρησιμοποιήται ως Κυβερνήτης, εντός των προηγουμένων 6 μηνών". Η υποπαρ. 6.1.4.1. αντικατεστάθη ως άνω δια του άρθρ. 2 Β.Δ. 373 της 21 Απρ./6 Μαΐου 1966 (ΦΕΚ Α΄ 98). 6.1.4.1.1.Έλεγχος ικανότητος Κυβερνήτου - Γενικά. Ο έλεγχος ικανότητος διενεργείται υπό ελεγκτού ιπταμένων (χειριστού) του αεροπορικού μεταφορέως ή υπό εξουσιοδοτημένου εκπροσώπου της ΥΠΑ.Ο ελεγχόμενος χειριστής δέον όπως επιδείξη την ικανότητά του να χειρίζηται και να ίπταται δι’ αεροπλάνων του αυτού τύπου με εκείνα δι’ ων θα εκτελέση πτήσεις. Οι κατά τον έλεγχον ικανότητος υποχρεωτικοί χειρισμοί πτήσεως δέον όπως εκτελώνται, υπό συνθήκας εξομοιουμένας προς τας της πτήσεως δι’ οργάνων, δια της χρησιμοποιήσεως εκάστου τύπου αεροναυτιλιακού βοηθήματος, διαδικασίας προσεγγίσεως δι’ οργάνων και αποτυχημένης προσεγγίσεως, άτινα έχουσιν εγκριθή προς χρήσιν υπό του αεροπορικού μεταφορέως και χρησιμοποιούνται κανονικώς υπό του χειριστού.       Σελ. 710(γ)  Τεύχος Η11 - Σελ. 130 "6.1.4.1.2.Έλεγχος Κυβερνήτου επί αεροπορικής οδού. Πας χειριστής προς της αναλήψεως καθηκόντων κυβερνήτου επί οιουδήποτε αεροπλάνου και εν συνεχεία άπαξ τουλάχιστον ανά 12 μήνας, δέον όπως  ούτος υφίσταται έλεγχον επί αεροπορικής οδού επί ενός εκ των τύπων αεροπλάνων επί των οποίων έχει αξιοποιηθή υπό του αεροπορικού μεταφορέως. Ο έλεγχος επί αεροπορικής οδού εκτελείται υπό ελεγκτού ιπταμένων (χειριστού) του αεροπορικού μεταφορέως αξιοποιημένου δια την αεροπορικήν ταύτην οδόν. Ο έλεγχος επί αεροπορικής οδού περιλαμβάνει τουλάχιστον μίαν τακτικήν πτήσιν μεταξύ ακραίων σταθμών επί αεροπορικής οδού παρομοίας προς εκείνας επί των οποίων ο εν λόγω χειριστής χρησιμοποιείται ως κυβερνήτης. Ο ελεγκτής ιπταμένων (χειριστής) αποφαίνεται κατά πόσον ο ελεγχόμενος χειριστής ασκεί ικανοποιητικώς τα ανατιθέμενα εις αυτόν ενδεδειγμένα καθήκοντα και ευθύνας. Ωσαύτως αποφαίνεται, όσον η συγκεκριμένη πτήσις επιτρέπει, περί της γνώσεως και εφαρμογής των κανονισμών, διαδικασιών, μεθόδων, βοηθημάτων και ευκολιών πτήσεως, ως και κατά πόσον η κρίσις και η τεχνική χειρισμού διατηρούνται εις επίπεδον ανάλογον προς την απαιτουμένην αξιοποίησιν, ίνα ο  ελεγχόμενος χειριστής χρησιμοποιήται υπό την ιδιότητα του κυβερνήτου. Ο ελεγκτής ιπταμένων (χειριστής) βεβαιοί, καθ’ έκαστον έλεγχον επί αεροπορικής οδού, κατά πόσον τα αποτελέσματα του ελέγχου ήσαν ικανοποιητικά ή μή". Η παρ.6.1.4.1.2. αντικατεστάθη ως άνω δια του άρθρ. 2 Β.Δ. 373 της 21 Απρ./6 Μαΐου 1966 (ΦΕΚ Α΄ 98).          38.Ξ.α.3 Τεχνική εκμετάλλευση αεροσκαφών   46 "6.1.4.1.3.Αρχικός και περιοδικός έλεγχος. Ο αρχικός έλεγχος ικανότητος χειριστών πρέπει να εκετελείται και αποδώσι ικανοποιητικά αποτελέσματα στην πτήση και στον τύπο αεροπλάνου επί του οποίου πρόκειται να χρησιμοποιηθούν ως Κυβερνήτες, εκτείνεται δε τουλάχιστον επί των ασκήσεων που καθορίζονται  στο εδάφ. 6.1.4.1.3.4. του παρόντος κανονισμού. Πέραν του αρχικού ελέγχου κάθε χειριστής για να χρησιμοποιείται σαν Κυβερνήτης αεροπλάνου, πρέπει να υφίσταται έλεγχο ικανότητας 2 φορές το έτος (κάθε εξάμηνο) με ικανοποιητικά αποτελέσματα, σύμφωνα με αυτά που καθορίζονται στα εδάφ. 6.1.4.1.3.1., 6.1.4.1.3.2., 6.1.4.1.3.3., 6.1.4.1.3.4. και 6.1.4.1.3.5 του παρόντος Κανονισμού. Ο έλεγχος αυτός εκτελείται κανονικά στον έκτο ημερολογιακό μήνα από τον τελευταίο έλεγχο ικανότητας. Κατ’ εξαίρεση όταν υπάρχουν τεχνικές δυσκολίες (π.χ. έλλειψη αεροσκαφών) ο έλεγχος ικανότητας χειριστών επιτρέπεται να εκτελεσθεί ένα μήνα ενωρίτερα ή αργότερα του αναφερομένου εκ του ημερολογιακού μήνα, ωστόσο η προσμέτρηση του χρόνου, για την εκτέλεση του επόμενου ελέγχου αρχίζει από τον έκτο ημερολογιακό μήνα όπως προβλέπεται  κανονικά".  Το μέσα σε « » εδάφιο 6.1.4.1.3., αντικαταστάθηκε ως άνω από το άρθρ. 10 Π.Δ. 356/19 Ιουλ./7 Αυγ. 1991 (ΦΕΚ Α΄ 124). "6.1.4.1.3.1.Μέσα δι’ ων ενεργείται ο περιοδικός έλεγχος. Κατά τους περιοδικούς ελέγχους ικανότητος οι χειρισταί δέον όπως ελέγχωνται εν πτήσει ή εις SIMULATOR αεροπλάνου κατά τα εν εδαφ. 6.1.4.1.3.2. του παρόντος καθοριζόμενα, τουλάχιστον εις τας εν εδαφ. 6.1.4.1.3.4. αναφερομένας ασκήσεις και επί του τύπου του αεροπλάνου, εφ’ ου πρόκειται να χρησιμοποιηθώσιν ως κυβερνήται". Η υποπαρ. 6.1.4.1.3.1. αντικατεστάθη ως άνω δια του άρθρ. 2 Β.Δ. 282 της 6/14 Απρ. 1970 (ΦΕΚ Α΄ 85), Διόρθ. Ημαρτ. ΦΕΚ Α΄ 102 της 5 Μαΐου 1970. "ι)Δια τας ασκήσεις (ια), (ιβ), (ιγ), (ιδ) και (ιε) του εδαφ. 6.1.4.1.5.4., αίτινες δύνανται να εκτελώνται και επί συνθετικών εκπαιδευτικών μέσων, εφ’ όσον ταύτα περιλαμβάνουν τον αναγκαίον ραδιοεξοπλισμόν και όργανα ίνα εξομοιωθώσι προς πραγματικάς, αι εν λόγω αεροναυτιλιακαί ασκήσεις και αι τοιαύται προσεγγίσεως, πλην της διαδικασίας προσεγγίσεως, πλην της διαδικασίας προσεγγίσεως, πλην της διαδικασίας προσεγγίσεως δια την οποίαν τα κατώτερα μετεωρολογικά ελάχιστα προσγειώσεως έχουσιν εγκριθή και ήτις θα εκτελήται εν πτήσει επί τύπου αεροπλάνου, εφ’ ου πρόκειται να χρησιμποιηθώσιν ως κυβερνήται. ιι)Δια τας ασκήσεις (ια) και (ιβ) του αυτού ως άνω εδαφ. 6.1.4.1.3.4., αίτινες δύνανται να εκτελώνται κατά την διάρκειαν ελέγχου επί αεροπορικής οδού.       Ο έλεγχος επί των εν τοις εδαφ. (ι) και (ιι) της παρούσης υποπαραγράφου καθοριζομένων ασκήσεων δέον όπως έχη ενεγερθή εντός των 30 προηγουμένων του ελέγχου ικανότητος ημερών, άλλως αι περί ων πρόκειται ασκήσεις εκτελούνται κατά την διάρκειαν του υπ’όψιν περιοδικού ελέγχου ικανότητος. Τα εδαφ. ι και ιι αντικατεστάθησαν ως άνω δια του άρθρ. 2 Β.Δ. 373 της 21 Απρ./6 Μαΐου 1966 (ΦΕΚ Α΄  98). "6.1.4.1.3.2.Χρήση SIMULATORS αεροπλάνου για τους περιοδικούς ελέγχους ικανότητος Κυβερνητών: α)Ο ένας από τους δύο εξαμηνιαίους περιοδικούς ελέγχους ικανότητος κυβερνήτου δύναται να εκτελείται εξ ολοκλήρου επί SIMULATOR αεροπλάνου, υπό μορφή εγκεκριμένης εκπαιδεύσεως, διαρκείας η οποία καθορίζεται από την ΥΠΑ και εφ’ όσον το SIMULATOR αυτό καλύπτει τις προϋποθέσεις της υποπαρ. 6.1.9. Κατά την εκπαίδευση θα εκτελούνται όλες οι ασκήσεις που καθορίζονται στο εδαφ. 6.1.4.1.3.4. και θα βεβαιούται ενυπογράφως από εξουσιοδοτημένο ελεγκτή ιπταμένων (χειριστή) η επιτυχής αποπεράτωση της εκπαιδεύσεως αυτής, σύμφωνα με τα αναφερόμενα στην υποπαρ. 6.1.10. β)Ο δεύτερος εξαμηνιαίος έλεγχος ικανότητος δύναται επίσης, να εκτελείται επί SIMULATOR αεροπλάνου, εξαιρέσει των ασκήσεων β (ιυ), β (υ), γ(ιιι), γ (ιυ), γ (υ), ε (ιυ) και ε (υ) του εδαφ. 6.1.4.1.3.4., οι οποίες πρέπει να εκτελούνται εν πτήσει με αεροπλάνο του αυτού τύπου. Η τελευταία αυτή απαίτηση δεν έχει εφαρμογή, εφ’ όσον ο κατά τ’ ανωτέρω έλεγχος ικανότητος εκτελείται επί εγκεκριμένου SIMULATOR του αυτού τύπου αεροπλάνου, το οποίο είναι εφοδιασμένο με σύστημα πτήσεως εξ όψεως (VISUAL SIMULATOR)". Το εδαφ. 6.1.4.1.3.2., όπως είχε αντικατασταθεί, αντικαταστάθηκε και πάλι ως άνω από την παρ. 1 άρθρ. 5 ΠΔ 485/1 Ιουν. - 4 Ιουλ. 1979 (ΦΕΚ Α΄ 147). 6.1.4.1.3.3.Βεβαίωσις Ελεγκτού Ιπταμένων (χειριστού). Ο ελεγκτής ιπταμένων (χειριστής), βεβαιοί περί της ικανότητος του εξετασθέντος χειριστού καθ’ έκαστον έλεγχον ικανότητος, σημειώνων κατά πόσον τα αποτελέσματα ήσαν ικανοποιητικά. Ο ελεγκτής ιπταμένων (χειριστής) δέον όπως σημειοί, ωσαύτως, τας κατά τον έλεγχον εξετασθείσας συγκεκριμένας διαδικασίας επειγούσης ανάγκης.         (Αντί για τη σελ. 710,01(β) Σελ. 710,01(γ) Τεύχος 1146 - Σελ. 33 Τεχνική εκμετάλλευση αεροσκαφών 38.Ξ.α.3   47 "6.1.4.1.3.4.Περιεχόμενον ελέγχου. Ο έλεγχος ικανότητος περιλαμβάνει τουλάχιστον τα ακόλουθα: α)Προ πτήσεως. ι)Εξέτασιν επί του εξοπλισμού. ιι)Επιθεώρησιν προ πτήσεως. ιιι)Τροχοδρόμησιν. ιυ)Δοκιμήν Κινητήρων. β)Απογείωσις: ι)Κανονική. ιι)Τη βοηθεία οργάνων (εξομοίωσις προς τας συνθήκας πτήσεως δι’ οργάνων πρό ή άμα τη ανόδω εις ύψος 100 ποδών). ιιι)Με πλάγιον άνεμον. ιυ)Με εξομοιουμένην απώλειαν ισχύος κρισίμου κινητήρος. υ)Ματαίωσις απογειώσεως. γ)Διαδικασία τη βοηθεία οργάνων: ι)Διαδικασία αφίξεως και αναχωρήσεως (ΤΜΑ PROCEDURES). ιι)Διαδικασίαι κρατήσεως (αναμονής). ιιι)Προσεγγίσεις τη βοηθεία ILS και λοιπών ραδιοβοηθημάτων. ιυ)Προσεγγίσεις δια της εκτελέσεως κύκλου όψεως υπό συνθήκας περιωρισμένης οροφής και ορατότητος. υ)Αποτυχημέναι προσεγγίσεις. δ)Ελιγμοί εν πτήσει: ι)Στροφαί μεγάλης κλίσεως. ιι)Προσεγγίσεις εις απώλειαν στηρίξεως. ιιι)Ασκήσεις επί ειδικών χαρακτηριστικών πτήσεως. ιυ)Ελιγμοί υπό εξομοιουμένην βλάβην κινητήρος. ε)Προσγειώσεις και προσεγγίσεις δια προσγείωσιν: ι)Κανονικαί. ιι)Μετά την εκτέλεσιν προσεγγίσεως τη βοηθεία ILS. ιιι)Με πλάγιον άνεμον. ιυ)Με εξομοιουμένην βλάβην κινητήρων (απώλειαι ισχύος εις την αυτήν πλευράν του αεροπλάνου) τουλάχιστον κατά 50% των διατιθεμένων μονάδων. υ)Κατόπιν εκτελέσεως κύκλου όψεως υπό συνθήκας περιωρισμένης οροφής και ορατότητος. υι)Ματαίωσις  προσγειώσεως. ς)Κανονικαί και μη κανονικαί διαδικασίαι (NOR- MAL AND ABNORMAL PROCEDURES). ζ)Διαδικασίαι επειγούσης ανάγκης. η)Κρίσις εξεταζομένου.        Σελ. 710,02(γ)  Τεύχος 1146 - Σελ. 34 θ)Επιπρόσθετοι χειρισμοί και διαδικασίαι, αίτινες ήθελον τυχόν κριθή αναγκαίοι υπό του αεροπορικού μεταφορέως ή του εξουσιοδοτημένου εκπροσώπου της ΥΠΑ". Η υποπαρ. 6.1.4.1.3.4. αντικατασταθείσα δια του άρθρ. 2 Β.Δ. 373 της 21 Απρ./6 Μαΐου1966 (ΦΕΚ Α΄ 98), αντικατεστάθη εκ νέου ως άνω δια του άρθρ. 2 Β.Δ. 282 της 6/14 Απρ. 1970 (ΦΕΚ Α΄ 85), Διόρθ. Ημαρτ. ΦΕΚ Α΄ 102 της 5 Μαΐου 1970. "6.1.4.1.3.5.Αι υπ’ αριθ. β (ιι), γ (ι), γ (ιι), γ (ιιι), γ(υ), δ(ι), δ (ιι) και ε (ιι) ασκήσεις της υποπαρ. 6.1.4.1.3.4. εκτελούνται υπό συνθήκας εξομοιουμένας προς συνθήκας πτήσεως δι’ οργάνων". Η υποπαρ. 6.1.4.1.3.5. προσετέθη δια του άρθρ. 2 Β.Δ. 282 της 6/14 Απρ. 1970 (ΦΕΚ Α΄ 85), Διόρθ. Ημαρτ. ΦΕΚ Α΄ 102 της 5 Μαΐου 1970. "6.1.4.2.Έλεγχος ικανότητος Συγκυβερνήτου. Γενικά. Πριν αναλάβει καθήκοντα συγκυβερνήτου, ο ενδιαφερόμενος χειριστής πρέπει εντός των προηγηθέντων 6 μηνών, να υποστεί, με ικανοποιητικά αποτελέσματα, έλεγχο ικανότητος. Αποπεράτωση με ικανοποιητικά αποτελέσματα του ελέγχου ικανότητος που καθορίζεται στο εδαφ. 6.1.4.1.1. για τους κυβερνήτας, καλύπτει επίσης τις απαιτήσεις ελέγχου ικανότητος των χρησιμοποιουμένων ως συγκρυβερνητών χειριστών 6.1.4.2.1. Αρχικός και περιοδικός έλεγχος. Ο αρχικός έλεγχος ικανότητος εκτελείται επί του συγκεκριμένου τύπου αεροπλάνου, στο οποίο ο χειριστής θα διατεθεί για πρώτη φορά ως συγκυβερνήτης. Μετά τον αρχικό έλεγχο ικανότητος, προκειμένου χειριστής να χρησιμοποιείται ως συγκυβερνήτης αεροπλάνου, πρέπει να υφίσταται με ικανοποιητικά αποτελέσματα δύο φορές το έτος έλεγχο ικανότητος, σύμφωνα με τις απαιτήσεις που καθορίζονται στα επόμενα εδάφια. Το χρονικό διάστημα μεταξύ δύο διαδοχικών ελέγχων, δεν πρέπει να είναι μικρότερο των 4 και μεγαλύτερο των 8 μηχανών. Όταν ο χειριστής χρησιμοποιείται με την ιδιότητα του συγκυβερνήτου σε περισσοτέρους του ενός τύπους αεροπλάνων, πρέπει τουλάχιστον σε κάθε δεύτερο έλεγχο ικανότητος, να εξετάζεται στο βαρύτερο αεροπλάνο. 6.1.4.2.2. Τρόπος εκτελέσεως ελέγχου. Ο έλεγχος ικανότητος δύναται να εκτελείται είτε από τη δεξιά είτε από την αριστερά θέση του αεροπλάνου. Δεν απαιτείται, εκτός από τους χειρισμούς που καθορίζονται στο εδαφ. 6.1.4.2.5., ο έλεγχος αυτός να εκτελείται με συνθήκες οι οποίες να εξομοιούνται προς τις συνθήκες πτήσεως δι’ οργάνων.       38.Ξ.α.3 Τεχνική εκμετάλλευση αεροσκαφών   48 6.1.4.2.3.Έλεγχος επί Συνθετικών Εκπαιδευτικών Μέσων. Όλες οι ραδιοναυτιλιακές διαδικασίες, καθώς και οι διαδικασίες προσεγγίσεως, εκτός από εκείνες για τις οποίες τα κατώτερα ελάχιστα έχουν εγκριθεί, δύνανται να εκτελούνται σε συνθετικά εκπαιδευτικά μέσα, εφ’ όσον τα μέσα αυτά φέρουν το αναγκαίο ραδιοεξοπλισμό και τα κατάλληλα όργανα, ώστε, τόσο οι αεροναυτιλιακές διαδικασίες όσο και οι διαδικασίες προσεγγίσεως, να εξομοιούνται προς τις πραγματικές, Επίσης οι περιοδικοί έλεγχοι ικανότητος συγκυβερνητών δύνανται να εκτελούνται επί SIMULATOR αεροπλάνου, υπό μορφή εγκεκριμένης εκπαιδεύσεως, διαρκείας η οποία καθορίζεται από την ΥΠΑ. Η εκπαίδευση αυτή πρέπει να περιλαμβάνει τις ασκήσεις που καθορίζονται στο εδαφ. 6.1.4.2.5., εξαιρέσει των ασκήσεων (ς) και (θ) καθώς και της διαδικασίας προσεγγίσεως δι’ οργάνων για την οποία τα κατώτερα ελάχιστα έχουν εγκριθεί, οι οποίες σε κάθε δεύτερο εξαμηνιαίο έλεγχο ικανότητος, θα πρέπει να εκτελούνται εν πτήσει με αεροπλάνο του αυτού τύπου. Η τελευταία αυτή απαίτηση δεν έχει εφαρμογή εφ’ όσον, ο κατά τ’ ανωτέρω έλεγχος ικανότητος, εκτελείται επί εγκεκριμένου SIMULATOR του αυτού τύπου αεροπλάνου, το οποίο είναι εφοδιασμένο με σύστημα πτήσεως εξ όψεως (VISUAL SIMULATOR). 6.1.4.2.4. Βεβαίωση Ελεγκτού Ιπταμένων (χειριστού). Ο ελεγκτής ιπταμένων (χειριστής) βεβαιώνει σχετικά με την αξιοποίηση του εξετασθέντος χειριστού σε κάθε έλεγχο ικανότητος και παράλληλα σημειώνει κατά πόσο τα αποτελέσματα υπήρξαν ικανοποιητικά. Ο ελεγκτής ιπταμένων (χειριστής) πρέπει να σημειώνει επίσης τις συγκεκριμένες διαδικασίες επειγούσης ανάγκης, τις οποίες εξέτασε κατά τον έλεγχο 6.1.4.2.5. Περιεχόμενο Ελέγχου. Ο έλεγχος ικανότητος πρέπει να περιλαμβάνει γραπτή ή προφορική εξέταση στις διαδικασίες και τον εξοπλισμό και την εκτέλεση των εξής διαδικασιών και χειρισμών: α)Ανατιθεμένων καθηκόντων στο συγκυβερνήτη για κανονικές πτήσεις και περιπτώσεις επειγούσης ανάγκης. β)Τροχοδομήσεως. γ)Απογειώσεων και προσγειώσεων. δ)Ανόδου και στροφών ανόδου. ε)Στροφών μεγάλης κλίσεως. ς)Χειρισμών με ελάχιστη ταχύτητα. ζ)Προσεγγίσεων σε απώλεια στηρίξεως. η)Πτερώσεως έλικος και κρατήσεως ή κρατήσεως και επαναλειτουργίας κινητήρων. θ)Απογειώσεων με απώλεια κρισίμου κινητήρος (μονάδος ισχύος) και προσγειώσεων με εξομοιουμένη βλάβη, τουλάχιστον του 50% των διατιθεμένων κινητήρων (μονάδων ισχύος), με απώλεια της ισχύος από την αυτή πλευρά του αεροπλάνου. ι)Διαδικασιών επειγούσης ανάγκης. ια)Πτήσεως με εξομοιουμένας συνθήκας πτήσεως δι’ οργάνων για την εκτέλεση διαδικασιών προσεγγίσεως δι’ οργάνων με κάθοδο στα ελάχιστα εκτελέσεως κύκλου και προσγειώσεως μετά από κύκλο περιορισμένης ορατότητος.     ιβ)Πτήσεως με εξομοιουμένας συνθήκας πτήσεως δι’ οργάνων για απόδειξη ικανοποιητικής χρήσεως κάθε τύπου αεροναυτιλιακού βοηθήματος, διαδικασίας προσεγγίσεως δι’ οργάνων και διαδικασίας αποτυχημένης προσεγγίσεως, τα οποία έχουν εγκριθεί για χρήση από τον αεροπορικό μεταφορέα και τα οποία είναι συνήθη επί των αεροπορικών οδών και αερολιμένων επί των οποίων κανονικά διατίθεται ο χειριστής για εκτέλεση πτήσεων. ιγ)Κρίσεως εξεταζομένων. ιδ)Επιπροσθέτων χειρισμών και διαδικασιών, οι οποίες θα κριθούν αναγκαίες από τον αεροπορικό μεταφορέα, τον ελεγκτή ιπταμένων ή τον εξουσιοδοτημένο εκπρόσωπο της ΥΠΑ". Το εδαφ. 6.1.4.2. αντικαταστάθηκε ως άνω από την παρ. 2 άρθρ. 5 Π.Δ. 485/1 Ιουν. - 4 Ιουλ. 1979 (ΦΕΚ Α΄ 147). "6.1.4.3.Παρακολούθηση ελέγχων ικανότητος. Όταν οι επί SIMULATORS αεροπλάνου έλεγχοι ικανότητος των ιπταμένων του αεροπορικού μεταφορέως διενεργούνται στην αλλοδαπή, δύναται η ΥΠΑ, με απόφαση του Διοικητού αυτής, να παρακολουθεί την εκτέλεσή των δι’ εξουσιοδοτημένων εκπροσώπων της, με δαπάνες του ενδιαφερομένου". Το εδαφ. 6.1.4.3. αντικαταστάθηκε ως άνω από την παρ. 3 άρθρ. 5 Π.Δ. 485/1 Ιουν. - 4 Ιουλ. 1979 (ΦΕΚ Α΄ 147). "6.1.4.4.Πρόσφατη πείρα χειριστών. Απαγορεύεται να αναλάβουν χειρισταί καθήκοντα κυβερνήτου, συγκυβερνήτου ή τρίτου χειριστού μέλους πληρώματος πτήσεως σε μεταφορικό αεροπλάνο δημοσίας χρήσεως, εφ’ όσον, μέσα στο τρίμηνο που προηγήθηκε, δεν έχουν εκτελέσει τουλάχιστον τρεις απογειώσεις και τρεις προσγειώσεις με αεροπλάνο του συγκεκριμένου τύπου, στο οποίο πρόκειται να αναλάβουν καθήκοντα". Το εδαφ. 6.1.4.4. προστέθηκε ως άνω από την παρ. 4 άρθρ. 5 Π.Δ. 485/1 Ιουν. - 4 Ιουλ. 1979 (ΦΕΚ Α΄ 147) 6.1.5.Προσόντα και πρόσφατος Πείρα Ιπταμένου Μηχανικού".          (Αντί για τη σελ. 711(β) Σελ. 711(γ)  Τεύχος 716 - Σελ. 115 Τεχνική εκμετάλλευση αεροσκαφών 38.Ξ.α.3   49 6.1.5.1.Προσόντα Ιπταμένου μηχανικού . Ουδείς δύναται να αναλάβη καθήκοντα ιπταμένου μηχανικού ως μέλος πληρώματος μεταφορικού αεροπλάνου δημοσίας χρήσεως, όπερ απαιτεί ιπτάμενον μηχανικόν ως μέλος πληρώματος πτήσεως, εφ’ όσον δεν κέκτηται εν ισχύϊ πτυχίου ιπταμένου μηχανικού μετά της ενδεδειγμένης επί του τύπου ικανότητος. 6.1.5.2.Πρόσφατος Πείρα Ιπταμένου Μηχανικού. Ιπτάμενος μηχανικός μέλλων να χρησιμοποιηθή επί μεταφορικού αεροπλάνου δημοσίας χρήσεως, όπερ απαιτεί ιπτάμενον μηχανικόν ως μέλος πληρώματος πτήσεως, δέον όπως έχη εκτελέσει εντός των προηγουμένων εξ μηνών τουλάχιστον 50 ώρας πτήσεως ως ιπτάμενος μηχανικός επί τύπου αεροπλάνου επί του οποίου πρόκειται να αναλάβη καθήκοντα ή υπέστη εντός των προηγουμένων 6 μηνών έλεγχον δι’ απόκτησιν της ικανότητος τύπου ή τέλος υπέστη εντός των προηγουμένων 6 μηνών, με ικανοποιητικά αποτελέσματα, έλεγχον ικανότητος υπό εξουσιοδοτημένου εκπροσώπου της Υ.Π.Α. ή ελεγκτού ιπταμένων (μηχανικού) του αεροπορικού μεταφορέως. Ο απαιτούμενος έλεγχος δι’ αξιοποίησιν ιπταμένου μηχανικού προς ανάληψιν καθηκόντων, δέον όπως είναι επαρκής ίνα διαπιστούται ότι ο εξεταζόμενος ιπτάμενος μηχανικός είναι εξοικειωμένος με απάσας τας απαραιτήτους εν ισχύϊ πληροφορίας και διαδικασίας τας σχετικάς με τον τύπον του  αεροπλάνου επί του οποίου διατίθεται, και ικανός να εκτελέση τα καθήκοντα του ιπταμένου μηχανικού επί του εν  λόγω αεροπλάνου. Ο έλεγχος ούτος πραγματοποιείται δι’ εν πτήσει εξετάσεως, εκτός εάν ο υπό εξέτασιν ιπτάμενος μηχανικός έχη αξιοποιηθή επί του τύπου του αεροπλάνου επί του οποίου πρόκειται να διατεθή, οπότε η εν λόγω εξέτασις δύναται να πραγματοποιηθή επί SIMULATOR του εν λόγω αεροπλάνου. "6.1.5.3.Περιοδικός έλεγχος ικανότητος ιπταμένου μηχανικού. Εν συνεχεία του αρχικού ελέγχου ικανότητος, έκαστος ιπτάμενος μηχανικός δέον όπως υφίσταται, με ικανοποιητικά αποτελέσματα, άπαξ του έτους τουλάχιστον έλεγχον ικανότητος εφ’ εκάστου τύπου αεροπλάνου, εφ’ ού χρησιμοποιείται ως ιπτάμενος μηχανικός.      Σελ. 712(γ)  Τεύχος 716 - Σελ. 116 Εξαιρέσει του προ πτήσεως ελέγχου, ο περιοδικός έλεγχος ικανότητος ιπταμένων μηχανικών, επί των λοιπών ασκήσεων, δύναται να εκτελήται επί SIMULATOR αεροπλάνου". Η υποπαρ. 6.1.5.3. προσετέθη δια του άρθρ. 2 Β.Δ. 282 της 6/14 Απρ. 1970 (ΦΕΚ Α΄ 85), Διόρθ. Ημαρτ. ΦΕΚ Α΄ 102 της 5 Μαΐου 1970. 6.1.6.Προσόντα και πρόσφατος πείρα Αεροναυτίλου. 6.1.6.1.Προσόντα αεροναυτίλου. Ουδείς δύναται να αναλάβη καθήκοντα αεροναυτίλου ως μέλος πληρώματος πτήσεως μεταφορικού αεροπλάνου δημοσίας χρήσεως, εις πτήσεις εφ’ ων απαιτείται αεροναυτίλος, εφ’ όσον δεν κέκτηται εν ισχύϊ πτυχίον αεροναυτίλου. 6.1.6.2.Πρόσφατος Πείρα Αεροναυτίλου. Δια την ανάληψιν καθηκόντων αεροναυτίλου επί μεταφορικών αεροπλάνων δημοσίας χρήσεως εις πτήσεις αίτινες απαιτούν αεροναυτίλον ως μέλος πληρώματος, ο ενδιαφερόμενος δέον όπως έχη συμπληρώσει εντός των προηγουμένων 12 μηνών τουλάχιστον 50 ώρας πτήσεως καθ’ ας εξετέλεσεν καθήκοντα αεροναυτίλου, εις πτήσεις εις ας απαιτείται αεροναυτίλος ως μέλος πληρώματος πτήσεως ή έχη υποστή με ικανοποιητικά αποτελέσματα εντός των 12 προηγουμένων μηνών έλεγχον υπό εξουσιοδοτημένου εκπροσώπου της ΥΠΑ ή ελεγκτού ιπταμένων (αεροναυτίλου) του αεροπορικού μεταφορέως. Ο απαιτούμενος, δι’ αξιοποίησιν αεροναυτίλου προς ανάληψιν καθηκόντων, έλεγχος, δέον όπως είναι επαρκής ίνα διαπιστούται ότι ο εξεταζόμενος αεροναυτίλος είναι εξοικειωμένος με απάσας τας απαραιτήτους εν ισχύϊ πληροφορίας τας σχετικάς με τας αεροπορικάς οδούς, εφ’ ων θα εκτελέση πτήσεις, και ικανός ως προς τας διαδικασίας πτήσεως και τον χρησιμοποιηθησόμενον αεροναυτιλιακόν εξοπλισμόν.       38.Ξ.α.3 Τεχνική εκμετάλλευση αεροσκαφών   50 6.1.7.Προσόντα και πρόσφατος Πείρα Ιπταμένου Ραδιοτηλεγραφητού. 6.1.7.1.Προσόντα Ιπταμένου Ραδιοτηλεγραφητού. Ουδείς δύναται να αναλάβη καθήκοντα ιπταμένου ραδιοτηλεγραφητού ως μέλος πληρώματος πτήσεως μεταφορικού αεροπλάνου δημοσίας χρήσεως, εις πτήσεις αίτινες απαιτούν ιπτάμενον ραδιοτηλεγραφητήν ως μέλος πληρώματος πτήσεως, εφ’ όσον δεν κέκτηται εν ισχύϊ πτυχίου ιπταμένου ραδιοτηλεγραφητού. 6.1.7.2.Πρόσφατος Πείρα Ιπταμένου Ραδιοτηλεγραφητού. Δια την ανάληψιν καθηκόντων ιπταμένου ραδιοτηλεγραφητού επί μεταφορικών αεροπλάνων δημοσίας χρήσεως, εις πτήσεις αίτινες απαιτούν ιπτάμενον ραδιοτηλεγραφητήν ως μέλος πληρώματος πτήσεως, ο ενδιαφερόμενος δέον όπως έχη εκτελέσει εντός των προηγουμένων 12 μηνών τουλάχιστον 50 ώρας πτήσεως, καθ’ ας εξετέλεσε καθήκοντα ιπταμένου ραδιοτηλεγραφητού εις πτήσεις αίτινες απαιτούν ιπτάμενον ραδιοτηλεγραφητήν ως μέλος πληρώματος πτήσεως ή έχη υποστή ικανοποιητικώς, εντός των προηγουμένων 12 μηνών έλεγχον υπό εξουσιοδοτημένου εκπροσώπου της Υ.Π.Α. ή ελεγκτού ιπταμένων (ραδιοτηλεγραφητού) του αεροπορικού μεταφορέως. Οσάκις απαιτείται έλεγχος δι’ αξιοποίησιν ιπταμένου ραδιοτηλεγραφητού δι’ ανάληψιν καθηκόντων, ούτος δέον όπως είναι επαρκής ίνα διαπιστούται ότι ο εξεταζόμενος ιπτάμενος ραδιοτηλεγραφητής είναι εξοικειωμένος με απάσας τας απαραιτήτους εν ισχύϊ πληροφορίας ραδιομεταβιβάσεων όσον αφορά τας αεροπορικάς οδούς εφ’ ών θα εκτελέση πτήσεις και ικανός ως προς τας διαδικασίας πτήσεως και τον χρησιμοποιηθησόμενον ραδιοεξοπλισμόν. 6.1.8.Προσόντα και πρόσφατος Πείρα Επιμελητού Πτήσεων. 6.1.8.1.Προσόντα Επιμελητού Πτήσεων. Ουδείς δύναται να αναλάβη καθήκοντα επιμελητού πτήσεων προς εξουσιοδότησιν εκτελέσεως τακτικών πτήσεων μεταφοράς επιβατών, εφ’ όσον δεν κέκτηται εν ισχύϊ πτυχίου επιμελητού πτήσεων. «6.1.8.2.Πρόσφατη Πείρα Επιμελητού Πτήσεων. Για την ανάληψη καθηκόντων επιμελητού πτήσεων με σκοπό την εξουσιοδότηση και τον έλεγχο τακτικών πτήσεων μεταφοράς επιβατών, όταν το σύστημα ελέγχου πτήσεων απαιτεί την ύπαρξη επιμελητού πτήσεων, ο ενδιαφερόμενος πρέπει να είναι εξοικειωμένος και να το διαπιστώσει αυτό ο αεροπορικός μεταφορεύς, με τα χρησιμοποιούμενα αεροπλάνα και όλες τις απαραίτητες διαδικασίες πτήσεων των αεροπορικών οδών πάνω από τις οποίες θα εκτελούν πτήση τα αεροπλάνα μέσα στην περιοχή για την οποία έχει την ευθύνη το κέντρο ελέγχου πτήσεων στο οποίο πρόκειται να αναλάβει καθήκοντα    . Ο εν λόγω επιμελητής πτήσεων απαγορεύεται να εξουσιοδοτήσει την εκτέλεση πτήσεων, εάν μέσα στους προηγουμένους 12 μήνες δεν έχει εκτελέσει μία τουλάχιστον με επιστροφή πτήση στην οποία να βρίσκεται μέσα στο θάλαμο διακυβερνήσεως μεταφορικών αεροπλάνων, τα οποία εκτελούν τακτικές πτήσεις, πάνω από αεροπορικάς οδούς ή τμήματα αυτών, αντιπροσωπευτικά των αεροπορικών οδών της περιοχής στην οποία θα εκτελεί υπεύθυνα καθήκοντα. Στις πτήσεις αυτές πρέπει να χρησιμοποιούνται, όσο είναι πρακτικώς δυνατό, περισσότεροι τακτικοί ή προσωρινοί αερολιμένες και αεροδρόμια ανεφοδιασμού και εναλλαγής από εκείνα, τα οποία χρησιμοποιούνται κατά την εκτέλεση των πτήσεων του αεροπορικού μεταφορέως. Οι επιμεληταί πτήσεων όταν ίπτανται σε εφαρμογή των διατάξεων του παρόντος εδαφίου, λογίζεται ότι διατελούν εν υπηρεσία». Το εδαφ. 6.1.8.2. αντικαταστάθηκε ως άνω από την παρ. 5 άρθρ. 5 Π.Δ. 485/1 Ιουν. – 4 Ιουλ. 1979 (ΦΕΚ Α΄ 147). 6.1.9.Χαρακτηριστικά SIMULATOR. Ο αεροπορικός μεταφορεύς δέον όπως αποδείξη ότι τα χαρακτηριστικά πτήσεως, αι επιδόσεις, αι αντιδράσεις των οργάνων και η αίσθησις του εκάστοτε επί των χειριστηρίων φόρτου του αντιστοίχου αεροπλάνου, εξομοιούνται επακριβώς εις το SIMULATOR του αεροπλάνου καθ’ όλην την έκτασιν των κανονικών και εν επειγούση ανάγκη λειτουργιών κατά τα ακόλουθα: α)Το SIMULATOR δέον όπως αντιπροσωπεύη της αυτής κλίμακος ομοίωμα του εσωτερικού του θαλάμου διακυβερνήσεως, περιλαμβανομένων των κανονικών θέσεων των μελών του πληρώματος πτήσεως και θέσεως δια τον εκπαιδευτήν ή ελεγκτήν ιπταμένων.             (Αντί για τη σελ. 713) Σελ. 713(α)  Τεύχος 716 – Σελ. 117 Τεχνική εκμετάλλευση αεροσκαφών 38.Ξ.α.3   51 β)Η επίδρασις των μεταβολών επί των βασικών δυνάμεων και ροπών θα εισάγεται δι’ όλους τους συνδυασμούς έλξεως και οπισθελκούσης, αίτινες κανονικώς συναντώνται κατά την πτήσιν. Ωσαύτως θα εισάγεται η επίδρασις των μεταβολών ως προς την θέσιν του αεροπλάνου, την ιπποδύναμιν, την οπισθέλκουσαν, το ύψος, την θερμοκρασίαν, το μικτόν βάρος, την θέσιν του κέντρου βάρους και της διαμορφώσεως. γ)Εις ανταπόκρισιν επί κινήσεων των χειριστηρίων, υπό μέλους του πληρώματος πτήσεως, άπασαι αι ενδείξεις οργάνων του εξομοιουμένου αεροπλάνου θα είναι εξ ολοκλήρου αυτόματοι εκτός εάν άλλως καθορίζεται. Ο βαθμός της αλλαγής εις τας ενδείξεις των οργάνων του SIMULATOR και των δυνάμεων των χειριστηρίων δέον όπως αντιστοιχώσιν εις τον βαθμόν αλλαγής όστις επισυμβαίνει εις το σχετικόν αεροπλάνον υπό συνθήκας πραγματικής πτήσεως δι’ οιανδήποτε δοθείσαν αλλαγήν του επί των χειριστηρίων φόρτου, της χρησιμοποιουμένης ισχύος ή της διαμορφώσεως του αεροπλάνου. Αι επί των χειριστηρίων δυνάμεις και η έκτασις της πραγματικής διαδρομής των χειριστηρίων δέον όπως αντιστοιχώσι προς τα πραγματικώς επισυμβαίνοντα υπό συνθήκας πραγματικής πτήσεως του αεροπλάνου. δ)Κατά την διάρκειαν εκτελέσεως εξομοιουμένων επί του εδάφους εργασιών, κατά την απογείωσιν και προσγείωσιν, την κανονικήν πτήσιν, τας ασυνήθεις θέσεις, τα αεροναυτιλιακά προβλήματα και τας δι’ οργάνων προσεγγίσεις δέον όπως καθίσταται δυνατόν, μέσω ενδείξεων οργάνων, να χρησιμοποιηθή το SIMULATOR δι’ εκπαίδευσιν και έλεγχον χειριστών επί της κατά την πτήσιν χρήσεως των οργάνων και χειριστηρίων του σχετικού αεροπλάνου.Επιπροσθέτως το SIMULATOR δέον όπως έχη σχεδιασθή κατά τρόπον ώστε κακή λειτουργία των κινητήρων του αεροπλάνου, των ελίκων και των κυρίων συστημάτων να δύναται να παρουσιασθή και να εκτελεσθώσι διορθωτικαί ενέργειαι υπό των μελών του πληρώματος πτήσεως προς αντιμετώπισιν επειγούσης τινός ανάγκης. ε)Δέον όπως περιλαμβάνωνται κατάλληλα όργανα καταγραφής πορείας και ύψους. ς)Τηλεπικοινωνιακά και αεροναυτιλιακά βοηθήματα ευρισκόμενα επι του αντιστοίχου αεροπλάνου δέον όπως εξομοιώνται κατά την επί του εδάφους και τη εν πτήσει λειτουργίαν.    Σελ. 714(α)  Τεύχος 716 – Σελ. 118 ζ)Έτερα συστήματα και τμήματα του αεροπλάνου δέον όπως εξομοιώνται εις έκτασιν καθοριζομένην υπό της Υ.Π.Α. 6.1.10.Βεβαίωσις Ελεγκτών Ιπταμένων. Ο Ελεγκτής ιπταμένων του αεροπορικού μεταφορέως ή ο εξουσιοδοτημένος εκπρόσωπος της Υ.Π.Α. θα βεβαιοί κατά πόσον ο εξετασθείς χειριστής επεράτωσεν ικανοποιητικώς εγκεκριμένην εκπαίδευσιν επί SIMULATOR και θα αποφαίνεται περί της ικανότητος του εν λόγω χειριστού. Αι επιδόσεις του χειριστού και η βεβαίωσις του ελεγκτού ιπταμένων εγγράφονται εις τα σχετικά μητρώα. 6.2.Μητρώα Μελών Πληρώματος και Επιμελητών Πτήσεων. Ο αεροπορικός μεταφορεύς δέον όπως τηρή ενημερωμένα μητρώα δι’ έκαστον μέλος πληρώματος και επιμελητήν πτήσεων, οίτινες προσελήφθησαν υπό τούτου ίνα υπηρετήσουν υπό τοιαύτην ιδιότητα. Τα εν λόγω μητρώα δέον όπως περιέχουν εκείνα τα στοιχεία ως προς τα προσόντα εκάστου μέλους πληρώματος και επιμελητού πτήσεων, άτινα απαιτούνται προς διαπίστωσιν εκπληρώσεως των σχετικών απαιτήσεων του παρόντος Δ/τος, περιλαμβανομένων ημερομηνιών και αποτελεσμάτων των ελέγχων ικανότητος και επί αεροπορικής οδού, των αξιοποιήσεων επί τύπων αεροπλάνων, της αρχικής και περιοδικής εκπαιδεύσεως κατά ημερομηνίαν, τύπον, διάρκειαν και επιδόσεις, της υγειονομικής εξετάσεως καθ’ ημερομηνίαν μετά των τυχόν περιορισμών ή εξαιρέσεων, ως και μητρώα ωρών πτήσεως εξ ων να εμφαίνηται η πρόσφατος πείρα. Απαγορεύεται η υπό αεροπορικού μεταφορέως χρησιμοποίησις ιπταμένων ή επιμελητών πτήσεων δια τους οποίους δεν τηρούνται μητρώα κατά τας απαιτήσεις του παρόντος. Η διάταξις, η συγκρότησις και η τήρησις των εν λόγω μητρώων δέον όπως είναι τοιαύτη ώστε να διευκολύνη τον αεροπορικόν μεταφορέα να αποφαίνηται αμέσως περί της δυνατότητος αναλήψεως καθηκόντων υφ’ εκάστου μέλους πληρώματος ή επιμελητού πτήσεων υπηρετούντος εις τούτον.             38.Ξ.α.3 Τεχνική εκμετάλλευση αεροσκαφών   52 6.3.Χρόνος Πτήσεως, Απασχολήσεως και Αναπαύσεως. 6.3.1.Γενικά. Ουδείς ιπτάμενος ή επιμελητής πτήσεων προγραμματίζεται υπό αεροπορικού μεταφορέως δια την εκτέλεσιν πτήσεως ή υπηρεσίας, ουδέ αναλαμβάνει ούτος καθήκοντα μέλους πληρώματος ή υπεύθυνον υπηρεσίαν επιμελητού πτήσεων κατά παράβασιν των εν τη παρούση παρ. 6.3 οριζομένων. Ως χρόνος πτήσεως: λογίζεται το χρονικόν διάστημα ή το άθροισμα των χρονικών διαστημάτων κατά την έννοιαν της υποπαρ. 1.52, κατά την διάρκειαν του οποίου ή των οποίων έχουσι αναληφθή και εκτελεσθή υπό του ιπταμένου υπεύθυνα καθήκοντα. Ως χρόνος απασχολήσεως : λογίζεται ο χρόνος όστις μεσολαβεί από της παρουσιάσεως του ιπταμένου ή επιμελητού πτήσεων προς ανάληψιν υπηρεσίας μέχρι της ώρας καθ’ ην ούτος απαλλάσσεται πάσης υπηρεσίας ή καθήκοντος οιασδήποτε μορφής. Δια τας πτήσεις, ο προ της πρώτης πτήσεως ως και ο μετά την τελευταία πτήσιν χρόνος, καθ’ ον ο ιπτάμενος απαιτείται όπως ευρίσκεται εν υπηρεσία, ορίζονται εν τω εγχειριδίω τεχνικής εκμεταλλεύσεως του Αεροπορικού Μεταφορέως. Ως χρόνος αναπαύσεως: λογίζεται ο μεταξύ δύο διαδοχικών απασχολήσεων χρόνος καθ’ ον ο ιπτάμενος ή επιμελητής πτήσεων απαλλάσσονται πάσης υπηρεσίας ή καθήκοντος οιασδήποτε μορφής. Οσάκις οι ιπτάμενοι ή οι επιμεληταί πτήσεων καλούνται όπως εκτελέσωσιν υπηρεσίαν κατά δαστήματα, το δε χρονικόν διάστημα μεταξύ του πέρατος της μιας υπηρεσίας και της ενάρξεως της  επομένης είναι μικρότερον των 5 ωρών, τότε ο χρόνος από της ενάρξεως της πρώτης υπηρεσίας  μέχρι και της λήξεως της επομένης τοιαύτης θεωρείται ως χρόνος απασχολήσεως. Χρόνος αναλισκόμενος δια την μεταφοράν ιπταμένων εις τινα εκτός βάσεως ευρισκόμενον τόπον, δι’ ανάληψιν υπηρεσίας και αντιστρόφως, λογίζεται ως χρόνος απασχολήσεως. 6.3.2.Χρόνος πτήσεως, Απασχολήσεως και Αναπαύσεως Ιπταμένων. 6.3.2.1.Δια χρονικόν διάστημα 24 συνεχών ωρών. 6.3.2.1.1.Πτήσεις Εσωτερικού. ι)Χρόνος πτήσεως: Μέχρις 8 ωρών επί μιας ή περοσσοτέρων πτήσεων. ιι)Χρόνος απασχολήσεως : Μέχρι 12 ωρών συνεχώς ή κατά διαλείμματα. "6.3.2.1.2.Πτήσεις εξωτερικού : α)Επί αεροπλάνων, ων το πλήρωμα πτήσεως αποτελείται εξ ενός ή δύο χειριστών.  ι)Χρόνος πτήσεως. Μέχρις 8 ωρών επί μιας ή περισσοτέρων πτήσεων. ιι)Χρόνος απασχολήσεως. Μέχρι 12 ωρών συνεχώς ή κατά διαλείμματα. β)Επί αεροπλάνων, ων το πλήρωμα πτήσεως αποτελείται εκ δύο χειριστών και ενός ετέρου μέλους πληρώματος πτήσεως. ι)Χρόνος πτήσεως. Μέχρι 10 ωρών επί μιας ή περισσοτέρων πτήσεων.    ιι)Χρόνος απασχολήσεως. Μέχρι 14 ωρών συνεχώς ή κατά διαλείμματα. γ)Επί αεροπλάνων, ων το πλήρωμα πτήσεως αποτελείται εκ 3 ή περισσοτέρων χειριστών και ενός ετέρου μέλους πληρώματος πτήσεως. ι)Χρόνος πτήσεως. Μέχρι 12 ωρών επί μιας ή περισσοτέρων πτήσεων.  ιι)Χρόνος απασχολήσεως. Μέχρι 16 ωρών συνεχώς ή κατά διαλείμματα". Η παρ. 6.3.2.1.2. αντικατεστάθη ως άνω δια του άρθρ. 2 Β.Δ. 373 της 21 Απρ./6 Μαΐου 1966 (ΦΕΚ Α΄ 98). 6.3.2.1.3.Χρόνος Αναπαύσεως. Εις άπαντας τους ιπταμένους, άμα ή προ της συμπληρώσεως των ως άνω εκτεθέντων ορίων του χρόνου πτήσεως και απασχολήσεως, δέον να παρέχηται χρόνος δι’ ανάπαυσιν ουχί μικρότερος: (α)των 10 ωρών, ή  (β)του συνολικού χρόνου απασχολήσεως μέχρι των 14 ωρών, προσαυξανομένου κατά το διπλάσιον δια τον πέραν των 14 ωρών χρόνον απασχολήσεως, ή  (γ)του διπλασίου των εκτελεσθεισών ωρών πτήσεως, οιοσδήποτε των ανωτέρω είναι μεγαλύτερος. 6.3.2.1.4.Παρεκκλίσεις. Εις εξαιρετικάς περιπτώσεις, οσάκις εκ λόγων ανεξαρτήτων της θελήσεως ή δυνατοτήτων του μεταφορέως π.χ. ένεκεν μετεωρολογικών συνθηκών, βλαβών αεροσκαφών κλπ., δέον καθίσταται εφικτή η ολοκλήρωσις δρομολογίου τινός ή πτήσεως άνευ παραβάσεως των εν τη παρούση προβλεπομένων, παρέχεται ευχέρεια παρεκκλίσεως εκ των ανωτέρω ως κάτωθι: (α)Χρόνος Πτήσεως και Απασχολήσεως. Ο χρόνος πτήσεως και απασχολήσεως των ιπταμένων δύναται ν’ αυξηθή κατά δύο ώρας υπό την προϋπόθεσιν ότι θα παρέχηται εις τούτους, πλέον της κατά τ’ ανωτέρω (6.3.2.1.3.) δικαιουμένης αναπαύσεως, χρόνος αναπαύσεως, όστις δεν δύναται να είναι μικρότερος :  (ι)Του τριπλασίου των επί πλέον ωρών πτήσεως, ή  (ιι)του διπλασίου των επί πλέον ωρών απασχολήσεως,  οιοσδήποτε εκ των δύο είναι μεγαλύτερος. β)Χρόνος Αναπαύσεως. Ο παρεχόμενος συμφώνως με τ’ ανωτέρω χρόνος αναπαύσεως, δύναται, κατά τας εκτός βάσεως παραμονάς, να μειωθή, κατά μέγιστον όριον, μέχρι 4 ωρών υπό τας κάτωθι προϋποθέσεις:        (Αντί της σελ. 715) Σελ. 715(α)  290 - 107 Τεχνική εκμετάλλευση αεροσκαφών 38.Ξ.α.3   53 ι)Ο τελικώς παρεχόμενος χρόνος αναπαύσεως δεν θα είναι μικρότερος των ωρών πτήσεως από της τελευταίας αναπαύσεως, επ’ ουδενί δε λόγω μικρότερος των 8 ωρών. ιι)Άμα τη επιστροφή εις την βάσιν, θα παρέχηται εις τους ιπταμένους πρόσθετος ανάπαυσις, ίση προς το διπλάσιον του μειωθέντος χρόνου αναπαύσεως. 6.3.2.2.Δια χρονικόν διάστημα 7 συνεχών ημερών. α)Χρόνος πτήσεως : Μέχρι 32 ωρών. β)Χρόνος απασχολήσεως : Μέχρι 48 ωρών. γ)Χρόνος αναπαύσεως : 24 συνεχών ωρών, όστις είναι άσχετος του εν υποπαρ. 6.3.2.1.3. και 6.3.2.1.4.καθοριζομένου χρόνου αναπαύσεως. 6.3.2.3.Δια χρονικόν διάστημα 30 συνεχών ημερών. Χρόνος Πτήσεως: Μέχρις 120 ωρών. 6.3.2.4.Δια χρονικόν διάστημα 90 συνεχών ημερών. Χρόνος Πτήσεως : Μέχρι 300 ωρών. 6.3.2.5.Δια χρονικόν διάστημα 365 συνεχών ημερών. α)Χρόνος Πτήσεως : Μέχρι 1000 ωρών. β)Χρόνος Αναπαύσεως : Άδεια αναπαύσεως 30 συνεχών ημερών, δυναμένη να χορηγηθή εις δύο περιόδους ίσης διαρκείας. 6.3.3.Χρόνος Απασχολήσεως και Αναπαύσεως Επιμελητών Πτήσεων. α)Δια χρονικόν διάστημα 24 συνεχών ωρών. Χρόνος απασχολήσεως : Μέχρι 10 ωρών συνεχώς ή κατά διαλείμματα. Δια την υπέρβασιν τούτων απαιτείται όπως, προ ή άμα τη συμπληρώσει των 10 ωρών δοθή χρόνος αναπαύσεως ουχί μικρότερος των 10 ωρών. β)Δια χρονικόν διάστημα 7 συνεχών ημερών. Δέον όπως χορηγήται άδεια αναπαύσεως 24 συνεχών ωρών . 6.3.3.1.Πρόγραμμα και υπηρεσία Επιμελητών Πτήσεων. Το ωρολόγιον Πρόγραμμα εργασίας των επιμελητών πτήσεων δέον όπως είναι τοιούτον, ώστε να επιτρέπη εις τούτους, οίτινες ωσαύτως οφείλουν, να ενημερούνται πλήρως, προ της εκάστοτε αναλήψεως των καθηκόντων των επί των υφισταμένων και αναμενομένων καιρικών συνθηκών κατά μήκος των αεροπορικών οδών, εφ’ ων θα εξουσιοδοτήσουν εκτέλεσιν πτήσεων και θα ασκήσουν έλεγχον πτήσεως. Οι επιμεληταί πτήσεων υποχρεούνται να παραμένωσιν εν υπηρεσία μέχρις ότου άπασαι αι υπ’ αυτών εξουσιοδοτηθείσαι πτήσεις περατωθούν ή εξέλθουν της περιοχής ελέγχου δι’ ήν ευθύνονται  ή μέχρις ότου αντικατασταθούν υφ’ ετέρου κεκτημένου τα προσόντα επιμελητού πτήσεων. 6.4.Απαιτήσεις Εκπαιδεύσεως. 6.4.1.Γενικά.    Σελ. 716(α)  290-108 6.4.1.1.Πρόγραμμα Αρχικής και Περιοδικής Εκπαιδεύσεως - Εκπόνησις και εφαρμογή. Έκαστος αεροπορικός μεταφορεύς δέον όπως εκπονή και εφαρμόζη εγκεκριμένον πρόγραμμα εκπαιδεύσεως, ίνα παρέχηται εκπαίδευσις δι’ αρχικήν αξιοποίησιν, ως και περιοδική εκπαίδευσις, επαρκής, ώστε να εξασφαλίζεται ότι έκαστον μέλος πληρώματος πτήσεως και επιμελητής πτήσεως, χρησιμοποιούμενοι υπό του αεροπορικού μεταφορέως έχουσιν επαρκώς εκπαιδευθή ίνα εκτελώσι κατά τον ενδεδειγμένον τρόπον τα αρχικώς ανατεθέντα εις αυτούς καθήκοντα, περαιτέρω δε να εξασφαλίζηται η συνεχής ικανότης αυτών προς εκτέλεσιν των σχετικών, με τα ανατιθέμενα αυτοίς καθήκοντα, εργασιών. Αι καθοριζόμεναι απαιτήσεις αρχικής εκπαιδεύσεως δια τα μέλη πληρώματος και τους επιμελητάς πτήσεων δέον όπως περατούνται υπ’ αυτών ικανοποιητικώς προ της αναθέσεως εις τούτους καθηκόντων υπό την ιδιότητα ταύτην. 6.4.1.2.Περιοδική Εκπαίδευσις. Η επαναληπτική εκπαίδευσις δια τα μέλη πληρώματος και τους επιμελητάς πτήσεων δέον όπως προγραμματίζηται περιοδικώς κατά χρονικά διαστήματα μη υπερβαίνοντα τους 12 μήνας. Τα εν λόγω προγράμματα δέον όπως προβλέπωσι εκπαίδευσιν ίνα εξασφαλίζηται η συνεχής ικανότης εκάστου μέλους πληρώματος και επιμελητού πτήσεων εκτελέσεως όλων των εργασιών και των καθηκόντων, άτινα απαιτούνται δια την ασφαλή και κατά ικανοποιητικόν τρόπον εκτέλεσιν των εις τα εν λόγω πρόσφατα ανατιθεμένων εκάστοτε καθηκόντων. 6.4.1.3.Εκπαιδευτικά προγράμματα. Το πρόγραμμα εκπαιδεύσεως δι’ έκαστον μέλος πληρώματος πτήσεως δέον όπως περιλαμβάνη κατάλληλου εκπαίδευσιν εδάφους και αέρος, περιλαμβανομένης και ενδεδειγμένης συνεργασίας πληρώματος πτήσεως. Αι δι’ έκαστον μέλος πληρώματος πτήσεως διαδικασίαι δέον όπως τυποποιούνται τόσον, ώστε έκαστον μέλος να γνωρίζη επακριβώς τας εργασίας δια τας οποίας θα είναι υπεύθυνον και την σχέσιν των εργασιών τούτων προς τας τοιαύτας των ετέρων μελών του πληρώματος. 6.4.1.4.Εκπαιδευτικά Μέσα και Προσωπικόν. Έκαστος αεροπορικός μεταφορεύς δέον όπως διαθέτη επαρκή εκπαιδευτικά μέσα δι’ εκπαίδευσιν εδάφους και αέρος ως και εκπαιδευτάς έχοντας τα κατάλληλα προσόντα, ίνα δυνηθή να εφαρμόση, κατά τρόπον αποτελεσματικόν, το απαιτούμενον υπό του παρόντος πρόγραμμα εκπαιδεύσεως.      38.Ξ.α.3 Τεχνική εκμετάλλευση αεροσκαφών   54 6.4.1.5.Αρχική και Περιοδική διαπίστωσις Ικανότητος Ιπταμένων και Επιμελητών Πτήσεων. Προς της αναθέσεως εις ιπτάμενον ή επιμελητήν πτήσεων καθηκόντων μέλους πληρώματος ή υπευθύνου υπηρεσίας επιμελητού πτήσεων, ο αεροπορικός μεταφορεύς δέον όπως διαπιστώση ότι, οι περί ων ο λόγος, είναι ικανοί ως προς την εκτέλεσιν διαδικασιών, την τεχνικήν και ενημέρωσιν, αίτινες είναι αναγκαίαι δια την υπό τούτων ασφαλή και ικανοποιητική εκτέλεσιν των ανατιθεμένων αυτοίς καθηκόντων. Πέραν της αρχικής αξιοποιήσεως εκάστου μέλους πληρώματος και επιμελητού πτήσεων, δια την ανάθεσιν αυτοίς συγκεκριμένων καθηκόντων δέον όπως, ανά χρονικά διαστήματα ουχί μεγαλύτερα των 12 μηνών, ο αεροπορικός μεταφορεύς επανεξετάζη τούτους εφ’ όσον τούτο κρίνεται αναγκαίον ή επιβάλλεται υπό του παρόντος Δ/τος, ίνα βεβαιούται ότι αύτοι διαθέτουν επαρκείς γνώσεις και ευρίσκονται εις επίπεδον ικανότητος, αναγκαίων δια την ικανοποιητικήν εκτέλεσιν των αντιστοίχων καθηκόντων. Οι απαιτούμενοι υπό των εδαφ. 6.1.4.1.3.4. και 6.1.4.2.5. έλεγχοι ικανότητος δια τους κυβερνήτας και συγκυβερνήτας πληρούν τας απαιτήσεις του παρόντος εδαφίου ως προς την ευθύνη του αεροπορικού μεταφορέως περί της ικανότητος τούτων. "Ωσαύτως, εφ’ όσον οι άνω περιοδικοί έλεγχοι ικανότητος επί συγκεκριμένου τύπου αεροπλάνου, αποδώσουν ικανοποιητικά αποτελέσματα, η απαίτησις της υποπαρ. 6.4.1.2. περί περιοδικού προγραμματισμού κατά διαστήματα μη υπερβαίνοντα τους 12 μήνας, δια την εν πτήσει επαναληπτικήν εκπαίδευσιν των μελών του πληρώματος πτήσεως, θεωρείται ως πληρουμένη δια τον τύπον τούτον του αεροπλάνου". Τα εντός « » προσετέθησαν δια του άρθρ. 2 Β.Δ. 282 της 6/14 Απρ. 1970 (ΦΕΚ Α΄ 85), Διόρθ. Ημαρτ. ΦΕΚ Α΄ 102 της 5Μαΐου1970. 6.4.1.6.Ελεγκταί Ιπταμένων - Προσόντα και Καθήκοντα. Έκαστος αεροπορικός μεταφορεύς δέον όπως διαθέτη επαρκή αριθμόν ελεγκτών ιπταμένων ίνα διενεργώσι τους υπό του παρόντος απαιτουμένους εν πτήσει ελέγχους. Οι εν λόγω ελεγκταί ιπταμένων δέον όπως κέκτηνται τα αυτά τουλάχιστον πτυχία και ικανότητας, άτινα απαιτούνται δια τους εξεταζομένους, θα εγκρίνωνται δε υπό της Υ.Π.Α. Ο αρμόδιος εκπαιδευτής, ο επόπτης εκπαιδεύσεως ή ο υπεύθυνος επί της εκτελέσεως του προγράμματος ή τμήματος τούτου ελεγκτής ιπταμένων, οίτινες εξετάζουν ή ελέγχουν εν πτήσει, δέον όπως βεβαιώσιν περί των προσόντων και της ικανότητος των υπ’ αυτών, κατά τας διατάξεις του παρόντος, εξεταζομένων ή ελεγχομένων μελών πληρώματος και επιμελητών πτήσεων. Αι εν λόγω βεβαιώσεις δέον όπως τηρώνται υπό του αεροπορικού μεταφορεώς, ως μέρος των απαιτουμένων στοιχείων (μητρώων), δι’ έκαστον χρησιμοποιούμενον υπ’ αυτού μέλος πληρώματος και επιμελητήν πτήσεων.   6.4.2.Αρχική Εκπαίδευσις εδάφους Χειριστών. Η αρχική εκπαίδευσις εδάφους δι’ άπαντας τους χειριστάς δέον όπως περιλαμβάνη τουλάχιστον τα ακόλουθα: α)Τας ενδεδειγμένας διατάξεις των ειδικών όρων τεχνικής εκμεταλλεύσεως και του εγχειριδίου τεχνικής εκμεταλλεύσεως του αεροπορικού μεταφορέως ως και διατάξεις του παρόντος Δ/τος, τας αναγκαίας δια την ασφαλή και αποδοτικήν εκτέλεσιν των πτήσεων του αεροπορικού μεταφορέως. Ιδιαιτέρα έμφασις δέον όπως δίδεται εις τας απαιτήσεις και διαδικασίας πτήσεων δια την έναρξιν της πτήσεως, την επί αεροπορικής οδού πτήσιν, την προσέγγισιν και προσγείωσιν, το σύστημα ελέγχου πτήσεων του αεροπορικού μεταφορέως και τας εν τω παρόντι αναφερομένας απαιτήσεις και περιορισμούς πτητικής λειτουργίας των αεροπλάνων. β)Τα καθήκοντα και τας ευθύνας των μελών του πληρώματος, περιλαμβανομένων των υπό του αεροπορικού μεταφορέως ανατιθεμένων ειδικών καθηκόντων εις έκαστον μέλος του πληρώματος, εν περιπτώσει απωλείας εν πτήσει της ρυθμιζομένης πιέσεως ή επειγούσης εγκαταλείψεως του αεροπλάνου. γ)Λειτουργίαν, διαδικασίας χρησιμοποιήσεως και περιορισμούς των προωθητικών συστημάτων του αεροπλάνου και όλων των κυρίων τμημάτων και συστημάτων αυτού, περιλαμβανομένων των διαδικασιών επειγούσης ανάγκης και της ικανότητος αυτών ως προς τας επιδόσεις και τους περιορισμούς του αεροπλάνου, ως καθορίζονται ταύτα εις το εγκεκριμένον εγχειρίδιον πτήσεως του αεροπλάνου δι’ ου θα εκτελέσουν πτήσεις. δ)Τας βασικάς αρχάς και μεθόδους καθορισμού των περιορισμών βάρους και ζυγοσταθμίσεως δια την απογείωσιν, πτήσιν επί αεροπορικής οδού και προσγείωσιν περιλαμβανομένων των υπό του αεροπορικού μεταφορέως εφαρμοζομένων διαδικασιών και του συστήματος ελέγχου βάρους και ζυγοσταθμίσεως. ε)Ενδεδειγμένην αεροναυτιλίαν ίνα καλυφθώσιν αι απαιτήσεις αεροναυτιλίας επί των αεροπορικών οδών επί των οποίων θα εκτελεσθώσι πτήσεις, περιλαμβανομένης της χρησιμοποιήσεως των ραδιοναυτιλιακών βοηθημάτων, των βοηθημάτων προσεγγίσεως δι’ οργάνων και των σχετικών διαδικασιών δια κέκτηται έγκρισιν χρησιμοποιήσεως ο αεροπορικός μεταφορεύς. ς)Συστήματα και διαδικασίας ελέγχου εναερίου κυκλοφορίας αεροδρομίων και εναερίων δια- δρόμων, περιλαμβανομένων των δια ραντάρ δια- δικασιών      ελέγχου    προς      καθοδήγησιν     των         (Αντί της σελ. 717) Σελ. 717(α) Τεύχος 385 - Σελ. 87 Τεχνική εκμετάλλευση αεροσκαφών 38.Ξ.α.3   55 αεροπλάνων εκ του εδάφους κατά την επί αεροπορικής οδού πτήσιν και κατά την προσγείωσιν και απογείωσιν, οσάκις ταύτα είναι σχετικά με την εκτέλεσιν των πτήσεων. ζ)Λειτουργικάς ικανότητας και διαδικασίας χρησιμοποιήσεως του επί του αεροπλάνου εγκατεστημένου ραδιοεπικοινωνιακού και ηλεκτρονικού εξοπλισμού και των εφαρμοζομένων κατά τις πτήσεις του αεροπορικού μεταφορέως κανονικών και επειγούσης ανάγκης διαδικασιών επικοινωνίας. (η)Επαρκή μετεωρολογίαν ίνα εξασφαλίζηται η κατά τρόπον πρακτικόν γνώσις των αρχών παγοποιήσεως, σχηματισμού ομίχλης, καταιγίδαν, μετωπικών συστημάτων και χαρακτηριστικών αερίων μαζών. (θ)Διαδικασίας πτήσεων εντός τεταραγμένου αέρος και εντός περιοχών παγοποιήσεως, χαλάζης, καταιγίδων και ετέρων δυναμικώς επικινδύνων μετεωρολογικών συνθηκών. (ι)Νόμους και κανονισμούς έχοντας εφαρμογήν κατά την εκτέλεσιν πτήσεων άνωθεν ξένων Κρατών. (ια)Διαθεσίμους ευκολίας και υπηρεσίας ερεύνης και διασώσεως κατά μήκος των αεροπορικών οδών και σχετικάς διαδικασίας δια την χρησιμοποίησιν των ευκολιών και υπηρεσιών τούτων εφ’ όσον ήθελεν απαιτηθή τούτο. (ιβ)Νόμους και κανονισμούς διέποντας την μεταφοράν εκρηκτικών και άλλων επικινδύνων υλών. 6.4.3.Αρχική εν Πτήσει Εκπαίδευσις Χειριστών. 6.4.3.1.Γενικά. Η εν πτήσει εκπαίδευσις εκάστου χειριστού δέον όπως περιλαμβάνη, τουλάχιστον, προσγειώσεις και απογειώσεις κατά την ημέραν και νύκτα, άπαντας τους κανονισμούς και εν περιπτώσει επειγούσης ανάγκης, χειρισμούς, δι’ έκαστον τύπον αεροπλάνου επί του οποίου θα διατεθή δι’ εκτέλεσιν πτήσεως ως χειριστή, ως και πτήσιν υπό συνθήκας ομοίας προς τας της πτήσεως δι’ οργάνων. Χειριστής αξιοποιούμενος ίνα χρησιμοποιηθή ως πρόσθετος χειριστής, πέραν του κυβερνήτου και συγκυβερνήτου, δέον όπως επιδείξη εις ελεγκτήν ιπταμένων ή εξουσιοδοτημένον εκπρόσωπον της Υ.Π.Α. την ικανότητά του να απογειώνη και να προσγειώνη έκαστον τύπον αεροπλάνου επί του οποίου θα διατεθή υπό του αεροπορικού μεταφορέως δι’ εκτέλεσιν καθηκόντων.     Σελ. 718(α)  Τεύχος 385 - Σελ. 88 6.4.3.2.Εν Πτήσει Εκπαίδευσις Κυβερνητών. Η εν πτήσει εκπαίδευσις χειριστού αξιοποιουμένου ίνα χρησιμοποιηθή ως κυβερνήτης δέον όπως περιλαμβάνη εν πτήσει εξάσκησιν και εκπαίδευσιν τουλάχιστον εις τους κάτωθι χειρισμούς και διαδικασίας: (α)Εφ’ εκάστου τύπου αεροπλάνου επί του οποίου θα διατεθή δι’ εκτέλεσιν πτήσεων: (1)Απογειώσεις με το μέγιστον εγκεκριμένον βάρος απογειώσεως και χρήσεως μεγίστης ιπποδυνάμεως απογειώσεως και με υποτιθεμένην βλάβην του κρισίμου κινητήρος. Δια τα μεταφορικά αεροπλάνα η υποτιθεμένη βλάβη δέον όπως πραγματοποιήται όσον το δυνατόν πλησιέστερον προς την ταχύτητα V1, η δε εν συνεχεία άνοδος δέον όπως πραγματοποιήται όσον το δυνατόν πλησιέστερον προς την ταχύτητα V2. Ο χειριστής δεόν όπως διαπιστώνη τας ενδεδειγμένας τιμάς δια τας ταχύτητας V1 και V2. (2)Πτήσιν αεροπλάνου με τέσσαρας ή περισσοτέρους κινητήρας, οσάκις τούτο είναι εφικτόν, υπό τους πλέον κρισίμου συνδυασμούς του 50% των κινητήρων εκτός λειτουργίας ή λειτουργούντας με μηδενικήν προώθησιν και με το μέγιστον εγκεκριμένον βάρος προσγειώσεως, χρησιμοποιουμένων των εν τω εγχειριδίω πτήσεως του αεροπλάνου ενδεδειγμένων ταχυτήτων ανόδου. (3)Εξομοιουμένην έξοδον και άνοδον εκ διαμορφώσεως δια προσέγγισιν και προσγείωσιν με το μέγιστον εγκεκριμένον βάρος προσγειώσεως, εκτελουμένας εις ασφαλές ύψος και με τον κρίσιμον κινητήρα εκτός λειτουργίας ή λειτουργούντα με μηδενικήν προώθησιν. Κατάλληλοι συνδυασμοί βάρους και ισχύος του αεροπλάνου μικρότεροι των εν (1), (2), και (3), ως ανωτέρω, δύνανται να χρησιμοποιώνται εφ’ όσον υπό τας συνθήκας ταύτας εξομοιούνται αι ικανότητες επιδόσεως του αεροπλάνου. (β)Εκτέλεσιν πτήσεων υπό συνθήκας ομοίας προς τας της πτήσεως δι’ οργάνων, χρησιμοποιουμένων όλων των τύπων των αεροναυτιλιακών βοηθημάτων και των διαδικασίων προσεγγίσεως, άτινα χρησιμοποιούνται εις τακτικάς πτήσεις. Εάν συγκεκριμένοι τύποι βοηθήματος δεν διατίθενται εις την περιοχήν εκπαιδεύσεως, η σχετική επί τούτων εκπαίδευσις δύναται να γίνεται δια συνθετικών εκπαιδευτικών μέσων.       38.Ξ.α.3 Τεχνική εκμετάλλευση αεροσκαφών   56 6.4.3.3.Εν πτήσει Εκπαίδευσις Συγκυβερνήτου. Η εν πτήσει εκπαίδευσις χειριστού αξιοποιουμένου ίνα χρησιμοποιηθή ως συγκυβερνήτης δέον όπως περιλαμβάνη εν πτήσει εξάσκησιν και εκπαίδευσιν, τουλάχιστον, εις τους κάτωθι χειρισμούς και διαδικασίας : (α)Εφ’ εκάστου τύπου αεροπλάνου επί του οποίου θα διατίθηται δια εκτέλεσιν πτήσεων : (1)Τα ανατιθέμενα εις τον συγκυβερνήτην εν πτήσει καθήκοντα περιλαμβανομένων των περιπτώσεων επειγούσης ανάγκης. (2)Τροχοδρόμησιν. (3)Απογειώσεις και προσγειώσεις. (4)Άνοδον και στροφάς ανόδου. (5)Πτήσιν υπό την ελαχίστην ταχύτητα πτήσεως. (6)Προσέγγισιν εις την απώλειαν στηρίζεως. (7)Κράτησιν και επαναλειτουργίαν κινητήρος. (8)Απογειώσεις και προσγειώσεις με εξομοιουμένην βλάβην κινητήρος. (9)Εκτέλεσιν πτήσεως υπό εξομοιουμένας συνθήκας πτήσεως δι’ οργάνων, περιλαμβανομένης προσεγγίσεως δι’ οργάνων, τουλάχιστον μέχρι των ελαχίστων κύκλου περιορισμένης ορατότητος και αποτυχημένης προσεγγίσεως. β)Εκτέλεσιν πτήσεως υπό εξομοιουμένας συνθήκας πτήσεως δι’ οργάνων, χρησιμοποιουμένων όλων των τύπων των αεροναυτιλιακών βοηθημάτων και διαδικασιών προσεγγίσεως δι΄ οργάνων, άτινα χρησιμοποιούνται εις κανονικάς πτήσεις. Πλην εκείνων των διαδικασιών προσεγγίσεως δια τας οποίας τα κατώτατα ελάχιστα έχουσιν εγκριθή, άπασαι αι λοιπαί διαδικασίαι προσεγγίσεως δύνανται να εκτελώνται δια συνθετικών εκπαιδευτικών μέσων άτινα φέρουσι τα αναγκαία όργανα δια την εξομοίωσιν των ετέρων τούτων εγκεκριμένων  προς χρήσιν υπό του αεροπορικού μεταφορέως αεροναυτιλιακών βοηθημάτων και διαδικασιών προσεγγίσεως δι’ οργάνων. 6.4.4.Αρχική εν Πτήσει Εκπαίδευσις Ιπταμένου μηχανικού. Η αρχική εκπαίδευσις των ιπταμένων μηχανικών δέον όπως περιλαμβάνη τουλάχιστον τα εν υποπαρ. 6.4.2. από (α) έως (δ) καθοριζόμενα, δια την αρχικήν εκπαίδευσιν των χειριστών. Οι ιπτάμενοι μηχανικοί δέον όπως εκπαιδεύωνται επαρκώς εν πτήσει ίνα καθίστανται ικανοί δια την εκτέλεσιν των ανατιθεμένων αυτοίς υπό του αεροπορικού μεταφορέως καθηκόντων. Πλην των διαδικασιών επειγούσης ανάγκης, η εν λόγω εκπαίδευσις δύναται να πραγματοποιήται κατά την διάρκειαν τακτικών ή εκτάκτων πτήσεων και υπό την προϋπόθεσιν ότι αύτη θα εκτελήται υπό την επίβλεψιν κεκτημένου τα προσόντα ιπταμένου μηχανικού, όστις δύναται συγχρόνως να είναι μέλος πληρώματος πτήσεως κατά τας πτήσεις ταύτας.     6.4.5.Αρχική Εκπαίδευσις Αεροναυτίλων. Η αρχική εκπαίδευσις των αεροναυτίλων δέον όπως περιλαμβάνη τουλάχιστον τα εν υποπαρ. 6.4.2. υπ’ αριθ. (α), (β), (γ), (ε), (ς), και (η) καθοριζόμενα δια την αρχικήν εκπαίδευσιν των χειριστών. Προς της αναλήψεως καθηκόντων μέλους πληρώματος πτήσεως, έκαστος αεροναυτίλος δέον όπως εκπαιδευθή επαρκώς εις το έδαφος και εν πτήσει ίνα καταστή ικανός δια την εκτέλεσιν των υπό του αεροπορικού μεταφορέως ανατιθεμένων αυτών καθηκόντων. Η εν πτήσει εκπαίδευσις δύναται να εκτελήται κατά την διάρκειαν τακτικών ή εκτάκτων πτήσεων επί αεροπορικών οδών, εφ’ ων απαιτείται αεροναυτίλος ως μέλος πληρώματος πτήσεων, υπό την προϋπόθεσιν ότι αύτη εκτελείται υπό την επίβλεψιν κεκτημένου τα προσόντα αεροναυτίλου όστις δύνανται να είναι συγχρόνως μέλος πληρώματος πτήσεως. 6.4.6.Αρχική Εκπαίδευσις Ιπταμένου Ραδιοτηλεγραφητού. Η αρχική εκπαίδευσις ιπταμένου ραδιοτηλεγραφητού δέον όπως περιλαμβάνη τουλάχιστον τα εν υποπαρ. 6.4.2. υπ’ αριθ. (α), (β), (γ), (ς), (ζ) και (ια) καθοριζόμενα δια την αρχικήν εκπαίδευσιν των χειριστών. "6.4.7.Αρχική εκπαίδευσις μελών πληρώματος εις διαδικασίας επειγούσης ανάγκης. Η επί των διαδικασιών επειγούσης ανάγκης εκπαίδευσις δέον όπως είναι τοιαύτη, ώστε έκαστον μέλος πληρώματος να λαμβάνη την προσήκουσαν ατομικήν εκπαίδευσιν, εφ’ όλων των διαδικασιών και καθηκόντων, άτινα δέον όπως εκτελέση εν περιπτώσει επειγούσης ανάγκης, ως και επί της ενδεδειγμένης συνεργασίας και συντονισμού μεταξύ των μελών του πληρώματος. Τουλάχιστον τα ακόλουθα, ως δι’ έκαστον μέλος πληρώματος ενδείκνυται, θα διδάσκωνται εν προκειμένω : α)Ακολουθησόμεναι διαδικασίαι εν περιπτώσει βλάβης κινητήρος ή κινητήρων ή ετέρου τμήματος ή συστήματος. β)Περίπτωσις επειγούσης ανάγκης λόγω απωλείας ρυθμιζομένης πιέσεως. γ)Πυρκαϊά εν πτήσει ή επί του εδάφους. δ)Προσθαλάσσωσις, εγκατάλειψις αεροπλάνου. ε)Θέσεις, λειτουργία και χρήσις εξοπλισμού επειγούσης ανάγκης. Άπαντες οι χειρισταί και οι ιπτάμενοι μηχανικοί δέον όπως διδάσκωνται και εκμανθάνωσι τον τρόπον χρήσεως των στοιχείων του κινητήρος προς επίτευξιν πτήσεων μεγάλης διαρκείας και μεγίστης ακτίνος ενεργείας. Δια την εκπαίδευσιν των μελών του πληρώματος εις τας διαδικασίας επειγούσης ανάγκης, δύνανται να χρησιμοποιώνται συνθετικά εκπαιδευτικά μέσα, κινηματογραφικαί ταινίαι, διαλέξεις ως και    πάσα   ετέρα     δι’  εποπτικών     μέσων     μέ-   (Αντί της σελ. 719) Σελ. 719(α) Τεύχος 385 - Σελ. 89 Τεχνική εκμετάλλευση αεροσκαφών 38.Ξ.α.3   57 θοδος, δυναμένη να εξασφαλίση ότι έκαστον μέλος πληρώματος θα εκπαιδεύηται επαρκώς εις την χρήσιν όλων των συσκευών επειγούσης ανάγκης, ως π.χ. λεμβών διασώσεως, συσκευών οξυγόνου, κλιμάκων και σχοινίων ταχείας εγκαταλείψεως του αεροπλάνου, εξόδων κινδύνου κλπ. Εις άπαντα τα μέλη πληρώματος αεροπλάνων, ιπταμένων εις ύψη πτήσεως μεγαλύτερα των 25000 ποδών, δέον όπως παρέχηται επαρκής εκπαίδευσις και επί των κατωτέρω τουλάχιστον θεμάτων : α)Αναπνοή. β)Υποξυγοναιμία. γ)Διάρκεια διατηρήσεως των αισθήσεων, άνευ συμπληρωματικού οξυγόνου, εις διάφορα ύψη. δ)Διάτασις των αερίων. ε)Σχηματισμός φυσαλίδων αερίων εντός του αίματος. ς)Φαινόμενα παθολογικά εις περιπτώσεις απωλείας της σταθεράς πιέσεως του θαλάμου επιβατών και του θαλάμου διακυβερνήσεως του αεροπλάνου. Ωσαύτως το πρόγραμμα εκπαιδεύσεως επί των διαδικασιών επειγούσης ανάγκης δέον όπως περιλαμβάνη και τας δια τον τύπον του αεροπλάνου και τα μέσα εξοπλισμού τούτου, ενδεδειγμένας ασκήσεις επί των κάτωθι: α)Προσθαλάσσωσις. β)Εγκατάλειψις του αεροπλάνου. γ)Πυρόσβεσις. δ)Λειτουργία και χρήσις των εξόδων κινδύνου. ε)Τοποθέτησις και χρήσις κλιμάκων ταχείας εγκαταλείψεως. ς)Τοποθέτησις και χρήσις των σχοινίων ταχείας εγκαταλείψεως. ζ)Διαδικασίαι χρησιμοποιήσεως του συστήματος οξυγόνου επιβατών και πληρώματος. η)Μετακόμισις των λεμβών διασώσεως εκτός του αεροπλάνου, πλήρωσιν τούτων δι’ αέρος και επιβίβασις επ’ αυτών των επιβατών. θ)Τοποθέτησις επί του σώματος και πλήρωσις δι’ αέρος των ατομικών σωσιβίων. ι)Μεταχείρισις των επιβατών εν ώρα επειγούσης ανάγκης. Κατά την εκτέλεσιν των ως άνω ασκήσεων ο μεταφορεύς δέον όπως βεβαιούται ότι έκαστος εκπαιδευόμενος εκτελεί απάσας τας ενεργείας, αίτινες έχουσι σχέσιν με την εκτέλεσιν των καθηκόντων του εν ώρα ανάγκης, εξαιρέσει εκείνων των ασκήσεων τας οποίας η ΥΠΑ θεωρεί ότι δύναται οι εκπαιδευόμενοι να εκμάθουν δι’ εποπτικών μέσων". Η υποπαρ. 6.4.7. αντικατεστάθη ως άνω δια του άρθρ. 2 Β.Δ. 282 της 6/14 Απρ. 1970 (ΦΕΚ Α΄ 85), Διόρθ. Ημαρτ. ΦΕΚ Α΄ 102 της 5 Μαΐου 1970.     Σελ. 720(α) Τεύχος 385 - Σελ. 90 38.Ξ.α.3 Τεχνική εκμετάλλευση αεροσκαφών   58 6.4.8.Αρχική Εκπαίδευσις Επιμελητών Πτήσεων. Το πρόγραμμα εκπαιδεύσεως επιμελητών πτήσεων δέον όπως προβλέπη εκπαίδευσιν ως προς  τα καθήκοντα και τας ευθύνας τούτων ως και εκπαίδευσιν επί των διαδικασιών πτητικής  λειτουργίας, ήτοι: α)Διαδικασία ελέγχου εναερίου κυκλοφορίας. β)Ικανότης επιδόσεων και περιορισμοί των υπό του αεροπορικού μεταφορέως χρησιμοποιουμένων αεροπλάνων. γ)Απαιτήσεις πτητικής λειτουργίας αεροπλάνων, ως καθορίζωνται υπό του παρόντος. δ)Τηλεπικοινωνιακαί ευκολίαι κατά μήκος των αεροπορικών οδών και ραδιοεπικοινωνιακός εξοπλισμός αεροπλάνων. ε)Αεροναυτιλιακά βοηθήματα και ευκολίαι κατά μήκος των αεροπορικών οδών εν σχέσει προς τας χρησιμοποιούμενας υπό των μελών του πληρώματος πτήσεως διαδικασίας και μεθόδους αεροναυτιλίας. ς)Μετεωρολογία θεωρητικώς και πρακτικώς, περιλαμβανομένων ειδικών μετεωρολογικών συνθηκών, αίτινες συνήθως αντιμετωπίζονται επί των αεροπορικών οδών του αεροπορικού μεταφορέως. ζ)Ειδικοί όροι και το εγχειρίδιον τεχνικής εκμεταλλεύσεως του αεροπορικού μεταφορέως ως προς τα σχετικά με την εκτέλεσιν των πτήσεων σημεία. Ιδιαιτέρα έμφασις δέον όπως δίδεται ως προς τας ακολουθησομένας διαδικασίας εν περιπτώσει επειγούσης ανάγκης, περιλαμβανομένου του συναγερμού των ενδεδειγμένων κρατικών υπηρεσιών, υπηρεσιών του αεροπορικού μεταφορέως και ιδιωτικών τοιούτων, προς παροχήν τη μεγίστης δυνατής βοηθείας εις κινδυνεύον αεροπλάνον. 6.4.8.1.Εξέτασις δι’ ανάληψιν Καθηκόντων. Προ της κατ’ αρχήν αναθέσεως καθηκόντων εις επιμελητήν πτήσεων ούτος δέον όπως επιδείξει, εις εξουσιοδοτημένον, όπως βεβαιοί σχετικώς, πρϊστάμενον επιμελητήν πτήσεων ή εκπαιδευτήν, ότι γνωρίζει κατά τρόπον ικανοποιητικόν τα ακόλουθα: α)Τας εχούσας εφαρμογήν εις τας πτήσεις του αεροπορικού μεταφορέως διατάξεις των ειδικών όρων και του εγχειριδίου τεχνικής εκμεταλλεύσεως του αεροπορικού μεταφορέως, του παρόντος Δ/τος και ετέρων Νόμων και κανονισμών, ως και κανονισμών ετέρων Κρατών μέσω ή προς τα οποία εκτελεί πτήσεις ο αεροπορικός μεταφορεύς.      β)Τας επιδόσεις, περιορισμούς και χαρακτηριστικά των υπό του αεροπορικού μεταφορέως χρησιμοποιουμένων αεροπλάνων. γ)Τα στοιχεία πτήσεως ταξειδίου και ταχύτητα ταξειδίου δια τας διαφόρους διαμορφώσεις των υπό του αεροπορικού μεταφορέως χρησιμοποιουμένων αεροπλάνων. δ)Τας αρχάς και μεθόδους καθορισμού των περιορισμών βάρους και ζυγοσταθμίσεως δι’ απογείωσιν, επί αεροπορικής οδού, δια προσγείωσιν και το υπό του αεροπορικού μεταφορέως εφαρμοζόμενον σύστημα ελέγχου του βάρους δι’ έκαστον τύπον αεροπλάνου χρησιμοποιούμενον υπό τούτου. Το μέγιστον εγκεκριμένον φορτίον δια τα υπό του αεροπορικού μεταφορέως χρησιμοποιούμενα αεροπλάνα εν σχέσει προς τας επί αεροπορικής οδού και αερολιμένας απαιτήσεις του παρόντος. ε)Τας τηλεπικοινωνιακάς και αεροναυτιλιακάς ευκολίας του αεροπορικού μεταφορέως, των Κρατικών Υπηρεσιών και ιδιωτικών οργανισμών, αίτινες χρησιμοποιούνται υπό του αεροπορικού μεταφορέως κατά την εκτέλεσιν πτήσεων, περιλαμβανομένων των χαρακτηριστικών και των περιορισμών τούτων. ς)Την επίδρασιν των μετεωρολογικών συνθηκών επί της ραδιοεπικοινωνίας μετά των αεροπλάνων. ζ)Τους χρησιμοποιηθησομένους αερολιμένας και γενικήν μορφολογίαν του εδάφους άνωθεν του οποίου θα ίπτανται τα αεροπλάνα. η)Τα επικρατούντα μετεωρολογικά φαινόμενα. θ)Τας διαθεσίμους πηγάς μετεωρολογικών πληροφοριών, τας δυναμένας να χρησιμοποιηθώσιν κατά τας πτήσεις. ι)Τας σχετικάς διαδικασίας ελέγχου εναερίου κυκλοφορίας. ια)Τας διαδικασίας επειγούσης ανάγκης δι’ έκαστον αεροπλάνον του αεροπορικού μεταφορέως, ως εμφαίνηται εις το εγχειρίδιον τεχνικής εκμεταλλεύσεως, και τας διαδικασίας επειγούσης ανάγκης τας εφαρμοζομένας συμφώνως προς το σύστημα ελέγχου πτήσεων του αεροπορικού μεταφορέως, ως τούτο απαιτείται δια την παροχήν βοηθείας εις τον κυβερνήτην προς αποφυγήν επικινδύνων συνθηκών πτήσεως ή παροχή εις τούτον βοηθείας οσάκις το αεροπλάνον ευρίσκεται εν κινδύνω.       (Μετά τη σελ. 720(α) Σελ. 720,01 Τεύχος 385 - Σελ. 91 Τεχνική εκμετάλλευση αεροσκαφών 38.Ξ.α.3   59 38.Ξ.α.3 Τεχνική εκμετάλλευση αεροσκαφών   60 6.5.Σύνθεσις και Απαιτήσεις Πληρώματος. 6.5.1.Σύνθεσις Πληρώματος - Γενικά. Απαγορεύεται η υπό των αεροπορικών μεταφορέων εκτέλεσις πτήσεων δι’ αεροπλάνων με πλήρωμα πτήσεως ολιγώτερον του ελαχίστου τοιούτου, του καθοριζομένου εν τω εγχειριδίω πτήσεως του αεροπλάνου και του υπό του παρόντος Δ/τος απαιτουμένου δια το είδος της εκτελεσθησομένης πτήσεως. Η ΥΠΑ δύναται να απαιτήση πρόσθετα μέλη πληρώματος πτήσεως ή επί πλέον αεροσυνοδούς οσάκις, λαμβανομένων υπ’ όψιν του τύπου του χρησιμοποιουμένου αεροπλάνου, του είδους της εκτελεθησομένης πτήσεως και της διαρκείας της πτήσεως μεταξύ των σημείων ένθα γίνεται αλλαγή πληρώματος, διαπιστώσει ότι πρόσθετα μέλη πληρώματος είναι αναγκαία προς επίτευξιν υψηλού βαθμού ασφαλείας. Όπου αι διατάξεις του παρόντος Δ/τος απαιτούν την εκτέλεσιν δύο ή περισσοτέρων διακεκριμένων λειτουργημάτων, δια τα οποία απαιτείται αντίστοιχον πτυχίον ιπταμένου, η απαίτησις αύτη δεν πληρούται δια της εκτελέσεως περισσοτέρων, κατά τον αυτόν χρόνον, λειτουργημάτων υπό του αυτού προσώπου. "6.5.1.1.Ελάχιστος αριθμός μελών πληρώματος Πτήσεως. Ανεξάρτητα από τις απαιτήσεις που καθορίζονται στην παρούσα υποπαρ. 6.5.1., σε όλες τις πτήσεις μεταφοράς επιβατών, οι οποίες εκτελούνται με αεροπλάνα για τα οποία έχουν εφαρμογή οι διατάξεις του παρόντος Κανονισμού, ο ελάχιστος αριθμός των μελών πληρώματος πτήσεως πρέπει να είναι δύο χειρισταί". Το εδάφ. 6.5.1.1. όπως είχε αντικατασταθεί, αντικαταστάθηκε και πάλι ως άνω από την παρ. 6 άρθρ. 5 ΠΔ 485/1 Ιουν. - 4 Ιουλ. 1979 (ΦΕΚ Α΄ 147). 6.5.1.2.Έκτακτος Αναπλήρωσις Ιπταμένου Μηχανικού. Εις πτήσεις καθ’ ας απαιτείται ιπτάμενος μηχανικός, εν τουλάχιστον έτερον μέλος πληρώματος πτήσεως δέον όπως έχη επαρκώς αξιοποιηθή ούτως ώστε, εν περιπτώσει ασθενείας ή ετέρας ανικανότητος του ιπταμένου μηχανικού, να δύναται να εκτελέση το έργον του ιπταμένου μηχανικού, ίνα περατωθή ασφαλώς η πτήσις. Δια την κατά τας περιπτώσεις ταύτας εκτέλεσιν υπό χειριστού των εργασιών του ιπταμένου μηχανικού δεν απαιτείται αντίστοιχον πτυχίον. 6.5.1.3.Καθήκοντα δι’ έκαστον Μέλος Πληρώματος εν περιπτώσει εγκαταλείψεως του Αεροπλάνου. Έκαστος αεροπορικός μεταφορεύς δέον όπως αναθέτη εις έκαστον μέλος πληρώματος όλας τας αναγκαίας εργασίας, ας τούτο δέον όπως εκτελέση εν περιπτώσει  εγκαταλείψεως του αεροπλάνου ή απωλείας της ρυθμιζομένης πιέσεως. Αι εν προκειμένω εργασίας και τα καθήκοντα εκάστου μέλους πληρώματος δέον όπως αναγράφωνται εις το εγχειρίδιον τεχνικής εκμεταλλεύσεως.      "6.5.2.Κυβερνήτης. Δι’ εκάστην πτήσιν ο αεροπορικός μεταφορεύς δέον όπως ορίζη ένα χειριστήν, κάτοχον των εν υποπαρ. 6.1.2.2. καθοριζομένων προσόντων και αξιοποιημένων κατά τα εν παρ. 6.1.3. του παρόντος καθοριζόμενα, όστις θα εκτελή τα καθήκοντα και θα φέρη τας ευθύνας του κυβερνήτου". Η υποπαρ. 6.5.2. αντικατεστάθη ως άνω δια του άρθρ. 2 Β.Δ. 282 της 6/14 Απρ. 1970 (ΦΕΚ Α΄ 85), Διόρθ. Ημαρτ. ΦΕΚ Α΄ 102 της 5 Μαΐου 1970. "6.5.3.Συγκυβερνήτης 6.5.3.1. Για κάθε πτήση ο αεροπορικός μεταφορεύς πρέπει να ορίζει ένα χειριστή κάτοχο τουλάχιστον των προσόντων που καθορίζονται στο εδαφ. 6.1.2.2.2. του παρόντος, ο οποίος θα εκτελεί καθήκοντα συγκυβερνήτου. 6.5.3.2. ΄Ενας τουλάχιστον από τους συγκυβερνήτας που ορίζονται μέλη πληρώματος πτήσεως των αεροπλάνων που εκτελούν πτήσεις για τις οποίες απαιτούνται 3 ή περισσότεροι χειρισταί, πρέπει να είναι κάτοχος εν ισχύϊ πτυχίου χειριστού εναερίων γραμμών με ικανότητα κυβερνήτου στον τύπο του αεροπλάνου στον οποίο θα χρησιμοποιηθεί και να έχει αξιοποιηθεί πλήρως, για να χρησιμοποιηθεί ως κυβερνήτης". Η υποπαρ. 6.5.3. αντικαταστάθηκε ως άνω από την παρ. 7 άρθρ. 5 Π.Δ. 485/1 Ιουν. - 4 Ιουλ. 1979 (ΦΕΚ Α΄ 147. 6.5.3.2.(Κατηργήθη δια του άρθρ. 2 Β.Δ. 282 της 6/14 Απρ. 1970 (ΦΕΚ Α΄ 85), Διόρθ. Ημαρτ. ΦΕΚ Α΄ 102 της 5 Μαΐου 1970. 6.5.4.Έτεροι Χειρισταί. Χειρισταί χρησιμοποιούμενοι ως τοιούτοι υπό ιδιότητα ετέραν της του κυβερνήτου ή συγκυβερνήτου, δέον όπως κέκτηνται εν ισχύϊ επαγγελματικού πτυχίου χειριστού Β΄ τουλάχιστον τάξεως και ειδικότητα πτήσεως δι’ οργάνων. 6.5.5.Ιπτάμενος Μηχανικός. Δι’ άπαντα τα αεροπλάνα μεγίστου εγκεκριμένου βάρους απογειώσεως μεγαλυτέρου των 80.000 LBS, απαιτείται ως μέλος πληρώματος πτήσεως ιπτάμενος μηχανικός, κάτοχος εν ισχύϊ πτυχίου ιπταμένου μηχανικού μετά της ενδεδειγμένης ικανότητος τύπου, επιτρεπομένης εις ειδικάς περιπτώσεις της αντικαταστάσεώς του υπό χειριστού εξοικειωμένου προς τα καθήκοντα ταύτα, εφ’ όσον τούτο προβλέπεται εν τω εγκεκριμένω υπό της ΥΠΑ εγχειριδίω πτήσεως του αεροπλάνου. 6.5.6.Αεροναυτίλος. Το πλήρωμα πτήσεως δέον όπως περιλαμβάνη αεροναυτίλον, κάτοχον εν ισχύϊ πτυχίου, εις εκείνας τας πτήσεις άνωθεν περιοχών αεροπορικών οδών ή τμημάτων αυτών άτινας η ΥΠΑ ήθελεν καθορίσει ότι δια την ασφαλή εκτέλεσίν των, απαιτείται αστροναυτιλία ή έτεροι εξειδικευμένοι τρόποι ναυτιλίας, οίτινες δεν δύναται να εκτελεσθώσι επαρκώς εκ της θέσεως των χειριστών, άνευ σοβαράς απασχολήσεως και βλάβης των ετέρων κυρίων καθηκόντων αυτών.        (Αντί για τη σελ. 721(β) Σελ. 721(γ)  Τεύχος 716 - Σελ. 119 Τεχνική εκμετάλλευση αεροσκαφών 38.Ξ.α.3   61 6.5.7.Ιπτάμενος Ραδιοτηλεγραφητής. Το πλήρωμα πτήσεως δέον όπως περιλαμβάνη ιπτάμενον ραδιοτηλεγραφητήν, κάτοχον εν ισχύϊ πτυχίου, εις πτήσεις άνωθεν περιοχών, αεροπορικών οδών ή τμημάτων αυτών δια τας οποίας η ΥΠΑ καθώρισεν ότι η ραδιοτηλεγραφία είναι αναγκαία ίνα εκπληρωθώσιν αι απαιτήσες ραδιοεπικοινωνίας  μεταξύ αεροπλάνων και ενδεδειγμένων σταθμών εδάφους. "6.5.8.Αεροσυνοδοί: Ο αεροπορικός μεταφορεύς δέον όπως χρησιμοποιή αεροσυνοδούς εις απάσας τας δια την μεταφοράν επιβατών εκτελουμένας τακτικάς και εκτάκτους πτήσεις ινα εξασφαλίζεται η απαιτουμένη  ασφάλεια όλων των επί του αεροπλάνου επιβατών εις περιπτώσεις επειγούσης ανάγκης ή εις καταστάσεις απαιτούσας επείγουσαν εγκατάλειψιν του αεροπλάνου, κατ’ αριθμόν ως κατωτέρω καθορίζεται: α)Δι’ αεροπλάνα, άτινα διαθέτουν 10 έως 50 θέσεις επιβατών απαιτείται εις τουλάχιστον αεροσυνοδός. β)Δι’ αεροπλάνα, άτινα διαθέτουν περισσοτέρας των 50 θέσεων επιβατών απαιτείται εις τουλάχιστον αεροσυνοδός ανά εκάστην πλήρη πεντηκοντάδα θέσεων επιβατών. Μία ή πλείονες θέσεις επιβατών μετά την τελευταία πλήρη πεντηκοντάδα θωρούνται ότι συνιστούν πλήρη πεντηκοντάδα απαιτουμένου και δι’ αυτήν ενός αεροσυνοδού. Κατ’ εξαίρεσιν η ΥΠΑ δύναται, εις ειδικάς περιπτώσεις και κατόπιν αιτήσεως του αεροπορικού μεταφορέως, να εγκρίνη την επιβίβασιν μικροτέρου, του ως άνω καθοριζομένου, αριθμού αεροσυνοδών, εφ’ όσον ο αεροπορικός μεταφορεύς αποδεικνύει  ότι άπασαι αι απαιτούμεναι ενέργειαι επειγούσης ανάγκης και ασφαλείας δύνανται να εκτελεσθούν ικανοποιητικώς, λαμβανομένων υπ’ όψει: Της φύσεως της προτιθεμένης πτήσεως, του αριθμού των θέσεων επιβατών, των διαμερισμάτων του αεροπλάνου, των εξόδων κινδύνου και εξοπλισμού επειγούσης ανάγκης ή της υπάρξεως άλλων εκπαιδευμένων μελών του πληρώματος , άτινα δεν ευρίσκονται εν υπηρεσία εις τον θάλαμον διακυβερνήσεως και άτινα θα δύνανται να χρησιμοποιηθούν εις περιπτώσεις επειγούσης ανάγκης. Ο αεροπορικός μεταφορεύς δέον όπως αποδεικνύη ότι οι αεροσυνοδοί είναι ικανοί να εκτελέσουν τα εις αυτούς ανατιθέμενα καθήκοντα κατά την διάρκειαν επειγούσης ανάγκης". Η παρ. 6.5.8. αντικατεστάθη ως άνω δια του άρθρου μόνου Π.Δ. 110 της 14/27 Ιουλ. 1973 (ΦΕΚ Α΄ 160). (Διόρθ. Σφαλμ. στο ΦΕΚ Α΄ 297/1973) 6.5.9.Επιμεληταί Πτήσεων. Οσάκις το σύστημα ελέγχου πτήσεων του αεροπορικού μεταφορέως προβλέπει την χρησιμοποίησιν επιμελητών πτήσεων, ο αεροπορικός μεταφορεύς δέον όπως διαθέτη εις έκαστον κέντρον ελέγχου πτήσεων επαρκή αριθμόν κεκτημένων των προσόντων επιμελητών     Σελ. 722(γ)  Τεύχος 716 - Σελ. 120  πτήσεων επαρκή αριθμόν κεκτημένων των προσόντων επιμελητών πτήσεων, ούτως ώστε να δύναται ούτοι να διεκπεραιώνωσι κανονικώς τα ανατιθέμενα αυτοίς καθήκοντα ίνα εξασφαλίζηται η ασφάλεια εκάστης πτήσεως, ήτις ευρίσκεται η ασφάλεια εκάστης πτήσεως, ήτις ευρίσκεται υπό τον έλεγχον των τοιούτων κέντρων. Έλεγχος Πτήσεων Άρθρ.7.-7.1.Ευθύνη Αεροπορικού Μεταφορέως. 7.1.1.Γενικά. Ο αεροπορικός μεταφορεύς δέον όπως ασκή τοιούτον έλεγχον επί των πτήσεων, αίτινες εκτελούνται κατά τας διατάξεις του παρόντος Δ/τος, ώστε να εξασφαλίζηται η ασφάλεια των επιβατών, των μελών του πληρώματος, των παραδοθέντων εις αυτόν δι’ αερομεταφορών περιουσιακών στοιχείων και των χρησιμοποιουμένων αεροπλάνων και να επιτυγχάνηται ικανοποιητική εν γένει τεχνική εκμετάλλευσις των αεροπλάνων. 7.1.2.Σύστημα Ελέγχου Πτήσεων. 7.1.2.1.Γενικά: Ο αεροπορικός μεταφορεύς δέον όπως ασκή έλεγχον επί των υπ’ αυτού εκτελουμένων τακτικών και εκτάκτων πτήσεων μέσω συστήματος όπερ θα καθιστά τούτον πλήρη και συγκεκριμένον. Δια του εν λόγω συστήματος δύναται να ανατίθηται η ευθύνη του ελέγχου των πτήσεων εις τον κυβερνήτην του αεροπλάνου και τον εν υπηρεσία υπεύθυνον επιμελητήν πτήσεων ή μόνον εις τον κυβερνήτην του αεροπλάνου. Οσάκις ο έλεγχος των πτήσεων ασκείται από κοινού, υπό επιμελητού πτήσεων και κυβερνήτου του αεροπλάνου, ο υπεύθυνος επιμελητής πτήσεων δέον όπως κέκτηται εν ισχύϊ πτυχίου επιμελητού πτήσεων εκδοθέντος ή αναγνωρισθέντος υπό της Υ.Π.Α. Το υπό του αεροπορικού μεταφορέως εφαρμοζόμενον σύστημα ελέγχου πτήσεων δέον όπως καθορίζηται σαφώς εις το εγχειρίδιον τεχνικής εκμεταλλεύσεως αυτού. Το εν λόγω εγχειρίδιον δέον όπως περιλαμβάνη καθήκοντα, ευθύνας, οδηγίας και κατευθύνσεις προς το αρμόδιον προσωπικόν του αεροπορικού μεταφορέως. Το εφαρμοζόμενον υπό του αεροπορικού μεταφορέως σύστημα ελέγχου πτήσεων υπόκειται εις την έγκρισιν της Υ.Π.Α. 7.1.2.2.Διατάξεις Συστήματος Ελέγχου Πτήσεων. Το υπό αεροπορικού μεταφορέως εφαρμοζόμενον σύστημα ελέγχου πτήσεων δέον όπως εξασφαλίζη ότι: α)Εκάστη πτήσις σχεδιάζεται και εκτελείται συμφώνως προς τας διατάξεις του παρόντος και υφ’ ικανού και κεκτημένου των προσόντων προσωπικού. β)Το αεροπλάνον και ο απαιτούμενος εξοπλισμός είναι πτητικώς ικανά και έτοιμα προς χρήσιν, φέρονται δε επαρκείς εφεδρικαί ποσότητες καυσίμων και ελαίου δι’ εκάστην πτήσιν.            38.Ξ.α.3 Τεχνική εκμετάλλευση αεροσκαφών   62 γ)Αι απαιτούμεναι αεροναυτιλιακαί, τηλεπικοινωνιακαί και μετεωρολογικαί ευκολίαι και υπηρεσίαι δι’ απογείωσιν, πτήσιν επί αεροπορικής οδού, προσέγγισιν και προσγείωσιν είναι επαρκείς. δ)Η πτήσις του αεροπλάνου θα εκτελεσθή συμφώνως προς εγκεκριμένας διαδικασίας και τους, υπό των ειδικών όρων πτητικής ικανότητος, καθοριζομένους περιορισμούς πτητικής λειτουργίας δια το υπ’ όψιν αεροπλάνον και ότι η σχεδίασις της πτήσεως γίνεται κατά τρόπον όστις επιτρέπει την εκτέλεσιν ταύτης εντός των εν τω παρόντι καθοριζομένων περιορισμών πτητικής ικανότητος και επιδόσεων του αεροπλάνου. ε)Δεν θα γίνεται έναρξις ή συνέχισις πτήσεώς τινος προς τον αερολιμένα προορισμού, οσάκις αι υφιστάμεναι ή αι προβλεπόμεναι μετεωρολογικαί συνθήκαι δεικνύουν ότι τα υπό του παρόντος Δ/τος ελάχιστα οροφής και ορατότητος δεν δύνανται να εφαρμοσθούν ή οσάκις υφίστανται έτεραι μετεωρολογικαί συνθήκαι, αίτινες δυνατόν να επιδράσουν επικινδύνως επί της συγκεκριμένης πτήσεως. ς)Τα εγκεκριμένα επί τη βάσει του παρόντος Δ/τος ελάχιστα οροφής και ορατότητος θα αυξάνωνται, εις περίπτωσιν καθ’ ήν ο κυβερνήτης δεν έχει συμπληρώσει 100 ώρας πτήσεως επί του συγκεκριμένου τύπου αεροπλάνου ως κυβερνήτης επί τακτικών πτήσεων, δια τας 50 πρώτας μεν ώρας κατά 100΄ π. και 800 μ., δια τας επομένας δε 50 ώρας κατά 100΄π. και 400 μ. Η τοιαύτη αύξησις δεν απαιτείται οσάκις οι αερολιμένες χρησιμοποιούνται ως αεροδρόμια εναλλαγής. ζ)Εκάστη πτήσις θα εκτελήται συμφώνως προς το εγχειρίδιον τεχνικής εκμεταλλεύσεως του αεροπορικού μεταφορέως και τους υπό της ΥΠΑ εκδοθέντας ειδικούς όρους τεχνικής εκμεταλλεύσεως. η)Το αρμόδιον προσωπικόν τεχνικής εκμεταλλεύσεως, περιλαμβανομένων των κυβερνητών, ειδοποιείται εγκαίρως και κανονικώς περί όλων των αλλαγών εις τον εξοπλισμόν, τας διαδικασίας εκμεταλλεύσεως, την χρησιμοποίησιν των αεροναυτιλιακών βοηθημάτων, τους αερολιμένας, τας διαδιακασίας εναερίου κυκλοφορίας και τας τυχόν ανωμαλίας των αεροναυτιλιακών ευκολιών και ευκολιών εδάφους ως και περί όλων των γνωστών συνθηκών παγοποιήσεως ή ετέρων επικινδύνων μετεωρολογικών συνθηκών, σχετικών προς την εκτελεσθησομένην πτήσιν. θ)Οσάκις υφίστανται συνθήκαι, αίτινες αποτελούν κίνδυνον δια την ασφαλή εκτέλεσιν των πτήσεων περιλαμβανομένης της καταστάσεως του αερολιμένος και των διαδρόμων, θα περιορίζωνται ή θα αναστέλλωνται αι πτήσεις μέχρις ότου η επικίνδυνος συνθήκη διορθωθή.       7.1.2.3.Προγράμματα Πτήσεων (Δρομολόγια). Εις τα τιθέμενα υπό του αεροπορικού μεταφορέως εν ισχύϊ προγράμματα (δρομολόγια) πτήσεις, δέον όπως προβλέπεται επαρκής χρόνος δια την κατάλληλον εξυπηρέτησιν και εφοδιασμόν του αεροπλάνου δια καυσίμων και λιπαντικών εις τους ενδιαμέσους σταθμούς. Κατά τον καθορισμόν των εν λόγω προγραμμάτων ο αεροπορικός μεταφορεύς δέον όπως λαμβάνη υπ’ όψιν του τους επικρατούντας ανέμους κατά μήκος των εγκεκριμένων αεροπορικών οδών. Η ταχύτης ταξειδίου επί της οποίας θα βασίζωνται τα εν λόγω προγράμματα δέον όπως μη υπερβαίνη την επιτυγχανομένη με ιπποδύναμιν ταξειδίου, ως αύτη καθορίζεται εις τους ειδικούς όρους πτητικής ικανότητος δια τους κινητήρας του χρησιμοποιουμένου τύπου αεροπλάνου. 7.1.2.4.Μεταφορά Εκρητικών Υλών και άλλων Επικινδύνων Αντικειμένων. Απαγορεύεται η μεταφορά εκρηκτικών υλών και άλλων επικινδύνων αντικειμένων εκτός εκείνων άτινα τυγχάνουν αναγκαία δια την πτητικήν λειτουργίαν του αεροπλάνου ή την αεροναυτιλίαν τούτου ή δια την ασφάλειαν του προσωπικού ή των επί του αεροπλάνου επιβατών, εκτός εάν η μεταφορά τοιούτων αντικειμένων έχει εγκριθή ή ενεργείται συμφώνως προς τον έχοντα εν προκειμένω εφαρμογήν σχετικόν κανονισμόν. Θεωρούνται ως επικίνδυνα αντικείμενα ιδία τα αναφλέξιμα υγρά ή στερεά, τα οξειδωτικά υλικά, τα διαβρωτικά υγρά, τα αναφλέξιμα και μη αναφλέξιμα πεπιεσμένα αέρια, τα υγρά ή αεριώδη δηλητήρια, τα δηλητηριώδη υγρά ή στερεά ή δακρυγόνα αέρια ως και ωρισμένα αντικείμενα, άτινα δυνατόν να καταστώσιν επικίνδυνα εφ’ όσον ευρίσκονται εν γειτνιάσει προς άλλα τοιαύτα. 7.1.2.5.Φόρτωσις Αεροπλάνων. 7.1.2.5.1.Γενικά. Έκαστος Αεροπορικός μεταφορεύς δέον όπως βεβαιούται ότι το υπεύθυνον δια την επίβλεψιν της φορτώσεως και την προετοιμασία του δηλωτικού φορτώσεως προσωπικόν είναι ενημερωμένον και εξοικειωμένον με το υπ’ αυτό εφαρμοζόμενον σύστημα φορτώσεως και ζυγοσταθμίσεως. «7.1.2.5.2.Μεταφορά φορτίου. Όλο το φορτίο πρέπει να φορτώνεται και να προσδένεται ασφαλώς μέσα στα εγκεκριμένα, σύμφωνα με τον κανονισμό περί πτητικής ικανότητος μεταφορικών αεροπλάνων, διαμερίσματα. Τοποθέτηση φορτίου μέσα στο θάλαμο διακυβερνήσεως του αεροπλάνου απαγορεύεται». Το εδάφ. 7.1.2.5.2. αντικαταστάθηκε ως άνω από την παρ. 1 άρθρ. 6 Π.Δ. 485/1 Ιουν. – 4 Ιουλ. 1979 (ΦΕΚ Α΄ 147).     (Αντί για τη σελ. 723) Σελ. 723(α) Τεύχος 716 – Σελ. 121 Τεχνική εκμετάλλευση αεροσκαφών 38.Ξ.α.3   63 7.1.2.5.3.Μεταφορά Φορτίου εις τα Διαμερίσματα Επιβατών. Οσάκις αι συνθήκαι της εκμεταλλεύσεως απαιτούν την μεταφοράν φορτίου, όπερ δεν δύναται να φορτωθή εις τα εν εδαφ. 7.1.2.5.2. μνημονευθέντα εγκεκριμένα διαμερίσματα, δύναται τούτο να φορτωθή εντός των διαμερισμάτων επιβατών υπό την προϋπόθεσιν ότι θα πληρώνται αι ακόλουθοι απαιτήσεις:  α)θα έχη συσκευασθή ή καλυφθή κατά τρόπον ώστε να αποφεύγηται πιθανός τραυματισμός των επιβατών κατά την διάρκειαν όλων, των, κανονικώς, αντιμετωπιζομένων συνθηκών εν πτήσει και επι του εδάφους. β)θα έχη προσδεθή κατά τον ενδεδειγμένον τρόπον εις το αεροπλάνον, ούτως ώστε να αποκλείωνται αι πιθανότητες κυλίσεως υφ’ όλας τας, κανονικώς, αντιμετωπιζομένας συνθήκας εν πτήσει και επί του εδάφους. γ)Δεν θα τοποθετήται εις θέσεις όπισθεν ή αμέσως άνωθεν των επιβατών. δ)Τοποθετούμενον επί των καθισμάτων και του δαπέδου δεν θα υπερβαίνη τα εκ κατασκευής επιτρεπόμενα δια ταύτα φορτία. ε)Δεν θα τοποθετήται εις θέσεις εξ ων θα περιορίζηται η προσέγγισις ή η χρήσις οιασδήποτε απαιτουμένης κανονικής ή εξόδου κινδύνου ή η χρήσις του διαδρόμου μεταξύ των διαμερισμάτων επιβατών και πληρώματος, ουδέ θα περιορίζηται το εύρος των, συμφώνως προς τον έχοντα εφαρμογήν κανονισμόν πτητικής ικανότητος, απαιτουμένων διαδρόμων. ς)Ο αεροπορικός μεταφορεύς θα περιλάβη εις το εγχειρίδιον τεχνικής εκεμεταλλεύσεως αυτού τα καθήκοντα και τας ευθύνας των μελών του πληρώματος ως προς την επίβλεψιν της τοποθετήσεως και ασφαλίσεως των υπό των επιβατών φερομένων  προσωπικών αντικειμένων, άτινα δύναται να προκαλέσωσι βλάβην ή τραυματισμόν, εάν δεν εφαρμοσθώσι αι ως ανωτέρω απαιτήσεις. 7.1.2.5.4.Κατάλογος Επιβατών. Ο αεροπορικός μεταφορεύς δέον όπως συντάσση δι’ εκάστην πτήσιν, κατάλογον επιβατών περιέχοντα το ονοματεπώνυμον, την διεύθυνσιν κατοικίας και τον τόπον προορισμού τούτων. Εις έκαστον ενδιάμεσον σταθμόν δέον όπως επιφέρωνται αι αναγκαίαι διορθώσεις εις τούτον, ούτως ώστε να είναι πάντοτε γνωστός ο πραγματικός αριθμός και τα ως ανωτέρω στοιχεία των επί του αεροπλάνου επιβατών.  Ο κατάλογος επιβατών φυλάσσεται εις τον τόπον επιβιβάσεως των καθ έκαστα επιβατών μέχρις ότου η πτήσις δι’ ην συνετάγη ούτος περατωθή ασφαλώς. Εις το εγχειρίδιον τεχνικής εκμεταλλεύσεως δέον όπως περιληφθή η σχετική διαδικασία δια την κατάρτισιν και φύλαξιν του καταλόγου επιβατών.     Σελ. 724(α)  Τεύχος 716 – Σελ. 122 «7.1.2.5.5.Ενημέρωση επιβατών. 7.1.2.5.5.1. Ενημέρωση επιβατών πριν και μετά και κατά την διάρκεια της πτήσεως. Πριν από κάθε απογείωση ή προσγείωση του αεροπλάνου, ο αεροπορικός μεταφορεύς πρέπει να εξασφαλίζει ότι όλοι οι επιβάτες ενημερώθηκαν δια ζώσης από μέλος του πληρώματος μέσω του συστήματος ανακοινώσεων επιβατών, ότι απαγορεύεται το κάπνισμα και ότι επιβάλλεται να προσδεθούν στα καθίσματά τους, κατά τη διάρκεια της απογειώσεως ή της προσγειώσεως. Επίσης πρέπει να εξασφαλίζει ότι όλοι οι επιβάτες ενημερώθηκαν για τα σημεία στα οποία βρίσκονται οι έξοδοι κινδύνου. Εκτός  από την ενημέρωση αυτή ο αεροπορικός μεταφορεύς πρέπει να τοποθετηθεί σε κατάλληλα σημεία μέσα στο αεροπλάνο έντυπα τα οποία θα περιέχουν: α)Σχεδιαγράμματα και οδηγίες, σχετικές με τη λειτουργία των εξόδων κινδύνου. β)Οδηγίες, σχετικές με τον τρόπο χρησιμοποιήσεως του εξοπλισμού και των μέσων επειγούσης ανάγκης. Τα έντυπα αυτά πρέπει να περιέχουν πληροφορίες  σχετικές μόνο ως προς το συγκεκριμένο αεροπλάνο, μέσα στο οποίο τοποθετούνται για ενημέρωση των επιβατών 7.1.2.5.5.2. Ενημέρωση επιβατών κατά τις πτήσεις άνωθεν θαλάσσης. Σε όλες τις πτήσεις που εκτελούνται πάνω από τη θάλασσα, για τις οποίες απαιτείται ο εξοπλισμός που καθορίζεται στο εδαφ. 5.5.2.2. του παρόντος ο αεροπορικός μεταφορεύς πρέπει να εξασφαλίζει ότι οι επιβάτες του αεροπλάνου, εκτός από την ενημέρωση που καθορίζεται στο προηγούμενο εδάφ. 7.1.2.5.5.1., ενημερώθηκαν για τα σημεία στα οποία βρίσκονται τοποθετημένα στα μέσα διατηρήσεως στη ζωή των επιβαινόντων (ατομικά σωσίβια σωστικά εφόδια κλπ.) και τον τρόπο χρησιμοποιήσεως αυτών, καθώς και για τα σημεία εκείνα στα οποία έχουν τοποθετηθεί οι σωσίβιες λέμβοι. Η ενημέρωση αυτή γίνεται δια ζώσης, μέσω του συστήματος ανακοινώσεων επιβατών και με επίδειξη από μέλος του πληρώματος και περιλαμβάνει τον τρόπο χρησιμοποιήσεως και πληρώσεως με αέρα των ατομικών σωσιβίων. Η ενημέρωση γίνεται πρίν το αεροπλάνο αφιχθεί πάνω από τη θάλασσα. Στην περίπτωση που το αεροπλάνο διέρχεται πάνω από τη θάλασσα αμέσως μετά την απογείωση, τότε η ενημέρωση αυτή πραγματοποιείται πριν από την απογείωση. 7.1.2.5.5.3. Η μέθοδος και αι σχετικές διαδικασίες, σύμφωνα με τις οποίες θα γίνεται η ενημέρωση των επιβατών που καθορίζεται στα προηγούμενα εδάφ. 7.1.2.5.5.1 και 7.1.2.5.5.2., περιέρχονται στο Εγχειρίδιο Τεχνικής Εκμεταλλεύσεως του αεροπορικού μεταφορέως». Το εδάφ. 7.1.2.5.5. προστέθηκε ως άνω, από την παρ. 2 άρθρ. 6 Π.Δ. 485/1 Ιουν. – 4 Ιουλ. 1979 (ΦΕΚ Α΄ 147).    38.Ξ.α.3 Τεχνική εκμετάλλευση αεροσκαφών   64 7.2.Ευθύνη Κυβερνήτου. «7.2.1.Γενικά. Ο κυβερνήτης κατά τη διάρκεια της πτήσεως κυβερνά το αεροπλάνο, διοικεί το πλήρωμα και είναι υπεύθυνος για την ασφάλεια των επιβατών, του πληρώματος, του φορτίου και του αεροπλάνου. Ο κυβερνήτης ενεργώντας κάτω από την απειλή προσώπων, στην παράνομη κατοχή των οποίων έχει περιέλθει το αεροπλάνο, απαλλάσσεται από κάθε ευθύνη για τυχόν μη εφαρμογή των διατάξεων του παρόντος». Η υποπαρ. 7.2.1. αντικαταστάθηκε ως άνω από την παρ. 3 άρθρ. 6 Π.Δ. 485/1 Ιουν. – 4 Ιουλ. 1979 (ΦΕΚ Α΄ 147). 7.2.2.Ενέργειαι προ Πτήσεως. Ο Κυβερνήτης προ της ενάρξεως πτήσεως τινός δέον όπως: α)Βεβαιωθή ότι το αεροπλάνον, άπαντες οι κινητήρες, τα παρελκόμενα και ο εξοπλισμός είναι πτητικώς ικανά και έχουν κατά τον ενδεδειγμένον τρόπον ετοιμασθή δια την προτιθεμένην πτήσιν. β)Ενημερωθή επί των υφισταμένων μετεωρολογικών συνθηκών και επί των πλέον προσφάτων και σχετικών με την πτήσιν μετεωρολογικών δελτίων, ως και επί των λοιπών πληροφοριών, των αναγκαίων δια την ασφαλή πτητικήν λειτουργίαν του αεροπλάνου, κατά την διάρκειαν της απογειώσεως, επί αεροπορικής οδού, κατά την προσέγγισιν και προσγείωσιν. γ)Αποφανθή κατά πόσον η πτήσις δύναται να εκτελεσθή ασφαλώς και συμφώνως προς τας διατάξεις του παρόντος. 7.2.3.Εξοπλισμός και έγγραφα πτήσεως. Ο Κυβερνήτης δέον όπως βεβαιούται ότι τα κάτωθι ευρίσκονται επί του αεροπλάνου καθ’ εκάστην πτήσιν: α)Κατάλληλοι αεροναυτιλιακοί χάρται, περιέχοντες επαρκείς πληροφορίας ως προς τα αεροναυτιλιακά βοηθήματα και τας δι’ οργάνων διαδικασίας προσεγγίσεως. β)Εν ενεργεία ηλεκτρικοί φανοί δι’ έκαστον μέλος του πληρώματος. γ)Πρόσφατοι εν ισχύϊ πληροφορίαι ως προς τας υπηρεσίας ελέγχου εναερίου κυκλοφορίας και ερεύνης και διασώσεως, αίτινες διατίθενται εις την περιοχήν άνωθεν της οποίας θα εκτελεσθή η πτήσις. δ)Τα ενδεικνυόμενα εγχειρίδια και έγγραφα του αεροπλάνου, περιλαμβανομένων του εγχειρίδου πτήσεως του αεροπλάνου και εγχειριδίου τεχνικής εκμεταλλεύσεως του αεροπορικού μεταφορέως. ε)Το αεροναυτιλιακόν σχέδιον πτήσεως, το δηλωτικόν φορτώσεως, το πιστοποιητικόν συντηρήσεως, το μητρώον αεροπλάνου και τα σχετικά συνημμένα εις ταύτα. ς)Εφεδρικόν ζεύγος διορθωτικών ομματοϋαλίων, ετοίμων προς άμεσον χρήσιν, εφ’ όσον κατά την άσκησιν των εκ του πτυχίου του απορρεόντων δικαιωμάτων υποχρεούται όπως φέρη τοιαύτα. ε)Έτερος εξοπλισμός πτήσεως όστις δυνατόν να αναγκαιοί ίνα εκτελεσθή η πτήσις κατά το πλέον ενδεδειγμένον, ασφαλή και ικανοποιητικόν τρόπον.   7.2.4.Χρήσις Πίνακος Ελέγχου (CHECK LIST) Διαδικασιών Πτήσεως Αεροπλάνου. Ο κυβερνήτης δέον όπως ποιήται χρήσιν του εν εδαφ. 5.5.1.6.8. αναφερομένου πίνακος ελέγχου διαδικασιών πτήσεως αεροπλάνου και δέον όπως βεβαιούται ότι έκαστον μέλος του πληρώματος πτήσεως, όπως όπερ έχει να εκτελέση καθήκον ή εργασίαν τη βοηθεία του εν λόγω πίνακος, εκτελεί ταύτα πλήρως ως καθορίζονται ή απαιτούνται, προ της πτήσεως, κατά την απογείωσιν, επί αεροπορικής οδού κατά την προσέγγισιν και προσγείωσιν, μετά την πτήσιν και εν περιπτώσει επειγούσης ανάγκης εν πτήσει. 7.2.5.Απογείωσις εκ μη Ελεγχομένων Αεροδρομίων. Οσάκις αεροπλάνα εκτελούν πτήσεις εκ μη ελεγχομένου αεροδρομίου, ο κυβερνήτης δέον όπως οδηγήση το αεροπλάνον εις θέσιν εξ ης θα δύναται, κατά την διάρκειαν της τελικής προπαρασκευής δι’ απογείωσιν και αμέσως προ της απογειώσεως, να παρακολουθή τα προσγειούμενα και απογειούμενα αεροπλάνα. 7.2.6.Παρουσία των εν Υπηρεσία Μελών του Πληρώματος Πτήσεως εις τας αντιστοίχους θέσεις των. Ο Κυβερνήτης του αεροπλάνου δέον όπως βεβαιούται ότι άπαντα τα απαιτούμενα μέλη πληρώματος πτήσεως, οσάκις εκτελούν υπηρεσίαν εν πτήσει, ευρίσκονται εις τας αντιστοίχως καθωρισμένας θέσεις των και παραμένουν εις ταύτας, κατά την απογείωσιν, προσγείωσιν και πτήσιν επί αεροπορικής οδού. Εξαίρεσις μόνον υφίσταται κατά την επί αεροπορικής οδού πτήσιν, εφ’ όσον η απομάκρυνσις ενός μέλους του πληρώματος πτήσεως καθίσταται αναγκαία δια την εκτέλεσιν καθηκόντων του, σχέσιν εχόντων με την πτήσιν του αεροπλάνου ή κατά τας περιπτώσεις της παρ. 7.2. Άπαντα τα μέλη του πληρώματος πτήσεως δέον όπως έχωσι προσδεδεμένην την ζώνην ασφαλείας της θέσεώς των καθ’ όν χρόνον εκτελούν υπηρεσίαν εν πτήσει εις τας εγκεκριμένας θέσεις των. 7.2.7.Χειρισμός Χειριστηρίων. Μόνον διαθέσιμοι εις τον τύπον του αεροπλάνου χειρισταί της εταιρείας δέον όπως χειρίζωνται τα χειριστήρια του αεροπλάνου κατά την εκτέλεσιν τακτικών ή εκτάκτων πτήσεων. Του περιορισμού τούτου εξαιρούνται τα κατωτέρω πρόσωπα άτινα δύνανται, τη αδεία του κυβερνήτου, να χειρισθούν τα χειριστήρια του αεροπλάνου: α)Εξουσιοδοτημένοι χειρισταί της Υ.Π.Α., οίτινες είναι διαθέσιμοι επί του τύπου του αεροπλάνου και εκτελούν έλεγχον επί της πτητικής λειτουργίας ή  β)Χειρισταί ετέρου αεροπορικού μεταφορέως, διαθέσιμοι επί του τύπου του αεροπλάνου, κατόπιν εγκρίσεως του ασκούντος την εκμετάλλευσιν αεροπορικού μεταφορέως.       (Μετά τη σελ. 724(α) Σελ. 724,01 Τεύχος 716 – Σελ. 123 Τεχνική εκμετάλλευση αεροσκαφών 38.Ξ.α.3   65 38.Ξ.α.3 Τεχνική εκμετάλλευση αεροσκαφών   66 7.2.8.Είσοδος και Παραμονή εις τον Θάλαμον Διακυβερνήσεως. «7.2.8.1.Δικαιούμενα πρόσωπα. Εκτός από τα μέλη του πληρώματος, δύνανται να εισέρχονται και να παραμένουν στο θάλαμο διακυβερνήσεως των αεροπλάνων, τα κατωτέρω πρόσωπα:  α)Υπάλλήλοι ασφαλείας πτήσεων ΥΠΑ, όταν ύπτανται για την εκτέλεση εν πτήσει έργου σύμφωνα με κείμενες διατάξεις, καθώς και άλλοι υπάλληλοι της ΥΠΑ, οι οποίοι ίπτανται με εντολή της για τον αυτό σκοπό. Ο κυβερνήτης δικαιούται, σε περίπτωση καταστάσεως επειγούσης ανάγκης και προς το συμφέρον της ασφαλείας, να απαγορεύει την είσοδο στο θάλαμο διακυβερνήσεως οποιουδήποτε προσώπου. β)Με άδεια του κυβερνήτου, υπάλληλοι της ΥΠΑ ή άλλων κρατικών υπηρεσιών καθώς και υπάλληλοι του αεροπορικού μεταφορέως ή άλλων αεροπορικών οργανισμών, τα καθήκοντα και το έργο των οποίων είναι τέτοια ώστε η παρουσία των στο θάλαμο διακυβερνήσεως να καθίσταται αναγκαία ή ωφέλιμος για την ασφαλή διεξαγωγή της πτητικής λειτουργίας. Στην έννοια του παρόντος εδαφίου περιλαμβάνονται κρατικοί υπάλληλοι οι οποίοι υπεύθυνα χειρίζονται θέματα ασφαλείας πτήσεων και υπάλληλοι του αεροπορικού μεταφορέως, όπως είναι οι χειρισταί, επιμεληταί πτήσεων, ραδιοχειρισταί και μηχανικοί, η επαγγελματική ικανότης των οποίων θα βελτιωθεί δια της εξοικειώσεώς των με τις συνθήκες πτήσεως του αεροπλάνου. Υπάλληλοι αεροσταθμών, πρακτορείων και εν γένει υπάλληλοι, τα καθήκοντα των οποίων δεν έχουν σχέση με την πτητική λειτουργία των αεροπλάνων δεν εμπίπτουν στην έννοια του παρόντος.  γ)Με άδεια του κυβερνήτου, κάθε άλλο πρόσωπο ειδικά εξουσιοδοτημένο από την ΥΠΑ και τον αεροπορικό μεταφορέα. Ανεξαρτήτως των ανωτέρω, ο κυβερνήτης φέρει ευθύνη εάν εισέλθουν και παραμείνουν στο θάλαμο διακυβερνήσεως του αεροπλάνου πρόσωπα περισσότερα του αριθμού των διατιθεμένων εις αυτόν θέσεων». Το εδαφ. 7.2.8.1. αντικαταστάθηκε ως άνω από την παρ. 4 άρθρ. 6 Π.Δ. 485/1 Ιουν. – 4 Ιουλ. 1979 (ΦΕΚ Α΄ 147). 7.2.8.2.Πρόσωπα δι’ α δεν απαιτείται θέσις εις τον Θάλαμον Επιβατών. Δι’ άπαντα τα πρόσωπα, άτινα έχουσι δικαίωμα εισόδου και παραμονής εις τον θάλαμον διακυβερνήσεως, δέον όπως διατίθηνται θέσεις εν τω θαλάμω επιβατών εξαιρέσει των : α)Υπαλλήλων ασφαλείας πτήσεων ή ετέρων υπαλλήλων ΥΠΑ ειδικώς εξουσιοδοτημένων δι’ εκτέλεσιν εν πτήσει ελέγχου. β)Ελεγκτών εναερίου κυκλοφορίας, οσάκις εντολή της ΥΠΑ ίπτανται δια την παρακολούθησιν των διαδικασιών εναερίου κυκλοφορίας. γ)Πτυχιούχων ιπταμένων του ασκούντος την εκμετάλλευσιν αεροπορικού μεταφορέως.   δ)Πτυχιούχων ιπταμένων ετέρου αεροπορικής μεταφορέως, εξουσιοδοτημένων υπό του ασκούντος την εκμετάλλευσιν αεροπορικού μεταφορέως προς εκτέλεσιν συγκεκριμένης πτήσεως επί αεροπορικής τινος οδού. ε)Υπαλλήλων του ασκούντος την εκμετάλλευσιν αεροπορικού μεταφορέως, τα καθήκοντα των οποίων έχουν άμεσον σχέσιν με την σχεδίασιν, προπαρασκευήν και εκτέλεσιν των πτήσεων ή με την εν πτήσει ρύθμισιν του εξοπλισμού των αεροπλάνων, μόνον, εφ’ όσον η παρουσία των εις τον θάλαμον διακυβερνήσεως καθίσταται αναγκαία δια την καλυτέραν άσκησιν των εν λόγω καθηκόντων των και υπό την προϋπόθεσιν ότι κέκτηνται ειδικής εγγράφου εξουσιοδοτήσεως του υπευθύνου προϊσταμένου της υπηρεσίας πτητικής λειτουργίας του ασκούντος την εκμετάλλευσιν αεροπορικού μεταφορέως ή ετέρου προσώπου της υπηρεσίας ταύτης αρμοδίως εξουσιοδοτηθέντος, της σχετικής ταύτης εξουσιοδοτήσεως αναγραφομένης εις το εγχειρίδιον πτητικής εκμεταλλεύσεως. ς)Τεχνικών αντιπροσώπων του εργοστασίου κατασκευής του αεροσκάφους ή των παρελκομένων αυτού, τα καθήκοντα των οποίων έχουν άμεσον σχέσιν με την εν πτήσει ρύθμισιν του εξοπλισμού των αεροπλάνων ή με τας λειτουργικάς διαδικασίας, μόνον όμως, εφ’ όσον η παρουσία των εις τον θάλαμον διακυβερνήσεως καθίσταται αναγκαία δια την καλυτέραν άσκησιν των εν λόγω καθηκόντων των και υπό την προϋπόθεσιν ότι κέκτηνται ειδικής εγγράφου εξουσιοδοτήσεως του υπευθύνου προϊσταμένου της υπηρεσίας πτητικής λειτουργίας του ασκούντος την εκμετάλλευσιν αεροπορικού μεταφορέως ή ετέρου προσώπου της υπηρεσίας ταύτης, αρμοδίως εξουσιοδοτηθέντος, της σχετικής ταύτης εξουσιοδοτήσεως αναγραφομένης εις το εγχειρίδιον τεχνικής εκμεταλλεύσεως.  Δια τα εν τω παρόντι εδαφ. (7.2.8.2.), αναφερόμενα πρόσωπα, απαιτείται όπως υφίσταται, εν τω θαλάμω διακυβερνήσεως, κάθισμα μετά ζώνης προσδέσεως. 7.2.8.3.Θέσεις εκτός του Θαλάμου Επιβατών. Καθίσματα μετά ζώνης προσδέσεως ευρισκόμενα εκτός του θαλάμου επιβατών επιτρέπεται όπως καταλαμβάνωνται υπό εταιρικών προσώπων ή υπαλλήλων της ΥΠΑ ταξειδευόντων δωρεάν. 7.2.8.4.Προσδιορισμός του Θαλάμου Διακυβερνήσεως. Ο θάλαμος διακυβερνήσεως δι’ έκαστον τύπον αεροπλάνου καθορίζεται υπό της ΥΠΑ. 7.2.9.Συμμόρφωσις προς τας Αερολιμενικάς Διατάξεις και τους Κανόνας Εναερίου Κυκλοφορίας ξένων Κρατών. Κυβερνήται εκτελούντες πτήσεις εντός του εναερίου χώρου ξένων Κρατών δέον όπως, εις πάσαν περίπτωσιν, συμμορφούνται με τους κανόνες ενα-ερίου κυκλοφορίας του ξένου Κράτους και τους τοπικούς κανονισμούς και διαδικασίας, εκτός εάν διά-    (Αντί για τη σελ. 725) Σελ. 725(α) Τεύχος 716 – Σελ. 125 Τεχνική εκμετάλλευση αεροσκαφών 38.Ξ.α.3   67 ταξίς του παρόντος, ως πλέον περιοριστική, δύναται να εφαρμοσθή άνευ παραβάσεως των Νόμων, διαδικασιών και κανονισμών του Κράτους τούτου. Ο αεροπορικός μεταφορεύς δέον όπως περιλάβη εις εγχειρίδιον τεχνικής εκμεταλλεύσεως αυτού τας διατάξεις του πραρόντος, αίτινες θεωρούνται πλεον περιοριστικαί εκείνων ετέρων Κρατών και κατά ταύτα δέον όπως εφαρμόζωνται αντί της κατά γράμμα συμμορφώσεως προς τας τοπικάς αερολιμενικάς διατάξεις, διαδικασίας και κανονισμούς εναερίου κυκλοφορίας των ξένων Κρατών. 7.2.10.Εγγραφή Μηχανικών Ανωμαλιών. Ο κυβερνήτης δεόν όπως εγγράφη ή ενεργή δια την εγγραφήν, εις τό επί του αεροπλάνου φερόμενον τεχνικόν ημερολόγιον πάσαν διαπιστωθείσαν κατά την πτήσιν μηχανική ανωμαλίαν. 7.2.11.Γνωστοποίησις Επικινδύνων Μετεωρολογικών Συνθηκών και Ανωμαλιών εις τα Αεροναυτιλιακά Βοηθήματα και Ευκολίας Εδάφους. Οσάκις κατά την διάρκειαν της πτήσεως αντιμετωπισθώσιν επικίνδυνοι μετεωρολογικαί συνθήκαι ή διαπιστωθώσιν ανωμαλίαι εις τα αεροναυτιλιακά βοηθήματα και τας ευκολίας εδάφους, την γνωστοποίησιν των οποίων ο κυβερνήτης κρίνει αναγκαίαν δια την ασφάλειαν ετέρων αεροσκαφών, ούτος οφείλει να ειδοποιήση τον αρμόδιον τηλεπικοινωνιακόν σταθμόν εδάφους, το ταχύτερον δυνατόν, προς μεταβίβασιν της σχετικής πληροφορίας εις τας αρμοδίας Κρατικάς Υπηρεσίας. Ο κυβερνήτης δέον όπως άμα τω πέρατι της πτήσεως υποβάλη, εις διπλούν, έγγραφον αναφοράν εις τον αεροπορικόν μεταφορέα, εκθέτων την φύσιν της αντιμετωπισθείσης ανωμαλίας ή επικινδύνου καταστάσεως, εφ’ όσον πιστεύει ότι αύτη αποτελεί συνεχή κίνδυνον εις τους αεροναυτιλλομένους. Ο αεροπορικός μεταφορεύς δέον όπως άνευ καθυστερήσεως υποβάλη τη ΥΠΑ αντίγραφον της αναφοράς ταύτης μετά σχολίων και εισηγήσεως αυτού.            Σελ. 726(α)  Τεύχος 716 – Σελ. 126 38.Ξ.α.3 Τεχνική εκμετάλλευση αεροσκαφών   68 7.2.12.Αποφάσεις εν περιπτώσει Επειγούσης Ανάγκης. Γενικά. Εις περιπτώσεις επειγούσης ανάγκης καθ’ ας απαιτείται άμεσος απόφασις και ενέργεια, ο κυβερνήτης δύναται να ακολουθήση οιανδήποτε σειράν ενεργειών ην ούτος, κατά περίπτωσιν, κρίνει αναγκαίαν. Εις τοιαύτας περιπτώσεις ο κυβερνήτης δύναται να παρεκκλίνη, όσον το συμφέρον της ασφαλείας απαιτεί, εκ προκαθωρισμένων διαδικασιών πτήσεως, μεθόδων και μετεωρολογικών ελαχίστων αναφερομένων εν τω παρόντι. Οσάκις γίνεται χρήσις της τοιαύτης εκτάκτου εξουσίας ο κυβερνήτης δέον όπως τηρή τον αρμόδιον τηλεπικοινωνιακόν σταθμόν εδάφους ενήμερον επί της προόδου της πτήσεως. 7.2.12.1.Έκθεσις επί Ενεργειών Επειγούσης Ανάγκης και Παρεκκλίσεως εκ διατάξεων του παρόντος ή των Κανονισμών ετέρου Κράτους. Οσάκις κατ’ εφαρμογήν της, δια του ως ανωτέρω εδάφ. 7.2.12., παρεχομένης εξουσίας ο κυβερνήτης παρέβη τας διατάξεις του παρόντος Δ/τος, ούτος δέον όπως άμα τω πέρατι της πτήσεως υποβάλη εις διπλούν έγγραφον αναφοράν εις τον αεροπορικόν μεταφορέα, εκθέτων τας συνθήκας υφ’ ας έλαβε χώραν η επείγουσα ανάγκη και την φύσιν ταύτης. Ο αεροπορικός μεταφορεύς δέον όπως, εντός 3 ημερών από του πέρατος της πτήσεως, υποβάλη τη Υ.Π.Α. το αντίγραφον της αναφοράς μετά σχετικών σχολίων αυτού. Έαν ως εκ της εκτελέσεως των εν περιπτώσει επειγούσης ανάγκης, ενεργειών, λάβη χώραν παράβασις των τοπικών κανονισμών ή διαδικασιών ή των κανονισμών ξένου κράτους, ο κυβερνήτης δέον όπως γνωστοποιήση τούτο εις τας αρμοδίας αρχάς άνευ καθυστερήσεως, υποβάλη δε εις την αρμοδίαν υπηρεσίαν έγγραφον αναφοράν. Δύο αντίγραφα της τοιαύτης αναφοράς δέον όπως υποβληθώσιν εις τον αεροπορικόν μεταφορέα, ως συνημμένα της κατά ανωτέρω υποβαλλομένης αναφοράς, ίνα το εν τούτων υποβληθή εις την Υ.Π.Α. 7.2.12.2.Προσγείωσις με Ανώτερον του Εγκεκριμένου βάρους ή Απόρριψις Καυσίμων. Εν περιπτώσει επειγούσης ανάγκης ήτις απαιτεί είτε απόρριψιν καυσίμων είτε προσγείωσιν με βάρος υπερβαίνον το εγκεκριμένον βάρος προσγειώσεως, ο κυβερνήτης δύναται κατά την κρίσιν του να ακολουθήση οιανδήποτε διαδικασίαν κρίνει ασφαλεστέραν.                7.2.12.3.Ενέργειαι Επιμελητού Πτήσεων. Εάν κατά την εκτέλεσιν πτήσεως τινος επισυμβή κατάστασις επειγούσης ανάγκης, περιερχομένη εις γνώσιν του εν υπηρεσία επιμελητού πτήσεων, ούτος δέον όπως πληροφορήση πάραυτα τον κυβερνήτην περί της τοιαύτης καταστάσεως, βεβαιωθή δε περί της σχετικής αποφάσεως του κυβερνήτου ην και καταχωρεί εις σχετικόν έντυπον (ημερολόγιον). Εάν δεν καθίσταται δυνατή η επικοινωνία μετά του αεροπλάνου, ο επιμελητής δέον όπως κηρύξη κατάστασιν επειγούσης ανάγκης και ακολουθήση οιανδήποτε σειράν εργασιών, κατά περίπτωσιν, κρίνει αναγκαίαν. Δι’ εκάστην τοιαύτην περίπτωσιν επειγούσης ανάγκης, ο υπεύθυνος επιμελητής πτήσεων δέον όπως άμα τω πέρατι της πτήσεως υποβάλη εις διπλούν έγγραφον αναφοράν εις τον αεροπορικόν μεταφορέα, εκθέτων τας συνθήκας επειγούσης ανάγκης, τα ληφθέντα μέτρα δι’ επίτευξιν επικοινωνίας μετά του αεροπλάνου, τας παρασχεθείσας εις τον κυβερνήτην συμβουλευτικάς πληροφορίας και το εν συνεχεία ιστορικόν της πτήσεως μέχρι της προσγειώσεως του αεροπλάνου. Ο αεροπορικός μεταφορεύς δέον όπως εντός 3 ημερών από του πέρατος της περί ης ο λόγος πτήσεως, υποβάλη τη Υ.Π.Α. το αντίγραφον της αναφοράς μετά σχολίων αυτού. 7.2.13.Γνωστοποίησις Ατυχημάτων. Ο κυβερνήτης, εφ’ όσον καθίσταται δυνατόν, δέον όπως ειδοποιήση δια του ταχυτέρου διατιθεμένου μέσου την πλησιεστέραν αρμοδίαν αρχήν περί οιουδήποτε ατυχήματος, αφορώντος το αεροπλάνον, όπερ είχεν ως αποτέλεσμα τον τραυματισμόν ή τον θάνατον οιουδήποτε προσώπου ή ουσιαστικήν καταστροφήν του αεροπλάνου ή περιουσιακών στοιχείων. Εάν εις την προκειμένην περίπτωσιν ο κυβερνήτης είναι ανίκανος να πράξη τούτο ο διάδοχος κυβερνήτης δέον όπως ενεργήση κατά τα ανωτέρω. 7.3.Προετοιμασία και Εξουσιοδότησις Πτήσεων. 7.3.1.Προετοιμασία Πτήσεως. 7.3.1.1.Παρουσίασις δι’ Ανάληψιν Υπηρεσίας. Ο κυβερνήτης και το δια την πτήσιν διατεθέν πλήρωμα δέον όπως παρουσιασθώσιν εγκαίρως δι’ ανάληψιν υπηρεσίας εις καθορισθέν υπό του αεροπορικού μεταφορέως γραφείον προπαρασκευής και σχεδιάσεως των πτήσεων, ώστε να υφίσταται επαρκής χρόνος δια κανονικήν και πλήρη προπαρασκευήν της προτιθεμένης πτήσεως. Έκαστος χειριστής, μέλος του πληρώματος πτήσεως, ευθύς ως παρουσιασθή προς ανάληψιν υπηρεσίας, δέον όπως ενημερωθή με τας εν ισχύϊ αγγελίας, μελετήση τα υφιστάμενα μετεωρολογικά δελτία και προγνωστικά της αεροπορικής οδού και των επ’ αυτής αεροδρομίων, εφ’ ων θα εκτελεσθή η πτήσις. Τα έτερα μέλη του πληρώματος δέον όπως εντολή του κυβερνήτου εκτελέσουν τα προ πτήσεως ανατιθέμενα αυτοίς καθήκοντα. 7.3.1.2.Ενημέρωσις Κυβερνήτου. Απαγορεύεται η έναρξις πτήσεως εφ’ όσον δεν παρασχεθώσιν εις τον κυβερνήτην στοιχεία ίνα βεβαιωθή ούτος: α)Ότι το αεροπλάνον είναι ικανόν προς πτήσιν.       Σελ. 727 Τεχνική εκμετάλλευση αεροσκαφών 38.Ξ.α.3   69 β)Ότι τα κατά τας διατάξεις του παρόντος απαιτούμενα δια την πτήσιν όργανα και εξοπλισμός έχουν εγκατασταθή επί του αεροπλάνου και ότι είναι εν ενεργεία. γ)Ότι η φόρτωσις του αεροπλάνου είναι κανονική και ότι το βάρος τούτου είναι τοσούτον ώστε η πτήσις να δύναται να εκτελεσθή εντός των εν τω παρόντι καθοριζομένων περιορισμών πτητικής ικανότητος και επιδόσεων του αεροπλάνου δια τους αερολιμένας και αεροπορικάς οδούς.  δ)Ότι εγένετο κανονικός εφοδιασμός του αεροπλάνου δια καυσίμων και λιπαντικών περιλαμβανομένων επαρκών εφεδρικών καυσίμων και λιπαντικών δια την εκτελεσθησομένην πτήσιν. ε)Ότι τα σχέδια πτήσεως κατηρτίσθησαν κατά τα καθοριζόμενα εν τω παρόντι και παρεδόθησαν αρμοδίως εις τον αεροπορικόν μεταφορέα και τον έλεγχον εναερίου κυκλοφορίας, και ς)Ότι η σχεδιαζομένη πτήσις δύναται να εκτελεσθή εν ασφαλεία και συμφώνως προς τους έχοντας εφαρμογήν κανονισμούς. 7.3.1.3.Έγγραφα Πτήσεως. Δι’ εκάστην πτήσιν ο κυβερνήτης δέον όπως έχη εις την διάθεσίν του τα πρωτότυπα των κατωτέρω εντύπων: α)Αεροναυτιλιακού σχεδίου πτήσεως και των εις τούτο συνημμένων. β)Πιστοποιητικού συντηρήσεως. γ)Δηλωτικού φορτώσεως. 7.3.1.3.1.Σχέδιον Πτήσεως Ε.Ε.Κ. Δι’ εκάστην πτήσιν δέον όπως υποβάληται εις το αρμόδιον γραφείον ελέγχου εναερίου κυκλοφορίας σχέδιον πτήσεως. Αντίγραφον τούτου επισυνάπτεται εις το αεροναυτιλιακόν σχέδιον πτήσεως. 7.3.1.3.2.Αεροναυτιλιακόν Σχέδιον Πτήσεως. Δι’ εκάστην πτήσιν δέον όπως συντάσσηται, υπό τινος χειριστού ή αεροναυτίλου μέλους του πληρώματος πτήσεως ή επιμελητού πτήσεων του αεροπορικού μεταφορέως, αεροναυτιλιακόν σχέδιον πτήσεως. Αντίγραφον του αεροναυτιλιακού σχεδίου πτήσεως δέον όπως παραδίδεται εις τον εξουσιοδοτημένον αντιπρόσωπον του αεροπορικού μεταφορέως εις το σημείον αναχωρήσεως. Η σύνταξις δηλοί την εξουσιοδότησιν του αεροπορικού μεταφορέως προς έναρξιν και εκτέλεσιν της πτήσεως. Το αεοναυτιλιακόν σχέδιον πτήσεως δέον όπως περιέχη τουλάχιστον τα ακόλουθα:         Σελ. 728 α)Στοιχεία εθνικότητος και νηολογήσεως του αεροπλάνου και αριθμόν πτήσεως. β)Ονόματα του πληρώματος και τα ανατεθέντα εις έκαστον μέλος αυτού καθήκοντα.  γ)Αερολιμένα αναχωρήσεως, αεροπορικάς οδούς και ύψη εις α πρόκειται να εκτελεσθή η πτήσις, αερολιμένα προορισμού και αεροδρόμια εναλλαγής. δ)Υπολογιζομένην αληθή ταχύτητα αέρος και ταχύτητα εδάφους δι’ έκαστον τμήμα της πτήσεως, λαμβανομένων δεόντως, υπ’ όψιν των προγνωστικών δελτίων ανέμου. Υπολογιζόμενον χρόνον δι’ έκαστον τμήμα της αεροπορικής οδού και τον επί αεροπορικής οδού συνολικόν χρόνον μέχρι του αερολιμένος προορισμού ως και τον επί αεροπορικής οδού υπολογιζόμενον χρόνον εκ του αερολιμένος προορισμού μέχρι του πλέον απομεμακρυσμένου αεροδρομίου εναλλαγής, όπερ αναγράφεται εις το αεροναυτιλιακόν σχέδιον πτήσεως. ε)Ελάχιστα απαιτούμενα καύσιμα ίνα εκτελεσθή η πτήσις, περιλαμβανομένων των απαιτουμένων εφεδρικών τοιούτων, ως και τα επί του αεροπλάνου φερόμενα καύσιμα ως ταύτα υπελογίσθησαν δια την απογείωσιν. ς)Πιστοποίησιν του κυβερνήτου ότι η πτήσις, ως εσχεδιάσθη, δύναται, κατά την γνώμην του, να εκτελεσθή εν ασφαλεία και συμφώνως προς τους έχοντας εφαρμογήν κανονισμούς. Οσάκις το σύστημα ελέγχου πτήσεων του αεροπορικού μεταφορέως προβλέπει επιμελητήν πτήσεων, η κατά τα ανωτέρω απαιτουμένη πιστοποίησις θα γίνεται υπ’ αμφοτέρων, ήτοι του κυβερνήτου και του υπευθύνου επιμελητού πτήσεων. Επιπροσθέτως, το αεροναυτιλιακόν σχέδιον πτήσεως δέον όπως περιέχη ή επισυνάπτωνται αυτώ τα μετεωρολογικά δελτία και τα διαθέσιμα μετεωρολογικά προγνωστικά δια τους αερολιμένας προορισμού ενδιαμέσους σταθμούς και τα εν τω σχεδίω καθοριζόμενα αεροδρόμια εναλλαγής. Αι διαθέσιμοι πληροφορίαι δέον όπως είναι αι πλέον πρόσφατοι κατά τον χρόνον της υπό του κυβερνήτου εγκρίσεως του σχεδίου πτήσεως. Συμπληρωματικαί μετεωρολογικαί πληροφορίαι επισυνάπτονται εις το αεροναυτιλιακόν σχέδιον πτήσεως αιτήσει του κυβερνήτου. Εάν η έναρξις της πτήσεως καθυστερήση πέραν της μιας ώρας ή εάν προ της ενάρξεως της πτήσεως λάβη χώραν ουσιώδης μεταβολή των μετεωρολογικών συνθηκών βάσει των οποίων εγένετο η σχεδίασις της πτήσεως, ο κυβερνήτης δέον όπως λάβη αυτοπροσώπως ή μέσω των τηλεπικοινωνιακών δικτύων νεώτερα μετεωρολογικά δεδομένα.      38.Ξ.α.3 Τεχνική εκμετάλλευση αεροσκαφών   70 Ελλείψει των αναθεωρηθέντων νέων μετεωρολογικών δεδομένων, ο κυβερνήτης δέον όπως επιφέρη τας αναγκαίας τυχόν διορθώσεις εις το αεροναυτιλιακόν σχέδιον πτήσεως, ίνα η πιστοποίησις, ότι η πτήσις δύναται να εκτελεσθή εν ασφαλεία, είναι σύμφωνος προς τα νεώτερα ταύτα δεδομένα. Εάν, κατά την εκτέλεσιν της πτήσεως επί αεροπορικής οδού, αι μετεωρολογικαί συνθήκαι δεικνύωσιν εις τον κυβερνήτην ότι η πτήσης δεν δύναται να εκτελεσθή ως εσχεδιάσθη, ούτος δέον όπως υποβάλη εις τον ενδεδειγμένον τηλ/κον σταθμόν τροποποίησιν του σχεδίου πτήσεως, λάβη δε τα κατά την κρίσιν του αναγκαία μέτρα δια την ασφαλή εκτέλεσιν της πτήσεως. Άμα τω πέρατι της πτήσεως, το αντίγραφον του σχεδίου πτήσεως Ε.Ε.Κ., το φερόμενον επί του αεροπλάνου αεροναυτιλιακόν σχέδιον πτήσεως και το παραδοθέν εις τον αεροπορικόν μεταφορέα εις το σημείον αναχωρήσεως τοιούτον, θα αποστέλλωνται εις την κυρίαν βάσιν τεχνικής εκμεταλλεύσεως του αεροπορικού μεταφορέως ένθα θα διαφυλάσσωνται επί 6 τουλάχιστον μήνας. «7.3.1.3.3.Πιστοποιητικόν συντηρήσεως.  Ο κυβερνήτης προ της ενάρξεως οιασδήποτε τακτικής ή εκτάκτου πτήσεως δέον, όπως βεβαιούται ότι υφίσταται εν ισχύϊ πιστοποιητικόν συντηρήσεως του αεροπλάνου δια την υπολογιζομένην διάρκειαν της εκτελεσθησομένης πτήσεως». Η παρ. 7.3.1.3.3. αντικατεστάθη ως άνω δια του άρθρ. 3 Β.Δ. 373 της 21 Απρ./6 Μαΐου 1966 (ΦΕΚ Α΄ 98). 7.3.1.3.4.Δηλωτικόν Φορτώσεως, Έκαστος αεροπορικός μεταφορεύς είναι υπεύθυνος δια την προ εκάστης πτήσεως συμπλήρωσιν και ακρίβειαν του εντύπου δηλωτικού φορτώσεως. Η συμπλήρωσις και η υπογραφή του εν λόγω εντύπου δέον όπως γίνεται υπό του υπευθύνου, δια την επίβλεψιν φορτώσεως του αεροπλάνου και προετοιμασίαν των εντύπων (δηλωτικών) φορτώσεως προσωπικού, ή ετέρων ικανών και εξουσιοδοτημένων υπό του αεροπορικού μεταφορέως, προσώπων. Τα πρόσωπα άτινα συμπληρώνουν το δηλωτικόν φορτώσεως δέον όπως βεβαιούν ότι το μικτόν βάρος του αεροπλάνου, ως εφορτώθη δια την εκτέλεσιν της πτήσεως, δεν υπερβαίνει το ανώτατον εγκεκριμένον βάρος τροχοδρομήσεως ή απογειώσεως δια τον αερολιμένα αναχωρήσεως και ότι η φόρτωσις του αεροπλάνου εγένετο κατά τρόπον ώστε το κέντρον βάρους τούτου να ευρίσκεται μεταξύ των εγκεκριμένων δια το αεροπλάνον ορίων. Το βάρος του δια την πτήσιν ωφελίμου φορτίου θα γνωστοποιήται εις τον κυβερνήτην κατά την ανάληψιν υπό τούτου υπηρεσίας ίνα χρησιμοποιήση τούτο δια την σχεδίασιν της πτήσεως.         Το πρωτότυπον και το αντίτυπον του δηλωτικού φορτώσεως θα προσκομίζωνται εις τον κυβερνήτην προ της προγραμματισθείσης ώρας αναχωρήσεως δια την υπό τούτου θεώρησιν και έγκρισιν. Το πρωτότυπον θα κρατήται υπό του κυβερνήτου μέχρι του πέρατος της πτήσεως, το δε αντίτυπον θα παραδίδεται εις τον εξουσιοδοτημένον αντιπρόσωπον του αεροπορικού μεταφορέως εις το σημείον αναχωρήσεως. Άμα τω πέρατι της πτήσεως το πρωτότυπον και το αντίτυπον του δηλωτικού φορτώσεως θα διαβιβάζωνται εις την κυρίαν βάσιν τεχνικής εκεμταλλεύσεως του αεροπορικού μεταφορέως, ένθα θα διαφυλάσσωνται επί 3 τουλάχιστον μήνας. Το δηλωτικόν φορτώσεως δέον όπως περιέχη τουλάχιστον τας κατωτέρω πληροφορίας, όσον αφορά το φορτίον και το βάρος του αεροπλάνου δια τροχοδρόμησιν και απογείωσιν: α)Το βάρος του αεροπλάνου, των καυσίμων και λιπαντικών και του φορτίου, περιλαμβανομένων του ταχυδρομείου των επιβατών και των αποσκευών των.  β)Το ανώτατον επιτρεπόμενον βάρος δια την συγκεκριμένην πτήσιν, λαμβανομένων υπ’ όψιν των εν τω παρόντι αναφερομένων περιορισμών επιδόσεως δι’ αερολιμένας και επί αεροπορικής οδού. γ)Το συνολικόν βάρος του αεροπλάνου δια την συγκεκριμένην πτήσιν, υπολογιζόμενον συμφώνως προς εγκεκριμένην διαδικασίαν. δ)Στοιχεία ότι το αεροπλάνον εφορτώθη συμφώνως προς εγκεκριμένην κλίμακα (SCHEDULE) και ότι το κέντρον βάρους ευρίσκεται μεταξύ των επιτρεπομένων ορίων.  ε)Υπογραφάς του επί της φορτώσεως υπευθύνου και του κυβερνήτου. 7.3.2.Μετεωρολογικαί Απαιτήσεις. 7.3.2.1.Μετεωρολογικαί Πληροφορίαι. Αι χρησιμοποιούμεναι μετεωρολογικαί πληροφορίαι δια την σχεδίασιν και την εκτέλεσιν των πτήσεων, δέον όπως προέρχωνται από παρατηρήσεις και έχωσι εκδοθή υπό των εν παρ. 3.4. του παρόντος αναφερομένων υπηρεσιών. Η σχεδίασις και η επί αεροπορικής οδού πτήσις δέον όπως βασίζωνται εις τα πλέον πρόσφατα διαθέσιμα μετεωρολογικά δελτία. 7.3.2.2.Μετεωρολογικοί Περιορισμοί. Οσάκις κατά την γνώμην του κυβερνήτου ή του επιμελητού πτήσεων, προβλέπονται ή αντιμετωπίζονται συνθήκαι παγοποιήσεως, αίτινες δυνατόν να επιδράσουν δυσμενώς επί της ασφαλείας των πτήσεων, απαγορεύεται η έναρξις και η επί αεροπορικής οδού συνέχισις οιασδήποτε πτήσεως ή η εκτέλεσις προσεγγίσεως και προσγειώσεως. Απαγορεύεται η έναρξις πτήσεως όταν μετεωρολογικαί συνθήκαι σφοδράς παγοποιήσεως έχουν αναφερθή ή προβλέπωνται δι’ οιονδήποτε τμήμα της σχεδιαζομένης πτήσεως. Επιτρέπεται η εκτέλεσις πτήσεως υπό ελαφράς ή συνήθεις συνθήκας παγοποιήσεως, μόνον εφ’ όσον το αεροπλάνον είναι εξωπλισμένον με εγκεκριμένον αποπαγωτικόν σύστημα πτερύγων, ελίκων και          ετέρων     τμημάτων     αυτού     ως    είναι       (Αντί της σελ. 729(α) Σελ. 729(β) 337-087 Τεχνική εκμετάλλευση αεροσκαφών 38.Ξ.α.3   71 αναγκαίον δια την ασφάλειαν της πτήσεως. Ωσαύτως απαγορεύεται η απογείωσις οιουδήποτε αεροπλάνου όταν δροσόπαγος, χιών ή πάγος έχει επικαθήσει επί των πτερύγων, των πηδαλίων ή των ελίκων του αεροπλάνου. 7.3.2.3.Πτήσεις V.F.R. Πτήσεις V.F.R. εκτελούνται μόνον εν καιρώ ημέρας, απαγορεύεται δε η έναρξις, η επί αεροπορικής οδού συνέχισις πτήσεων και η εκτέλεσις προσγειώσεως, οσάκις απαιτείται όπως εκτελεσθώσιν υπό συνθήκας πτήσεως εξ όψεως (V.F.R.) εκτός εάν δύνανται να εκτελεσθώσι συμφώνως προς τας εν ισχύϊ διατάξεις περί εναερίου κυκλοφορίας. Εν ουδεμία περιπτώσει, πάντως, επιτρέπεται όπως η οροφή και η ορατότης είναι μικροτέρα των 1500 π. και 5 χλμ. αντιστοίχως. 7.3.2.4.«Νυκτεριναί και IFR Πτήσεις. Άπασαι αι νυκτεριναί πτήσεις και αι πτήσεις υπό μετεωρολογικάς συνθήκας πτήσεως δι’ οργάνων, δέον όπως σχεδιάζωνται, εξουσιοδοτώνται και εκτελώνται συμφώνως προς τους κανόνας πτήσεως δι’ οργάνων. Έναρξις των εν λόγω πτήσεων δέον όπως γίνεται μόνον εφ’ όσον τα πρόσφατα μετεωρολογικά δελτία και προγνωστικά, τα αναφερόμενα εις τον αερολιμένα προορισμού και το εις το αεροναυτιλιακόν σχέδιον πτήσεως καθοριζόμενον αεροδρόμιον εναλλαγής, εμφανίζουν εξελικτικήν τάσιν, δεικνύουσαν ότι κατά τον υπολογιζόμενον χρόνον αφίξεως εις ταύτα, η οροφή και η ορατότης είτε εις τον αερολιμένα προορισμού είτε εις το αεροδρόμιον εναλλαγής, θα είναι ίσαι ή ανώτεραι των εγκεκριμένων ελαχίστων δια τα εν λόγω αεροδρόμια όταν χρησιμοποιώνται ως αεροδρόμια εναλλαγής». Η υποπαρ. 7.3.2.4. αντικατεστάθη ως άνω δια της παρ. 1 άρθρ. 2 Β.Δ. 325 της 27 Απρ./11 Μαΐου 1968 (ΦΕΚ Α΄ 103). «7.3.2.5.Μετεωρολογικά ελάχιστα Απογειώσεως- Προσγειώσεως: 7.3.2.5.1.Ανεξαρτήτως της υπό των αρμοδίων Υπηρεσιών Ελέγχου Εναερίου Κυκλοφορίας παρεχομένης εξουσιοδοτήσεως, απαγορεύεται η απογείωσις αεροπλάνων υπό μετεωρολογικάς συνθήκας πτήσεως δι’ οργάνων, εφ’ όσον αι τελευταίαι μετεωρολογικαί αναφοραί της αρμοδίας Μετεωρολογικής Υπηρεσίας δεικνύουν ότι αι επικρατούσαι καιρικαί συνθήκαι παρέχουν μετεωρολογικά ελάχιστα απογειώσεως μικρότερα των υπό του Κράτους εις ο ανήκει το αεροδρόμιον εγκεκριμένων ή των εις τους ειδικούς όρους Τεχνικής Εκμεταλλεύσεως του μεταφορέως καθοριζομένων τοιούτων, αναλόγως του ποία εκ των δύο είναι μεγαλύτερα.   Σελ. 730(β) 337-088 7.3.2.5.2.Απαγορεύεται η υπό μετεωρολογικάς συνθήκας πτήσεως δι’ οργάνων, έναρξις διαδικασίας προσεγγίσεως ή προσγείωσις εφ’ όσον αι τελευταίαι μετεωρολογικαί αναφοραί της αρμοδίας Μετεωρολογικής Υπηρεσίας δεικνύουν ότι αι επικρατούσαι καιρικαί συνθήκαι παρέχουν μετεωρολογικά ελάχιστα προσγειώσεως μικρότερα των υπό του Κράτους, εις ο ανήκει το αεροδρόμιον, εγκεκριμένων ή των εις τους υπό της ΥΠΑ εκδιδομένους ειδικούς όρους Τεχνικής Εκμεταλλεύσεως του μεταφορέως καθοριζομένων τοιούτων, αναλόγως του ποία εκ των δύο είναι μεγαλύτερα, εξαιρέσει: α)Της περιπτώσεως καθ’ ην το αεροδρόμιον προσγειώσεως διαθέτει ILS και PAR, η δε διαδικασία καθόδου θα εκτελεσθή τη βοηθεία αμφοτέρων τούτων. β)Της περιπτώσεως καθ’ ην η διαδικασία καθόδου ήρξατο υπό καιρικάς συνθήκας επιτρεπούσας την εκτέλεσιν διαδικασίας προσεγγίσεως δι’ οργάνων, πλην κατά την διάρκειαν της καθόδου, αύται κατέστησαν δυσμενέστεραι εις βαθμόν παρέχοντα μετεωρολογικά ελάχιστα προσγειώσεως μικρότερα των εγκεκριμένων τοιούτων και η κάθοδος εκτελείται: (ι)Τη βοηθεία ILS το δε αεροπλάνον αφ’ ενός μεν ευρίσκεται επί του ίχνους της τελικής προσεγγίσεως αφ’ ετέρου δε έχει ήδη διέλθει άνωθεν του εξωτερικού Ραδιοσημαντήρος. (ιι)Τη βοηθεία GCA το δε αεροπλάνον αφ’ ενός μεν ευρίσκεται επί του ίχνους της τελικής προσεγγίσεως αφ’ ετέρου δε ο έλεγχος τούτου έχει ήδη αναληφθή υπό του ελεγκτού τελικής προσεγγίσεως. Εις αμφοτέρας τας ως άνω, εν εδάφ. α΄ και β΄ περιπτώσεις, επιτρέπεται όπως εκτελεσθή κάθοδος μέχρι του ελαχίστου επιτεπομένου ύψους καθόδου, του καθοριζομένου εις τα σχεδιαγράμματα διαδικασιών προσεγγίσεως δι’ οργάνων, εφ’ όσον δε ο χειριστής διαπιστώσει ότι τα επικρατούντα μετεωρολογικά ελάχιστα προσεγγίσεως είναι ίσα ή ανώτερα των εγκεκριμένων τοιούτων, δύναται να προσγειωθή, άλλως εκτελεί διαδικασίαν αποτυχημένης προσεγγίσεως». Αι υποπαρ. 7.3.2.5., 7.3.2.5.1. και 7.3.2.5.2 προσετέθησαν δια της παρ. 2 άρθρ. 2 Β.Δ. 325 της 27 Απρ./11 Μαΐου 1968 (ΦΕΚ Α΄ 103).          38.Ξ.α.3 Τεχνική εκμετάλλευση αεροσκαφών   72 7.3.3.Αεροδρόμια Εναλλαγής. 7.3.3.1.Αεροδρόμια Εναλλαγής δια τον Αερολιμένα Αναχωρήσεως. Οσάκις η οροφή και η ορατότης εις τον αερολιμένα αναχωρήσεως είναι κάτω των δημοσιευθέντων ελαχίστων προσγειώσεως κατά την ώραν της απογειώσεως, απαγορεύεται η απογείωσις οιουδήποτε αεροπλάνου εκτός εάν εις το αεροναυτιλιακόν σχέδιον πτήσεως καθορισθή αεροδρόμιον εναλλαγής κείμενον ως προς τον αερολιμένα απογειώσεως ως κατωτέρω: α)Δι αεροπλάνα με δύο ή τρείς κινητήρας: Εις απόστασιν από τον αερολιμένα απογειώσεως ουχί μεγαλυτέραν της μιας ώρας πτήσεως υπό νηνεμίαν και κανονικήν ταχύτητα, ταξειδίου με ένα κινητήρα εκτός λειτουργίας. β)Δι’ αεροπλάνα με τέσσαρας ή περισσοτέρους κινητήρας. Εις απόστασιν από τον αερολιμένα απογειώσεως ουχί μεγαλυτέραν των 2 ωρών πτήσεως υπό νηνεμίαν και κανονικήν ταχύτητα ταξειδίου με ένα κινητήρα εκτός λειτουργίας. 7.3.3.2.Αεροδρόμιον Εναλλαγής δια τον Αερολιμένα προορισμού-Πτήσις I.F.R. «7.3.3.2.1.Πτήση μικρών Αποστάσεων. Για όλες τις IFR πτήσεις πρέπει να καθορίζεται στο αεροναυτιλιακό σχέδιο πτήσεως ένα τουλάχιστο αεροδρόμιο εναλλαγής. Τέτοιο αεροδρόμιο δεν απαιτείται όταν υπάρχει πρόγνωση που δείχνει ότι για χρονική περίοδο μιας ώρας πριν και μιας ώρας μετά το χρόνο που υπολογίζεται η άφιξη του αεροπλάνου στο αεροδρόμιο προορισμού, θα είναι η ορατότητα τουλάχιστον 5 χλμ. και η οροφή: α)Τουλάχιστον 1500 πόδια πάνω από το ελάχιστο ύψος καθόδου για κύκλο CMDA (CIRCLING MINIMUM DESCENT ALTITUDE), αν προβλέπεται προσέγγιση κύκλου και έχει εγκριθεί για τον εν λόγω αερολιμένα ή β)Τουλάχιστον 1500 πόδια πάνω από το χαμηλότερο δημοσιευμένο ελάχιστο ύψος ενόργανου προσέγγισης MDA (MINIMUM DESCENT ALTITUDE) ή DH (DECISION HEIGHT), ή 2.000 πόδια πάνω από το υψόμετρο του αεροδρομίου, ανάλογα πιο από τα δύο είναι μεγαλύτερο». Το εδάφ. 7.3.3.2.1 αντικαταστάθηκε ως άνω από το άρθρ. 3 Π.Δ. 15/11-22 Ιαν. 1985 (ΦΕΚ Α΄ 7). 7.3.3.2.2.Πτήσις Μεγάλων Αποστάσεων. Απαγορεύεται η έναρξις πτήσεως μεγάλων αποστάσεων εκτός εάν πρόσφατα μετεωρολογικά προγνωστικά δεικνύωσιν ότι η οροφή και η ορατότης είτε του αερολιμένος προορισμού είτε του ορισθέντος εις το αεροναυτιλιακόν σχέδιον πτήσεως, δια τον αερολιμένα τούτον, αεροδρομίου εναλλαγής, θα είναι κατά τον υπολογιζόμενον χρόνον αφίξεως εις ταύτα ίσα ή ανώτερα των εγκεκριμένων ελαχίστων δια προσγείωσιν.          Εις το αεροναυτιλιακόν σχέδιον πτήσεως δέον όπως ορίζηται έν τουλάχιστον αεροδρόμιον εναλλαγής πλην των πτήσεων άνωθεν θαλάσσης ή ετέρων πτήσεων καθ’ ας δεν υφίσταται αεροδρόμιον εναλλαγής δια τον αερολιμένα προορισμού. Οσάκις δεν διατίθεται αεροδρόμιον εναλλαγής, τα πρόσφατα μετεωρολογικά δελτία δέον όπως δεικνύωσιν ότι η οροφή και η ορατότης του αερολιμένος αναχωρήσεως ή οιουδήποτε αεροδρομίου εναλλαγής, απαιτουμένου δια τον αερολιμένα αναχωρήσεως, θα είναι, κατά τον χρόνον επιστροφής εις εν των αεροδρομίων τούτων, εξ οιουδήποτε σημείου κατά μήκος της αεροπορικής οδού εντεύθεν του σημείου μη δυνατής επιστροφής, ίσα ή ανωτέρω των εγκεκριμένων ελαχίστων προσγειώσεως. «7.3.4.Εφοδιασμός δια καυσίμων: 7.3.4.1.Πτήσεις Εσωτερικού-Άπαντα τα Αεροπλάνα. α)Οσάκις δεν απαιτείται αεροδρόμιον εναλλαγής. Οσάκις κατά τας διατάξεις του παρόντος δεν απαιτείται αεροδρόμιον εναλλαγής, τα αεροπλάνα δέον όπως εφοδιάζωνται δια καυσίμων και λιπαντικών ικανών ίνα επαρκέσουν μέχρι του αεροδρομίου προορισμού και επί πλέον δια πτήσιν 45΄ λεπτών τουλάχιστον υπό κανονικήν κατανάλωσιν ταξιδίου. β)Οσάκις δεν απαιτείται αεροδρόμιον εναλλαγής.  Οσάκις, κατά τας διατάξεις του παρόντος απαιτείται όπως εν τω αεροναυτιλιακώ σχεδίω πτήσεως αναγράφεται αεροδρόμιον εναλλαγής δια το αεροδρόμιον προορισμού, τα αεροπλάνα δέον όπως εφοδιάζωνται δια καυσίμων και λιπαντικών ικανών ίνα επαρκέσουν μέχρι του αεροδρομίου προορισμού, και εκείθεν μέχρι του πλέον απομεμακρυσμένου αεροδρομίου εναλλαγής και δι’ επί πλέον πτήσιν 45 λεπτών τουλάχιστον, υπό κανονικήν κατανάλωσιν ταξιδίου. «7.3.4.2.Πτήσεις Εξωτερικού. 7.3.4.2.1.Ελικοφόρα Αεροπλάνα (Εμβολοφόρα, Στροβιλοελικοφόρα). Άπαντα τα ελικοφόρα αεροπλάνα, οσάκις εκτελούν πτήσεις εξωτερικού, δέον όπως εφοδιάζωνται δια καυσίμων και λιπαντικών επαρκών ίνα τα αεροπλάνα αφιχθούν εις το αεροδρόμιον προορισμού και προσγειωθούν εις τούτο και εν συνεχεία, οσάκις απαιτείται αεροδρόμιον εναλλαγής, να αφιχθούν και προσγειωθούν εις το πλέον απομεμακρυσμένον τοιούτον, όπως καθορίζεται εν τω αεροναυτιλιακώ σχεδίω πτήσεως, περαιτέρω δε να δύνανται να εκτελέσουν πτήσιν διαρκείας: α)90 λεπτών της ώρας ή  β)30 λεπτών της ώρας συν 10% του συνολικού χρόνου πτήσεως του απαιτουμένου δια την άφιξιν του αεροπλάνου εις τον αερολιμένα προορισμού και εκείθεν εις το αεροδρόμιον εναλλαγής, υπό κανονικήν κατανάλωσιν ταξιδίου, αναλόγως του ποίος εκ των (α) και (β) καθοριζομένου χρόνων είναι μικρότερος. Οσάκις κατά τας απαιτήσεις του παρόντος απαιτείται όπως εν τω αεροναυτιλιακώ σχεδίω πτήσεως καθορίζεται έν τουλάχιστον αεροδρόμιον εναλλαγής δια το αεροδρόμιον προορισμού πλην όμως δεν διατίθεται τοιούτον, τα αεροπλάνα δέον όπως εφοδιάζωνται δια καυσίμων και      λιπαντικών      επαρκών       ίνα      τα        αε-     Τεχνική εκμετάλλευση αεροσκαφών 38.Ξ.α.3   73 (Αντί για τη σελ. 731(α) Σελ. 731(β) Τεύχος Η11-Σελ. 131.  74 ροπλάνα αφιχθούν εις το αεροδρόμιον προορισμού και εν συνεχεία εκτελέσουν πτήσιν διαρκείας 3 ωρών, υπό κανονικήν κατανάλωσιν ταξιδίου. 7.3.4.2.2.Αεριωθούμενα Αεροπλάνα. Άπαντα τα αεριωθούμενα αεροπλάνα, οσάκις εκτελούν πτήσεις εξωτερικού, δέον όπως εφοδιάζωνται δια καυσίμων και λιπαντικών επαρκών ίνα τα αεροπλάνα αφιχθούν και προσγειωθούν εις τον αερολιμένα προορισμού και εν συνεχεία: α)Εκτελέσουν πτήσιν διαρκείας ίσης προς το 10% του συνολικού χρόνου πτήσεως του απαιτουμένου ίνα αφιχθούν και προσγειωθούν εις τον αερολιμένα προορισμού. β)Οσάκις, κατά τας απαιτήσεις του παρόντος, απαιτείται αεροδρόμιον εναλλαγής, αφιχθούν και προσγειωθούν εις το πλέον απομεμακρυσμένον τοιούτον, όπερ καθορίζεται εν τω αεροναυτιλιακώ σχεδίω πτήσεως δια τον αερολιμένα προορισμού. γ)Εκτελέσουν πτήσιν διαρκείας 30 λεπτών της ώρας υπό ταχύτητα κρατήσεως εις ύψος 1500 ποδών άνωθεν του υψομέτρου του αεροδρομίου εναλλαγής (ή του αερολιμένος προορισμού, οσάκις δεν απαιτείται αεροδρόμιον εναλλαγής) υπό συνθήκας θερμοκρασίας τυπικής ατμοσφαίρας. Οσάκις, κατά τας απαιτήσεις του παρόντος, απαιτείται όπως εν τω αεροναυτιλιακώ σχεδίω πτήσεως καθορίζεται έν τουλάχιστον αεροδρόμιον εναλλαγής, πλην όμως δεν διατίθεται τοιούτον, τα αεροπλάνα δέον όπως εφοδιάζωνται δια καυσίμων και λιπαντικών επαρκών ίνα τα αεροπλάνα αφιχθούν εις το αεροδρόμιον προορισμού και εν συνεχεία εκτελέσουν πτήσιν διαρκείας 2 ωρών υπό κανονικήν κατανάλωσιν ταξιδίου. 7.3.4.2.3.Οσάκις αεροπλάνον ευρίσκεται επί αεροπορικής οδού και αποφασισθή, δι οιονδήποτε λόγον, η επιστροφή τούτου εις το αεροδρόμιον αναχωρήσεως ή εις το καθορισθέν δια τον αερολιμένα αναχωρήσεως, αεροδρόμιον εναλλαγής, δέον όπως φέρη κατά την στιγμήν της επιστροφής, επαρκή καύσιμα ίνα αφιχθή εις έν τούτων και εν συνεχεία εκτελέση πτήσιν 2 ωρών τουλάχιστον υπό κανονικήν κατανάλωσιν ταξιδίου».   Σελ. 732(β) Τεύχος Η11-Σελ. 132. Αι υποπαρ. 7.3.4., 7.3.4.1., 7.3.4.2. και 7.3.4.3. αντικατεστάθησαν ως άνω δια της παρ. 3 άρθρ. 2 Β.Δ. 325 της 27 Απρ./11 Μαΐου 1968 (ΦΕΚ Α΄ 103). 7.3.4.4.Υπεισερχόμενοι Συντελεσταί κατά τον Υπολογισμόν των Απαιτουμένων Καυσίμων. Κατά τον υπολογισμόν των απαιτουμένων καυσίμων δέον όπως λαμβάνωνται υπ’ όψιν ο άνεμος, έτεραι προβλεπόμεναι μετεωρολικαί συνθήκαι, αναμενόμεναι καθυστερήσεις και οιαιδήποτε έτεραι συνθήκαι, αίτινες δυνατόν να καθυστερήσωσι την προσγείωσιν του αεροπλάνου. Τα απαιτούμενα υπό του παρόντος Δ/τος καύσιμα δια την έναρξιν ή αλλαγήν κατευθύνσεως πτήσεως, τινος, δέον όπως είναι επί πλέον της ποσότητος των μη δυναμένων να χρησιμοποιηθώσι καυσίμων, δια τον συγκεκριμένον τύπον αεροπλάνου, της ποσότητος ταύτης καθοριζομένης εις τους έχοντες εφαρμογήν ειδικούς όρους πτητικής ικανότητος. Η Υ.Π.Α. δύναται να απαιτήση όπως φέρωνται καύσιμα επί πλέον των οιωνδήποτε καθοριζομένων εν τω παρόντι Δ/τι ελαχίστων τοιούτων, οσάκις διαπιστώσει ότι επί πλέον καύσιμα είναι αναγκαία προς το συμφέρον της ασφαλείας του αεροπλάνου, ιπταμένου επί συγκεκριμένης αεροπορικής οδού ή εκτελούντος ωρισμένον τύπον πτήσεων. Αι τοιαύται επί πλέον απαιτήσεις δι’ ειδικά εφεδρικά καύσιμα δέον όπως περιλαμβάνωνται εις τους υπό της Υ.Π.Α. εκδιδομένους ειδικούς όρους τεχνικής εκμεταλλεύσεως δι’ έκαστον αεροπορικόν μεταφορέα. «7.3.4.5.Στοιχεία ικανά προς διαπίστωσιν συμμορφώσεως του μεταφορέως προς τα εν τη παρούση παρ. 7.3.4. καθοριζόμενα, δέον όπως διαφυλάσσωνται υπό του μεταφορέως δια χρονικόν διάστημα τουλάχιστον 6 μηνών». Η υποπαρ. 7.3.4.5. προσετέθη δια της παρ. 4 άρθρ. 2 Β.Δ. 325 της 27 Απρ./11 Μαΐου 1968 (ΦΕΚ Α΄ 103).         38.Ξ.α.3 Τεχνική εκμετάλλευση αεροσκαφών   75 7.3.5.Αλλαγή Κατευθύνσεως Πτήσεως. Απαγορεύεται η συνέχισις πτήσεως προς τον αερολιμένα προορισμού, εκτός εάν αι μετεωρολογικαί συνθήκαι εις το εν τω αεροναυτιλιακώ σχεδίω πτήσεως οριζόμενον αεροδρόμιον εναλλαγής παραμένωσι ίσαι ή ανώτεραι των, δια το εν λόγω αεροδρόμιον, οσάκις τούτο χρησιμοποιείται ως αεροδρόμιον εναλλαγής, εγκεκριμένων ελαχίστων. Το αεροναυτιλιακόν σχέδιον πτήσεως δέον όπως τροποποιήται εν πτήσει προκειμένου να καθορισθή έτερον αεροδρόμιον εναλλαγής κείμενον εντός της υπό των καυσίμων του αεροπλάνου επιτρεπομένης ακτίνος, δια το οποίον τα υφιστάμενα μετεωρολογικά δελτία δεικνύουν ότι η οροφή και η ορατότης είναι τουλάχιστον ίσαι ή ανώτεραι των εγκεκριμένων ελαχίστων και ότι τα πλέον πρόσφατα μετεωρολογικά προγνωστικά δεικνύουν ότι αι εν λόγω μετεωρολογικαί συνθήκαι θα παραμείνωσι ανώτεραι των εγκεκριμένων ελαχίστων μέχρι του υπολογιζομένου χρόνου αφίξεως του αεροπλάνου εις το ούτω καθορισθέν νέον αεροδρόμιον εναλλαγής. 7.4.Κανόνες Πτήσεως επί Αεροπορικής Οδού. 7.4.1.Εγκρίσεις και Περιορισμοί αεροπορικών Οδών-Τακτικαί Επιβατικαί Πτήσεις. 7.4.1.1.Γενικά. Πλην των περιπτώσεων καθ’ ας καθίστανται αναγκαίαι παρεκκλίσεις εκ των αεροπορικών οδών προς αποφυγήν επικινδύνων μετεωρολογικών συνθηκών, τα εκτελούντα τακτικάς πτήσεις αεροπλάνα του αεροπορικού μεταφορέως δέον όπως ίπτανται επί εγκεκριμένων αεροπορικών οδών, αίτινες αναγράφονται εις τους υπό της Υ.Π.Α. εκδιδομένους ειδικούς όρους τεχνικής εκμεταλλεύσεως του αεροπορικού μεταφορέως. 7.4.1.2.V.F.R.Πτήσεις Μικρών Αποστάσεων. V.F.R. τακτικαί πτήσεις μικρών αποστάσεων δύνανται να εκτελώνται εφ’ οιασδήποτε αεροπορικής οδού δια την οποίαν ο αεροπορικός μεταφορεύς δύναται να αποδείξη ότι αι υφιστάμεναι τηλεπικοινωνιακαί ευκολίαι είναι επαρκείς, ώστε να επιτρέπωσι την επίτευξιν και διατήρησιν αμφιφόρου ραδιοεπικοινωνίας μεταξύ του αεροπλάνου και του ενδεδειγμένου επί του εδάφους σταθμού εφ’ οιουδήποτε σημείου της αεροπορικής οδού, εφ’ ης εκτελείται η πτήσις. 7.4.1.3.Νυκτεριναί και I.F.R. Πτήσεις Μικρών Αποστάσεων. Νυκτεριναί και I.F.R. τακτικαί πτήσεις μικρών αποστάσεων δέον όπως εκτελώνται εντός των καθιερωμένων εναερίων διαδρόμων ή εφ’ ετέρων εγκεκριμένων αεροπορικών οδών, υπό την προϋπόθεσιν ότι ο αεροπορικός μεταφορεύς έχει αποδείξει ότι τα αεροναυτιλιακά βοηθήματα, αι τηλεπικοινωνιακαί ευκολίαι και αι μετεωρολογικαί υπηρεσίαι και ευκολίαι αίτινες θα χρησιμοποιηθώσι κατά την εκτέλεσιν πτήσεων επί των εν λόγω εναερίων διαδρόμων και αεροπορικών οδών, είναι κατάλληλοι δια τον επί των χρησιμοποιηθησομένων αεροπλάνων φερόμενον εξοπλισμόν και ότι ικανοποιούνται αι εν παρ. 3.3., 3.4. και 3.5 απαιτήσεις του παρόντος.   7.4.1.4.Πτήσεις Μεγάλων Αποστάσεων. Η έναρξις και η συνέχισις τακτικών πτήσεων μεγάλων αποστάσεων εγκρίνεται υπό της Υ.Π.Α. αφού ο αεροπορικός μεταφορεύς αποδείξει ότι τα αεροπλάνα είναι καταλλήλως εξωπλισμένα, τα δε πληρώματα πτήσεως έχουσι κανονικώς αξιοποιηθή δι’ εκτέλεσιν πτήσεων επί τοιαύτης αεροπορικής οδού, χρησιμοποιούντα γνωστά εκ των προτέρων ειδικά αεροναυτιλιακά μέσα και διαδικασίας. 7.4.2.Εγκρίσεις και Περιορισμοί Αεροπορικών Οδών-Έκτακτοι Επιβατικαί Πτήσεις και Πτήσεις προς Μεταφοράν Φορτίου. 7.4.2.1.Γενικά. Έκτακτοι επιβατικαί πτήσεις και Πτήσεις προς μεταφοράν φορτίου δύνανται να εκτελώνται εφ’ οιασδήποτε αεροπορικής οδού εφ’ ης εκτελούνται τακτικαί πτήσεις. Οιαδήποτε ετέρα έκτακτος επιβατική πτήσις και πτήσις προς μεταφοράν φορτίου δέον όπως εκτελήται συμφώνως προς τας διατάξεις των εδαφ. 7.4.2.2., 7.4.2.3. και 7.4.2.4. 7.4.2.2.V.F.R. Πτήσεις Μικρών Αποστάσεων. V.F.R. έκτακτοι πτήσεις μικρών αποστάσεων δύνανται να εκτελώνται εφ’ οιασδήποτε αεροπορικής οδού δια την οποίαν ο αεροπορικός μεταφορεύς δύναται να αποδείξει ότι αι υφιστάμεναι τηλεπικοινωνιακαί ευκολίαι είναι επαρκείς, ώστε να επιτρέπωσι την επίτευξιν και διατήρησιν αμφιφόρου ραδιοεπικοινωνίας μεταξύ του αεροπλάνου και του ενδεδειγμένου επί του εδάφους σταθμού εφ’ οιουδήποτε σημείου της αεροπορικής οδού εφ’ ης εκτελείται η πτήσις. 7.4.2.3.Νυκτεριναί και I.F.R. Πτήσεις Μικρών Αποστάσεων. Νυκτεριναί και I.F.R. έκτακτοι πτήσεις μικρών αποστάσεων επί αεροπορικών οδών ή από και προς αερολιμένας, ετέρων εκείνων οίτινες ειδικώς έχουσιν εγκριθή δια τον αεροπορικόν μεταφορέα, δέον όπως εκτελώνται επί των υφισταμένων εναερίων διαδρόμων και εγκεκριμένων αεροπορικών οδών. Πτήσεις εκτός των εναερίων διαδρόμων και εγκεκριμένων αεροπορικών οδών δέον όπως εγκρίνωνται υπό της Υ.Π.Α. και αναγράφωνται εις τους υπό της Υ.Π.Α. εκδιδομένους ειδικούς όρους τεχνικής εκμεταλλεύσεως του αεροπορικού μεταφορέως. 7.4.2.4.Πτήσεις Μεγάλων Αποστάσεων. Η έγκρισις αεροπορικών οδών δι’ εκτέλεσιν πτήσεων μεγάλων αποστάσεων γίνεται υπό της Υ.Π.Α., αφού ο αεροπορικός μεταφορεύς αποδείξει ότι τα αεροπλάνα είναι καταλλήλως εξωπλισμένα,  τα   δε  πληρώματα   πτήσεως  έχουσι          (Μετά την σελ. 732(α) Σελ. 732,01 337-091 Τεχνική εκμετάλλευση αεροσκαφών 38.Ξ.α.3   76 κανονικώς αξιοποιηθή δι’ εκτέλεσιν πτήσεων επί της τοιαύτης αεροπορικής οδού ή περιοχής, χρησιμοποιούντα γνωστά εκ των προτέρων ειδικά αεροναυτιλιακά μέσα και διαδικασίας.                                                 Σελ. 732, 02 337-092 38.Ξ.α.3 Τεχνική εκμετάλλευση αεροσκαφών   77 7.4.3.Παρέκκλισις εξ Αεροπορικής Οδού. Απαγορεύεται η παρέκκλισις πτήσεως εξ εγκεκριμένης αεροπορικής οδού εφ’ ης ο αεροπορικός μεταφορεύς δύναται να εκτελή πτήσεις. Εάν πτήσις τις παρεκκλίνη εξ εγκεκριμένης δια τον αεροπορικόν μεταφορέα αεροπορικής οδού ο κυβερνήτης του αεροπλάνου δέον όπως άμα τω πέρατι της πτήσεως υποβάλη εις διπλούν έγγραφον αναφοράν εις τον αεροπορικόν μεταφορέα, εκθέτων τους λόγους και την ανάγκην της παρεκκλίσεως εκ της αεροπορικής οδού. Ο αεροπορικός μεταφορεύς δέον όπως εντός 3 ημερών, από του πέρατος της πτήσεως, υποβάλη εις την Υ.Π.Α. αντίγραφον της εκθέσεως μετά σχετικών σχολίων αυτού. 7.4.4.Κανόνες Ύψους Πτήσεως. 7.4.4.1.Γενικά. Εξαιρέσει των περιπτώσεων προσγειώσεως ή απογειώσεως, τα εν τω παρόντι ελάχιστα ύψη πτήσεως δέον όπως τηρώνται. Η Υ.Π.Α. δύναται να καθορίση έτερα ύψη πτήσεως δι’ οιανδήποτε αεροπορικήν οδόν ή τμήμα ταύτης οσάκις διαπιστώση ότι, λαμβανομένων υπ’ όψιν, της μορφολογίας του εδάφους άνωθεν του οποίου εκτελείται η πτήσις, της ποιότητος και επαρκείας των μετεωρολογικών υπηρεσιών, των διατιθεμένων αεροναυτιλιακών ευκολιών και ετέρων συνθηκών πτήσεως, η εκτέλεσις τοιαύτης πτήσεως επιτρέπει η απαιτεί αλλαγήν των υψών. 7.4.4.2.Πτήσις V.F.R. Απαγορεύεται η εκτέλεσις πτήσεως υφ’ οιουδήποτε αεροπλάνου εις ύψος μικρότερον των 1.000 π. άνωθεν του εδάφους ή 1000 π. άνωθεν οιουδήποτε όρους, λόφου ή ετέρων εμποδίων. 7.4.4.3.Νυκτεριναί και Πτήσεις δι’ Οργάνων. Άπασαι αι εντός του υπό της Ελλάδος ελεγχομένου εναερίου χώρου εκτελούμεναι Ι.F.R. πτήσεις, δέον όπως μη εκτελώνται εις ύψη κατώτερα των υπό της Υ.Π.Α. καθοριζομένων ελαχίστων υψών ασφαλείας των αεροδιαδρόμων και εγκεκριμένων αεροπορικών οδών. Άπασαι αι εντός ελεγχομένου, υφ’ ετέρων Κρατών εναερίου χώρου εκτελούμεναι I.F.R. πτήσεις δέον όπως μη εκτελώνται εις ύψη πτήσεως κατώτερα των υπό των αρμοδίων εν προκειμένω Κρατών καθοριζομένων ελαχίστων υψών ασφαλείας των αεροδιαδρόμων και εγκεκριμένων αεροπορικών οδών. Αι εν λόγω πτήσεις ως και αι πτήσεις άνωθεν ανοικτών θαλασσών δέον όπως μη εκτελώνται εις ύψη κατώτερα των υπό του αεροπορικού μεταφορέως καθοριζομένων τοιούτων. 7.4.4.3.1.Καθορισμός υπό του Αεροπορικού Μεταφορέως Ελαχίστων επί Αεροπορικής Οδού Υψών. Ο αεροπορικός μεταφορεύς δέον όπως αναγράφη εις το εγχειρίδιον τεχνικής εκμεταλλεύσεως αυτού το ελάχιστον ύψος ασφαλείας δι’ εκάστην αεροπορικήν οδόν εφ’ ης εκτελεί I.F.R. πτήσεις. Δια τας άνωθεν ξένων Χωρών διερχομένας αεροπορικάς οδούς εφ’ ων εκτελεί πτήσεις, δέον όπως βεβαιούται ότι τα ελάχιστα επί των λόγω αεροπορικών οδών ύψη ασφαλείας είναι τοιαύτα, ώστε να πληρώνται τουλάχιστον αι κατωτέρω απαιτήσεις ως προς την πτήσιν άνωθεν εμποδίων:    α)Απαγορεύεται η εκτέλεσις πτήσεων υπεράνω μη ορεινών περιοχών, ες ύψη κατώτερα των 1000 π. άνωθεν του υψηλοτέρου εμποδίου, όπερ ευρίσκεται εις οριζόντιον απόστασιν 5 ν. μιλ. από το ίχνος πτήσεως. β)Απαγορεύεται η εκτέλεσις πτήσεων υπεράνω ορεινών περιοχών, εις ύψη κατώτερα των 2000 π. άνωθεν του υψηλοτέρου εμποδίου, όπερ ευρίσκεται εις οριζόντιον απόστασιν 5 ή 21,7 ν. μιλ. από το ίχνος πτήσεως, δια πτήσεις εκτελουμένας εις κατώτερα ή ανώτερα ύψη αντιστοίχως. Τας ορεινάς και μη ορεινάς περιοχάς, κατά τας απαιτήσεις του παρόντος, καθορίζει ο αεροπορικός μεταφορεύς, της Υ.Π.Α. δυναμένης οποτεδήποτε και προς όφελος της ασφαλείας των πτήσεων να ανακαθορίζη ταύτας. 7.4.5.Διαδικασίαι Προσεγγίσεως δι’ Οργάνων. Γενικά. Οσάκις δια την προσγείωσιν εις Ελληνικόν αερολιμένα είναι αναγκαία η δι’ οργάνων προσέγγισις, ακολουθούνται αι εγκεκριμέναι διαδικασίαι προσεγγίσεως δι’ οργάνων. Οσάκις δια την προσγείωσιν εις αερολιμένα ετέρου Κράτους, είναι αναγκαία ή δι’ οργάνων προσέγγισις, ακολουθούνται αι υπό του ετέρου τούτου Κράτους καθιερωθείσαι διαδικασίαι προσεγγίσεως δι’ οργάνων δια τον εν λόγω αερολιμένα, υπό την προϋπόθεσιν ότι αι εν λόγω διαδικασίαι πληρούν τα υπό της Υ.Π.Α. ή του ICAO καθορισθέντα κριτήρια, εκτός εάν διάφορος διαδικασία προσεγγίσεως δι’ οργάνων δια τον εν λόγω αερολιμένα έχη ειδικώς εγκριθή υπό της Υ.Π.Α. προς χρήσιν υπό του αεροπορικού μεταφορέως, εμφαίνεται δε αύτη εις τους ειδικούς όρους τεχνικής εκμεταλλεύσεως.  7.4.6.Συνέχισις της Πτήσεως. 7.4.6.1.Απαιτούμενα Όργανα και Εξοπλισμός. Εάν οιονδήποτε στοιχείον του εξοπλισμού ή τμήμα του αεροπλάνου απαιτούμενον δια τον τύπον της εκτελουμένης πτήσεως παύση λειτουργούν, κατά την διάρκειαν της πτήσεως ο κυβερνήτης δέον όπως προσγειώση το αεροπλάνον είτε εις το πλησιέστερον αεροδρόμιον είτε εις τον επόμενον ενδιάμεσον αερολιμένα αναλόγως ποία, κατά την κρίσιν του κυβερνήτου, είναι η ασφαλεστέρα διαδικασία, υπό την προϋπόθεσιν ότι ο κυβερνήτης θα λάβη υπ’ όψιν του τας εις το εγχειρίδιον τεχνικής εκμεταλλεύσεως αναφερομένας διαδικασίας δια τοιαύτας περιπτώσεις. Η Υ.Π.Α. δύναται να εγκρίνη διαδικασίας περιληφθησομένας    εις    το    εγχειρίδιον    τεχνι-      (Αντί για τη σελ. 733) Σελ. 733(α) Τεύχος 716-Σελ. 127. Τεχνική εκμετάλλευση αεροσκαφών 38.Ξ.α.3   78 κης εκμεταλλεύσεως του αεροπορικού μεταφορέως δι’ ων θα προβλέπεται η συνέχισις της πτήσεως του αεροπλάνου πέραν του επομένου ενδιαμέσου αερολιμένος οσάκις διαπιστώνει ότι αι ειδικαί συνθήκαι εκάστης περιπτώσεως δεν απαιτούν κατά γράμμα συμμόρφωσιν προς τας απαιτήσεις τερματισμού της πτήσεως εις την πρώτην δοθείσαν ευκαιρίαν. 7.4.6.2.Κίνδυνοι πτήσεως. Οσάκις κατά την κρίσιν του κυβερνήτου η πτήσις δεν δύναται να εκτελεσθή εν ασφαλεία, αύτη δέον όπως μη συνεχισθή προς τον αερολιμένα προορισμού εκτός εάν κατά την κρίσιν του δεν υφίσταται ασφαλεστέρα διαδικασία. Εάν ο κυβερνήτης αποφασίση να συνεχίση την πτήσιν προς τον αερολιμένα προορισμού, η απόφασις αύτη θα συνιστά κατάστασιν επειγούσης ανάγκης, ως αύτη καθορίζεται εν παρ. 7.2.12. «7.4.6.3.Βλάβαι κινητήρος ή προληπτική κράτηση. Όταν κινητήρας αεροπλάνου κρατήσει εν πτήσει, λόγω βλάβης ή προληπτικά για την πρόληψη πιθανής βλάβης, πρέπει να πραγματοποιηθεί προσγείωση στο πλησιέστερο, από απόψεως χρόνου, κατάλληλο αεροδρόμιο, στο οποίο είναι δυνατό να εκτελεσθεί ασφαλής προσγείωση. Στην περίπτωση αυτή ο κυβερνήτης του αεροπλάνου υποχρεούται να ενημερώσει αμέσως, μόλις αυτό καταστεί δυνατό, την αρμοδία αρχή εδάφους για την κράτηση του κινητήρος. Κυβερνήτης αεροπλάνου με τρεις ή περισσότερους κινητήρες δύναται, εάν υποστεί βλάβη ή κρατήσει εν  πτήσει ένας κινητήρας, να συνεχίσει την πτήση προς αεροδρόμιο της εκλογής του, εφ’ όσον αποφασίζει ότι μια τέτοια ενέργεια είναι από πλευράς ασφαλείας, εξ ίσου ασφαλής με προσγείωση στο πλησιέστερο κατάλληλο αεροδρόμιο. Στην περίπτωση αυτή πρέπει να λαμβάνει υπόψη του τους κατωτέρω παράγοντες: α)Τη φύση της κακής λειτουργίας και των πιθανών μηχανικών δυσκολιών, που είναι δυνατόν να αντιμετωπισθούν εάν συνεχισθεί η πτήση. β)Τη δυνατότητα χρησιμοποιήσεως του κρατηθέντος κινητήρος. γ)Το ύψος πτήσεως, το βάρος του αεροπλάνου και τα διαθέσιμα καύσιμα κατά το χρόνο της κρατήσεως του κινητήρος. δ)Τις μετεωρολογικές συνθήκες επί αεροπορικής οδού και τα δυνατά σημεία προσγειώσεως. ε)Την κίνηση εναερίου κυκλοφορίας. στ)Τη μορφολογία του εδάφους, και  ζ)Την εξοικείωση του με το αεροδρόμιο που θα χρησιμοποιηθεί. Εφ’ όσον το αεροπλάνο δεν προσγειωθεί στο πλησιέστερο από απόψεως χρόνου κατάλληλο αεροδρομίου αλλά σε άλλο ο κυβερνήτης υποχρεούται να υποβάλει μετά το πέρας της πτήσεως γραπτή αναφορά σε δύο αντίτυπα στον αεροπορικό μεταφορέα, στην οποία θα εκθέτει τους λόγους που τον ανάγκασαν να κατευθυνθεί και να προσγειωθεί σε άλλο αεροδρόμιο της εκλογής του. Ο αεροπορικός μεταφορεύς εντός τριών ημερών από την επιστροφή του χειριστού στη βάση του, υποβάλει στην ΥΠΑ το αντίγραφο της αναφοράς του κυβερνήτου με τις σχετικές απόψεις τους».   Σελ. 734(α) Τεύχος 716-Σελ. 128 Το εδάφ. 7.4.6.3. αντικαταστάθηκε ως άνω από την παρ. 5 άρθρ. 6 Π.Δ. 485/1 Ιουν.-4 Ιουλ. 1979 (ΦΕΚ Α΄ 147). 7.5.Υποχρεώσεις Επιβατών. 7.5.1.Χρήσις Οινοπνευματωδών Ποτών. Απαγορεύεται η υφ’ οιουδήποτε προσώπου, επιβαίνοντος μεταφορικών αεροπλάνων δημοσίας χρήσεως, πόσις οινοπνευματωδών ποτών πλην εκείνων άτινα προσφέρονται υπό του αεροπορικού μεταφορέως. Τοιαύτα ποτά δεν θα προσφέρωνται εις επιβαίνοντα των αεροπλάνων πρόσωπα, άτινα κρίνονται ότι τελούν υπό την επήρειαν οινοπνεύματος. Ο αεροπορικός μεταφορεύς δέον όπως απαγορεύη την επί των αεροπλάνων του επιβίβασιν παντός προσώπου όπερ ευρίσκεται εις κατάστασιν μέθης ή υπό την επήρειαν ναρκωτικών, εκτός των περιπτώσεων ασθενών οίτινες συνοδεύονται υπό υγειονομικού συνοδού. Αεριωθούμενα Μεταφορικά Αεροπλάνα Περιορισμοί Πτητικής Λειτουργίας. Άρθρ.8.-8.1.Γενικά. Δι’ άπαντα τα αεριωθούμενα αεροπλάνα, άτινα έχουσι τύχει πιστοποιητικού πτητικής ικανότητος, συμφώνως προς τας απαιτήσεις του έχοντος εφαρμογήν κανονισμού πτητικής ικανότητος αεριωθουμένων αεροπλάνων, εφαρμόζονται οι εν παρ. 8.2. έως και 8.5 αναφερόμενοι περιορισμοί. Η Εφαρμογή των εν λόγω περιορισμών ενεργείται βάσει των εν τω εγχειριδίω πτήσεως του αεροπλάνου δεδομένων επιδόσεων. Οσάκις αι υφιστάμεναι συνθήκαι διαφέρουν εκείνων δι’ ας έχουσιν εκτελεσθή ειδικαί δοκιμαί, ή περί ης πρόκειται διαπίστωσις γίνεται δι’ υπολογισμού των επιδράσεων, ως εκ της μεταβολής των ειδικών μεταβλητών, εφ’ όσον ο εν λόγω υπολογισμός θα δώση αποτελέσματα ουσιαστικώς ίσης ακριβείας με τα τοιαύτα μιας απ’ ευθείας δοκιμής. 8.2.Περιορισμοί εκ του Πιστοποιητικού Πτητικής Ικανότητος. 8.2.1.Μέγιστον Βάρος απογειώσεως. Απαγορεύεται η απογείωσις αεροπλάνου με βάρος μεγαλύτερον του εν τω εγχειριδίω πτήσεως αυτού καθωρισμένου μεγίστου βάρους απογειώσεως δια το υψόμετρον του αεροδρομίου και δια την θερμοκρασίαν του περιβάλλοντος κατά την ώραν της απογειώσεως.      38.Ξ.α.3 Τεχνική εκμετάλλευση αεροσκαφών   79 8.2.2.Μέγιστον Βάρος Προσγειώσεως. Απαγορεύεται η απογείωσις αεροπλάνου του οποίου το βάρος απογειώσεως είναι τοσούτον ώστε το εναπομένον, μετά την αφαίρεσιν του βάρους των κανονικώς καταναλωθησομένων κατά την πτήσιν, μέχρι του αερολιμένος προορισμού και εναλλαγής, καυσίμων και λιπαντικών, υπερβαίνει το εν τω εγχειριδίω πτήσεως καθοριζόμενον βάρος προσγειώσεως δια το υψόμετρον εκάστου των εν λόγω αερολιμένων και την θερμοκρασίαν του περιβάλλοντος κατά την υπολογιζομένην ώραν προσγειώσεως. 8.2.3.Περιορισμοί Απογειώσεως. Απαγορεύεται η απογείωσις αεροπλάνου με βάρος υπερβαίνον εκείνο, όπερ συμφώνως προς τας εν τω εγχειριδίω πτήσεως του αεροπλάνου αναφερομένας ελαχίστας αποστάσεις δι’ απογείωσιν, δεν θα επέτρεπε την εκπλήρωσιν των κατωτέρω απαιτήσεων: α)Η απόστασις επιταχύνσεως-ακινητοποιήσεως να μη υπερβαίνη το μήκος του διαδρόμου απογειώσεως συν το μήκος του εγκεκριμένου διαδρόμου ακινητοποιήσεως. β)Η απόστασις απογειώσεως να μη υπερβαίνη το μήκος του διαδρόμου συν το μήκος του εγκεκριμένου ελευθέρου εμποδίων διαδρόμου, υπό την προϋπόθεσιν ότι το μήκος του ελευθέρου εμποδίων διαδρόμου δεν θα υπερβαίνη το ήμισυ του μήκους του διαδρόμου απογειώσεως. γ)Η διαδρομή απογειώσεως να μη υπερβαίνη το μήκος του διαδρόμου απογειώσεως. Αι εν λόγω αποστάσεις δέον όπως ανταποκρίνωνται προς το υψόμετρον του αεροδρομίου, τον χρησιμοποιηθησόμενον διάδρομον, την επιδρώσαν κλίσιν του διαδρόμου, την θερμοκρασίαν του περιβάλλοντος και την έντασιν της συνιστώσης του ανέμου κατά την ώραν της απογειώσεως. 8.2.4.Συμμόρφωσις προς τους εν τω Εγχειριδίω Πτήσεως του Αεροπλάνου Περιορισμούς. Απαγορεύεται η πτήσις κατά παράβασιν των εν τω εγχειριδίω πτήσεως του αεροπλάνου καθοριζομένων περιορισμών πτητικής λειτουργίας. 8.3.Περιορισμοί Ελευθερώσεως Εμποδίων κατά την Απογείωσιν. Απαγορεύεται η απογείωσις αεροπλάνου με βάρος υπερβαίνον το εν τω εγχειριδίω πτήσεως αυτού καθοριζόμενον και όπερ επιτρέπει όπως το αεροπλάνον επιτύχη κατά την απογείωσιν ίχνος πτήσεως, ελευθερώνον άπαντα τα εμπόδια είτε κατά 35 π., τουλάχιστον, κατακορύφως είτε κατά 200 π. (61 μ.) τουλάχιστον οριζοντίως, εντός των ορίων του αερολιμένος και κατά 300 π. (91,5 μ.) τουλάχιστον, οριζοντίως, μετά την διεύλευσιν πέραν των ορίων τουαερολιμένος         . Προς καθορισμόν της επιτρεπομένης  παρεκκλίσεως εκ του κατά την απογείωσιν χρησίμου ίχνους πτήσεως προς τον σκοπόν αποφυγής εμποδίων τουλάχιστον εις τας ως ανωτέρω ορισθείσας αποστάσεις, υποτίθεται ότι το αεροπλάνον δεν κλίνει προ της αποκτήσεως 50 π. ύψους, ως εμφαίνηται εκ των στοιχείων του κατά την απογείωσιν χρησίμου ίχνους πτήσεως εν τω εγχειριδίω πτήσεως του αεροπλάνου, και ότι η μεγίστη εν συνεχεία κλίσις δεν θα υπερβαίνη τας 15ο. Το λαμβανόμενον υπ’ όψιν κατά την απογείωσιν χρήσιμον ίχνος πτήσεως, δέον όπως είναι το δια το υψόμετρον του αερολιμένος, την επιδρώσαν κλίσιν του διαδρόμου, την θερμοκρασίαν του περιβάλλοντος και την συνιστώσαν του ανέμου κατά τον χρόνον της απογειώσεως. 8.4.Περιορισμοί επί Αεροπορικής οδού. Άπαντα τα αεροπλάνα δέον όπως εκτελώσι πτήσεις συμφώνως προς τα εν υποπαρ. 8.4.1. καθοριζόμενα. Επί πλέον, απαγορεύεται η εκτέλεσις πτήσεως αεροπλάνου κατά μήκος αεροπορικής οδού εάν οιοδήποτε σημείον κατά μήκος ταύτης απέχη περισσότερον των 90 λεπτών εξ αερολιμένος, εις τον οποίον δύναται να εκτελεσθή προσγείωσις, συμφώνως προς τα εν υπό παρ. 8.5.2 οριζόμενα, επί τη υποθέσει, άπαντες οι κινητήρες θα λειτουργώσι με ιπποδύναμιν ή ώσιν ταξειδίου, εκτός εάν είναι δυνατή η συμμόρφωσις προς τα εν υποπαρ. 8.4.2. 8.4.1.Εις Κινητήρ εκτός Λειτουργίας. Απαγορεύεται η απογείωσις αεροπλάνου με βάρος υπερβαίνουν εκείνο όπερ, συμφώνως προς τα εκ του εγχειριδίου πτήσεως του αεροπλάνου στοιχεία χρησίμου ίχνους πτήσεως επί αεροπορικής οδού με ένα κινητήρα εκτός λειτουργίας, δεν θα επέτρεπε συμμόρφωσιν προς τα εν (α) ή (β) της παρούσης καθοριζόμενα εφ’ οιουδήποτε σημείου κατά μήκος της αεροπορικής οδού. Το χρήσιμον ίχνος πτήσεως δέον όπως έχει θετικήν κλίσιν εις τα 1500 π. άνωθεν του αερολιμένος ένθα υποτίθεται ότι θα γίνη η προσγείωσις μετά την βλάβην του κινητήρος.  Το χρησιμοποποιούμενον χρήσιμον ίχνος πτήσεως θα είναι το δια την υποτιθεμένην θερμοκρασίαν περιβάλλοντος κατά μήκος της αεροπορικής οδού: α)Η κλίσις του χρησίμου ίχνους πτήσεως δέον όπως είναι θετική εις ύψος 1000 π. άνωθεν του εδάφους και όλων των εμποδίων κατά μήκος της αεροπορικής οδού εντός 4, 35 ν.μ., εκατέρωθεν του σχεδιαζομένου ίχνους. β)Το χρήσιμον ίχνος πτήσεως δέον όπως είναι τοιούτον ώστε να επιτρέπη εις το αεροπλάνον να συνεχίση την πτήσιν από το ύψος ταξειδίου εις τινα αερολιμένα, ένθα δύναται να εκτελεσθή προσγείωσις συμφώνως προς τας διατάξεις του εδάφ. 8.5.2. Εν τη περιπτώσει ταύτη το χρήσιμον ίχνος πτήσεως δέον   όπως   ελευθερώνη   τουλάχιστον  κατά  2000   Σελ. 735 Τεχνική εκμετάλλευση αεροσκαφών 38.Ξ.α.3   80 π. κατακορύφως το έδαφος και άπαντα τα κατά μήκος της αεροπορικής οδού εμπόδια εντός 4,35 ν. μιλ., εκατέρωθεν του σχεδιαζομένου ίχνους. 8.4.1.1.Δια την εφαρμογήν της παρούσης υποπαρ. 8.4.1. δέον, ωσαύτως, όπως λαμβάνωνται υπ’ όψιν τα ακόλουθα: α)Ο κινητήρ υποτίθεται ότι κρατεί εις το πλέον κρίσιμον σημείον κατά μήκος της αεροπορικής οδού. β)Το αεροπλάνον υποτίθεται ότι θα διέλθη άνωθεν του κρισίμου εμποδίου μετά την κράτησιν του κινητήρος και εις απόστασιν εκ του κρισίμου εμποδίου ουχί μικροτέραν της τοιαύτης από το πλησιέστερον εγκεκριμένον ραδιοναυτιλιακόν στίγμα, υπό την προϋπόθεσιν ότι δύναται η Υ.Π.Α. να εγκρίνη ετέραν διαδικασίαν, οσάκις διαπιστωθή ότι υφίστανται επαρκείς εν προκειμένω διασφαλίσεις. γ)Θα χρησιμοποιήται εγκεκριμένη μέθοδος δια τον υπολογισμόν των ανέμων οίτινες, άλλως, θα ηδύναντο να επιδράσωσι δυσμενώς επί του ίχνους πτήσεως. δ)Απόρριψις καυσίμων θα επιτρέπηται εφ’ όσον η Υ.Π.Α. διαπιστώσει ότι ο αεροπορικός μεταφορεύς εφαρμόζει επαρκές πρόγραμμα εκπαιδεύσεως, έχουσι παρασχεθή κατάλληλοι οδηγίαι και εκπαίδευσις εις τα μέλη του πληρώματος πτήσεως και ότι έχουσι ληφθή άπασαι αι λοιπαί προφυλάξεις ίνα εξασφαλίζηται ότι η διαδικασία αύτη είναι ασφαλής. ε)Το αεροδρόμιον εναλλαγής δέον όπως καθορίζηται εν τω αεροναυτιλιακώ σχεδίω πτήσεως και δέον όπως πληροί τα καθοριζόμενα μετεωρολογικά ελάχιστα. ς)Η κατανάλωσις καυσίμων και ελαίου μετά την υποτιθεμένην κράτησιν του κινητήρος θα είναι εκείνη, ήτις υπελογίσθη με τα εν τω εγχειριδίω πτήσεως του αεροπλάνου στοιχεία του χρησίμου ίχνους πτήσεως.             Σελ. 736 8.4.2.Δύο κινητήρες εκτός λειτουργίας. Απαγορεύεται η απογείωσις αεροπλάνου με βάρος υπερβαίνουν εκείνο, όπερ, συμφώνως προς τα εκ του εγχειριδίου πτήσεως του αεροπλάνου στοιχεία χρησίμου ίχνους πτήσεως επί αεροπορικής οδού με δύο κινητήρας εκτός λειτουργίας, δεν θα επέτρεπεν εις το αεροπλάνον να συνεχίση την πτήσιν από του σημείου, ένθα υποτίθεται ότι οι δύο κινητήρες κρατούν συγχρόνως μέχρις αερολιμένος ένθα δύναται να εκτελεσθή προσγείωσις συμφώνως προς την υποπαρ. 8.5.2. Εν προκειμένω το χρήσιμον ίχνος πτήσεως δέον όπως ελευθερώνη κατακορύφως τουλάχιστον κατά 2000 π. το έδαφος και άπαντα τα κατά μήκος της αεροπορικής οδού και εντός 4,35 ν.μ., εκατέρωθεν του ίχνους πτήσεως εμπόδια. Το ούτω υπολογιζόμενον χρήσιμον ίχνος πτήσεως θα είναι το δια την υποτιθεμένην κατά μήκος της αεροπορικής οδού θερμοκρασίαν περιβάλλοντος. Δια την εφαρμογήν της παρούσης υπό παρ. 8.4.2. δέον, ωσαύτως, όπως λαμβάνωνται υπ’ όψιν τα ακόλουθα: α)Οι δύο κινητήρες υποτίθεται ότι κρατούν εις το πλέον κρίσιμον σημείον κατά μήκος της αεροπορικής οδού. β)Το χρήσιμον ίχνος πτήσεως δέον όπως έχη θετικήν κλίσιν εις ύψος 1500 π. άνωθεν του αερολιμένος, ένθα υποτίθεται ότι θα εκτελεσθή προσγείωσις μετά την κράτησιν των κινητήρων. γ)Απόρριψις καυσίμων θα επιτρέπηται εφ’ όσον η Υ.Π.Α. διαπιστώσει ότι ο αεροπορικός μεταφορεύς εφαρμόζει επαρκές πρόγραμμα εκπαιδεύσεως, έχουσι παρασχεθή κατάλληλοι οδηγίαι και εκπαίδευσις εις τα μέλη πληρώματος πτήσεως και ότι έχουσι ληφθή άπασαι αι έτεραι προφυλάξεις ίνα εξασφαλίζηται ότι η διαδικασία αύτη είναι ασφαλής. δ)Το βάρος του αεροπλάνου εις το σημείον, ένθα υποτίθεται ότι κρατούν οι δύο κινητήρες, θα θεωρήται ότι δεν είναι ολιγώτερον από εκείνο εις ο θα είναι δυνατόν να περιλαμβάνωνται επαρκή καύσιμα ίνα προσεγγίση εις τον αερολιμένα και φθάση ακριβώς άνωθεν της περιοχής προσγειώσεως τούτου εις ύψος τουλάχιστον 1500 π., εν συνεχεία δε να εκτελέση πτήσις 15 λεπτών με ιπποδύναμιν ή ώσιν ταξειδίου. ε)Η κατανάλωσις καυσίμων και ελαίου μετά την υποτιθεμένην κράτησιν των κινητήρων θα είναι η υπολογιζομένη εις τα στοιχεία του χρησίμου ίχνους πτήσεως του εγχειριδίου πτήσεως του αεροπλάνου.         38.Ξ.α.3 Τεχνική εκμετάλλευση αεροσκαφών   81 8.5.Περιορισμοί Προσγειώσεως. 8.5.1.Αερολιμήν Προορισμού. Απαγορεύεται η απογείωσις αεροπλάνου με βάρος υπερβαίνον εκείνο όπερ, συμφώνως προς τας εν τω εγχειριδίω πτήσεως του αεροπλάνου εμφαινομένας αποστάσεις απογειώσεως δια το υψόμετρον του αερολιμένος προορισμού και δια τας αναμενομένας εκεί συνθήκας ανέμου κατά τον χρόνον της προσγειώσεως, δεν θα επέτρεπεν εις το αεροπλάνον να περιέλθη εις στάσιν εις τον αερολιμένα προορισμού εντός των 60% του χρησιμοποιησίμου μήκους του διαδρόμου εκ σημείου 50 π. ακριβώς άνωθεν της τομής του επιπέδου ελευθερώσεως εμποδίων και του διαδρόμου. Το βάρος του αεροπλάνου υποτίθεται ότι ελαττούται ως προς το βάρος των αναμενομένων να καταναλωθώσι καυσίμων και ελαίου κατά την πτήσιν προς τον αερολιμένα προορισμού. Κατά την εφαρμογήν της παρούσης παραγράφου υποτίθεται ότι το αεροπλάνον: α)Προσγειούται υπό άπνοιαν και επί του πλέον ευνοϊκού διαδρόμου. β)Προσγειούται εις τον πλέον κατάλληλον διάδρομον, υπολογιζομένης της πιθανής διευθύνσεως και εντάσεως του ανέμου και λαμβανομένων δεόντως υπ’ όψιν των χαρακτηριστικών χειρισμού του αεροπλάνου επί του εδάφους και ετέρων συνθηκών (π.χ. βοηθήματα προσγειώσεως, έδαφος κλπ.). Εφ’ όσον δεν επιτυγχάνεται πλήρης συμμόρφωσις προς τας διατάξεις της παρούσης υποπαρ. 8.5.1., δύναται το αεροπλάνον να απογειωθεί εάν έχη προσδιορισθή αεροδρόμιον εναλλαγής όπερ επιτρέπει συμμόρφωσιν προς τα εν τη υποπαρ. 8.5.2. οριζόμενα. 8.5.2.Αεροδρόμιον Εναλλαγής. Ουδέν αεροδρόμιον θα καθορίζηται εν τω αεροναυτιλιακώ σχεδίω πτήσεως ως αεροδρόμιον εναλλαγής, εκτός εάν το υποτιθέμενον βάρος του αεροπλάνου κατά τον χρόνον της αφίξεως εις το αεροδρόμιον τούτο, επιτρέπει εφαρμογήν των διατάξεων της υποπαρ. 8.5.1., υπό την προϋπόθεσιν ότι δύναται το αεροπλάνον να περιέλθη εις πλήρη στάσιν εντός των 70% του χρησιμοποιησίμου μήκους του διαδρόμου. Μεταβατικαί Διατάξεις Άρθρ.9.-9.1.Προθεσμία εγκαταστάσεως και λειτουργίας συσκευών-φώτων.         Η συμμόρφωσις προς τας διατάξεις του εδάφ. 5.5.1.1.1. ως και η εγκατάστασις ή λειτουργία των υπό των εδάφ. 5.5.2.1. και 5.5.2.5., της παρ. 5.5. του άρθρ. 5 του παρόντος, προβλεπομένων φώτων προς αποφυγήν συγκρούσεως (ROTATING BEACON) και συσκευών αποτυπώσεως στοιχείων, πτήσεως, γενήσεται εντός εξαμήνου από της ισχύος του παρόντος. Η προθεσμία λειτουργίας των δια του εδάφ. 5.5.2.5 προβλεπομένων συσκευών αποτυπώσεως στοιχείων πτήσεως παρετάθη επί οκτάμηνον δια του κατωτ. Β.Δ. 437/1964, είτα δε επί τέσσαρας εισέτι μήνας από της εκδόσεως του Β.Δ. 656 της 11 Ιουλ./4 Αυγ. 1965 (ΦΕΚ Α΄ 158). «9.2.Η ισχύς του πρώτου εδαφίου της παρ. 6.1.2.1 άρχεται από της 1ης Ιουλ. 1965». Η παρ. 9.2 προσετέθη δια του Β.Δ. 437/1964. Τελικαί Διατάξεις Άρθρ.10.-10.1.Ισχύς-Κατάργησις διατάξεων. 10.1.1.Από της ισχύος του παρόντος, το από 20.8./1.10.1954 Β.Δ/μα «περί συμπληρώσεως των διατάξεων του από 7.8.1931 Π.Δ/τος «περί Κανονισμών Εναερίου Κυκλοφορίας «καθ’ όσον αφορά την τεχνικήν εκμετάλλευσιν αεροσκαφών Δημοσίων Μεταφορών», ως ετροποποιήθη και συνεπληρώθη μεταγενέστερον δια του από 25.6/21.7.57 Β.Δ/τος ως και πάσα ετέρα διάταξις, αντικειμένη τω παρόντι, καταργείται. 10.1.2.Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. Εις τον αυτόν επί των Συγκοινωνιών Υπουργόν, ανατίθεμεν την δημοσίευσιν και εκτέλεσιν του παρόντος.